
DE P. PAPINIO STATIO 


NOTITIA LITTERARIA. 


s I. 

VITA*. 

P. Papinius Statius patrem habuit grammaticum et 
poetam Neapolitanum**, quem luxit mortuum in Epi- 
cedio superstite, Sih. , v, 3 . Ipse natus Neapoli anno 
p. Chr. n. 61 [ante mensem julium, addit Dodwell.J, 
educatus est Romae ac mature ingenio poetico , praeser- 
tim versibus ex ingenio fundendis, inclaruit. Uxorem 

* De vita Statii quaecumque sciri possunt, copiose exposuit in 
annosque digessit Henricus Dodwell, in libro : Annales Velle- 
i ani , etc. , Oxonii, 1698, p. i93-3o6. Quae quia maximam par- 
tem ex Silvis hausta, Mat klandus aliqua melius constituendi nactus 
est occasionem. Pauca illa, quae extra dubitationem posita sunt, 
breviter narravit G. E. Weberus, in Corpore poet. /at., p. liv, 
cujus verba mutua sumsimus, mutatis quibusdam et adjectis. 
Vita? Statianae, quae in codd. exstat, auctor Statium nostrum To- 
losensem dicit et Surculum , sive, ut cod. Paris., Sursulum , quasi 
sursum canentem. Nimirum permutavit poetam cum rhetore L. 
Statio Ursulo , paullo antiquiore , de quo vide Fabricii Bibi. lat . , 
11, c. 16, not. 1, ubi etiam de aliis Slatiis. 

** Veliae quidem natum anno fere ao p. Chr. n., sed post Nea- 
poli degentem , ubi a. 39 scholam aperuerat. Vide praeter Dod- 
well., Not. ad Silv. , v, 3 , 127. 

adolescens duxit (a. fere |>. Chr. n. 80) Claudiam, cu- 
jus prior maritus cantor videtur vel citharoedus fuisse 
( 'Silv iii, 5 , 5 a et 64 : add. Markl. ad 1 . 11 Epist.). Is 
privignam Claudiae reliquerat, quam tamen illa verae pa- 
rentis caritate amplexa est (/oc. cit.\. 54 sqq.). Ipse Sta- 
tius non magis ac prior maritus e Claudia liberos susce- 
pisse videtur (cf. Sili>., v, 5 ). In poeticis certaminibus 
praemia retulit primum Neapoli, ludis quinquennalibus 
patriis in Cereris honorem (Silv. 11 , 2 , 6; v, 3 , 2a5 sq.); 
deinde Quinquatribus Minervae, quas in Albano quot- 
annis Domitianus celebrabat (Sueton. Domit., c. iv), 
cantatis Domitiani rebus gestis (Silv. iv, 2 , 65 sqq.), ter 
victoriam reportavit (AY/c. 111, 5 , 28 sqq.; v, 3,22^ sqq.) : 
contra in quinquennali certamine Capitolino (Sueton. , 
loc. cit.) victus est (Silv. 111, 5 , 3 1 , sqq.; v, 3 , 23 1 
sqq.). Hanc cladem male ad malum successum recitatae 
Thebaidos retulerunt (v. Not. ad Silv. v, 3 , 23 a). At 
Thebaidem magno cum applausu, diu exspectatam, 
quum tandem recitasset, a populo exceptam fuisse disci- 
mus e Juvenali, vii, 82 sqq., neque ipse Statius, quaj 
Thebaidos xir, 810 sqq. canit, sine impudentia canere 
potuisset, si in commissione ejus carminis agonali exci- 
disset, neque placuisset. In illo autem solemni capitolino 
non promiscua argumenta, sed ipsius Jovis laudes per- 
petuam fuisse sacri certaminis materiam e Quinctiliani 
Instit., iii, 7, § 4 » demonstrat Marklandus , 1 . c. 

Thebaidem carmen incepisse videtur anno 80 p. Chr. 
n., insequentique primum librum recitasse; absolvit vero 
atque edidit a. 92 : post eam Silvas edidit et Achillei- 
dem aggressus est, quam morte, ut dubitari non po- 

test , oppressus non finivit. Extremum vitae tempus Nea- 
poli transegit, fastiditus, ut videtur, spe longa et irrita 
tamen , emendandae per poesin rerum suarum condi- 
tionis ; compulsus fortasse etiam dolore amissae illius 
victoriae Capitolinae. Uxor eum in illum secessum non 
sponte sequebatur ( 3Y/e. hi, 5). Domitiani quae excedant 
aetatem, in Statii carminibus non reperiuntur temporum 
vel rerum memorabilium mentiones : num vero ex ea re 
conjiciendum sit, eum ante Domitianum obiisse,' lubri- 
cum Webero visum est velle decernere. Attamen quum 
dubitari vix possit, quin extrema Statii scripta possi- 
deamus omnia, non est cur repudietur quod inde effe- 
cerunt Barthius ( Nott p. 366) et Dodwellus, lib. cit. , 
cap. 47 » assentiente Marklando ad Sih>. m , 5, aa , poe- 
tam triginta quinque annorum aetatem, vel ann. 96 p. 
Chr. n. , vel paucis tantum mensibus, vel omnino non 
esse transgressum. 


S II- 

CARMINA. 



Statius eo tempore vixit, quo poesis romana fere om- 
nis in ostentationem abierat. In antiquioribus igitur 
poetis si recte quaeritur nativus color, affectuum sine 
fuco expressa veritas et sensuum ingenua simplicitas, in 
Statio ejusque aequalibus id solummodo spectandum est, 
quo successu earum rerum speciem aliquam sibi value- 
rint induere, et an dictionis vel elegantia vel luminibus 
suaviter lectorem fallant. Atque hujus artis tantam per- 
fectionem et innato ingenio et institutione paterna exer- 

citiique perseverantia assecutus est Statius, ut nunquam 
defuerint viri laudatissimi qui eum vel elogiis extolle- 
rent vel imitando exprimere studerent : inter antiquos 
Claudianus, Sidonius Apollinaris, Symmachus; inter 
recentiores, Dantes, Tassus, Boccatius, Hugo Grotius, 
Fr. Malherbius, ut taceam poeticarum venerum nimis 
suspectos judices Scaligeros, Casauhonum , Lipsium, 
(Jronovium , aliosque philologos, qui Statium dilaudant 
indefessi. Nimirum hi locorum aliquot splendorem et 
felicem audaciam, multarum dictionum ingeniosum acu- 
men, in rebus, quae oculis percipiuntur, picturae veri- 
tatem, ut par erat, agnoverunt : sed nimium istis dele- 
ctati de universo poetae ingenio aut falsa judicia, aut 
non satis circumspecta tulerunt. In rerum inventione 
quae et nova et felicia sint , animadvertas in Statio per- 
paucissima : multa in dictione , licet in universum modo 
tumida, modo arguta, modo operosae elegantiae, ubique 
fere insolentiorum temere studiosa. In comparationibus, 
quas mire affectat, nonnunquam, ut loquar libere, ab- 
surdus est aut monstrosus. Virgilium ut adorabat, ita 
imitatus est saepissime, deinde Lucanum, aliquoties Ho- 
ratium. « Nec vulgarem (ut Handii verbis loquar) imi- 
tandi modum sequitur Statius , sed ubi aliorum vestigiis 
insistit , ipsum incessum callida arte celat : quo saepe 
fit, ut verbis multum ab iis discedat, quibus ipsam in- 
ventionem debeat. De qua re egregie Henkitts : Unus est 
ex callidissimis imitatoribus Papinius. Ingenio suo fre- 
tus, ubi imitatur, numquam exemplum suum sequi vult, 
sed praesilire ac circa eosdem sensus certamen cum illo 
inire. Homeri Virgiliique quam plurima expressit, sein- 

per fere modum egressus, eoque ipso inferior, quod e 
magnis tumentia, e mirabilibus -epatixoya et puerilia 
effecit*.» Suo tempore quanti fuerit habitus, ostendunt 
versus Juvenalis, vii, 82 sqq. : 

Curritur ad vocem jucundam et carmen amicae 
Thebaidos, laetam fecit quum Statius Urbem, 

Promisitque diem : tanta dulcedine captos 
Afficit ille animos, tantaque libidine vulgi 
Auditur ! sed quum fregit subsellia versu , 

Esurit, intactam Paridi nisi vendat Agaven, 

I. e. nisi tragoediam, nondum in scena exhibitam, lii- 
strionibus ad agendum vendat , itaque pauperem vitam 
sustentet. 

Ex scriptis Statii aetatem tulerunt 

I. Silvarum libri V , sive collectio carminum , quae 
vel in imperatoris, vel in amicorum gratiam, vel alia 
quacumque occasione oblata variis temporibus scripsit. 
Epistolae ab ipso singulis libris praemissae eorum origi- 
nem indicant. Quintum librum ipse vivus edidisse non 
videtur, sed post cum amica aliqua manus : nam car- 
mina aliquot continet perquam imperfecta. 

II. Tuedaidos libri XII, quam ipse dicit per duode- 
cim annos assidua lima cruciasse ; et immortalitatem ex 

* Recentiorum judicia dc Statio si desideras, vide La Harpe, 
Cours de littera ture , part. i , ch. 4, sect. a; Voltaire, Essai 
sur la poesie epique , c. 4> init. ; pnesertim N au det, Biographic 
universe llc , t. xliii, sub. v. Stace. Inter Gcnnanos, Manso epi- 
cos poetas romanos, qui post Virgiliura fuerunt, inter se contulit 
in vol. viii libri : Nachtrcege zu Sulzers Encyclopcedie ; praeter 
hunc consulendi IIandius in praefatione edit. Silvarum , Bern- 
jiardy, Rcemi.sc/tc IJlteraturgcschichte. 

hoc potissimum carmine sperabat. Materia haec poeta- 
rum et epicorum et scenicorum studiis multum cele- 
brata erat. Inter Graecos post Thebaidem cyclicam, quae 
ab aliquibus vel ad Homerum referebatur, pltires eam 
aggressi sunt : Menelaus jEgcus duodecim libris (sed 
ejus poetae tenuia tantum vestigia restant, ap. Suidam 
s. v., Steph. Byz. s. vv. et , Antagoras 

Rhodius (in Vita Arati ap. Ernest. Calliin., t. i,p. 5 g I : 
nam in ed. Imm. Bekkeri alia exstat : Apostol. Pm- 
verbb. v, 8a, vel Arsen. Viol. p. 146 Walz. coli. Jacobs 
ad Anthol. , vol. xm, p. 843 ), sed praesertim Antima- 
chus Colophonius , qui paullo ante Platonem epicam 
poesin instauratam sui temporis ingenio et sensui ac- 
commodavit. (Vide de boc ejus studio A. F. NjECKium in 
Choerili Samii reliquiis, Lips., 1817, cap. ix, p. 67 sqq.*) 
Is igitur et prius bellum thebanum , quod Statius ceci- 
nit, et alterum Epigonorum unius carminis ambitu in- 
genti conclusit, de quo Cicero, Brut., li : «Magnum 
illud quod novistis volumen... reconditum carmen : » 
nain mythica doctrina abundabat et artificiosa dictione 
incedebat : sed de toto ita judicat Quinctilianus , Inst. 
x, 1, § 3 : «Et affectibus et jucunditate et dispositione 
et omnino arte deficitur : » quamquam boc judicium le- 

* In ejus carminibus ponitur etiam unum , cui titulus est taxivit, 
quo quid faceret non exputavit Schellenbergius , qui ante hos 
fere quadraginta annos Antimachi fragmenta collegit ct docte ex- 
plicuit. Locus hic est : Avripaxoc Tei S"ip’ oi afjcXrlrcpic 

fxuiv. V. D. in Gaisfordii Poetis gr. minorib., vol. 111, p. a 5 a, 
ed. Lips. tentat : {d^ovvt t' ap' oi dp., etc. Mihi in men- 
tem venerat : Asn/saxot’ ci ap., etc., quam conje- 

cturam pneferct, qui numeros attendit. 

nire studet Nceckius , I. cit. , p. 68*. Ne plura, ex An- 
timacho , tum percelebri , inultum profecisse videtur 
Statius **, licet vel pauca quae supersunt fragmenta illius 
ostendant rerum bonam partem ab latino poeta pro con- 
silio esse neglectam. Etenim , quod bene demonstravit 
/C elckerus , diversum utriusque poetae institutum erat. 
Antimacho veterum mythorum de thebanis bellis opes 
et divitias decretum erat religiose excutere et antiquam 
memoriam complecti totam, historici poetae fide : Ro- 
manus hac silva utebatur ad ingenii ostentationem, de- 
cerpens inde quae « tractata nitescere posse » sperabat, 
omniaque disponens ita , ut et unitatem quamdam operi 
pararet , et auditores lectoresque non laxaret , sed pro- 
grediens altius usque commoveret. Quare primum Ho- 
merico modo apioreiai induxit, i. e. in quoque libro ali- 
quem de septein ducibus principem gloriae et pugnae fe- 
cit. Deinde rerum ordinem ita invertit, ut ante omnes 
Amphiaraum Orco demitteret, ne mortis ejus lenitas 


* Totum mythorum de thebanis bellis cyclum et poetarum ejus 
tractandi rationes summa doctrinae copia exposuit Welceerus in 
Ephemcridib. scholas t. Darmstad. a. i 83 a, febr. et mart., inde 
a nr. 1 4 et seqq., p. io 5 -i 8 o; 209-250 : Thebais und Epigo - 
nen. Ibi p. i 58 sq. de Antimacho ; et p. 161-16/* exquisita de 
Statio disseruit. 

** Et erat haec jam antiqua fama. Schol. Barthianusad Theb., 111, 
/*6 6 : « Dicunt poetam ista omnia ex graeco poeta Antimacho de- 
duxisse, qui et ipse [lonjgam Thebaidem scripsit et veteribus in 
magno pretio habitam. » Neque hoc redarguitur locis quibusdam 
singulis, in quibus Statium ab Antimacho dissentientem depre- 
hendimus : e. c. frag. 29 Antimachi, qui Parthenopaeum non Ar- 
cadem, ut Statius, sed Argivum facit cum quibusdam aliis, de 
quibus v. Welcxkrum, 1 . c. p. i 38 sq. 

post Capanei sacrilegam audaciam et fraternae pugnas 
scelera territis lectoribus videretur languere : et quae sunt 
alia e Statiana narrationis descriptione pendentia, indi- 
cata illa cum ceteris memorabilioribus de poematis ar- 
gumento et tractatione apud Welckerum, 1. c. 

Verbo mentionem injiciam Pontici poetae, qui Au- 
gusti fere aevo Thebaidem scripsit, sed, absque Pro- 
pertio esset, maneret ignotus. V. interpp. ad Propert., 
i, 7, init., praesertim Burmann., p. 70. 

III. Achii.leidos libri II, quam mors praematura Sta- 
tium absolvere prohibuit. Nam Britannici et aliorum er- 
ror, etiam ab Lemaerio repetitus, nimis apertus est. Ne 
secundum quidem librum finivit. In MSS. fere in quin- 
que libros divisa exstat. 

Domitiani Res gestas in agone Albano se celebrasse 
significat Silv. iv, 2, 65 sq. : quas an in manus homi- 
num venire jusserit, incertum est. De Agave tragoedia 
nihil scimus praeter ea, quae Juvenalis indicat loco aliato. 

S HI. 

SCIIOLIA STjE. 

Quae ad Silvas adseriptae leguntur glossae et breves 
explicationes in codice Parisicnsi, post medium saecu- 
lum xv exarato, valde recentes sunt et post renatas 
litteras factae. Sed antiqua sc/iolia exstant ad Thebai- 
dem et Achilleidem. Primum nota illa Lactantii Pla- 
cidi, cujus sub nomine etiam glossae veteres latinae (multo \ 
quidem integriores in codd. Parisinis quam in Vatica- 
nis, unde eas edidit Ang. Maius) et argumenta Meta- 

inorphoseon Ovidii hodie feruntur. De se loquitur ad 
librum vi Thebaidos, p. 279 ed. Crucei : «Sed de 'his 
rebus (de Antipodibus), prout ingenio meo connectere 
potui, ex libris ineffabilis doctrinae Persei praeceptoris, 
seorsum libellum composui l.actantius Placidus. » Sic 
MSS. Lindenbrogii , dum vett. edd. et MS. Paris. : Cae- 
lius Firmianus Lact. Plac. , quibus obversabatur clarus 
auctor Institutionum. Alii eum appellant Lutatius vel 
Luctatius Placidus , refragantibus certe MSS. Non 
ante saec. vi scripta esse haec scholia possunt, partim ex 
Servio, Hygino, aliis concinnata; nihilominus permulta 
etiam propria continent. Editio princeps eorum , quae ad 
Thebaidem scripta sunt, est Romana anni 147^; deinde 
ab Lindenbrogio ex MSS. emendata sunt, a. 1600, Pa- 
ris. ; postrema eorum editio Cruceana, a. 1618, Paris., 
additis notis Lindenbrogii. Nos Parisiensem Regiae bibi, 
codicem nr. 8 o 63 , fol., membr. , saec. xv ineuntis, con- 
tulimus, splendide, sed vitiosissime scriptum : nihilo- 
minus in notis nostris sat magnam inde emendationum 
silvam , ubi occasio ferebat , productam videbis. 

Praeter haec scholia I, thius e duobus eodd. Statii 
quos versavit antiqui eruit Glossographum , modo 
paucis modo pluribus difficiliores ’ poetae sententias ex- 
ponentem, tam vere plerumque ac feliciter, ut paene 
succcnseam mihi, qui non plura inde ad dilucidandam 
locorum quorumdam obscuritatem excerpserim. Hic licet 
non tam docte excurrat in mythologiam aliasque res an- 
tiquas, quam Lactantius, verba tamen et sententias Sta- 
tii multo melius intellexit et exposuit. 

Ad Achilleidem Lactantii scholia ex codice Fr. Pi- 

thoei primus edidit Lindenbrogius a. 1600, inulta qui- 
dem illa minoris pretii quam quas ad Thebaidem haben- 
tur. Partem eorum, ad v. 240 libri 1, inveni in cod. 
inembr. Regiae bibi. saec. xi, nr. 8 o 4 o, cum magna va- 
rietate lectionis, cujus aliqua excerpsi. Etiam in cod. 
membr. 855 y ejusdem bibi., saec. xiv exeuntis vel xv 
ineuntis, scholia ad Achilleidem vidi, non mala, sed 
quae ignoti nihil continerent. Glossograplius ille prae- 
stans Bartbii in Achilleidem quoque exstat : a nobis 
ubique litteris Gloss. indicatus. 

S IV. 

CODICES. 

I. Silvarum. De quibus Marklandus in praefatione : 
« Scripti earum codices rarissimi sunt : duos habuit 
Barlhius (unum litteris capitalibus exaratum, qui utinam 
exstaret); neutri eorum nisi perpaucis horis uti illi li- 
cuit, propter flammas mansioni ejus injectas, e quibus 
tamen elapsos illos suspicatus est. Alium laudat Justus 
Zinzerlingius , Promuls. erit.; alium, Lipsianum, Ber- 
nartius; alium Gebhardus, Ctirar. juven.il. lib. in. Se- 
nensis vero ct Mcdicei excerptis utebatur Gronovius; et 
postea, uno Jo. Rhodii , chartaceo; altero archiep. Salis- 
burgensis, membr. Nic. Heinsius habuit Vaticanos qua- 
tuor. » Nimirum Poggius primus exemplum carum e 
Gallia detulit in Italiam, mendosum et decurtatum, sed 
equo reliqui codd. videantur emanasse. V. accurate haec 
exponentem et de codd. illis judicantem Handium in 
praef. ed. p. xx sqq. Praeterea collationem habemus co- 

dicis Rhedigerahi sive V ratislaviensis saec. xiv in Sil- 
ligii repetitione editionis Marklandianae, p. ai sqq., et 
Parisiensis anni 1470 (qui desinit in v, a, v. 257 ) in 
ed. Lanarii , aeque utriusque interpolati. Alia solum- 
modo ad tria priora carmina ap. Handium. Qui in V in- 
dobonensi bibliotheca servatur si ex Budensi est deri- 
vandus, quod credi licet ex adscriptis ei notis, alia 
etiam servata est familia quam Poggiana. 

II. Thebaidos codicum ingens copia in bibliothecis 
servatur, quorum notitiam pete ex Hxnelii catalogis 
manuscriptorum, Catalogo Regia: Parisiensis (sive ed. 
Lemair. , vol. iv, p. 6a-64, qui et Britannicos plene re- 
censet, p. 56-6i), Eberti catalogo 3ISS. GuelJerhjtano- 
r«/w,p. i5y sq. , et aliis. Sed eos memorare nostrum est 
quibus editores usi sunt Agmen ducit antiquissimus ille 
et optimus Barthii , qui reliquos omnes longo intervallo 
post se relinquit : hunc recensionis novae fundum haberi 
oportet , ut Bembinum in Terentio; non quod liber sit 
ab interpolatione vel errore omni, sed quod manum 
poetae longe plurimis in locis evidenter servat : in tali- 
bus vero manuscriptis mutationes a lectoribus vel criti- 
cis factae multo facilius deprehenduntur, quam in recen- 
tioribus, qui sunt, ut de vetere pallio Theocritus dicit, 
epyov ex- ep7V- Hujus igitur ope codicis, a Barthio satis 
accurate (sed non ad Gronovianum textum, quem ipsi 
obtrusit Daumius, sed ad Lindenbrogianum) excussi, 
sobrio judicio cum reliquis collati non dubito quin 
Thebais ad tantam integritatem perduci possit, quantam 
pauci veterum scriptorum recuperaverunt Usus praeterea 
Barthius est alio ab hoc, ut ait, derivato : au pluribus 

etiam, non satis liquide constat. Inter bonos codices re- 
fero : Lipsianum, quem Bcrnartius contulit, unum ex 
duobus Behotianis , et praesertim ex Lindenbrogianis 
Puteaneum , qui non potest quin sit idem ac Regius Pa- 
risiensis nr. 8o5i , saec. x, a Lemaerio et Amaro colla- 
tus : quare lectiones ex utroque productas significavi 
litteris PR, ex alterutro solo vel Pul. vel Reg. i. Hic 
saepe cum egregio illo Barthii consentit. Minus boni sunt 
ejusdem Lindenbrogii P et aviarius , et Dunielis. Eodem 
ordine babeo Petrensem , quem supra meritum laudat 
Marklandus. Vulgo autem accenseo Taurinenseni, Bus- 
lidianum , Burmannianos , Regium 2 (nr. 8o52) saec. 
xii , et alios. De Gronovianis in Diatribe (nam editio 
cum ipsius notulis ad manum non fuit) judicium ferre 
non audeo : certum vero est cum habuisse aliquot valde 
antiquos et perbonos, sed quibus in paucis tantummodo 
locis sit usus. Neque ausiin dc iis quorum frequens 
mentio in scriptis Heinsiorum, neque de codd. Guil. 
Canteri, Schotti, Bentleii, Wakefieldi (ad Lucret .) et 
aliorum, qui Statium non ediderunt, sed occasione tan- 
tum oblata eum emendarunt : id tamen mihi certum est, 
horum numero longe plurcs esse recentes sive interpo- 
latos. 

III. Achilleidem perpauci e codicibus memoratis 
complectuntur, neque optimus ille Barthii. In hoc car- 
mine prae multis, ne dicain omnibus, eminet Regius 1 , 
quo multum usi sumus. 

S V. 

EDITIONES. 

I. Operum Statii. Princeps ed. t Thebaidem et Achilleidem 
complectens , sine 1 . et a. (circa anu. 1470), fol. Altera princeps , 
itidem sine 1. et a. (circa a. i477?)> ex alio cod. minus accurate 
expressa. Neque haec Silvas continet. 

i43o? Romana , fol., cum scholl. Lact. Placidi in Thebaidem , 
Fa. Maturantii notis in Achilleidem , Domitii Calderini 
211 Silvas. Hic quidem multa partim temere ex ingenio, 
partim , ut postea cognitum est , ex MS. mutavit ; sed docta? 
et ingeniosx sunt ejus explicationes plurimae. Hi com- 
mentarii post saepe repetiti sunt. 
i5o2. Aldtna prima , 8, ex Avancii recensione, cujus emenda- 
tiones jam 1498 Venedis prodierant. 

1519. Aldina secunda , 8, cui Fr. Asulani epistola praemissa. De- 
nuo recensita, sed, judice Handio, festinantius. 

1595. Jo. Bernartii , Plantiniana , Antv. 8 , ex uno pluribusve 
codd. non male recensita. Saepius repetita. 

1600. Friderici Tiliobrogm (Lindenbrogii), Paris. , 4 > cum Lact. 
Placidi commentariis. Omnia e codd. recensita , sed ita , ut 
aequo plura cx edd. antecedentibus reliquerit. — Ejusdem 
anni Comme linia na , cum notis Jani Gruteri. 

1609. Jo. Jac. Grasseri. Recensio sine notis. 

1616. Jo. Gasp. Gevartii , Lugd. Bat. , 8. Recensio et Papiniana- 
rum lectionum libri quinque. Gevartii Electa. Paris., 1 G 1 9 , 4 
1618. Emerici Crucci , Paris., 4 » * voll. cum aliorum commenta- 
riis scholiisque suis. Nullius fere meriti editor. 

162 4. Amstelodamensis , 12, cx rcc. Dan. Heinsii , ut putant. 
i 653 . Ex rec. et cum notis Friderici Gronovii. Ainstel., 24. Is 
ad hanc recensionem codicibus pariter atque ingenio in- 
structus, non omnem Statii textum judicio suo subjecit, 
sed iis tantum locis mederi est dignatus, qui Gronovium 
salvatorem requirere viderentur. Quare ha?c recensio, ad 
hodiernum diem in edd. fere servata , pcrfunctori* solum- 
modo nomen meretur. 

l 658 . Cum notis Fraivc. Guteti, Jo. Petraredi et alior. a Marol - 

lio edita Paris., 8 , 3 voll. Guyetus in Statio magis etiam quam 
in aliis temerarius. Peyraredi quaedam memoravimus. 
1664. Cum commentario Gaspabis Barthii , post obitum ejus a 
Daurnio edita, Cygneae, 4, 4 voll. Immortalia Barthii de 
Statio merita, et oh optimorum codicum usum (quos si 
accuratius ubique distinxisset, nihil fere superesset quod 
optares), et ob doctrinam maximam in explicando exhi- 
bitam. H?ec ita intelligere noli, ac si Barthii judicium pro- 
baremus ubicunque : wcXXcy xod <hT. Sed Papinianis studiis 
in omne tempus fundamentum solidissimum perseverantia 
sua oubstruxit. Insane vero egit Daumius, quod Gronovia- 
num textum adjicere, quam Lindenbrogianum Barthianis 
copiis et crisi emendare maluit. Iit summa ejus temerita- 
tis incommoda premam silentio, id certe dicendum, Dau- 
mii meritum esse, quod aliquot millia emendationum cer- 
tissimarum ad hunc diem in commentariis sepulta jaceant , 
neque in ullius editionis textu repraesententur. 

1783. Bipontina , 8. 

1825. Amari et Lem «rii, Parisiis, 8 , 4 voll. Stivas ex rcc. Mark- 
landi, reliqua ex rec. Gronovii, hic illic recognitis, cum 
notis integris Marklandi ad Silvas , reliquorum selectis. 
i 833 . Guill. Ebk. Weberi, in Corpore poetarum lat., vol. u, 
Francof. Qui etiam hic, ut in toto libro, plura praestitit 
quam promiserat. Sed Brcennerus librarius vehementer ac- 
cusandus est, hoc opus typographicorum vitiorum copia 
paene inaudita inquinatum exire passus. 

II. Silvarum. Princeps ed. s. 1 . et a. (circa a. 1472), 4 * Deinde 
1472, Venetiana Spirensis, ad calcem Catulli, 4 » seq. a. Parin. 

i 4 t 3 , item cuin Catullo : et saepius. 
i 4 " 3 . Romana. Cum comment. Domitii Calderini. Cf. ad a. 1480. 
1599. Jo. Bemartii commentarius. Antv., 8. 

1601. et 1602. Fed. Morelli observationes. Paris., 8 et 4 - 
1637. Prodiit excellentissima Fr. Gronovii Diatribe in St. li- 
bros V t Hag. com., 8. Inde lites cum Emerico Cruceo, qui 
edidit Antidiatriben , Paris., 1637. Cui respondit Grono- 
vius Elencho Antidiatribes , 1640 , Parisiis edito. Quo libro 
se plane argui non sentiens, rusticitatis et axp iaiac monu- 
mentum reliquit Cruceus : Muscarium , Par., eodem anno. 

Ea omnia duob. voll. repetiit doctisque notis instruxit 

’ Ferti. Handius , Lips. , 1812, 8. 

1728. Ed. Jeremi.e Markland. Londini, 4 * Mirum doctrina? , 
acuminis et justi de pulchro judicii specimen : in quo ta- 
men Statio saepius id quod dicere debebat imputatur quam 
vera et antiqua ejus scriptura eruitur. Repetita est addita 
collatione codicis Rhedigcrani ab Silligio, Dresdae, 1827, 4 « 
1817. Fero. IIandius Silvarum editionem auspicatus est, omnia 
quae de iis bene observaverunt eruditi , complectentem , edi- 
toris animadversionibus confirmata et aucta. Vix unquam 
ullius poetae editio tam copiosa et exquisita supellectile in- 
cepta est : nihilominus in primo volumine substitit. 

III. Thebaidos. Ex rec. Bonini Mombritii , sine 1 . et a. Me- 

diolani, circa 1478. Ubi editus eod. a. Lactantii commentarius. 
1601. Jo. Barclai commentarii in Massiponti, 8. 

IV. Achilleidos. Princeps vel V eneta , ut videtur, sine l. et a. 
(1472), vel Ferrariensis , per Andream Gallum, quam pro prin- 
cipe habet Affo Saggio di mern. su la tipogr. Ferr. , p. a 5 . 
i 485 . Veneta , cum Jo. Britannici commentario. Fr. Maturantii 

commentarium supra memoravimus. Uterque saepe repe- 
titus, etiam in cd. Emer. Crucei. Ceterae solius Ach. edi- 
tiones nulla re memorabiles. Mitscherlichii et Menkii ob- 
servationum erit, in Ach. libellis carui. 

Memoravi tantummodo quae merito aliquo viderentur esse 
conspicuae. Ceteras si noscere cupis, vide Eberti Lex. bibi. nr. 
21657-21716. 

S vi. 

HiEC EDITIO. 

Pro instituto hujus Collectionis editor honestissimus inter Sta- 
tianorum operum recensiones quas sequeretur elegit optimas : in 
Silvis, Marklandianam , in Thebaide et Achilleide Gronovianam , 
hanc a Bipontinis criticis, utramque vero a professoribus pari- 
sinis Amaro et Lcrncerio hic illic recognitam. Ita impressis accu- 
ratissime carminibus poetae Ime mihi munus demandavit , ut 
quidquid vel ad explicationem vel ad rem criticam summe judi- 
carem necessarium, quanta possem brevitate verborum subjice- 

rem. Reputans igitur legi non solere Statium nisi ab iis qui et 
linguae Iatinae , et antiquitatum , et mythologiae probe essent scien- 
tes eruditionisque classicae rudimenta posuissent, ea solummodo 
vel aliorum verbis vel meis explicare studui , in quibus etiam 
exercitatiores possent offendere. Qua occasione Lactantium scho- 
liastam saepe tacitus emendavi e codd. Parisinis. Criticarum 
vero notarum pro recensionum quae exhibentur diversitate di- 
versa ineunda fuit ratio. Silvas Marklandus , ut constat, paullo 
audacius refinxit , magna earum corruptione et codicum , qui 
insuper ex una omnes familia proveniunt , paucitate motus et 
excusatus : cujus mutationes si recensere voluissem omnes, et 
earum causas praecipuas indicare , dii boni , quale et quantum 
evasurum erat hoc volumen! In iis igitur annotandis me con- 
tinerem oportebat, quae legentem hiec carmina poterant morari 
vel turbare. Thebaidos autem et Achilleidos recensionem, quae 
vel Barthianis subsidiis conveniens et digna esset, nemo ad hunc 
diem typis exscribendam tradidit : quare non alienum esse putavi 
ab honestissimi librarii instituto, ut in eorum commodum, qui 
Barthiana aliisque editionibus et scriptis criticis carerent , vel usi 
nondum essent , specimina horum carminum e codicibus et inge- 
nio emendandorum magno numero proponerem. Praesertim ex 
optimo illo et unico codice Barthii commemoranda judicavi 
quam plurima, quippe veritati plerumque affinia. Neque neglecta 
sunt Heinsiorum , IVakefielxli aliorunjque criticorum scripta, quae 
in Statium observationes continent : sed usque velim reputes, me 
specimina tantum, emendationis, non recensionem poetae exhi- 
bere voluisse, et consulto omisisse multa quae probabilitatis spe- 
ciem non haberent. Vale, benevole lector, et huic quidquid Sta- 
tio impendi operae fave. 

Fridericus DUBNER. 


Digitized by GbCgte 



P. P. STATII 


SILVARUM 

LIBER I. 


AD STELLAM 

Diu multumque dubitavi, Stella juvenis optime, et in 
studiis nostris eminentissime qua parte voluisti , an hos 
libellos, qui mihi subito calore et quadam festinandi vo- 
luptate fluxerant, quum singuli dc sinu meo prodiis- 

seni, congregatos ipse dimitterem. Quid enim 

quoque auctoritate editionis onerari, quum adhuc pro 
Thebaide mea (quamvis me reliquerit) timeo? Sed et Cu- 
licem legimus, et Batrachomyomachiam etiam agnosci- 
mus : nec quisquam est illustrium poetarum , qui non 
-aliquid operibus suis stilo remissiore praeluserit. Quid? 
quod haec serum erat continere, quum illa vos certe quo- 
rum honori data sunt , haberetis. Sed apud ceteros ne- 
cesse est multum illis pereat ex venia, quum amiserint, 
quam solam habuerunt, gratiam celeritatis. Nullum enim 
ex illis biduo longius tractum ; quaedam et in singulis 
i. i 

diebus effusa : quamvis metuo , ne verum istuc versus 
quoque ipsi de se probent. Primus libellus sacrosanctum 
habet testem : sumendum enim erat a Jove principium. 
Ceterum hos versus, quos in Equum Maximum feci, in- 
dulgentissimo imperatori, postero die quam dedicatum 
erat opus, tradere jussus sum. Potuisti illud (dicet aliquis) 
et ante vidisse. Respondebis illi tu, Stella carissime, qui 
Epithalamion tuum , quod mihi injunxeras , scis biduo 
scriptum. Audacter mehercule; sed tamen cclxxii hexa- 
metros habet. At fortasse tu pro collega mentieris. Man- 
lius certe Vopiscus, vir eruditissimus, et qui praecipue 
vindicat a situ litteras jam paene fugientes , solet ultro 
quoque nomine meo gloriari, et villam Tiburtinam suam 
descriptam a nobis uno dic. Sequitur libellus Rutilio 
Gallico Valenti dedicatus : de quo nihil dico, ne videar 
defuncti testis occasione mentiri. Nam Claudii Etrusci 
testimonium est, qui Balneolum a me suum intra moram 
cuena: recepit. Ili fine sunt calendae decembres , quibus 
utique creditur : noctem enim illam felicissimam habent, 
et voluptatibus publicis inexpertam. 

EQUUS MAXIMUS DOMITIANI. 


Qu.e superimposito moles geminata colosso 
Stat Latium complexa forum ? Coelone peractum 
Fluxit opus? Siculis an conformata caminis 
Effigies, lassum Sleropem Brontemque reliquit? 

An te Palladi® talem, Germanice, nobis 
Effinxere manus, qualem modo frena tenentem 
Rhenus, et attoniti vidit domus ardua Daci ? 

Nunc age, fama prior notum per s®cula nomen 
Dardanii miretur equi , cui vertice sacro 
Dindymon, et c®sis decrevit frondibus Ida : 

Hunc neque divisis cepissent Pergama muris, 

Nec grege permixto pueri innupt®que pueli®, 

Ipse nec .Eneas , nec magnus duceret Hector. 

Adde, quod ille nocens, s®vosque amplexus Achivos 
Hunc mitis commendat eques : juvat ora tueri 
Mixta notis belli , placidamque gerentia pacem. 

Nec veris majora putes; par forma decorque, 

Par honor : exhaustis Martem non amplior armis 
Bistonius portat sonipes, magnoque superbit 

Pondere ; nec tardo raptus prope flumina cursu 
Fumat , et ingenti propellit Strymona flatu. 

Par operi sedes : hinc obvia limina pandit 
Qui fessus bellis , adscit* munere prolis , 

Primus iter nostris ostendit in a:thera divis. 

Discitur e vultu quantum tu mitior armis; 

Qui nec in externos facilis saevire furores 
Das Cattis Dacisque fidem : te signa ferente, 

Et minor in leges iret gener, et Cato castris. 

At laterum passus hinc Julia tecta tuentur; 

Illinc belligeri sublimis regia Pauli. 

Terga pater, blandoque videt Concordia vultu. 

Ipse autem puro celsum caput aere septus • 
Templa superfulges, ct prospectare videris, 

An nova contemptis surgant pallatia flammis 
Pulchrius : an tacita vigilet face Troicus ignis , 
Atque exploratas jam laudet Vesta ministras. 

Dextra vetat pugnas : laevam Tritonia virgo 
Non gravat , et sectae praetendit colla Medusae, 

Ceu stimulis accendat equum. Nec dulcior usquam 
Lecta deae sedes; nec si, pater, ipse teneres : 
Pectora , quae mundi valeant evolvere curas , 

Et quis se totis Temese dedit hausta metallis. 

It tergo demissa chlamys : latus ense quieto 
Securum; magnus quanto mucrone minatur 
Noctibus hibernis, et sidera terret Orion. 

At sonipes, habitus animosque imitatus equestres, 
Acrius attollit vultus, cursumque minatur: 

Cui rigidis stant colla jubis, vivusque per armos 
Impetus ; et tantis calcaribus ilia late 

Suffectura patent. Vacuae pro cespite terrae 
vErea captivi crincin terit ungula Rheni. 

Hunc et Adrastaeus visum extimuisset Arion ; 

Et pavet aspiciens Ledaeus ab aede propinqua 
Cyllarus : hic domini nunquam mutabit habenas 
Perpetuus frenis , atque uni serviet astro. 

Vix sola sufficiunt, insessaque pondere tanto 
Subter anhelat humus : nec ferro aut aere laborat, 

Sed genio; teneat quamvis aeterna crepido, 

Quae superingesti portaret culmina montis , 

Coeliferiquc attrita genu durasset Atlantis. 

Nec longae traxere morae : juvat ipsa labores 
Forma Dei praesens ; operique intenta juventus 
Miratur plus posse manus. Strepit ardua pulsu 
Machina continuo : septem per culmina montes 
It fragor, et magnae vincit vaga murmura Romae. 

Ipse loci custos, cujus sacrata vorago 
Famosusque lacus nomen memorabile servat , 
Innumeros aeris sonitus, et verbere crebro 
Ut sensit mugire forum, movet horrida sancto 
Ora situ, meritaque caput venerabile quercu. 

Ac primum ingentes habitus , luccmquc coruscam 
Expavit majoris equi ; terque ardua mersit 
Colla lacu trepidus : laetus mox praeside viso : 

«Salve, magnorum proles genitorque deorum, 
Auditum longe numen mihi! Nunc mea felix, 

Nunc veneranda palus, quum te prope nosse, tuumque 
Immortale jubar vicina sede tueri 
Concessum. Semel auctor ego , inventorque salutis 
Romuleae; tu bella Jovis, tu proelia Rheni, 

Tu civile nefas, lu tardum in foedera montem 
Longo Marte domas : quod si te nostra tulissent 
Saecula, tentasses, me non audente, profundos 
Ire lacus : sed Roma tuas tenuisset habenas. » 

Cedat equus, Latiae qui contra templa Diones, 
Caesarei stat sede fori (quem tradere es ausus 
Pellaeo, Lysippe, duci, mox Caesaris ora 
Aurata cervice tulit); vix lumine fesso 
Explores quam longus in hunc despectus ab illo. 
Quis rudis usque adeo , qui non , ut viderit ambos , 
Tantum dicat equos, quantum distare regentes? 
Non hoc imbriferas hyemes opus, aut Jovis ignem 
Tergeminum, iEolii non agmina carceris horret, 
Annorumve moras, stabit dum terra polusque, 
Dum Romana dies. Huc et sub nocte silenti , 

Cum superis terrena placent, tua turba relicto 
Labetur coelo, miscebitque oscula juxta : 

Ibit in amplexus natus, fraterque, paterque, 

Et soror : una locum cervix dabit omnibus astris. 
Utere perpetuum populi magnique senatus 
Munere : Apelleae cuperent te scribere cerae, 
Optassetque novo similem te ponere templo 
Atticus Elaei senior Jovis ; et tua mitis 
Ora Taras, tua sidereas imitantia flammas 
Lumina, contempto mallet Rhodos aspera Phoebo. 
Certus ames terras, et quae tibi templa dicamus 
Ipse colas : nec te coeli juvet aula ; tuosque 
Laetus huic dono videas dare thura nepotes. 

II 

EP1TIIALAMION STELL/E ET VIOLA NTILL.E. 


Unde sacro Latii sonuerunt carmine montes ? 

Cui , Paean , nova plectra moves , humeroque comanti 
Facundum suspendis ebur? Procul ecce canoro 
Demigrant Helicone dea;, quatiuntque novena 
Lampade solemnem thalamis coeuntibus ignem, 

Et de Pieriis vocalem ibntibus undam. 

Quas inter vultu petulans Elegia propinquat , 

Celsior assueto; divasque hortatur, et ambit 
Alternum factura pedem , decimamque videri 
Se cupit, et medias fallit permixta sorores. 

Ipsa manu nuptam genitrix yEneia ducit 
Lumina demissam, et dulci probitate rubentem ; 

Ipsa toros , et sacra parat; cinctuque Latino 
Dissimulata deam, crinem vultumque genasque 
Temperat, atque nova gestit minor ire marita. 

Nosco diem causasque sacri : te concinit iste 

(Pande fores!) te, Stella, chorus : tibi Phoebus et Evan 

Et de Maenalia volucer Tegeaticus umbra 

Serta ferunt : nec blandus Amqr, nec Gratia cessat 

Amplexum niveos optatae conjugis artus 
Floribus innumeris et olenti spargere nimbo. 

Tu modo fronte rosas, violis modo lilia mixta 

* 

Excipis, et dominae niveis a vultibus obstas. 

Ergo dies aderat Parcarum conditus albo 
Vellere, quo Stellae Violantillaeque professus 
Clamaretur Hymen. Cedant curaeque metusque, 
Cessent mendaces obliqui carminis astus; 

Fama, tace : subiit leges, et frena momordit 
Ille solutus amor : consumpta est fabula vulgi, 

Et narrata diu viderunt oscula cives. 

Tu tamen attonitus, quamvis data copia tantae 
Noctis, adhuc optas, permissaque numine dextro 
Vota paves. Pone, o dulcis, suspiria, vates, 

Pone : tua est. Licet expositum per limen aperto 
Ire, redire, gradu : jam nusquam janitor, aut lex, 
Aut pudor : amplexu tandem satiare petitae 
Conjugis, et duras pariter reminiscere noctes. 

Digna quidem merces, et si tibi Juno labores 
Herculeos, Stygiis et si concurrere monstris 
Fata darent, si Cyaneos raperere per aestus. 

Hanc propter justum Pisaea lege trementem 
Currere, et QEnomai fremitus audire sequentis. 

Nec si Dardania pastor temerarius Ida 

Sedisses , haec dona forent : nec sic alma per auras 

Te potius prensa veheret Tithonia biga. 

Sed quae causa toros inopinaque gaudia vati 
Attulit, hic mccum, dum fervent agmine postes 
Atriaque , et multa pulsantur limina virga, 

Hic, Erato jucunda, dofe : vacat apta movere 


Digitized by Google 


(v. 5o.) 


SILVARUM LIBER I. 


9 


Colloquia, ct docti norunt audire Penates. 

Forte serenati qua stat plaga lactea coeli, 

Alma Venus thalamo , pulsa modo nocte, jacebat, 
Amplexu duro Getici resoluta mariti. 

Fulcra, torosque deae tenerum premit agmen Amorum : 
Signa petunt, quas ferre faces, qua; pectora figi 
Imperet, an terris saevire, an malit in undis, 

An miscere deos, an adhuc vexare Tonantem. 

Ipsi animus nondum; nec cordi fixa voluntas : 

Fusa jacet stratis , ubi quondam conscia culpae 
Lemnia repserunt deprenso vincula furto. 

Ilie puer e turba volucrum, cui plurimus ignis 
Ore , manuque levi nunquam frustrata sagitta , 

Agmine de medio , tenera sic dulce profatus 
Voce (pharetrati pressere silentia fratres); 

«Scis ut, mater, ait, nulla mihi dextera segnis 
Militia : quemcunque hominum divumque dedisti, 
Uritur ; at tandem lacrvmis, et supplice dextra 
Et votis precibusque viri concede moveri , 

O genitrix! duro nec enim ex adamante creati, 

Sed tua turba sumus. Clarus de gente Latina 
Est juvenis, quem patriciis majoribus ortum 
Nobilitas gavisa tulit, prxsagaque forma; 

Protinus e nostro posuit cognomina coelo. 

Hunc egomet tota quondam (tibi dulce!) pharetra 
Improbus, et densa trepidantem cuspide fixi. 

Quamvis Ausoniis multum gener ille petitus 
Matribus, edomui victum, dominaeque potentis 
Ferre jugum, et longos jussi sperare per annos. 

Ast illam summa leviter, sic namque jubebas, 

Lampade, parcentes, et inerti strinximus arcu. 

Ex illo quantos juvenis premat anxius ignes 
Testis ego, attonitus quantum me nocte dieque 
Urgentem ferat : haud ulli vehementior unquam 
Incubui, genitrix, iterataque vulnera fixi. 

Vidi ego et immiti cupidum decurrere campo 
Hippomenem, nec sic meta pallebat in ima : 

Vidi et Abydeni juvenis certantia reinis 
Bracilia, laudavique manus, et saepe natanti 
Praeluxi : minor ille culor, quo saeva tepebant 
yEquora. Tu veteres, juvenis, transgressus amores : 
Ipse ego te tantos stupui durasse per aestus, 
Firmavique animos, blandisque madentia plumis 
Lumina detersi. Quoties mihi questus Apollo 
Sic vatem moerere suum! Jam, mater, amatos 
lndulge thalamos : noster comes ille piusque 
Signifer armiferos poterat memorare labores, 

Claraque facta virum, et torrentes sanguine campos; 
Sic tibi plectra dedit, mitisque incedere vates 
Maluit, et nostra laurum subtexere myrto. 

Hic juvenum lapsus, suaque, haud extrema, revolvit 
Vulnera. Pro quanta est Paphii reverentia, mater, 
Numinis! hic nostrae deflevit fata columbae. » 

Dixerat; et tenera matris cervice pependit 
Blandus, et admotis tepefecit pectora pennis. 

Illa refert , vultu non aspernata rogari : 

«Grande quidem, rarumque viris, quos ipsa probavi, 
Pierius votum juvenis capit : hanc ego, formae 
Egregium mirata decus, cui gloria patrum 
Et generis certabat honos, tellure cadentem 

Excepi, fovique sinu; nec colla genasque 
Comere, nec pingui crinem deducere amomo 
Cessavit mea, nate, manus : milii dulcis imago 
Prosiluit. Celsae procul aspice frontis honores, 
Suggestumque comae; Latias metire quid ultra 
Emineat matres : quantum Latonia nymphas 
Virgo premit, quantumque egomet Nereidas exsto. 
Haec et caeruleis mecum consurgere digna 
Fluctibus, et nostra potuit considere concha : 

Et si flammiferas potuisset scandere sedes, 

Hasque intrare domos, ipsi erraretis, Amores. 

Huic quamvis census dederim largita beatos, 

Vincit opes animo : queritur jam Seras avaros 
Augustum spoliasse nemus, Clymeneaque deessc 
Germina, nec virides satis illacrymare sorores : 
Vellera Sidonio jam pauca rubescere tabo, 

Raraque longaevis nivibus crystalla gelari. 

Huic Hermum, fulvoque Tagum decurrere limo, 
(Nec satis ad cultus) huic Inda monilia Glaucum , 
Proteaque, atque omnem Nereida quaerere jussi. 
Hanc si Thessalicos vidisses, Phoebe, per agros , 
Erraret Daphne secura : in litore Naxi 
Theseum juxta foret haec conspecta cubile , 

Gnosida desertam profugus liquisset et Evan. 

Quod nisi me longis placasset Juno querelis, 

Falsus huic pennas et cornua sumeret aethrae 
Rector, in hanc vero cecidisset Jupiter auro. 

Sed dabitur juveni, cui tu, mea summa potestas, 
Nate, cupis : thalami quamvis juga ferre secundi 
Saepe neget moerens : ipsam jam cedere sensi, 

Inque vicem tepuisse viro. » Sic fata, levavit 
Sidereos artus , thalamique egressa superbum 
Limen, Amyclaeos ad frena citavit olores. 

Jungit Amor, laetamquc vehens per nubila matrem 
Gemmato temone sedet. Jam Tibridis arces 
Iliacae : pandit nitidos Venus alma Penates , 

Claraque gaudentes plauserunt limina cycni. 

Digna deae sedes , nitidis nec sordet ab astris. 

Hic Libycus Phrygiusquc silex, hic dura Laconum 
Saxa virent : hic flexus onyx , et concolor alto 
Vena mari rupesque nitent, quis purpura saepe 
QEbalis et Tyrii moderator livet alieni. 

Pendent innumeris fastigia nixa columnis; 

Robora Dalmatico lucent satiata metallo. 

Excludunt radios silvis decussa vetustis 
Frigora; perspicui vivunt in marmore fontes. 

Nec servat Natura vices : hic Sirius alget, 

Bruma tepet, versumque domus sihi temperat annum. 
Exsultat visu , tectisque potentis alumna; 

Non secus alma Venus, quam si Paphon aequore ab alto, 
'Idaliasve domos Erycinave templa subiret. 

Tunc ipsam solo reclinem affata cubili ; 

« Quonam hic usque sopor vacuique modestia lecti , 

O mihi Laurentes inter dilecta puellas? 

Quis inorum, fideique modus? Nunquamne virili 
Submittere jugo ? Veniet jam tristior aetas. 

Exerce formam, et fugientibus utere donis. 

Non ideo tibi tale decus , vultusque superbos , 

Meque dedi, viduos ut transmittarc per annos 
Ceu non cara mihi. Satis, o, nimiumque, priores 

Despexisse procos. At enim liic tibi sanguine toto 
Deditus, unam oinnes inter miratur amatque, 

Nec formae, nec stirpis egens : nam docta per urbem 
Carmina qui juvenes, quae non didicere puella;? 
Hunc et bis senos (sic indulgentia pergat 
Praesidis Ausonii) cernes attollere fasces 
Ante diem : certe jam nunc Cybeleia novit 
Limina, et Euboicae carmen legit ille Sibyllae. 

Jamque parens Latius (cujus praenoscere mentem 
Fas mihi), purpureos habitus, juvenique curule 
Indulgebit cbur : Dacas (quae gloria major!) 
Exuvias, laurosque dabit celebrare recentes. 

Ergo age, junge toros, atque otia deme juventas. 
Quas ego non mentes , quae non face corda jugavi ? 
Alituum pecudumque mihi , durique ferarum 
Non renuere greges. Ipsum in connubia terrae 
jEthcra, quum pluviis rarescunt nubila, solvo. 

Sic rerum series , mundique revertitur aetas. 

Uride novum Trojae decus ardentumque deorum 
Raptorem, Phrygio si non ego juncta marito? 

Lydius unde meos iterasset Tibris Iulos? 

Quis septemgeminae posuisset moenia Romae 
Imperii Latiale caput , nisi Dardana furto 
Cepisset Martem, nec me prohibente, sacerdos?» 

His mulcet dictis, tacitumque inspirat amorem 
Counubii : redeunt animo jam vota precesque , 

Et lacrymae, vigilesque viri prope limina questus; 
Asteris et vati totam cantata per urbem; 

Asteris ante dapes, nocte Asteris, Asteris ortu, 
Quantum non clamatus Hylas. Jamque aspera coepit 

Fleclere corda libens , et jam sibi dura videri. 

Macte toris, Latios inter placidissime vates, 

Qui durum permensus iter cceptosque labores, 
Prendisti portus : tumidae sic transfuga Pisae 
Amnis, in externos longe flammatus amores, 
Flumina demerso trahit intemerata canali; 

Donec Sicanios tandem prolatus anhelo 
Ore bibat fontes : miratur dulcia Nais 
Oscula, nec credit pelago venisse maritum. 

Quis tibi tunc alacri, coclestum munere, clare 
Stella, dies! quanto salierunt pectora voto! 

Dulcia quum dominae dexter connubia vultus 
Annuit, ire polo, nitidosque errare per axes 
Visus. Amyclaeis minus exsultavit arenis 
Pastor, ad Idaeas Helena veniente carinas : 

Thessala nec talem viderunt Pelea Tempe, 

Quum Thetin /Emoniis Chiron accedere terris 
Erecto prospexit equo. Quam longa inorantur 
Sidera! quam segnis votis Aurora maritis! 

At procul ut Stellae thalamos sensere parari 
Latous vatum pater, et Semeleius Evan , 

Hic movet Ortygia, movet hic rapida agmina Nysa. 
Huic Lycii montes, gelidaeque umbracula Thymbrae, 
Et, Parnase, sonas; illi Pangea resultant, 
Ismaraque, et quondam genialis litora Naxi. 

Tunc caras iniere fores, comitiquc canoro 
Hic chelyn, hic flavam maculoso nebrida tergo, 

Hic thyrsos, hic plectra ferunt : hic enthea lauro 
Tempora ; Minoa crinem premit ille corona. 
Vixdum emissa dies, et jam socialia praesto 

Omina, jam festa fervet domus utraque pompa : 

Fronde virent postes, effulgent compita flammis, 

Et pars immensae gaudet celeberrima Romae. 

Omnis honos, cuncti veniunt ad limina fasces : 

Omnis plebeio teritur praetexta tumultu. 

Hic eques, hic juvenum coctu stola mixta laborat. 
Felices utrosque vocant ; sed in agmine plures 
Invidere viro. Jamdudum poste reclinis 
Quaerit Hymen thalamis intactum dicere carmen, 

Quo vatem mulcere queat : dat Juno verenda 
Vincula, et insigni geminat Concordia taeda. 

Hic fuit ille dies : nocteirl canat ipse maritus. 

Quantum nosse licet, sic victa sopore doloso 
Martia fluminea posuit latus Ilia ripa : 

Non talis niveos strinxit Lavinia vultus, 

Quum Turno spectante rubet; non Claudia talis 
Respexit populos, mota jam virgo carina. 

Nunc opus, Aonidum comites, tripodumque ministri, 
Diversis certare modis : eat enthea vittis 
Atque hederis redimita cohors, ut pollet ovanti 
Quisque lyra; sed praecipue qui nobile gressu 
Extremo fraudatis epos , date carmina festis 
Digna toris : hunc ipse, Coo plaudente, Philetas 
Callimachusque senex, Umbroque Propertius antro 
Ambissent laudare diem; nec tristis in ipsis 
Naso Tomis, divesque foco lucente Tibullus. 

Me certe non unus amor, simplexque canendi 
Causa trahit : tecum similes junctaeque Camoenae , 

Stella , mihi; multumque pares bacchamur ad aras, 

Et sociam doctis haurimus ab amnibus undam. 

At te nascentem gremio mea prima recepit 
Parthenope , dulcisque solo tu gloria nostro 
Reptasti : nitidum consurgat ad aethera tellus 
Eubois, ct pulchra tumeat Scbetos alumna : 

■Nec tibi sulfureis Lucrinae Naides antris, 

Nec Pompeiani placeant magis otia Sarni. 

Eia age, praeclaros Latio properate nepotes, 

Qui leges, qui castra legant, qui carmina ludant. 
Acceleret partu decimum bona Cynthia mensem : 
Sed parcat Lucina, precor! tuque ipea parenti 
Parce, puer; ne mollem uterum, ne stantia laedas 
Pectora; quumque tuos tacito Natura recessu 
Formarit vultus , multum de patre decoris , 

Plus de matre feras. At tu , pulcherrima forma 
Italidum, tandem merito possessa marito, 

Vincla diu quaesita fove. Sic damna decoris 
Nulla tibi; longae virides sic flore juventae 
Perdurent vultus, tardeque haec forma senescat! 

III. 

VILLA TIBURTINA MANLII VOPISCI. 


Cernere facundi Tibur glaciale Vopisci 
Si quis, et inserto geminos Aniene penates, 

Aut potuit sociae commercia noscere ripae, 
Certantesque sibi dominum defendere villas ; 

Illum nec calido latravit Sirius astro, 

Nec gravis aspexit Nemees frondentis alumnus : 
Talis hiems tectis, frangunt sic improba solem 
Frigora, Pisaeoque domus non aestuat anno. 

Visa manu tenera tectum scripsisse Voluptas; 
Tunc Venus Idaliis unxit fastigia succis, 
Permulsitque comis , blandumque reliquit honorem 
Sedibus, et volucres vetuit discedere natos. 

O longum memoranda dies! quae mente reporto 
Gaudia! quam lassos per tot miracula visus! 
Ingenium quam mite solo! quae forma beatis 
Arte manus concessa locis! Non largius usquam 
Indulsit natura sibi. Nemora alta citatis 
Incubuere vadis; fallax responsat imago 
Frondibus, et longas eadem fugit unda per umbras. 
Ipse Anien (miranda fides) infraque superque 

Saxeus, hic tumidam rabiem, spuinosaque ponit 
Murmura, ceu placidi veritus turbare Vopisci 
Pieriosque dies, et habentes carmina somnos. 

Litus utrumque domi : nec te mitissimus amnis 
Dividit ; alternas servant praetoria ripas 
Non externa sibi, fluviumve obstare queruntur. 

Sestiacos nunc fama sinus, pelagusque natatum 
Jaciet, et audaci junctos delphinas ephebo : 

Hic aeterna quies, nullis hic jura procellis, 

Nusquam fervor aquis. Datur hic transmittere visus, 

Et voces , et paene manus. Sic Chalcida fluctus 
Expellunt fluvii : sic dissociata profundo 
Bruttia Sicanium circumspicit ora Peiorum. 

Quid primum, mediumve canam; quo fine quiescam? 
Auratasnc trabes, an Mauros undique postes, 

An picturata lucentia marmora vena 
Mirer, an emissas per cuncta cubilia nymphas? 

Huc oculis, huc mente trahor. Venerabile dicam 
Lucorum senium ? te , quae vada fluminis infra 
Cernis? an ad silvas quae respicis, aula, jacentes? 

Qua tibi tota quies, oflensaque turbine nullo 
Nox silet, et teneros invitant murmura somnos. 

An quae graminea suscepta crepidine fumant 
Balnea, et impositum ripis algentibus ignem? 

Quique vaporiferis junctus fornacibus amnis 
Ridet anhelantes vicino flumine nymphas ? 

Vidi artes, veterumque manus, variisque metalla 
Viva modis. Labor est auri memorare figuras , 

Aut cbur, aut dignas digitis contingere gemmas, 
Quicquid et argento primum vel in aere Myronis 

Lusit, et enormes manus est experta colossos. 

Dum vagor aspectu, visusque per omnia duco, 
Calcabam nec opinus opes : nam splendor ab alto 
Defluus, et nitidum referentes aera testa; 

Monstravere solum; varias ubi picta per artes 
Gaudet humus superare novis asarota figuris. 
Expavere gradus. Quid nunc ingentia mirer. 

Aut quid partitis distantia tecta trichoris? 

Quid te , quae mediis servata penatibus, arbor, 

Tecta per et postes liquidas emergis in auras ? 

Quo non sub domino saevas passura bipennes? 

Et nunc ignarae forsan vel lubrica Nais, 

Yel non abruptos tibi debet Hamadryas annos. 

Quid referam alternas gemino super aggere nymphas, 
Albentesque lacus , altosque in gurgite fontes ? 

Teque per obliquum penitus quae laberis amnem , 
Marcia, et audaci transcurris flumina plumbo? 

Non solum Ioniis sub fluctibus Elidis amnem 
Dulcis ad /Etnaeos deducit semita portus. 

Illis ipse antris Anienus fonte relicto , 

Nocte sub arcana glaucos exutus amictus , 

Huc illuc fragili prosternit pectora musco : 

Aut ingens in stagna cadit, vitreasque natatu 
Plaudit aquas : illa recubat Tiburnus in umbra. 

Illic sulfureos cupit Albula mergere crines. 

Haec domus , /Egeriae nemoralem abjungere Phoeben , 
Et Dryadum viduare choris algentia possit 
Taygeta, et silvis arcessere Pana Lycaeis. 

Quod ni templa darent alias Tirynthia sortes, 

Et Praenestinae poterant migrare sorores. 

9 . 

Quid bifera Alcinoi laudem pomaria ? vosque , 
Qui nunquam vacui prodistis in aethera, rami? 
Cedant Telegoni , cedant Laurentia Turni 
Jugera, Lucrinaeque domus, litusque cruenti 
Antiphatae : cedant vitreae juga perfida Circes, 
Dulichiis ululata lupis, arcesque superbi 
Anxuris, et sedes Phrygio quas mitis alumno 
Debet anus : cedant, quae te, jam solibus arctis, 
Antia nimbosa revocabunt litora bruma. 

Scilicet hic illi meditantur pondera mores : 

Hic premitur fecunda quies , virtusque serena 
Fronte gravis, sanusque decor, luxuque carentes 
Deliciae, quas ipse suis digressus Athenis 
Mallet deserto senior Gargettius horto. 

Haec per et digeas hiemes, Pliadumque nivosum 
Sidus, et Oleniis dignum petiisse sub astris. 

Si Maleae credenda ratis, Siculosquc per aestus 
Sit via, cur oculis sordet vicina voluptas? 

Hic tua Tiburtes Faunos chelys, et juvat ipsum 
Alciden , dictumque lyra majore Catillum : 

Seu tibi Pindaricis animus contendere plectris, 
Sive chelyn tollas heroa ad robora, sive 
Liventem satiram nigra rubigine turbes : 

Seu tibi non alia splendescat epistola cura. 

Digne Midae, Croesique bonis, et Perside gaza, 
Macte bonis animi ! cujus stagnantia rura 
Debuit et flavis Hermus transcurrere ripis, 

Et limo splendente Tagus. Sic docta frequentes 
Otia ; sic omni detersus pectora nube 
Finem Nestoreae recor egrediare senectae! 

IV. 

SOTERIA RUTILII GALLICI. 


Estis, io Superi, nec inexorabile Clotho 
Volvit opus : videt alma pios Astraea, Jovique 
Conciliata redit; dubitataque sidera cernit 
Gallicus. Es ccelo, dis es, Germanice, cordi; 

Quis neget ? erubuit tanto spoliare ministro 
Imperium Fortuna tuum. Stat proxima cervix 
Ponderis immensi, damnosaquc fila senectae 
Exuit, atque alios melior revirescit in annos. 

Ergo alacres, quae signa colunt urbana, cohortes , 

Inque sinum quae saepe tuum fora turbida questu 
Confugiunt, legesque, urbesque ubicunque togatae 
Quae tua longinquis implorant jura querelis. 

Certent laetitia; nosseque ex ordine collis 
Confretnat, et sileant pejoris murmura famae : 

Quippe manet , longumque aevo redeunte manebit , 
Quem penes intrepidae mitis custodia Romae. 

Nec tantum induerint fatis nova saecula crimen , 

Aut instaurati peccaverit ara Terenti. 

Ast ego nec Phoebum (quanquam mihi surda sine illo 

Plectra) nec Aonias decima cum Pallade divas, 

Aut mitem Tege®, Dircesve hortabor alumnum; 

Ipse veni, viresque novas animumque ministra, 

Qui caneris : dextro nec enim sine numine tantus 
Ausoni® decora ampla tog®, ccntumque dedisti 
Judicium mentemque viris. Licet enthea vatis 
Excludat Pimplea sitim, nec conscia detur 
Pirene, largos potior mihi gurges in haustus 
Qui rapitur de fonte tuo : seu plana solutis 
Quum struis orsa modis, seu quum tibi dulcis in artem 
Frangitur, et nostras curat facundia leges. 

Quare age, si Cereri sua dona, merumque Lyaeo 
Reddimus, et dives pr®d®, tamen accipit omni 
Exuvias Diana tholo, captivaque tela 
Bellipotens; nec tu, quando tibi, Gallice, majus 
Eloquium , fandique opibus sublimis abundas , 

Sperne coli tenuiore lyra. Vaga cingitur astris 
Luna, et in oceanum rivi cecidere minores. 

Qu® tibi sollicitus persolvit pr®mia morum 
Urbis amor? qu® tum patrumque equitumque notavi 
Lumina, et ignara' plebis lugere potentes? 

Non labente Nuraa timuit sic curia felix, 

Pompeio nec celsus eques, nec femina Bruto. 

Hoc illud, tristes invitum audire catenas, 

Parcere verberibus, nec qua jubet alta potestas 
Ire, sed armatas multum sibi demere vires, 
Dignarique manus humiles , et verba prccantum ; 
Reddere jura foro, nec proturbare curules, 

Et ferrum mulcerc toga. Sic itur in alta 
Pectora, sic mixto reverentia se dat amori. 

Ipsa etiam cunctos gravis inclementia fati 
Terruit, et subiti praeceps juvenile pericli, 

Nil cunctante malo. Non illud culpa senectae, 

(Quippe ea bissenis vix dum orsa excedere lustris) 

Sed labor intendens, animique in membra vigentis 
Imperium, vigilesque suo pro Caesare curae, 

Dulce opus. Hinc fessos penitus subrepsit in artus 
Insidiosa quies, et pigra oblivia vitae. 

Tunc Deus, Alpini qui juxta culmina dorsi 
Signat Apollineo sanctos cognomine lucos, 

Respicit, heu tanti pridem securus alumni 
Perpessusque moras : «Huc mccuin, Epidauria proles, 
Huc, altis gaudens; datur aggredienda facultas 
Ingentem recreare virum : teneamus adorti 
Tendentes jam fila colos : nec fulminis atri 
Sit metus; lias ultro laudabit Juppiter artes : 

Nam neque plebeiam, aut dextro sine numine cretam 
Servo animam; atque adeo, breviter, dum tecta subimus, 
Expediam. Genus ipse suis, praimissaque retro 
Nobilitas; nec origo latet, sed luce sequente 
Vincitur, et magno gaudet cessisse nepoti. 

Prima togae virtus : illa quoque clarus, et ingens 
Eloquio : mox innumeris exercita castris, 

Occiduas, primasque domos, et sole sub omni 
Promeruit jurata manus; nec in otia pacis 
Permissum laxare animos , ferrumque recingi : 

Hunc Galatia vigens ausa est incessere bello : 

Hunc quoque perque novem timuit Pamphylia messes, 
Pannoniusque ferox, arcuque horrenda fugaci 
Armenia, et patiens Latii jam pontis Araxes. 

Quid geminos fasces, magnaeque iterata revolvam 
Jura Asiae? velit illa quidem ter habere, quaterque 
Hunc sibi; sed revocant fasti majorque curulis, 

Nec promissa semel. Libyci quid mira tributi 
Obsequia, et missum media de pace triumphum 
Laudem, et opes quantas nec qui mandaverat ausus 
Exspectare fuit ? Gaudet Trasimenus et Alpes 
Cannensesquc animae : primusque insigne tributum 
Ipse palam lacera poscebat Regulus umbra. 

«Non vacat Arctoas acies, Rhenumquc rebellem, 
Captivaeque preces Veledae, et (quae maxima nuper 
Gloria) depositam Dacis pereuntibus arcem 
Pandere; quum tanti lectus rectoris habenas, 

Gallice, Fortuna non admirantc, subisti. 

Hunc igitur (si digna loquor) rapiamus iniquo 
Nate, Jovi. Rogat hoc Latiae pater inclytus urbis : 

Et meruit ; neque enim frustra mihi nuper honora 
Carmina patritio pueri sonuistis in ostro : , 

Si qua salutifero gemini Chironis in antro 
Herba , tholo quodcunque tibi Trojana recondit 
Pergamus, aut medicis felix Epidaurus arenis 
Educat; Idaea profert quam Creta sub umbra 
Dictamni florentis opem , quoque anguis abundat 
Spumatu. Jungam ipse manus, atque omne benignum 
Virus, odoriferis Arabum quod doctus in arvis, 

Aut Amphrysiaco pastor de gramine carpsi. » 

Dixerat : inveniunt positos jam segniter artus , 
Pugnantemque animam ; ritu se cingit uterque 
Paeonio, monstrantque simul, parentque volentes ; 
Donec letiferas vario medicamine pestes, 

Et suspecta mali ruperunt nubila somni. 

Adjuvat ipse Deus, morboque valentius omni 
Occupat auxilium. Citius non arte refectus 
Telephus Acmonia; nec quae metuentis Atridae 
Saeva Machaonio coierunt vulnera succo. 

Quis mihi, tot questus inter populique patrumque, 
Sit curae, votique locus? Tamen ardua testor 
Sidera, teque, pater vatum Thymbraee, quis omni 
Luce mihi, quis nocte timor; dum postibus haerens 
Assiduus, nunc aure vigil, nunc lumine, cuncta 
Aucupor; immensae vcluti connexa carinae 
Cymba minor, quum saevit hiems, pro parte, furentes 
Parva receptat aquas, et eodem volvitur Austro. 

Nectite nunc laetae candentia fila, sorores, 

Nectite : nemo modum transmissi computet aevi, 

Hic vitae natalis erit. Tu Troica dignus 
Saecula, et Euboici transcendere pulveris anuos, 
Nestoreosque situs. Qua nunc tibi pauper acerra 
Digna litem? nec si vacuet Mevania valles, 

Aut praestent niveos Clitumna novalia tauros , 
Sufficiam , sed saepe Deis hos inter honores 
Cespes, et exiguo placuerunt farra salino. 

V. 


BALNEUM CLAUDII ETRUSCI. 


Non Helicona gravi pulsat clielys enthea plectro , 
Nec lassata voco toties mihi numina Musas. 

Et te, Phoebe, choris, et te dimittimus, Evan : 

Tuquc inimica fera:, volucer Tegeaee, sonorae 
Terga premas : alios poscunt mea carmina coetus. 
Naldas undarum dominas, regemque corusci 
Ignis, adhuc fessum, Siculaque incude rubentem 
Elicuisse satis. Paulum arma nocentia, Thebae, 
Ponite; dilecto volo lascivire sodali. 

Junge puer cyathos, sed ne numerare labora, 
Cunctantemquc intende chelyn : discede, Laborque, 
Curaque, dum nitidis canimus gemmantia saxis 
Balnea; dumque procax, myrtis hederisque soluta 
Fronte, verecundo Clio mea ludit Etrusco. 

Ite, deae virides, liquidosque advertite vultus, 

Et vitreum teneris crinem redimite corymbis, 

Veste nihil tectae : quales emergitis altis 
Fontibus, et visu Satyros torquetis amantes. 

Non vos quae culpa decus infamastis aquarum 

Sollicitare juvat : procul hinc, et fonte doloso 
Salmacis, et viduae Cebrenidos arida luctu 
Flumina, et Herculei praedatrix cedat alumni. 

Vos mihi quae Latium, septenaque culmina Nymphae 
Incolitis, Tybrimquc novis attollitis undis, 

Quas praeceps Anien, atque exceptura natatus 
Virgo juvat, Marsasque nives et frigora ducens 
Marcia, praecelsis quarum vaga molibus unda 
Crescit, et innumero pendens transmittitur arcu, 
Vestrum opus aggredimur; vestra est quam carmine molli 
Pando domus. Non unquam aliis habitastis in antris 
Ditius : ipsa manus tenuit Cytherea mariti, 
Monstravitque artes : neu vilis flamma caminos 
Ureret, ipsa faces volucrum succendit Amorum. 

Non huc admissae Thasos, aut undosa Carystos; 

Mceret onyx longe, queriturque exclusus ophites : 

Sola nitet flavis Nomadum decisa metallis 
Purpura, sola cavo Phrygiae quam Synhados antro 
Ipse cruentavit maculis liventibus Attys : 

Quasque Tyrus niveas secat, et Sidonia rupes. 

Vix locus Eurotae, viridis quum regula longo 
Synnada distinctu variat. Non limina cessant, 

Effulgent camerae, vario fastigia vitro 
In species animosque nitent. Stupet ipse beatas 
Circumplexus opes, et parcius imperat ignis. 

Multus ubique dies, radiis ubi culmina totis 
Perforat, atque alio sol improbus uritur aestu. 

Nil ibi plebeium : nusquam Temesaea notabis 
,£ra; sed argento felix propellitur unda, 

Argentoque cadit, labrisque nitentibus instat 

Delicias mirata suas , et abire recusat. 

Extra autem niveo qui margine caerulus amnis 
Vivit, et in summum fundo patet omnis ab imo, 

Cui non ire lacu, pigrosque exsolvere amictus 
Suadeat? hoc mallet nasci Cytherea profundo; 

Hic te perspicuum melius, Narcisse, videres; 

Hic velox Hecate velit et deprensa lavari. 

Quid nunc strata solo referam tabulata , crepantes 
Auditura pilas, ubi languidus ignis inerrat 
Idibus, et tenuem volvunt hypocausta vaporem? 
Nec si Baianis veniat novus hospes ab oris, 

Talia despiciat; fas sit componere magnis 
Parva, Neronea nec qui modo lotus in unda, 

Hic iterum sudare neget. Macte, oro, nitenti 
Ingenio, curaque, puer : tecum ista senescant, 

Et tua jam melior discat fortuna renasci. 

VI. 

CALENDAE DECEMBRES 

(SATURNALES)- 


Et Phoebus pater, et severa Pallas, 
Et Musae procul ite feriata; : 

Jani vos revocabimus calendis. 
Saturnus mihi compede exsoluta, 

Et multo gravidus mero December, 
Et ridens Jocus, et Sales protervi 
Adsint, dum refero diem beatam 
Laeti Caesaris, ebriamque noctem. 

Vix Aurora novos movebat ortus, 
Jam bellaria adorea pluebant. 

Hunc rorem veniens profudit Eos. 
Quicquid nobile Ponticis nucetis, 
Fecundis cadit aut jugis Idumes, 
Quod ramis pia germinat Damascus, 
Et quod percoquit Ebosia caunis, 
Largis gratuitum cadit rapinis. 
Molles caseoli, lucunculique, 

Et massis Amerina non perustis, 

Et mustaceus, et latente palma 
Praegrandes caryotides cadebant. 

Non tantis Hyas inserena nimbis 
Terras obruit, aut soluta Pleias, 

Quali per cuneos hiems Latinos 
Plebem grandine concutit sedentem. 
Ducat nubila Juppiter per orbem, 

Et laetis pluvias minetur agris, 

Dum nostri Jovis hi ferantur imbres. 

Ecce autem caveas subit per omnes, 
Insignis specie, decora cultu 
Plebes altera, non minor sedente. 

Hi panaria, candidasque mappas 
Subvectant, epulasque lautiores; 

Illi marcida vina largiuntur : 

Idaeos totidem putes ministros. 

Orbem, qua melior severiorque est, 

Et gentes alis insimul togatas; 

Et quum tot populos beata pascas, 
Hunc, Annona, diem superba nescis. 

1 nunc saecula compara, Vetustas, 
Antiqui Jovis, aureumque tempus : 
Non sic libera vina tunc fluebant, 
Nec tardum seges occupabat annum. 
Una vescitur omnis ordo mensa, 
Parvi, femina, plebs, eques, senatus. 
Libertas reverentiam remisit; 

Et tu quin etiam (quis hoc rogare, 
Quis promittere posset hoc Deorum?) 
Nobiscum socias dapes inisti. 


Digitized by Google 


;«.) SILVARUM LIBER 1. 3i 

Jam 3C (quisquis is est) inops, beatus 
Convivam ducis esse gloriatur. 

Hos inter fremitus, novosque luxus, 

Spectandi levis effugit voluptas. 

Stat sexus rudis, insciusque ferri, 

Et pugnas capit improbus viriles. 

Credas ad Tanaim, ferumque Phasin, 
Thermodontiacas calere turmas. 

Hic audax subit ordo pumilonum, 

Quos Natura brevi statu peractos 
Nodosum semel in globum ligavit. 

Edunt vulnera , conseruntque dextras, 

Et mortem sibi (qua manu!) minantur. 

Ridet Mars pater, et cruenta Virtus : 

Casurseque vagis grues rapinis, 

Mirantur pumilos ferociores. 

■Jam noctis propioribus sub umbris 
Dives sparsio quos agit tumultus! 

Huc intrant faciles emi puellae : 

Hic agnoscitur omne quod theatris 
Aut forma placet, aut probatur arte. 

Hoc plaudunt grege Lydiae tumentes, 

Illo cymbala, tinnulaeque Gades : 

Illic agmina confremunt Syrorum, 

Hic plebs scenica, quaeque comminutis 
Permutat vitreis gregale sulfur. 

Inter quae, subito cadunt volatu 
Immensae volucrum per astra nubes, 

Quas Nilus sacer, horridusque Phasis, 

Quas udo Numidae legunt sub Austro. 

Desunt qui rapiant; sinusque pleni 
Gaudent, dum nova lucra comparantur. 
Tollunt innumeras ad astra voces, 
Saturnalia principis sonantes ; 

Et dulci dominum favore clamant : 

Hoc solum vetuit licere Caesar. 

Vixdum caerula nox subibat orbem, 
Descendit media nitens arena 
Densas flammeus orbis inter umbras, 
Vincens Gnosiacae facem coronae. 
Collucet polus ignibus, nihilque 
Obscurae patitur licere nocti. 

Fugit pigra Quies; inersque Somnus 
Haec cernens, alias adivit urbes. 

Quis spectacula , quis jocos licentes , 
Quis convivia, quis dapes inemptas, 
Largi flumina quis canat Lyaei? 

Jamjam deficio, tuoque Baccho 
In serum trahor ebrius soporem. 

Quos ibit procul hic dies per annos ! 
Quam nullo sacer exolescet aevo ! 

Dum montes Latii , paterque Tybris , 
Dum stabit tua Roma, dumque terris 
Quod reddis Capitolium manebit. 

AD MELIOREM ATEDIUM. 

Et familiaritas nostra, qua gaudeo, Melior vir optime, 
nec minus in judicio litterarum, quam in omni vitae co- 
lore tersissime, et ipsa opusculorum quae tibi trado con- 
ditio sic posita est, ut totus hic alter liber meus etiam 
sine epistola exspectetur. Primum enim habet Glauciam 
nostrum , cujus gratissimam infantiam , ct qualem ple- 
rumque infelices sortiuntur, apud te complexus amabam. 
Jam vero tibi hujus amissi recens vulnus (ut scis) epice- 
dio prosecutus sum, adeo festinanter, ut excusandam 
habuerim affectibus tuis celeritatem. Nec nunc eam apud 
te jacto, qui nosti, sed ct ceteris indico; ne quis aspe- 
riore lima carmen examinet, ct a confuso scriptum, et 
dolenti datum , quum paene supervacua sint tarda sola- 
tia. Pollii mei Villa Surrentina quae sequitur, debuit a 
me vel in honorem eloquentiae ejus diligentius dici : sed 
i. 3 

amicus ignovit. In arborem certe tuam, Melior, et psit- 
tacum , scis a me leves libellos quasi epigrammatis loco 
scriptos. Eandem exigebat stili facilitatem Leo mansue- 
tus, quem in amphitheatro prostratum, frigidum erat 
sacratissimo imperatori ni statim traderem. Ad Ursum 
quoque nostrum, juvenem candidissimum, et sine jac- 
tura desidiae doctissimum , scriptam de puero amisso con- 
solationem, super ea, qua; ipsi debeo, huic libro libenter 
inserui, quia honorem ejus tibi laturus acceptum. Exclu- 
dit volumen Genethliacon Lucani, quod Polla Argenta- 
ria, carissima uxorum, quum hunc diem forte consecra- 
remus, imputari sibi voluit. Ego non potui majorem 
tanti auctoris habere reverentiam , quam quod laudes 
ejus dicturus hexametros meos timui. Haec qualiacunque 
sunt. Melior carissime, si tibi non displicuerint, a te pu- 
blicum accipiant ; sin minus , ad me revertantur. 

i. 

GLAUCIAS ATEDII MELIORIS DELICATUS. 


Quod tibi praerepti, Melior, solamen alumni, 
Improbus ante rogos, et adhuc vivente favilla 
Ordiar? Abruptis etiamnuin flebile venis 
Vulnus hiat, magnaeque patet via lubrica plagae. 
Quum jam egomet cantus et verba medentia saevis 
Confero, tu planctus, lamentaque fortia mavis, 
Odistique chclyn, surdaque averteris aure. 
Intempesta cano : citius me tigris abactis 
Fetibus , 'orbatique velint audire leones. 

Nec si tergeminum Sicula de virgine carmen 
Aflluat, aut silvis chelys intellecta, ferisque, 
Mulceat insanos gemitus. Stat pectore demens 
Luctus, et admoto latrant praecordia tactu. 

Nemo vetat, satiare malis; aegrumque dolorem 
Libertate doma. Jam flendi expleta voluptas? 
Jamne preces fessus non indignaris amicas ? 

Jamne canam ? Lacrymis en et mea carmina in ipso 
Ore natant , tristesque cadunt in verba liturae. 

Ipse etenim tecum nigrae solennia pompae , 

Spectatumque urbi scelus , et puerile feretrum 
Produxi; et saevos damnati thuris acervos, 
Plorantemque animam supra sua funera vidi : 

Tcque patrum gemitus superantem, et brachia matrum, 
Complexumque rogos , ignemque haurire parantem 
Vix tenui similis comes, offendique tenendo. 

Et nunc (heu) vittis, et frontis honore soluto, 

Infaustus vates, vexo mea pectora tecum : 

Plango lyra. En! duri comitem sociumque doloris 
(Si merui, luctusque tui consortia sensi) 

Jam lenis patiare precor. Me fulmine in ipso 
Audivere patres : ego juxta busta profusis 
Matribus, atque piis cecini solatia natis, 

Et mihi ; quum proprios gemerem defectus ad ignes 
(Quem, Natura!) patrem. Nec te lugere severus 
Arceo, sed confer gemitus, pariterque fleamus. 

Jamdudum dignos aditus, laudumque tuarum, 

O merito dilecte puer, primordia quaerens 
Distrahor. Ilinc anni stantes in limine vitae, 

Hinc me forma rapit, rapit inde modestia praecox, 

Et pudor, et tenero probitas maturior aevo. 

O ubi purpureo suffusus sanguine candor, 

Sidereique orbes, radiataque lumina coelo, 

Et castigatae collecta modestia frontis, 

Ingenuique super crines, mollisque decorae 
Margo coma;? blandis ubinam ora arguta querelis, 
Osculaque impliciti vernos redolentia flores , 

Et mixtae risu lacrymae, penitusque loquentis 
Hyblaeis vox tincta favis? cui sibila serpens 
Poneret, et saevae vellent servire novercae. 

Nil veris affingo bonis. Ubi lactea colla, 

Braciliaque, et nunquam domini sine pondere cervix? 

O ubi venturte spes non longinqua juventae, 

Atque genis optatus honos, jurataque multum 
Barba tibi? cuncta in cineres gravis intulit hora, 
Hostilisque dies : nobis meminisse relictum. 

Quis tua colloquiis hilaris mulcebit amatis 
Pectora? quis curas, mentisque arcana remittet? 
Accensum quis bile fera, famulisquc tumentem 
Leniet, ardentique in se deflectet ab ira ? 

Inceptas quis ab ore dapes, libataque vina 
Auferet, et dulci tuYbabit cuncta rapina? 

Quis matutinos abrumpet murmure somnos 
Impositus stratis, abitusque morabitur arctis 
Nexibus, aque ipso revocabit ad oscula poste ? 

Obvius intranti rursus quis in ora, manusque 
Prosiliet, brevibusque humeros circumdabit ulnis? 

Muta domus pariter dcsolatique penates, 

Et situs in thalamis, et moesta silentia mensis. 

Quid mirum, tanto si te pius altor honorat 
Funere? Tu domino requies, portusque senecta;; 

Tu modo deliciae, dulces modo pectore cura;. 

Non te barbaricae versabat turbo catastae , 

Nec mixtus Phariis venalis mercibus infans, 
Compositosque sales, meditataque verba locutus 
Quaesisti lascivus herum, tardeque parasti; 

Hinc domus, hinc ortus; dominique penatibus olim 
Carus uterque parens, atque in tua gaudia liber, 

Ne querercre genus, raptum te protinus alvo 
Sustulit exsultans, ac prima lucida vocc 

Astra salutantem dominus sibi mente dicavit, 
Amplexusque sinu tulit, et genuisse putavit. 

Fas mihi sanctorum venia dixisse parentum , 

Tuque, oro, Natura, sinas, cui prima per orbem 
Jura animis sociare datum : non omnia sanguis 
Proximus, aut serie generis demissa propago 
Alligat : interius nova saepe, ascitaque serpunt 
Pignora connexis. Natos genuisse necesse est, 

At legisse juvat. Tenero sic blandus Achilli 
Semifer dSmonium vincebat Pelea Chiron. 

Nec genitor Peleus natum comitatus in arma 
Troica, sed caro Phoenix haerebat alumno. 

Optabat longe reditus Pallantis ovantes 
Evander, fidus pugnas spectabat Acoetes. 

Quumque procul nitidis genitor cessaret ab astris, 
Fluctivagus volucrem comebat Persea Dictys. 

Quid referam altricum victos pietate parentes? 

Quid te post cineres, deccptaque fulmina matris, 

Tutius Inoo reptantem pectore, Bacche? 

Jam secura parens Thuscis regnabat in undis 
Ilia, portantem lassabat Romulus Aceam. 

Yidi ego transertos aliena in robora ramos, 

Altius ire suis. Et te jam fecerat illi 
Mens, animusque patrem; necdum moresve, decorve : 
Tu tamen et motas etiam tum in murmura voces, 
Vagitumque rudem , fletusque infantis amabas. 

Ille, velut primos exspiraturus ad Austros 
Mollibus in pratis alte flos improbus exstat; 

Sic tener ante diom, vultu, gressuque superbo, 

Vicerat aequales; multumque reliquerat annos. 

Sive catenatis nudatus membra palaestris 
Staret, Amyclaea conceptum matre putares; 
GEbaliden illo praeceps mutaret Apollo, 

Alcides pensaret Hylan : seu Graius amictu 
Attica facundi decurreret orsa Menandri, 

Laudaret gavisa sonum, crinemque decorum 
Pressisset rosea lasciva Thalia corona : 

Maeonium sive ille senem, Trojaeque labores 
Diceret, aut casus tarde remeantis Ulixi ; 

Ipse pater sensus, ipsi stupuere magistri. 

Scilicet infausta Lachesis cunabula dextra 
Attigit , et gremio puerum complexa fovebat 
Invidia : illa genas , et adultum comere crinem, 

Et monstrare artes, et verba refringere, quae nunc 
Plangimus. Herculeos annis aequare labores 
Coeperat assurgens, et adhuc infantia juxta : 

Jam tamen et validi gressus, mensuraque major 
Cultibus, et visae puero decrescere vestes : 

Quum tibi, quas vestes, quae non gestamina mitis 
Festinabat herus? brevibus constringere laenis 
Pectora, et angusta telas arctare lacerna, 

Enormi non ille sinens, sed semper ad annos 
Texta legens, modo Puniceo velabat amictu, 

Nunc herbas imitante sinu, nunc dulce rubenti 
Murice, nunc vivis digitos incendere gemmis 
Gaudebat : non turba comes, non munera census, 
Sola verecundo deerat praetexta decori. 

Haec fortuna domus : subitas inimica levavit 
Parca manus : quo diva feros gravis exseris ungues! 
Non te forma movet? non te lacrymabilis aetas? 

Hunc nec saeva viro potuisset carpere Procne, 

Nec fera crudeles Colchis durasset in iras, 

Editus iEolia nec si foret iste Creusa; 

Torvus ab hoc Athamas insanos flecteret arcus. 

Hunc, quanquam Hectoreos cineres Trojamquc perosus, 
Turribus e Phrygiis flesset missurus Ulixes. 

Septima lux : et jam frigentia lumina torpent , 

Jam complexa manu crinem tenet infera Juno. 

Ille tamen , Parcis fragiles urgentibus annos , 

Te vultu moriente videt, linguaque cadente 
Murmurat : in te oinnes vacui jam pectoris efflat 
Relliquias : solum meminit, solumque vocantem 
Exaudit, tibique ora movet, tibi verba relinquit, 

Et prohibet gemitus, consolaturque dolentem. 

Gratum est, Fata, tamen, quod non mors lenta jacentis 
Exedit puerile decus, manesque subivit 
Integer, et nullo temeratus corpora damno : 

Qualis erat! Quid ego exsequias, et prodiga flammis 
Dona loquar, moestoque ardentia funera luxu? 

Quod tibi purpureo tristis rogus aggere crevit : 

Quod Cilicum flores, quod munera graminis Indi, 
Quodque Arabes, Phariique, Palaestiniquc liquores 
Arsuram lavere comam. Cupit omnia ferre 
Prodigus, et totos Melior succendere census. 

Desertas exosus opes; sed non capit ignis 
Invidus , atque arctae desunt in munera flammae. 

Horror habet sensus : qualem te funere summo , 

Atque rogum juxta, Melior placidissime quondam, 
Extimui! tune ille hilaris, comisque videri? 

Unde animi, savaeque manus, et barbarus horror ? 

Tu modo fusus humi, lucem aversaris iniquam; 

Nunc torvus, pariter vestes et pectora rumpis, 
Dilectosque premis visus , et frigida libas 
Oscula : erant illic genitor, materque jacentis 
Moesia; sed attoniti te spectavere parentes. 

Quid mirum? plebs cuncta nefas, et praevia flerunt 
Agmina, Flaminio quae limite Milvius agger 
Transvehit , immeritus flammis dum tristibus infans 
Traditur, et gemitum formaque aevoque meretur. 

Talis in Isthmiacos prolatus ab aequore portus 
Naufragus imposita jacuit sub matre Palaemon : 

Sic et in anguiferae ludentem gramine Lernae 
Praecisum squammis rabidus tulit anguis Ophelten. 

Pone metus, letique minas desiste vereri : 

Illum nec terno latrabit Cerberus ore 
Nulla soror flammis, nulla assurgentibus hydris 
Terrebit : quin ipse avidae trux navita cymbae 
Interius steriles ripas, et adusta subibit 
Litora , ne puero dura ascendisse facultas. 

Quid mihi gaudenti proles Cyllenia virga 
Nuntiat? estne aliquid tam saevo in tempore laetum ? 
«Noverat effigiem, generosique ardua Blaesi 
Ora puer, dum saepe domi nova serta ligantem 
Te videt , et similes tergentem pectore curas. 

Hunc ubi Lethaei lustrantem gurgitis oras 
Ausonios inter proceres , scriemque Quirini 
Agnovit , timide primum vestigia jungit 
Accessu tacito, summosque lacessit amictus. 

Inde magis sequitur : neque enim magis ille trahentem 
Spernit, et ignota credit de stirpe nepotum. 

Mox ubi delicias, et rari pignus amici 
Sensit, et amissi puerum solalia Blaesi ; 

Tollit humo , magnaque ligat cervice, diuque 
Ipse mahu gaudens vehit ; et, quae munera mollis 
Elysii, steriles ramos, mutasque volucres 
Porxit , et obtuso pallentes germine flores; 

Nec prohibet meminisse tui : sed pectora blandus 
Miscet, et alternum puero partitur amorem. » 

Hic finis rapto. Quin tu jam vulnera sedas , 

Et tollis mersum luctu caput? omnia functa, 

Aut moritura vides : obeunt noctesque, diesque, 
Astraque , nec solidis prodest sua machina terris. 

Nam populos, mortale genus, plebisque caducae . 

Quis fleat interitus? Hos bella, hos aequora poscunt : 
His amor exitio, furor his, et saeva cupido; 

Ut sileam morbos : hos ora rigentia Brumae, 

Illos implacido letalis Sirius igni, 

Hos manet imbrifero pallens Autumnus hiatu. 

Quicquid habent ortus, finem timet. Ibimus omnes, 
Ibimus : immensis urnam quatit iEacus ulnis. 

Ast hic quem gemimus, felix, hominesque, deosque, 
Et dubios casus et caecae lubrica vitae 
Effugit, immunis fati : non ille rogavit, 

Non timuit , meruitve mori. Nos anxia plebes, 

Nos miseri, quibus unde dies suprema, quis aevi 
Exitus, incertum; quibus instet fulmen ab astris, 

Quae nubes fatale sonent. Nii flecteris istis? 

Sed flectere libens. Ades huc emissus ab atro 
Limine, cui soli cuncta impetrare facultas, 

Glaucia; nam insontes animas nec portitor arcet, 

Ncc dirae comes ille ferae : tu pectora mulce , 

Tu prohibe manare genas; noctesque beatas 
Dulcibus alloquiis, et vivis vultibus imple; 

Et periissc nega, dcsolatamque sororem, 

Qui potes, et miseros perge insinuare parentes. 

II. 

VILLA SURRENTINA POLLII FELICIS. 


Est inter notos Sirenum nomine muros , 

Saxaque Tyrrhenae templis onerata Minervae, 

Celsa Dicarchei speculatrix villa profundi, 

Qua Bromio dilectus ager, collesque per altos 
Uritur, et praelis non invidet uva Falernis. 

Huc me post patrii la:tum quinquennia lustri, 

Quum stadio jam pigra quies, canusque sederet 
Pulvis, ad Ambracias conversa gymnade frondes, 
Trans gentile fretum placidi facundia Polii 
Detulit , et nitidae juvenilis gratia Pollae, 

Flectere jam cupidum gressus, qua limite noto 
Appia longarum teritur regina viarum. 

Sed juvere morae. Placido lunata recessu 
Hinc atque hinc curvas perrumpunt aequora rupes : 
Dat Natura locum; montique intervenit udum 
Litus, et in terras, scopulis pendentibus, exit. 

Gratia prima loci, gemina testudine fumant 
Balnea , et e terris occurrit dulcis amaro 
Nympha mari : levis hic Phorci chorus, udaque crines 

Cymodoce , viridisque cupit Galatea lavari. 

Ante domum tumidae moderator caerulus undae 
Excubat , innocui custos laris : hujus amico 
Spumant templa salo : felicia rura tuetur 
Alcides : gaudet gemino sub numine portus. 

Hic servat terras, hic saevis (luctibus obstat. 

Mira quies pelagi : ponunt hic lassa furorem 
Aequora, et insani spirant clementius Austri. 

Hic praeceps minus audet hycms, nulloque tumultu 
Stagna modesta jacent, dominique imitantia mores. 
Inde per obliquas erepit porticus arces , 

Urbis opus ; longoque domat saxa aspera dorso. 

Qua prius obscuro permixti pulvere soles, 

Et feritas inamoena viae, nunc ire voluptas : 

Qualis, si subeas Ephyres Bacchelados altum 
Culmen, ab Inoo fert seinita tecta Lechaeo. 

Non , mihi si cunctos Helicon indulgeat amnes , 

Et superet Pimplea sitim, largeque volantis 
Ungula se det equi, rescretque arcana pudicos 
Phoemonoe fontes, vel quos meus, auspice Phoebo, 
Altius immersa turbavit Pollius urna; 

Innumeras valeam species, cultusque locorum 
Pieriis aequare modis. Vix ordine longo 
Suffecere oculi, vix, dum per singula ducor, 
Suffecere gradus. Quae rerum turba! locine 
Ingenium , an domini mirer prius? haec domus ortus 
Prospicit, et Phoebi tenerum jubar; illa cadentem 
Detinet, exactamque negat dimittere lucem, 

Quum jam fessa dies, et in aequora montis opaci 
Umbra cadit, vitreoque natant praetoria ponto. 

Hsec pelagi clamore fremunt; haec tecta sonoros 
Ignorant fluctus, terraeque silentia malunt. 

His favit Natura locis : hic victa, colenti 
Cessit, et ignotos docilis mansuevit in usus. 

Mons erat hic, ubi plana vides : haec lustra fuerunt, 
Quae nunc tecta subis : ubi nunc nemora ardua cernis, 
Hic nec terra fuit : domuit possessor, et illum 
Formantem rupes , expugnantemque secuta 
Gaudet humus. Nunc cerne jugum discentia saxa, 
Intrantesque domos, jussumque recedere montem. 

Jam Methymnaei vatis manus , et chelys una 
Thebais, et Getici cedat tibi gloria plectri: 

Et tu saxa moves, et te nemora alta sequuntur. 

Quid referam veteres ceraeque aerisque figuras ? 

Si quid Apellei gaudent animasse colores; 

Si quid adhuc vacua tamen admirabile Pisa 
Phidiacae rasere manus : quod ab arte Myronis, 

Aut Polycleteo jussum est quod vivere coelo, 

AEraque ab Isthmiacis auro potiora favillis; 

Ora ducum, et vatum, sapientumque ora priorum, 
Quos tibi cura sequi, quos toto pectore sentis 
Expers turbarum, atque animum virtute quieta 
Compositus, semperque tuus. Quid mille revolvam 
Culmina, visendique vices? sua cuique voluptas. 

Atque omni proprium thalamo mare : transque jacentem 
Nerea diversis servit sua terra fenestris. 

Ha:c videt Inarimen, illi Prochyta aspera paret : 
Armiger hinc magni patet Hectoris : inde malignum 
Aera respirat pelago circumflua Nesis : 

Inde vagis omen felix Euploea carinis, 

Quaeque ferit curvos exerta Megalia fluctus. 

Angitur et domino contra recubante procul qui 
Surrentina tuus spectat praetoria Limon. 

Ante tamen cunctas procul eminet una diaetas 
Quae tibi Parthenopen directo limite ponti 
Ingerit. Hic Graiis penitus desecta metallis 
Saxa : quod Eoae respergit vena Syenes : 

Synnade quod maesta Phrygiae fodere secures 
Per Cybeles lugentis agros, ubi marmore picto 
Candida purpureo distinguitur area gyro. 

Hic et Amyclaei caesum de monte Lycurgi 
Quod viret, et molles imitatur rupibus herbas. 

Hic Nomadum lucent flaventia saxa, Thasosque, 

Et Chios, et gaudens fluctu certare Carystos. 

Omnia Chalcidicas turres obversa salutant. 

Macte animo, quod Graia probas, quod Graia frequentas 
Arva; nec invideant quae te genuere Dicarchi 
Moenia : nos docto melius potiemur alumno. 

Quid nunc ruris opes, pontoque novalia dicam 
Injecta, et madidas Baccheo nectare rupes? 

Saepe per autumnum, jam pubescente Lya»o, 

Conscendit scopulos, noctisque occulta sub umbra 
Palmite maturo rorantia lumina tersit 
Nereis, et dulces rapuit de collibus uvas. 

Saepe et vicino sparsa est vindemia fluctu ; 

Et Satyri cecidere vadis, nudamque per undas 
Dorida montani cupierunt prendere Panes. 

Sis felix, tellus, dominis ambobus in annos 
Mygdonii, Pyliique senis; nec nobile mutes 
Servitium ; nec te cultu Tirynthia vincat 

Aula, Dicarcheique sinus : nec saepius istis 
filanda Therapnaei placeant vineta Galesi. 

Hic seu siderias exercet Pollius artes. 

Seu volvit monitus, quos dat Gargettius auctor, 

Seu nostram quatit ille chelyn, seu dissona nectit 
Carmina, sive minax ultorem stringit iambon; 

Hinc levis e scopulis meliora ad carmina Siren 
Advolat; hinc motis audit Tritonia cristis. 

Tunc rabidi ponunt flatus, maria ipsa vetantur 
Obstrepere : emergunt pelago , doctamquc trahuntur 
Ad chelyn , et blandi scopulis delphines aderrant. 

Vive, Midae gazis et Lydo ditior auro, 

Troica et Euphratca super diademata felix : 

Quem non ambigui fasces, non mobile vulgus , 

Non leges, non castra tenent : qui pectore magno 
Spemque metumque domas, vitio sublimior omni, 
Exemptus fatis, indignantemque refellens 
Fortunam : dubium quem non in turbine rerum 
Deprendet suprema dies; sed abire paratum, 

Ac plenum vita. Nos, vilis turba, caducis 
Deservire bonis, semperque optare parati, 

Spargimur in casus : celsa tu mentis ab arce 
Despicis errantes, humanaque gaudia rides. 

Tempus erat, quum te geminae suffragia terrae 
Diriperent, celsusque duas veherere per urbes : 

Inde Dicarcheis multum venerande colonis, 

Hinc ascite meis ; pariterque his largus, et illis, 

Ac juvenile calens, plectrique errore superbus. 

At nunc discussa rerum caligine, verum 
Aspicis : illo alii rursus jactentur in alto ; 

At tua securos portus, blandamque quietem 
Intravit non quassa ratis. Sic perge; nec unquam 
Emeritam in nostras puppcm dimitte procellas. 

Vivite securi, quorum de pectore mixtas 
In longum colere faces, sanctusque pudicae 
Servat amicitiae leges amor. Ite per annos 
Saeculaque, et priscae titulos praecedite famae. 
Tuque, nurus inter longe pulcherrima, cujus 
'Non frontem vertere minae, sed candida semper 
Gaudia, et in vultu curarum ignara voluptas : 
Non tibi sepositas infelix strangulat arca 
Divitias, avidique animum dispendia torquent 
Foenoris : expositi census, et docta frucndi 
Temperies. Non ulla Deo meliore cohaerent 
Pectora, non alias decuit Concordia mentes. 

III. 

ARBOR ATEDII MELIORIS. 


Stat, quae perspicuas nitidi Melioris opacat 
Arbor aquas , complexa lacus : ea robore ab imo 
Curvata, enodis redit inde, cacumine recto 
Ardua; ceu mediis iterum nascatur ab undis, 

Atque habitet vitreum tacitis radicibus amnem. 

Quid Phcebum tam parva rogem? vos dicite causas 
Naidcs, et faciles (satis est) date carmina Fauni. 
Nympharum tenerae fugiebant Pana catervae : 

Ille quidem it, cunctas tanquam velit; it tamen unam 
In Pholoen : silvis haec fluminibusque sequentis 
Nunc hirtos gressus, nunc improba cornua vitat. 
Jamque et belligerum Jani nemus, atraque Caci 
Rura, Quirinalesquc fuga suspensa per agros 
Ccclica tecta subit : tum demum victa labore, 

Fessa metu, qua nunc placidi Melioris aperti 
Stant sine fraude lares, fluidos collegit amictus 
Arctius, et niveae posuit se margine ripae. 

Insequitur velox pecorum Deus, et sua credens 
Connubia, ardenti jamjam suspiria librat 

Pectore , jam praedae levis imminet. Ecce citatos 
Advertit Diana gradus, dum per juga septem 
Errat, Aventinaeque legit vestigia cervae. 

Poenituit vidisse Deam ; conversaque fidas 
Ad comites : « Nunquamne avidis arcebo rapinis 
Hoc petulans, fcedumque pecus? sempernc pudici 
Decrescet mihi turba chori ? » Sic deinde locuta 
Depromit pharetra telum breve, quod neque flexis 
Cornibus, aut solito torquet stridore; sed una 
Emisit contenta manu, laevumque soporem 
Naidos aversa fertur tetigisse sagitta. 

Illa Deam pariter surgens hostemque protervum 
Vidit, et in fontem, niveos ne panderet artus , 

Sicut erat cum veste, ruit; stagnisque sub altis , 
Pana sequi credens, ima latus implicat alga. 

Quid faceret subito deceptus praedo? nec altis 
Credere corpus aquis hirtae sibi conscius audet 
Pellis, et a tenero nandi rudis; omnia questus , 
Immitem Brimo, stagna invida, et invida tela; 
Primaevam visu platanum, cui longa propago 
Innumeraeque manus, et iturus in aethera vertex, 
Deposuit juxta, vivamque aggessit arenam, 
Optatisque aspergit aquis, et talia mandat : 

* Vive diu, nostri pignus memorabile voti, 
Arbor; et haec durae latebrosa cubilia nymphae 
Tu saltem declinis ama , et preme frondibus undam. 
Illa quidem meruit; sed ne , precor, igne superno 
iEstuet, aut dura feriatur grandine; tantum 
Spargere tu laticem , et foliis turbare memento. 
Tunc ego teque diu recolam, dominamque benignae 

Sedis, et illaesa tutabor utramque senecta. 

Et Jovis , et Phoebi frondes , et discolor umbra 
Populus, et nostrae stupeant tua germina pinus. » 

Sic ait. Illa Dei veteres imitata calores , 

Uberibus stagnis obliquo pendula trunco 
Incubat, atque umbris scrutatur amantibus undas. 
Sperat et amplexus; sed aquarum spiritus arcet , 

Nec patitur tactus. Tandem eluctata sub auras 
Libratur fundo, rursusque enode cacumen 
Ingeniosa levat, veluti descendat in imos 
Stirpe lacus alia. Jam nec Phoebeia Nais 
Odit, et exclusos invitat gurgite ramos. 

Haec tibi, parva quidem, genitali luce paramus 
Dona, sed ingenti forsan victura sub aevo : 

Tu, cujus placido posuere in pectore sedem 
Blandus Honos, hilarisque (tamen cum pondere) Virtus 
Cui nec pigra quies, nec iniqua potentia, nec spes 
Improba; sed medius per honesta, et dulcia limes : 
Incorrupte fidem, nullosque experte tumultus, 

Et secrete palam : qui digeris ordine vitam; 

Idem auri facilis contemptor, et optimus idem 
Comere divitias, opibusque immittere lucem. 

Hac longum florens animi morumque juventa , 

Iliacos aequare senes, et vincere persta 
Quos pater Elysio , genitrix quos detulit annos. 

Hoc illi duras exoravere sorores : 

Hoc, quae te sub teste, situm fugitura tacentem, 

Ardua magnanimi revirescit gloria Blaesi. 

IV. 

PSITTACUS MELIORIS. 


' s i 


Psittace, dux volucrum, domini facunda voluptas, 
Humanae solers imitator, Psittace, linguae, 

Quis tua tam subito praeclusit murmura fato? 
Hesternas, miserande, dapes moriturus inisti 
Nobiscum ; et gratae carpentem munera mensae , 
Errantemque toris inediae plus tempore noctis 
Vidimus : affatus etiam meditataque verba 
Reddideras; at nunc aeterna silentia Lethes 
Ille canorus habes. Cedat Phaetontia vulgi 
Fabula ; nec soli celebrant sua funera cycni. 

At tibi quanta domus rutila testudine fulgens, 
Connexusque cbori virgarum argenteus ordo, 
Argutumque tuo stridentia limina cornu ! 

En querulae jam sponte fores! vacat ille beatus 
Carcer, et angusti nusquam convicia tecti. 

Huc doctae stipentur aves, quis nobile fandi 
Jus Natura dedit : plangat Phccbeius ales ; 

Audilasque memor penitus demittere voces 
Sturnus, et Aonio versae certamine picae; 

Quique refert jungens iterata vocabula perdix; 

Et quae Bistonio queritur soror orba cubili ; 

Ferte simul gemitus, cognataque ducite flammis 
Funera,' et hoc cunctae miserandum addiscite carmen : 
« Occidit aeriae celeberrima gloria gentis 
Psittacus, ille plagae viridis regnator Eoae; 

Quem non gemmata volucris Junonia cauda 
Vinceret, aspectu gelidi non Phasidis ales, 

Nec quas humenti Numidae rapuere sub Austro. 

Ille salutator regum, nomenque locutus 
Caesarcum, et queruli quondam vice functus amici, 
Nunc conviva levis, monstrataque reddere verba 
Tam facilis : quo tu, Melior dilecte, recluso, 

Nunquam solus eras. At non inglorius umbris 
Mittitur : Assyrio cineres adolentur amomo , 

Et tenues Arabum respirant gramina plumae , 
Sicaniosque crocos : senio nec fessus inerti 
Scandit odoratos Phoenix felicior ignes. 

V. 

LEO MANSUETUS IMP. 


Quid tibi constrata mansuescere profuit ira ? 

Quid scelus, humanasque animo dediscere caedes , 
Imperiumque pati, et domino parere minori? 

Quid, quod abire domo, rursusque in claustra reverti 
Suetus, et a capta jam sponte recedere praeda, 
Insertasquc manus laxo dimittere morsu ? 

Occidis, altarum vastator saeve ferarum, 

Non grege Massylo, curvaque indagine clausus, 

Non formidato supra venabula saltu 
Incitus, aut caeco foveae deceptus hiatu, 

Sed victus fugiente fera ; stat cardine aperto 
Infelix cavea , et clausis circum undique portis 
Hoc licuisse nefas pavidi timuere leones. 

Tunc cunctis cecidere jubae , puduitque relatum 
Aspicere, et torvas duxere in lumina frontes. 

At te non primo fusum novus obruit ictu 
Ille pudor; mansere animi, virtusque cadenti 
A media jam morte redit : nec protinus omnes 
Terga dedere minae : sicut sibi conscius alti 

Vulneris, adversum moriens it miles in hostem, 
Attollitque manum, et ferro labente minatur : 

Sic piger ille gradu, solitoque exsutus honore 
Firmat hians oculos animumque, hostemque requirit. 

Magna tamen subiti tecum solatia leti, 

Victe, feres, quod tc moesti populusque patresque, 
Ceu notus caderes tristi gladiator arena, 

Ingemuere mori : magni quod Caesaris ora 
Inter tot Scythicas, Libycasque, et litorc Rheni, 

Et Pharia de gente feras, quas perdere vile est, 
Unius amissi tetigit jactura leonis. 

VI. 

CONSOLATIO AD FLAVIUM URSUM 

DE AMISSIONE PUERI DELICATI. 


S*ve nimis, lacrymis quisquis discrimina ponis, 
Lugendique modos! Miserum est primaeva parenti 
Pignora, surgentesque (nefas) accendere natos : 

Durum et deserti, praerepta conjuge, partem 
Conclamare tori : mcesta et lamenta sororum, 

Et fratrum gemitus. Arcte tamen, et procul intrat 
Altius in sensus, majoraque vulnera vincit 
Plaga minor. Famulum (quoniam rerum omnia caeca 
Sic miscet Fortuna manu , nec pectora novit ) 

Sed famulum gemis, Urse, pium : sed amore, fideque 
Has meritum lacrymas; cui major stemmate juncto 
Nobilitas ex mente fuit. Ne comprime fletus , 

Ne pudeat : rumpat frenos dolor iste (Deisque 
Si tam dura placent), hominem gemis (hei mihi! subdo 
Ipse faces) hominem, Urse, tuum cui dulce volenti 
Servitium, cui triste nihil; qui sponte, sibique 
Imperiosus erat. Quisnam lwcc in funera missos 

Castiget luctus ? gemit inter bella peremptum 
Parthus equum, fidosque canes flevere Molossi, 

Et volucres habuere rogum, cervusque Maronis. 

Quid si nec famulus? vidi ipse animosque notavi 
Te tantum capientis herum : sed major in ore 
Spiritus, et tenero manifesti in sanguine mores. 
Optarent multum Graiae, cuperentque Latinas 
Sic peperisse nurus. Non talem Cressa superbum 
Callida sollicito revocavit Thesea filo : 

Nec Paris OEbalios talis visurus amores 
Rusticus invisas dejecit in aequora pinus. 

Non fallo, aut cantus assueta licentia ducit : 

Vidi, et adhuc video, qualem nec bella caventem 
Litore virgineo Thetis occultavit Achillem : 

Nec circum saevi fugientem moenia Phoebi 
Troilon iEmoniae deprendit lancea dextrae. 

Qualis eras, procul heu! cunctis puerisque virisque 
Pulchrior, et tantum domino minor ! illius unus 
Ante decor, quantum praecedit clara minores 
Luna faces, quantumque alios premit Hesperus ignes. 
Non tibi femineum vultu decus, oraque supra 
Mollis honos (quales dubiae discrimina formae 
De sexu transire jubent); parvoque virilis 
Gratia, nec petulans acies, blandique severo 
Igne oculi (qualis bellis jam casside missa 
Parthenopaeus erat); simplexque horrore decoro 
Crinis, et obsessae nondum, primoque micantes 
Flore genae. Talem Ledeo gurgite pubem 
Educat Eurotas ; teneri sic integer aevi 
Elin adit, primosque Jovi puer approbat annos. 

Nam pudor ingenuae mentis, tranquillaque morum 
Temperies, teneroque animus maturior aevo. 

Carmina quae donasse queant? Saepe ille volentem 
Castigabat herum, studioque altisque juvabat 
Consiliis; tecum tristisque, hilarisque, nec unquam 
Ille suus, vultumque tuo sumebat ab ore : 

Dignus et TEmonium Pyladen praecedere fama , 
Cecropiamque fidem. Sed laudum terminus esto, 
Quem fortuna sinit : non mente fidelior aegra 
Speravit tardi reditus Eumaeus Ulixi. 

Quis Deus, aut quisnam tam tristia vulnera casus 
Eligit? unde manus Fatis tam certa nocendi? 

O quam divitiis censuque exutus opimo 
Fortior, Urse , fores ! Si vel fumante ruina 
Ructassent dites Vesuvina incendia Locros , 

Seu Pollentinos mersissent flumina saltus : 

Seu Lucanus ager, seu Tybridis impetus altas 
In dextram torsisset aquas , patcrcre serena 
Fronte Deos : sive alma fidem, messesque negasset 
Cretaque, Cyrenequc, et qua tibi cumque beato 
Larga redit Fortuna sinu : sed gnara dolorum 
Invidia infelix animi vitalia vidit, 

Laedendiquc vias. Vitae modo limine adultae 
Nectere tendebat juvenum pulcherrimus ille 
Cum tribus Eleis unam trieterida lustris. 

Attendit torvo tristis Rhamnusia vultu : 

Ac primum implevitque toros, ocnlisque nitorem 
Addidit, et solito sublimius ora levavit 
(Heu! misero letale favens), seseque videndo 
Torsit, et invitam Mortem complexa, jacenti 

Injecit nexus , carpsitque immitis adunca 
Ora verenda manu. Quinta vix Phosphorus hora 
Rorantem sternebat equum, jam litora duri 
Saeva, Philete, senis, dirumque Acheronta videbas, 

Quo domini clamate sono ! non saevius atros 
Nigrasset planctu genitrix tibi saeva lacertos, 

Nec pater : et certe qui vidit funera frater 
Erubuit vinci. Sed nec servilis adempto 
Ignis : odoriferos exhausit flamma Sabaeos 
Et Cilicum messes , Phariaeque exempta volucri 
Cinnama, et Assyrio manantes gramine succos, 

Et domini fictus : hos tantum hausere favillae, 

Hos bibit usque rogus : nec quod tibi Setia canos 
Restinxit cineres , gremio nec lubricus ossa 
Quod vallavit onyx, miseris acceptius umbris 
Quam gemitus; sed et ipse juvat. Quid terga dolori, 
Urse , damus ? quid damna foves ; et pectore iniquo 
Vulnus amas? ubi nota reis facundia raptis ? 

Quid caram crucias tam saevis luctibus umbram ? 
Eximius licet ille animi , meritusque dolorem , 

Solvisti ; subit ille pios , carpitque quietem 
Elysiam, carosque illic fortasse parentes 
Invenit : aut illi per amcena silentia Lethes 
Forsan Avernales alludunt undique mixtae 
Naldes, obliquoque notat Proserpina vultu. 

Pone , precor, questus : alium tibi Fata Phileton , 

Forsan et ipse dabit, moresque habitumque decoris 
Monstrabit gaudens, sirnilemque docebit amari. 

VII. 

GENETHLIACON LUCANI. 


Lucani proprium diein frequentet, 
Quisquis collibus Isthmia Diones 
Docto pectora concitatus oestro 
Pendentis bibit ungulae liquorem. 
Ipsi, quos penes est honor canendi, 
Vocalis citharae repertor Arcas, 

Et tu Bassaridum rotator Evan, 

Et Paean , et Hyanti® sorores , 

Laeta purpureas novate vittas : 
Crinem comite , candidamque vestem 
Perfundant eder® recentiores. 

Docti largius evagentur amnes, 

Et plus Aoni® virete silva : 

Et si qua patet , aut diem recepit , 
Sertis mollibus expleatur umbra. 
Centum Thespiacis odora lucis 
Stent altaria, victimaque centum, 
Quas Dirce lavat, aut a]it,Citharon. 
Lucanum canimus : favete linguis : 

Vestra est ista dies; favete, Musae, 

Dum qui vos geminas tulit per artes 
Et vinctae pede vocis, et solutae, 

Romani colitur chori sacerdos. 

Felix heu nimis, et beata tellus, 

Quae pronos Hyperionis meatus 
Summis Oceani vides in undis, 

Stridoremque rotae cadentis audis : 

Quae Tritonide fertiles Athenas 
Unctis, Baetica, provocas trapetis! 

Lucanum potes imputare terris; 

Hoc plus quam Senecam dedisse mundo 
Aut dulcem generasse Gallionem. 

Attollat refluos in astra fontes 
Graio nQbilior Melete listis. 

Baetin, Mantua, provocare noli. 

Natum protenus, atque humum per ipsam 
Primo murmure dulce vagientem 
Blando Calliope sinu recepit. 

Tum primum posito remissa luctu 
Longos Orpheos exsuit dolores ; 

Et dixit : « Puer o dicate Musis, 

Longaevos cito transiture vates, 

Non tu flumina, nec greges ferarum, 

Nec plectro Geticas movebis ornos; 

Sed septem juga , Martiumque Tybrim , 

Et doctos equites, et eloquente 
Cantu purpureum trahes senatum. 

Nocturnas alii Phrygum ruinas 
Et tarde reducis vias Ulixi, 

Et puppem temerariam Minervae, 
Trita vatibus orbita, sequantur : 

Tu carus Latio , memorque gentis 
Carmen fortior exeres togatum : 

Ac primum, teneris adhuc in annis, 
Ludes Hectora , Thessalosque currus , 
Et supplex Priami potentis aurum. 
Tu sedes reserabis inferorum; 
Ingratus Nero dulcibus theatris 
Et noster tibi proferetur Orpheus. 
Dices culminibus Remi vagantes , 
Infandos domini nocentis ignes. 

Tu castae titulum decusque Pollae 
Jucunda dabis allocutione. 
a Mox, coepta generosior juventa, 
Albos ossibus Italis Philippos , 

Et Pharsalica bella detonabis, 

Et fulmen ducis inter arma Divi; 
Libertate gravem pia Catonem, 

Et gratum popularitate Magnum. 

Tu Pelusiaci scelus Canopi 
Deflebis pius; et Pharo cruenta 
Pompeio dabis altius sepulcrum. 

« Haec primo juvenis canes sub a;vo, 
Ante annos Culicis Maroniani. 

Cedet Musa rudis ferocis Enni 
Et docti furor arduus Lucreti, 

Et qui per freta ducit Argonautas, 

Et qui corpora prima transfigurat. 
Quin majus loquor; ipsa te Latinis 

AHneis venerabitur canentem. 

Nec solum dabo carminis nitorem, 

Sed taedis genialibus dicabo 
Doctam, atque ingenio suo decoram; 
Qualem blanda Venus, daretque Juno; 
Forma, simplicitate, comitate, 

Censu, sanguine, gratia, decore. 

Et vestros Hymenaeon ante postes 
Faustis cantibus ipsa personabo. 

« O saevae nimium, gravesque Parcae! 
O nunquam data festa longa summis ! 
Cur plus, ardua, casibus paletis? 

Cur saeva vice magna non senescunt? 
Sic natum Nasamonii Tonantis 
Post ortus obitusque fulminatos 
Angusto Babylon premit sepulcro : 

Sic fixum Paridis manu trementi 
Pcliden Thetis horruit cadentem : 

Sic ripis ego murmurantis Hebri 
Non mutum caput Orpheos sequebar : 
Sic et tu (rabidi nefas tyranni ! ) 

Jussus praecipitem subire Lethen, 

Dum pugnas canis, arduaque voce 
Das solatia grandibus sepulcris ; 

(O dirum scelus! o scelus !) tacebis. » 
Sic fata est, levitcrque decidentes 
Abrasit lacrymas nitente plectro. 

At tu, seu rapidum poli per axem 
Famae curribus arduis levatus, 

Qua surgunt animae potentiores , 

Terras despicis , et sepulcra rides ; 
Seu pacis merito nemus reclusae 
Felix Elysiis tenes in oris, 

Quo Pharsalica turba congregatur; 
Et te nobile carmen insonantem 
Pompeii comitantur, et Catones : 

Seu magna sacer et superbus umbra 
Nescis Tartaron, et procul nocentum 
Audis verbera, pallidumque visa 
Matris lampade respicis Neronem. 

Adsis lucidus; et, vocante Polla, 
Unum, quaeso, diem Deos silentum 
Exores : solet hoc patere limen 
■ Ad nuptes redeuntibus maritis. 

Haec te non thiasis procax dolosis 
Falsi numinis induit figuras; 

Ipsum sed colit, et frequentat ipsum 
Imis altius insitum medullis; 

Ac solatia vana subministrat 
Vultus, qui simili notatus auro 
Stratis praenitet, excuba tque somno 
Securae. Procul hinc abite, mortes ; 
Haec vitae genitalis est origo : 

Cedat luctus atrox, genisque manent 
Jam dulces lacrymae; dolorque festus 
Quidquid fleverat ante, nunc adoret. 

STATIUS POLLIO SUO 

SAL. 

Tibi certe, Polii dulcissime, et hac, cui tam fideliter 
inhaeres, quiete dignissime, non habeo probandam diu 
libellorum istorum temeritatem, quum scias multos ex 
illis in sinu tuo subito natos, et hanc audaciam stili nos- 
tri frequenter expaveas, quoties in illius facundiae tuae 
penetrale seductus, altius litteras intro, et in omnes a te 
studiorum sinus ducor. Securus itaque tertius hic Sil- 
varum nostrarum liber ad te mittitur. Habuerat quidem 
et secundus testem ; sed hic habet auctorem. 

Nam primum limen ejus Hercules Surrentinus ape- 
rit, quem in litore tuo consecratum , statim ut videram, 
his versibus adoravi. Sequitur libellus, quo splendidissi- 
mum et mihi jucundissimum juvenem , Metium Cele- 
rem, a sacratissimo Imperatore missum ad legionem 
Syriacam, qua sequi non poteramus, sic prosecutus sum. 


Digitized by Google 


68 


P. PUBUI STATII 


Merebatur ct Claudii Etrusci mei pietas aliquod ex stu- 
diis nostris solatium, quum lugeret veris (quod amaris- 
simum est) lacrymis senem patrem. Earinus praeterea, 
Germanici nostri libertus, scitquamdiu desiderium ejus 
moratus sim, quum petisset, ut capillos suos, quos 
cum gemmata pyxide et speculo ad Pergamenum A s- 
clepium mittebat, versibus dedicarem. Summa est Eglo- 
ga, qua mecum secedere Neapolim Claudiam meam ex- 
hortor. Hic, si verum dicimus, sermo est; et quidem 
securus, et cum uxore, et qui persuadere malit quam 
placere. Huic praecipue libello favebis, quum scias ha- 
bere destinationem quietis meae, et tibi maxime inten- 
dere : meque non tam in patriam quam ad te secedere. 

I. 

HERCULES SURRENTINUS 

POLLII FELICIS. 


Intermissa tibi renovat, Tirynthie, sacra 
Pollius; et causas designat desidis anni 
Quod coleris majore tholo ; nec litora pauper 
Nuda tenes, tectumque vagis habitabile nautis, 

Sed nitidos postes, Graiisque effulta metallis 
Culmina; ceu taedis iterum lustratus honesti 
Ignis, ab OEtaea conscenderis aethera flamma. 

Vix oculis, animoque fides : tune ille reclusi 
Liminis, et parvae custos inglorius arae? 

Unde haec aula recens, fulgorque inopinus agresti 
Alcidae? sunt fata Deum, sunt fata locorum. 

O velox pietas! steriles hic nuper arenas, 
Aspersum pelago montis latus, hirtaque dumis 
Saxa, nec ulla pati faciles vestigia terras 
Cernere erat. Quaenam subito fortuna rigentes 
Divisit scopulos? Tyrione haec moenia plectro, 

An getica venere lyra? stupet ipse labores 
Annus, et angusto bisseni limite menses 
Longaevum mirantur opus. Deus adfuit, arces 

Erexitque suas, atque obluctautia saxa 
Summovit nitens, et magno pectore montem 
Reppulit ; immitem credas jussisse novercam. 

Ergo age ; seu patrios, liber jam legibus , Argos 
Incolis, et mersum tumulis Eurysthea calcas; 

Sive tui solium Jovis, et virtute parata 
Astra tenes, haustumque tibi succincta beati 
Nectaris, excluso melior Phryge, porrigit Hebe; 
Huc ades, et genium templis nascentibus infer. 

Non te Lerna nocens, nec pauperis arva Molorchi, 
Nec formidatus Nemees ager, antrave poscunt 
Thracia, nec Pharii polluta altaria regis; 

Sed felix, simplexque domus, frauduraque malarum 
Inscia, et hospitibus Superis dignissima sedes. 

Pone truces arcus , agmenque immite pharetra, 

Et reguin multo perfusum sanguine robur, 
Instratumque humeris dimitte gerentibus hostem. 

Hic tibi Sidonio celsum pulvinar acantho 
Texitur, et signis crescit torus asper eburnis. 
Pacatus, mitisque veni; nec turbidus ira, 

Nec famulare timens; sed quem te Maenalis Auge 
Confectum thiasis, et multo fratre madentem 
Detinuit; qualemque vagae post crimina noctis 
Thestius obstupuit, toties socer : hic tibi festa 
Gymnas, et insontes juvenum sine caestibus irae 
Annua veloci peragunt certamina lustro. 

Hic templis inscriptus, avo gaudente, sacerdos 
Parvus adhuc, similisque tui , quum prima noverca; 
Monstra manu premeres, atque exanimata doleres. 
Sed quaenam subiti veneranda exordia templi, 

Dic age, Calliope : socius tibi grande sonabit 
Alcides, tensoque modos imitabitur arcu. 

Tempus erat, coeli quum torrentissimus axis 
Incumbit terris, ictusque Hyperione multo 
Acer anhelantes incendit Sirius agros. 

Jamque dies aderat, profugis quum regibus aptum 
Fumat Aricinum Triviae nemus, et face multa 
Conscius Hippolyti splendet lacus : ipsa coronat 
Emeritos Diana canes, et spicula tcrgit, 

Et tutas sinit ire feras; omnisque pudicis 
Itala terra focis Hecateias excolit idus. 

Ast ego, Dardaniae quamvis sub collibus Alba; 

Rus proprium, magnique ducis mihi munere currens 
Unda domi , curas mulcere aestusque levare 
Sufficerent; notas Sirenum nomine rupes, 
Facundique larem Polii non hospes habebam; 

Assidue moresque viri pacemque novosque 
Pieridum flores, intactaque carmina discens. 

Forte diem Trivias dum litore ducimus udo, 
Angustasque fores assuetaque tecta gravati 
Frondibus et patula defendimus arbore soles; 

Delituit cuelum, et subitis lux candida cessit 
Nubibus, et tenuis graviore Favonius Austro 
Immaduit; qualem Libyae Saturnia nimbum 
Attulit, Iliaco dum dives Elissa marito 
Donatur, testesque ululant per devia Nympha'. 
Diffugimus ; festasque dapes, redimitaque vina 
Abripiunt famuli : nec quo convivia migrent; 
(Quamvis innumerae gaudentia rura superne 
Insedere domus, et multo culmine dives 

Mons nitet) instantes sed proxima quaerere nimbi 
Suadebant, laesique fides reditura sereni. 

Stabat dicta sacris tenuis casa, nomine templi; 

Et magnum Alciden humili lare parva premebat, 
Fluctivagos nautas , scrutatoresque profundi 
Vix operire capax : huc omnis turba coimus ; 

Huc epulae, ditesque tori , coetusque ministrum 
Stipantur, nitidaeque cohors gratissima Pollae. 

Non cepere fores , angustaque deficit aedes. 

Erubuit, risitque Deus , dilectaque Polii 
Corda subit, blandisque animum complectitur ulnis: 
«Tune, inquit, largitor opum, qui mente profusa 
Tecta Dicarcheae pariter, juvenemque replesti 
Parthenopen? nostro qui tot fastigia monti, 

Tot virides lucos, tot saxa imitantia vultus, 
jEraque, tot scripto viventes lumine ceras 
Fixisti? quid enim ista domus, quid terra, priusquam 
Te gauderet, erant? longo tu tramite nudos 
Texisti scopulos, fueratque ubi semita tantum. 

Nunc ibi distinctis stat porticus alta colupinis, 

Ne sorderet iter : curvi tu litoris ora 
Clausisti calidas gemina testudine nymphas : 

Vix opera enumerem : mihi pauper, et indigus uni 
Pollius? et tales hilaris tamen intro penates, 

Et litus, quod pandis, amo : sed proxima sedem 
Despicit, et tacite ridet mea numina Juno. 

Da templum, dignasque tuis conatibus aras, 

Quas puppes velis nolint transire secundis : 

Quo pater aetherius, mensisque accita deorum 
Turba, et ab excelso veniat soror hospita tecto. 

Nec te, quod solidus contra riget umbo maligni 
Montis, et immenso non unquam excisus ab aevo 
Terreat; ipse adero, et conamina tanta juvabo, 
Asperaque invitae perfringam viscera terrae. 

Incipe, et Herculeis fidens hortatibus aude. 

Non Amphioniae steterint velocius arces, 

Pergameusve labor.» Dixit, mentemque reliquit. 

Nec mora ; conscripta formantur imagine templa : 
Innumerae coiere manus : his caedere silvas, 

Et levare trabes : illis immergere curae 
Fundamenta solo. Coquitur pars uvida terrae 
Protectura hiemes, atque exclusura pruinas; 
Indomitusque silex curva fornace liquescit. 

Praecipuus sed enim labor est exscindere dextra 
Oppositas rupes, et saxa negantia ferro. 

Hic pater ipse loci , positis Tirynthius armis 
Insudat, validaque solum deforme bipenni , 

Quum grave nocturna coelum subtexitur umbra, 

Ipse fodit : dites Capreae, viridesque resultant 
Taurubuhe, et terris ingens redit aequoris echo. 

Non tam grande sonat motis incudibus iEtna, 

Quum Brontes Steropesque ferit : nec major ab antris 
Lemniacis fragor est, ubi flammeus aegida caelat 
Mulciber, et castis exornat Pallada donis. 

Decrescunt scopuli, et rosea sub luce reversi 
Artifices mirantur opus : vix annus anhelat 
Alter, et ingenti dives Tirynthius arce 
Despectat fluctus, et junctae tecta novercae 
Provocat , et dignis invitat Pallada templis. 

Jam placidae dant signa tubae; jam fortibus ardens 

Fumat arena sacris : hos nec Pisaeus honores 
Juppiter, aut Cyrrhse ]>aler aspernetur opac;e. 

Nil his triste locis : cedat lacrymabilis Isthmos, 
Cedat atrox Nemee : litat hic felicior infans. 

Ipsae pumiceis virides Nereides antris 
Exsiliunt ultro, et scopulis uventibus haerent; 

Nec pudet occulte nudas spectare palaestras. 

Spectat et Icario nemorosus palmite Gaurus, 
Silvaque quae fixam pelago Nesida coronat; 

Et placidus Limon, omenque Euploea carinis, 

Et Lucrina Venus; Phrygioque e vertice Graias 
Adsciscis, Misene, tubas; ridetque benigna 
Parthenope gentile sacrum , nudosque virorum 
Certatus, et parva suae simulacra coronae. 

Quin age, et ipse libens proprii certaminis actus 
Invicta dignare manu : seu nubila disco 
Findere, seu volucres zephyros praevertere telo, 
Seu tibi dulce manu liquidas, nodare palaestras; 
Indulge bis sacris : et si tibi poma supersunt 
Hesperidum, gremio venerabilis ingere Pollae; 

Nam capit, et tantum non degener ambit honorem. 
Quod si dulce decus viridesque resumeret annos 
( Da veniam, Alcide), fors huic et pensa tulisses. 

Haec ego nascentes laetum bacchatus ad aras 
Libamenta tuli. Nunc ipsum in limine cerno 
Solventem voces, et talia dicta ferentem : 

«Macte animis opibusque, meos imitate labores, 
Qui rigidas rupes, infecundaeque pudenda 
Naturae deserta domas, et vertis in usum 
Lustra habitata feris, fcedcque latentia profers 

Numina. Quae tibi nunc meritorum pramia solvam? 
Quas referam grates? Parcarum fila tenebo, 
Extendamque colus : duram scio vincere mortem: 
Avertam luctus , et tristia damna vetabo , 

Teque nihil laesum viridi renovabo senecta; 
Concedamque diu juvenes spectare nepotes, 

Donec et hic sponsae maturus, et illa marito : 
Rursus et ex illis soboles nova; grexque protervus 
Nunc humeris irreptet avi, nunc agmine blando 
Certatim placidae concurrat ad oscula Pollae. 

Nam templis nunquam .statuetur terminus aevi, 

Dum me flammigeri portabit machina cceli. 

Nec mihi plus Nemee, priscumve habitabitur Argos, 
Nec Tiburna domus, solisve cubilia Gades. » 

Sic ait, et tangens surgentem altaribus ignem , 
Populeaque movens albentia tempora silva, 

Et Styga , et aetherei juravit fulmina patris. 

II. 


PROPEMPTICON METIO CELERI. 


Di, quibus audaces amor est servare carinas, 
Saevaque ventosi mulcere pericula ponti , 

Sternite molle fretum, placidumque advertite votis 
Concilium, et lenis non obstrepat unda precanti. 

a Grande tuo rarumque damus, Neptune, profundo 
Depositum : juvenis dubiae committitur alno 
Metius, atque animae partem super aequora nostrae 
Majorem transferre parat; proferte benigna 
Sidera, et antennae gemino considite cornu, 

OEbalii fratres : vobis pontusque polusque 
Luceat : Iliacae longe nimbosa sororis 
Astra fugate, precor, totoque excludite coelo. 

«Vos quoque coeruleum, divae Nereides, agmen, 
Quis honor, et regni cessit fortuna secundi 
(Dicere quas magni fas sit mihi sidera ponti), 

Surgite de vitreis spumosae Doridos antris, 

Baianosque sinus, et feta tepentibus undis 
Litora tranquillo eertatim ambite natatu, 

Quaerentes ubi celsa ratis, quam scandere gaudet 
Nobilis Ausoniae Celer armipotentis alumnus. 

Nec quaerenda diu : modo nam trans aequora terris 
Prima Dicarcheis Pharium gravis intulit annum : 

Prima salutavit Capreas, et margine dextro 
Sparsit Tyrrhenae Mareotica vina Minervae. 

Hujus utrumque latus molli praecingite gyro; 

Partitaeque vices, vos stuppea tendite mali 
Vincula, vos summis annectite suppara velis, 

Vos Zephyris aperite sinus : pars transtra reponat, 

Pars demittat aquis curvae moderamina puppis. 

Sint quibus exploret rupes gravis arte molybdis, 
Quaeque secuturam religent post terga phaselon, 
Uncaque submersae penitus retinacula vellant. 

Temperet haec aestus, pelagusque inclinet ad ortus : 
Officio careat glaucarum nulla sororum. 

# Huic multo Proteus, geminoque huic corpore Triton 
Praenatet; et subitis qui perdidit inguina monstris 
Glaucus, adhuc quoties patriis allabitur oris 
Litoream blanda feriens Anthedona cauda. 

«Tu tamen ante omnes, diva cum matre Palaemon, 
Annue, si vestras amor est mihi pandere Thebas, 

Nec cano degeneri Phoebeum Amphiona plectro. 

«Et pater, /Eoi io frangit qui carcere ventos, 

Cui varii flatus, omnisque per aequora ponti 
Spiritus, atque hiemes nimbosaque nubila parent, 
Arctius objecto Borean, Eurumque, Notumque 
Monte premat : soli Zephyro sit copia coeli , 

Solus agat puppes ; summasque supernatet undas 
Assiduus pelago; donec tua, turbine nullo, 

Laeta Paretoniis assignet carbasa ripis. » 

Audimur : vocat ipse ratem, nautasque morantes 

Increpat : inde meum timido jam frigore pectus 
Labitur, et nequeo, quamvis movet ominis horror, 
Claudere suspensos oculorum in margine fletus. 

Jamquc ratem terris divisit fune soluto 
Navita, et angustum dejecit in aequora pontem; 

Saevus et e puppi longo clamore magister 
Dissipat amplexus, atque oscula fida revellit, 

Nec longum cara licet in cervice morari. 

Attamen in terras e plebe novissimus omni 
Ibo, nec egrediar nisi jam cedente carina. 

Quis rude, et abscissum miseris animantibus aequor 
Fecit iter? solidaeque pios telluris alumnos 
Expulit in fluctus, pclagoquc immisit hiantes? 

Audax ingenii; nec enim temeraria virtus 
Illa magis, summae gelidum quae Pelion Ossae 
Junxit, anhelantemque jugis bis pressit Olympum. 
Usque adeone parum lentas transire paludes, 
Stagnaque et angustos submittere pontibus amnes? 
Imus in abruptum, gentilesque undique terras 
Fugimus, exigua clausi trabe, et acre nudo. 

Inde furor ventis, indignatsque procellae, 

Et coeli fremitus, ct fulmina plura Tonanti. 

Ante rates, pigro torpebant aequora somno; 

Nec spumare Thetis, nec spargere nubila fluctus 
Audebant : visis tumuerunt puppibus unda:, 

Inque hominem surrexit hiems. Tunc nubila Pleias, 
Oleniumque pecus; solito tunc pejor Orion. 

Justa queror : fugit ecce vagas ratis acta per undas 
Paulatim minor, et longe servantia vincit 
Lumina , tot gracili ligno complexa timores, 

Tequc super reliquos, te, nostri pignus amoris 
Portatura, Celer. Quos nunc ego pectore somnos, 
Quosve queam perferre dies? quis cuncta paventi 
Nuntius, an facili te praetermiserit unda 
Lucani rabida ora maris : nutn torva Charybdis 
Fluctuet, aut Siculi populatrix virgo profundi : 

Quos tibi currenti praeceps ferat Adria mores : 

Quae pax Carpathio : quali te subvehat aura 
Doris Agenorei furtis blandita juvenci? 

Sed merui questus: quid enim, te castra petente, 
Non vel ad ignotos ibam comes impiger Indos 
Cimmeriumquc Chaos? starem prope hellica regis 
Signa mei, seu tela manu, seu frena teneres, 
Armatis seu jura dares; operumque tuorum 
Etsi non socius, certe mirator adessem. 

Si quondam magno Phoenix reverendus Achilli 
Litus ad Iliacum, Thymbraeaque Pergama venit 
Imbellis, tumidoque nihil juratus Atridae, 

Cur nobis ignavus amor? sed pectore fido 
Nusquam abero, longisque sequar tua carbasa votis. 

Isi, Phoroneis quondam stabulata sub antris. 
Nunc regina Phari, numenque Orientis anheli, 
Excipe multisono puppem Marcotida sistro; 

Ac juvenem egregium, Latius cui ductor Eoa 
Signa, Palaestinasque dedit frenare cohortes , 

Ipsa manu placida per limina festa, sacrosquc 
Duc portus, urbesque tuas : te praeside, noscat 
Unde paludosi fecunda licentia Nili : 

Cur vada desidant, et ripa coerceat undas 
Cecropio stagnata luto : cur invida Memphis, 

Curve Therapnaei lasciviat ora Canopi : 

Cur servet Pharias Lethaeus janitor aras : 

Vilia cur magnos aequent animalia Divos : 

Quae sibi praesternat vivax altaria Phoenix : 

Quos dignetur agros, aut quo se gurgite Nili 
Mergat adoratus trepidis pastoribus Apis. 

Duc et ad .Emathios manes, ubi belliger urbis 
Conditor Hyblaeo perfusus nectare durat; 
Anguiferaunque domum, blando qua mersa veneno 
Actias Ausonias fugit Cleopatra catenas. 

Usque et in Assyrias sedes, mandataque castra 
Prosequere, et Marti juvenem, Dea, trade Latino. 
Nec novus hospes erit : puer hic sudavit in armis 
Notus adhuc tantum majoris munere clavi ; 

Jam tamen et turmas facili praevertere gyro 
Fortis, et Eoas jaculo damnare sagittas. 

Ergo erit illa dies, qua te majora daturus 
Caesar ab emerito jubeat discedere bello? 

At nos, hoc iterum stantes in litore, vastos 
Cernemus fluctus, aliasque rogabimus auras. 

O tum quantus ego! aut quanta votiva movebo 
Plectra lyra! quum me magna cervice ligatum 
Attolles humeris, atque in mea pectora primum 
Incumbes e puppe novus, servataque reddes 
Colloquia , inque vicem medios narrabimus annos, 
Tu, rapidum Euphraten, et regia Bactra, sacrasque 
Antiquae Babylonis opes, et Zeugma, Latinae 
Pacis iter; qua dulce nemus florentis Idumes; 
pretiosa Tyros rubeat, quo purpura fuco 

Sidoniis iterata cadis; quo germine primum 
Candida felices sudent opobalsama virgae : 

Ast ego, devictis dederim quae justa Pelasgis, 

Quaeque laboratas claudat mihi pagina Thebas. 

III. 

IACRYMiE CLAUDII ETRUSCI. 


Summa Deum Pictas, cujus gratissima coelo 
Rara profanatas inspectant numina terras , 

Huc vittata comam niveoque insignis amictu, 

Qualis adhuc praesens nullaque expulsa nocentum 
Fraude, rudes populos atque aurea regna colebas, 
Mitibus exsequiis ades ; et lugentis Etrusci 
Cerne pios fletus, laudataque luinina terge. 

Nam quis inexpleto rumpentem pectora questu, 
Complexumque rogos, incumbentemque favillis 
Aspiciens, non aut primaevae funera plangi 
Conjugis, aut nati modo pubescentia credat 
Ora rapi flammis? Pater est, qui fletur : adeste, 

Dlque hominesque, sacris : procul hinc, procul ite, nocentes; 
Si cui corde nefas tacitum , fessique senectus 
Longa patris; si quis pulsatae conscius umbram 
Matris, et inferna rigidum timet yEacon urna : 
Insontes, castosquc voco. Tenet ecce seniles 
Leniter applicitos vultus , sanctamque parentis 
Canitiem spargit lacrymis, animaeque supremum 
Frigus amat : celeres genitoris filius annos, 

(Mira fides) nigrasque putat properasse sorores. 
Exsultent placidi Lethaea ad flumina manes; 

Elysiae gaudete domus ; date serta per aras , 

Festaque pallentes hilarent altaria lucos. 

Felix, heu! nimium felix , plorataque nato 
Umhra venit. Longe Furiarum sibila, longe 
Tergeminus custos : penitus via longa patescat 
Manibus egregiis : eat, horrendumque silentis 
Accedat domini solium, gratesque supremas 
Perferat, et totidem juveni roget anxius annos. 

Macte pio gemitu! dabimus solatia dignis 
Luctibus, Aoniasque tuo sacrabimus ultro 
Inferias, Etrusce, seni. Tu largus Eoa 
Germina, tu messes Cilicumque Arabumque superbis 
Merge rogis : ferat ignis opes haeredis, et alto 
Aggere missuri nitido pia nubila coelo 
Stipentur cineres : nos non arsura feremus 
Munera; venturosque tuus durabit in annos, 

Me monstrante, dolor : neque enim mihi flere parentem 
Ignotum, et similes gemui projectus ad ignes. 

Ille mihi tua damna dies compescere cantu 
Suadet; et ipse tuli, quos nunc tibi confero, questus. 

Non tibi clara quidem, senior placidissime, gentis 
Linea , nec proavis demissum stemma ; sed ingens 
Supplevit Fortuna genus , culpamque parentum 
Occuluit : neque enim dominos de plebe tulisti; 

Sed quibus occasus pariter famulantur et ortus. 

Nec pudor iste tibi : quid enim terrisque poloque 
Parendi sine lege manet? vice cuncta reguntur, 
Altcrnisque regunt : propriis sub regibus omnis 

6. 

Terra : premit felix reguin diademata Roma; 

Hanc ducibus frenare datum : mox crescit in illos 
Imperium Superis; sed habent et numina legem : 

Servit et astrorum velox chorus , et vaga servit 
Luna , nec injussi toties redit orbita Solis. 

Et ( modo si fas est aequare jacentia summis ) 

Pertulit et saevi Tirynthius horrida regis 
Pacta, nec erubuit famulantis fistula Phoebi. 

Sed neque barbaricis Latio transmissus ab oris : 
Smyrna tibi gentile solum , potusque verendo 
Fonte Meles , Hermique vadum ; quo Lydius intrat 
Bacchus, et aurato reficit sua cornua limo. 

Laeta dehinc series , variisque ex ordine curis 
Auctus honos; semperquc gradus prope numina, seniper 
Coesareum coluisse latus , sacrisque Deorum 
Arcanis haerere datum. Tibereia primum 
Aula tibi, vixdum ora nova mutante juventa, 

Panditur : hic, annis multa super indole victis, 

Libertas oblata venit : nec proximus haeres , ‘ 

Immitis quanquam et furiis agitatus, abegit. 

Hunc et in Arctoas tenuis comes usque pruinas 
Terribilem affatu passus visuque tyrannum 
Immanemque suis , ut qui metuenda ferarum 
Corda domant , mersasque jubent jam sanguine tacto 
Reddere ab ore manus, et nulla vivere praeda. 

Praecipuos sed enim merito subvexit in actus 
Nondum stelligerum senior dimissus in axem 
Claudius , et longo transmisit habere Neroni. 

Quis Superos metuens pariter tot templa, tot aras 
Promeruisse datur? summi Jovis aliger Arcas 

Nuntius : imbrifera potitur Thaumantide Juno : 

Stat celer obsequio jussa ad Neptunia Triton : 

Tu toties mutata ducum juga rite tulisti 
Integer, inque omni felix tua cymba profundo. 

Jamque piam lux alta domum , praecelsaque toto 
Intravit Fortuna gradu. Jam creditur uni 
Sanctarum digestus opum , sparsa; que per omnes 
Divitiae populos, magnique impendia mundi; 

Quicquid ab auriferis ejectat Iberia fossis , 

Dalmatico quod monte nitet , quod messibus Afris 
Verritur, aestiferi quicquid terit area Nili , 

Quodque legit mersus pelagi scrutator Eoi , 

Et Lacedaemonii pecuaria culta Galesi, 

Perspicuaeque nives, Massylaque robora, et Indi 
Dentis honos : uni parent commissa ministro, 

Quae Boreas, quaeque Eurus atrox, quae nubilus Auster 
Invehit. Hibernos citius numeraveris imbres , 
Silvarumque comas. Vigil ipse animique sagacis 
Exitus evolvis , quantum Romana sub omni 
Pila die , quantumque Tribus : quid templa : quid alti 
Undarum cursus , quid propugnacula poscant 
jEquoris , aut longe series porrecta viarum : 

Quod domini celsis niteat laquearibus aurum , 

Quae Divum in vultus igni formanda liquescat 
Massa ; quid Ausoniae scriptum erepet igne monetae. 

Hinc tibi rara quies, animoque exclusa voluptas, 
Exiguaeque dapes , et nunquam laesa profundo 
Cura mero ; sed jura tamen genialia cordi , 

Et mentem vincire toris , et jungere festa 
Connubia , et fidos domino genuisse clientes. 

Quis subliine decus formamque insignis Etruscae 
Nesciat? haud quanquam proprio mihi cognita visu, 
Sed decus eximium formae par reddit imago 
Vultibus, et similis natorum gratia monstrat. 

Nec vulgare genus : fasces, summamque curulem 
Frater, et Ausonios enses, mandataque fidus 
Signa tulit, quum prima truces amentia Dacos 
Impulit, et magno gens est damnata triumpho. 

Sic quicquid patrio cessatum est sanguine, mater 
Reddidit; obscurumque latus clarescere vidit 
Connubio gavisa domus. Nec pignora longe : 

Quippe bis ad parius venit Lucina , manuque 
Ipsa levi gravidos tetigit fecunda labores. 

Felix, ah! si longa dies, si cernere vultus 
Natorum viridesque genas tibi justa dedissent 
Stamina ! sed media cecidere abrupta juventa 
Gaudia , florentesque manu scidit Atropos annos; 
Qualia pallentes declinant lilia culmos, 

Pubentesve ros» primos moriuntur ad Austros , 

Aut ubi verna novis exspirat purpura pratis. 

Illa sagittiferi circumvolitastis, Amores, 

Funera , inaternoque rogos unxistis amomo : 

Nec modus aut pennis laceris aut crinibus ignem 
Spargere , collatxque pyram struxere pharetr». 

Quas tunc inferias , aut qu» lamenta dedisses 
Maternis , Etrusce , rogis , qui funera patris 
Haud matura putas , atque hos pius ingemis annes ? 

Illum ct, qui nutu superas nunc temperat arces 
Progeniem claram terris partitus et astris , 

Lxtus Idumxi donavit honore triumphi : 

Dignatusque loco victricis et ordine pompa: 

Non vetuit, tenuesque nihil minuere parentes. 

Alque idem in cuneos populum quum duxit equestres , 
Mutavitque genus, laevaeque ignobile ferrum 
Exuit , et celse natorum aequavit honori. 

Dextra bis octonis (luxerunt saecula lustris, 

Atque aevi sine nube tenor. Quam dives in usus 
Natorum, totoque volens excedere censu, 

Testis adhuc largi nitor inde assuetus Etrusci , 

Cui tua non humiles dedit indulgentia mores. 

Hunc siquidem amplexu semper revocante tenebas 
Blandus, et imperio nunquam pater : hujus honori 
Pronior ipse etiam gaudebat cedere frater. 

Quas tibi devoti juvenes pro patre renato , 

Summe ducum, grates, aut quae pia vota rependant? 
Tu ( seu tarda situ , rebusque exhausta senectus 
Erravit; seu blanda diu Fortuna regressum 
Maluit ) attonitum et venturi fulminis ictus 
Horrentem, tonitru tantum lenique procella 
Contentus monuisse senem : quumque horrida supra 
jEquora , curarum socius procul Itala rura 
Linqueret , hic molles Campani litoris oras , 

Et Diomedeas concedere jussus in arces, 

Atque hospes, non exsul erat. Nec plura moratus 
Romuleum reseras iterum , Germanice , limen , 
Moerentemque foves , inclinatosque penates 
Erigis. Haud mirum, ductor placidissime; quando 
Haec est quae viciis parcentia foedera Cattis , 

Quaeque suum Dacis donat clementia montem : 

Quae modo Marcomanos post horrida bella , vagosque 

Sauromatas Latio nou est dignata triumpho. 
Jamque in fine dies , et inexorabile pensum 
Deficit. Hic incesti pietas me poscit Etrusci 
Qualia nec Sicul® moderantur carmina rupes, 

Nec fati jam certus olor, saevique marita 
Tereos. Heu quantis lassantem brachia vidi 
Planctibus , et prono fusum super oscula vultu ! 
Vix famuli, comitesque tenent, vix arduus ignis 
Submovet. Haud aliter gemuit perjuria Theseus 
Litore quo falsis deceperat A Egea velis. 

Tunc immane gemens, fcedatusque ora, tepentes 
Affatur cineres : «Cur nos, fidissime, linquis 
Fortuna redeunte, pater? modo numina magni 
Praesidis , atque breves Superum pacavimus iras , 
Nec frueris ; tantique orbatus muneris usu 
Ad manes , ingrate , fugis : nec flectere Parcas , 

Aut placare malae datur aspera numina Lethes? 
Felix, cui magna patrem cervice vehenti 
Sacra Mycenae® patuit reverentia flamm®! 

Quique tener s®vis genitorem Scipio Poenis 
Abstulit , et Lydi pietas temeraria Lausi ! 

Ergo et Thessalici conjux pensare mariti 
Funus, et immitem potuit Styga vincere supplex 
Thracius? ah! quanto melius pro patre liceret! 
Non totus rapiere tamen , nec funera mittam 
Longius : hic manes, hic intra tecta tenebo. 

Tu custos, doininusque laris; tibi cuncta tuorum 
Parebunt : ego rite minor, semperque secundus 
Assiduas libabo dapes et pocula sacris 
Manibus , effigiesque colam : te lucida saxa , 

Te similem doctae referet mihi linea cerae : 

Nunc-ebur, et fulvum vultus imitabitur aurum. 

Inde viam morum , longaeque examina vitae , 

AfFatusque pios, monituraque somnia poscam. » 

Talia dicentem genitor dulcedine laeta 
Audit, et immites lente descendit ad umbras, 
Verbaque dilectae fert narraturus Etruscae. 

Salve supremum , senior mitissime patrum , 
Supremumque vale : qui nunquam, sospite nato, 
Triste Chaos, moestique situs patiere sepulcri. 

Semper odoratis spirabunt floribus arae, 

Semper et Assyrios felix bibet urna liquores, 

Et lacrymas, qui major honos. Hic sacra litabit 
Manibus , inque tua tumulum tellure levabit. 

Nostra quoque, exemplo meritus, tibi carmina sanxit 
Hoc etiam gaudens cinerem donasse sepulcro. 


P. PUBLII STATII 


y° 


IV. 

CAPILLI FLAVII EARINI. 


Ite, comae , facilemque, precor, transcurrite pontuin : 
Ite, coronato recubantes molliter auro : 

Ite, dabit cursus mitis Cytherea secundos, 

Placabitque Notos : fors et de puppe timenda 
Transferet, inque sua ducet super aequora concha. 

Accipe laudatos, juvenis Phoebeie, crines 
Quos tibi Caesareus donat puer : accipe laetus, 
Intonsoque ostende patri : sine dulce nitentes 
Comparet, atque diu fratris putet esse Lyaei. 

Forsan et ipse comae nunquam labeutis honorem 
Proferet , atque alio clausum tibi ponet in auro. 

Pergame , pinifera multum felicior Ida ! 

Illa licet sacrae placeat sibi laude rapinae; 

(Nempe dedit Superis illum, quem turbida semper 
Juno videt , refugitque manum , nectarque recusat ) 

At tu grata Deis , pulchroque insignis alumno , 

Misisti Latio, placida quem fronte ministrum 
Juppiter Ausonius pariter, Romanaque Juno 
Aspiciunt, et uterque probant. Nec tanta potenti 
Terrarum domino Divum sine mente voluptas. 

Dicitur Idalios Erycis de vertice lucos 
Dum petit , et molles agitat Venus aurea cycnos , 
Pergameas intrasse domos, ubi maximus aegris 
Auxiliator adest , et festinantia sistens 
Fata salutifero mitis Deus incubat angui. 

Hic puerum egregias praeclarum sidere formae 
Ipsius ante Dei ludentem conspicit aram. 

Ac primum subita paulum decepta figura 
Natorum de plebe putat : sed non erat illi 
Arcus , et ex humeris nullae fnlgentibus umbrae. 
Miratur puerile decus; vultumque comasque 
Aspiciens, « Tune Ausonias, ait, ibis ad arces, 
Neglectus Veneri ? tu sordida tecta , jugumque 
Servitii vulgare feres? procul absit : ego isti 
Quem meruit, formae dominum dabo. Vade age mecum 
Vade, puer; ducam volucri per sidera curru 
Donum immane duci : nec te plebeia manebunt 
Jura ; Palatino famulus deberis amori. 

Nil ego, nil , fateor, toto, tam dulce sub orbe 
Aut vidi , aut genui. Cedat tibi Latmius ultro 
Sangariusque puer; quemque irrita fontis imago 
Et sterilis consumpsit amor : te caerula Nais 
Mallet , et apprensa traxisset fortius urna. 

Tu , puer , ante omnes ; solus formosior ille 
Cui daberis. » Sic orsa , leves secum ipsa per auras 
Tollit, olorinaque jubet considere biga. 

Nec mora : jam Latii montes, veterisque penates 
Evandri , quos mole nova pater inclytus urbis 
Excolit, et summis aequat Germanicus astris. 

Tunc propior jam cura Dea; , quae forma capillis 

Optima, quae vestis roseos accendere vultus 
Apta ; quod in digitis , collo quod dignius aurum. 
Norat coelestes oculos ducis, ipsaque taedas 
Junxerat, et plena dederat connubia dextra. 

Sic ornat crines, Tyrios sic fundit amictus; 

Dat radios, ignemque suum. Cessere priores 
Deliciae, famulumque greges : hic pocula magno 
Prima duci , murrasque graves , crystallaque portat 
Candidiore manu : crescit nova gratia Baccho. 

Care puer, Superis qui praelibare verendum 
Nectar, et ingentem toties contingere dextram 
Electus, quam nosse Getae, quam tangere Persae, 
Armeniique , Indique petunt ! o sidere dextro 
Edite, multa tibi Divum indulgentia favit! 

Olim etiam , ne prima genas lanugo nitentes 
Spargeret , et pulchra: fuscaret gratia formae , 

Ipse Deus patriae, celsam trans aequora liquit 
Pcrgamon : haud ulli puerum mollire potestas 
Credita ; sed tacita juvenis Phoebeius arte 
Leniter, haud ullo concussum vulnere corpus 
De sexu transire jubet. Tamen anxia curis 
Mordetur, puerique timet Cytherea dolores. 

Nondum pulchra ducis clementia coeperat ortu 
Intactos servare mares; nunc frangere sexum, 

Atque hominem mutare nefas ; gavisaque solos 
Quos genuit Natura videt; nec lege sinistra 
Ferre timent famulae natorum pondera matres. 

Tu quoque, nunc juvenis, genitus si tardius esses, 
Umbratusque genas, et adultos fortior artus, 

Non unum gaudens Phoebea ad limina munus 


Digitized by Googfe 



SILVARUM LIBER III. 


(v. 8..) 

Misisses : patrias nunc vertex solus ad aras 
Naviget : hunc multo Paphie saturabat amomo, 
Hunc nova tergemina repetebat Gratia dextra. 

Iluic et purpurei cedat coma saucia Nisi , 

Et quam Sperchio tumidus servabat Achilles. 

Ipsi, quum primum niveam praecerpere frontem 
Decretum est, humerosque manu nudare nitentes, 
Accurrunt teneri Paphia cum matre volucres, 
Expediuntque comas , et serica pectore ponunt 
Pallia : tunc junctis crinem incidere sagittis, 

Atque auro, gemmisque locant : rapit ipsa cadentes 
Mater, et arcanos iterat Cytherea liquores. 

Tunc puer e turba , manibus qui forte supinis 
Nobile gemmato speculum portaverat auro, 

« Hoc quoque demus , ait ; patriis nec gratius ullum 
Munus erit templis, ipsoque potentius auro. 

Tu modo fige aciem, et vultus hos usque relinque. » 
Sic ait, et speculum seclusit imagine rapta. 

At puer egregias tendens ad sidera palmas, 

«His mihi pro donis, hominum mitissime custos, 

Si merui, longa dominum renovare juventa, 

Atque orbi servare velis! hoc sidera mecum, 

Hoc undae , terraeque rogant : eat , oro , per annos 
Iliacos , Pyliosque situs ; propriosque penates 
Gaudeat , et secum Tarpeia senescere templa. # 

Sic ait, et motas miratur Pergamos aras. 

Quid mihi maesta dic, sociis quid noctibus, uxor, 
Anxia, pervigili ducis suspiria cura? 

Non metuo ne la;sa fides , aut pectore in isto 
Alter amor : nullis in te datur ire sagittis , 

Audiat infesto licet haec Rhamnusia vultu , 

Non datur; et si egomet, patrio de litore raptus, 
Quatuor emeritis per bella , per aequora , lustris 
Errarem , tu mille procos intacta fugares ; 

Non intersectas commenta retexere telas, 

Sed sine fraude palam , thalamisque orbata negasses. 

Dic tamen , unde alia mihi fronte , et nubila vultu ? 
Anne quod Euboicos fessus remeare penates 
Auguror, et patria senium componere terra? 

Cur hoc triste tibi ? certe lascivia cordi 
Nulla, nec aut rapidi mulcent te proelia Circi, 

Aut intrat sensus clamosi turba theatri : 

Sed probitas, et opaca quies, et sordida nunquam 
Gaudia. Quas autem comitem te rapto per undas? 
Quanquam, et si gelidas irem mansurus ad Arctos, 
Vel super Hesperia; vada caligantia Thules , 

Aut septemgemini caput haud penetrabile Nili, 
Hortarere vias : etenim tua (nempe benigna 
Quam mihi sorte Venus junctam florentibus annis 
Servet et in senium), tua ( quae me vulnere primo 
Intactum thalamis, et adhuc juvenile vagantem 
Fixisti ) , tua frena libens , docilisque recepi ; 

Et semel insertas non mutaturus habenas 
Usque premo. Ter me nitidis Albana ferentem 
Dona comis , sanctoque indutum Caesaris auro 
Visceribus complexa tuis ; sertisque dedisti 
Oscula anhela meis : tu , quum Capitolia nostrae 
Infitiata lyrae, saevum ingratumque dolebas 
Mecum victa Jovem : tu procurrentia primis 
Carmina nostra sonis , motasque in murmura voces 
Aure rapis vigili : longi tu sola laboris 
Conscia, cumque tuis crevit mea Thebais annis. 

Qualem te nuper Stygias prope raptus ad undas , 
Quum jam Lethaeos audirem comminus amnes , 
Aspexi, tenuique oculos jam morte cadentes ! 

Scilicet exhausti Lachesis mihi tempora fati 
Te tantum miserata dedit , Superique potentes 
Invidiam timuere tuam. Post ista, propinquum 
Nunc iter, optatosque sinus comes ire moraris ? 
Heu ! ubi nota fides , totque explorata per usus , 
Qua veteres Latias, Graiasque Heroidas aequas? 
Isset ad Iliacas (quid enim deterret amantes?) 
Penelope gavisa domos , si passus Ulixes. 

Questa est ?Egiale , questa est Meliboea relinqui , 

Et quanquam saevi fecerunt Maenada planctus. 

Nec minor his tu nosse fidem, firmamque maritis 

Reddere : sic certe cineres , umbramque priorem 
Quaeris adhuc ; sic exsequias amplexa canori 
Conjugis, ingentes iteras de pectore planctus, 

Jam mea : nec pietas alia est tibi , curaquc nata: : 

Sic ut mater amas , sic nunquam corde recedit 
Nata tuo; fixamque animi penetralibus imis 
Nocte , dieque tenes : non sic Trachinia nidos 
Alcyone veros , non sic Philomela penates 
Circuit amplectens, animamque in pignora transfert. 

Et nunc illa terit viduo quod sola cubili , 

Otia tam pulchrae terit infecunda juventae : 

Sed venient plenis, venient connubia, taedis. 

Sic certe , formaeque bonis , animique meretur : 

Sive chelyn complexa ferit ; seu voce paterna 
Discendum Musis sonat , et mea carmina flectit ; 
Candida seu molli diducit brachia motu ; 

Ingenium probitas, artemque modestia*vincit. 

Nonne leves pueros, non te, Cytherea, pudebat 
Hoc cessare decus? Nec tantum Roma jugales 
Conciliare toros , festasque accendere taedas 
Fertilis; et nostra generi tellure dabuntur. 

Non adeo Vesuvinus apex, et flammea diri 
Montis hiems trepidas exhausit civibus urbes : 

Stant , populisque vigent : hic auspice condita Phoebo 
Tecta, Dicarchei portus, et litora mundi 
Hospita ; et hic magnae tractus imitantia Romae 
Quae Capys advectis implevit moenia Teucris. 

Nostra quoque haud propriis tenuis , nec rara colonis 
Parthenope ; cui mite solum trans aequora vectae 
Ipse Dionaea monstravit Apollo columba. 

Has ego te sedes (nam nec mihi barbara Thrace 
Nec Libye natale solum) transferre laboro; 

Quas et mollis hierns, et frigida temperat aestas ; 

Quas imbelle fretum torpentibus alluit undis. 

Pax secura locis , et desidis otia vitae , 

Et nunquam turbata quies , somnique peracti. 

Nulla foro rabies, aut strictae jurgia leges 

Norunt : jura viris solum , et sine fascibus , aequum. 

Quid nunc magnificas species , cultusquc locorum , 
Templaque , et innumeris spatia interstincta columnis ; 
Et geminam molem nudi tectique theatri , 

Et Capitolinis Quinquennia proxima lustris; 

Quid laudem risus , libertatemque Menandri , 

Quam Romanus honos et Graia licentia miscent? 

Nec desunt variae circum oblectamina vitae : 

Sive vaporiferas , blandissima litora , Baias , 

Enthea fatidicae seu visero tecta Sibyllae 
Dulce sit, Iliacoqtie jugum memorabile remo ; 

Seu tibi Bacchei vineta madentia Gauri 
Teleboumque domos , trepidis ubi dulcia nautis 
Lilmina noctivagae tollit Pharus aemula lunae ; 

Caraque non soli juga Surrentina Lyaeo, 

Quae meus ante alios habitator Pollius auget; 
/Enariaeque lacus medicos, Statinasque renatas. 

Mille tibi nostrae referam telluris amores : 

Sed satis hoc , conjux , satis hoc dixisse , creavit 
Me tibi , me socium longos adstrinxit in annos : 

Nonne haec amborum genitrix, altrixque videri 
Digna? sed ingratus qui plura adnecto, tuisque 
Moribus indubito : venies, carissima conjux, 
Praeveniesque etiam : sine me tibi ductor aquarum 
Tybris , et armiferi sordebunt tecta Quirini. 

IrfVENi librum, Marcelle carissime, quem pietati tuae 
dedicarem. Reor equidem aliter quam invocato numine 
maximi Imperatoris nullum opusculum meum coepisse. 
Sed hic liber tres habet. Sequitur quarta , quae ad hono- 
rem tuum pertinet. Primo autem septimum decimum 
Germanici nostri consulatum adoravi : secundo , gratias 
egi sacratissimis ejus Epulis honoratus : tertio, Viam 
Domitianam miratus sum , qua gravissimam arenarum 
inoram exemit ; cujus beneficio tu quoque maturius 
epistolam eam accipies, quam tibi in hoc libro a Neapoli 
scribo. Proximum est Lyricum carmen ad Septimium 
Severum, juvenem, uti scis, inter ornatissimos secundi 
ordinis , tuum quidem etiam condiscipulum ; sed mihi 
contra hoc quoque jus arctissime carum : nam Vindicis 
nostri Herculem Epitrapezion , secundum honorem quem 
de me, et de ipsis studiis meretur, imputaVe etiam tibi 

possum. Maximum Junium dignitatis ct eloquentiae no- 
mine a nobis diligi , satis eram testatus epistola , quain 
ad illum de editione Thebaidos meae publicavi; sed 
nunc quoque eum reverti maturius e Dalmatia rogo. 
Juncta est Ecloga ad municipem meum Julium Mene- 
cratem, splendidum juvenem, et Pollii mei generum; 
cui gratulor quod Neapolim nostram numero libero- 
rum honestaverit. Plolio Grypho, majoris gradus ju- 
veni, dignius opusculum reddam : sed interim Hende- 
casyllabos, quos Saturnalibus una risimus, huic volumini 
inserui. 

Quare ergo plura in quarto Silvarum, quam in prio- 
ribus? Ne se putent aliquid egisse, qui reprehenderunt, 
ut audio , quod hoc stili genus edidissem. Primum , 
supervacuum est dissuadere rem factam : deinde , multa 
ex illis jam Domino Caesari dederam; ct quanto hoc plus 
est, quam edere? Exercere autem jocos non licet? si 
secreto; inquit. Sed et sphaeromachias spectamus, et 
pilaris lusio admittitur. Novissime , quisquis ex meis 
invidus aliquid legit , statim se profitetur adversum : 
itaque consilio ejus accedam ? In summa , nempe ego 
sum qui traducor : taceat, et gaudeat. Hunc tamen li- 
brum tu , Marcelle , defendes. Et , si videtur , hactenus : 
sin minus, reprehendemur. 

I. 

XVII CONSULATUS IMP. AUG. GERMANICI 
DOMITIANI. 


Ljeta bis octonis accedit purpura fastis 
CaBsaris, insignemque aperit Germanicus annuin , 

Atque oritur cum sole novo, cum grandibus astris, 
Clarius ipse nitens , et primo major Eoo. 

Exsultent leges Latiae : gaudete, curules; 

Et septemgemino jactantior aethera pulset 
Roma jugo; plusque ante alias Evandrius arces 
Collis ovet. Subiere novi Palatia fasces , 

Et rediit bis sextus honos, precibusque receptis 
Curia Caesareum gaudet vicisse pudorem. 

Ipse etiam immensi reparator maximus aevi 
Attollit vultus , et utroque a limine grates 
Janus agit ; quem tu , vicina Pace ligatum , 

Omnia jussisti componere bella , novique 
In leges jurare fori : levat ecce supinas 
Hinc atque inde manus, geminaque hac voce profatur : 
a Salve, magne parens mundi; qui saecula mecum 
Instaurare paras : talem te cernere semper 

Mense meo tua Roma cupit ; sic tempora nasci , 

Sic annos intrare decet : da gaudia fastis 
Continua ; hos humeros multo sinus ambiat ostro , 

Et properata tuae manibus praetexta Minervae. 

Aspicis ut templis alius nitor, altior aris 
Ignis , et ipsa meae tepeant tibi sidera brumae. 

Moribus atque tuis gaudent turmaeque , tribusque , 
Purpureique Patres ; lucemque a consule ducit 
Omnis honos. Quid tale, precor, prior annus habebat? 
Dic age, Roma potens, et mecum , longa Vetustas, 
Dinumera fastos ; nec parva exempla recense , 

Sed quae sola meus dignetur vincere Caesar. 

« Ter Latio decicsque tulit , tabentibus annis , 
Augustus fasces; sed coepit sero mereri : 

Tu juvenis praegressus avos. En ! quanta recusas , 
Quanta vetas ! flectere tamen ; precibusque senatus 
Permittes hanc saepe diem : manet insuper ordo 
Longior, et totidem felix tibi Roma curules 
Terque quaterque dabit : mecum altera saecula condes 
Et tibi longaevi revocabitur ara Terenti. 

Mille trophaea feres; tantum permitte triumphos. 

Restat Bactra novis, restat Babylona tributis 
Frenari : nondum in gremio Jovis Indica laurus , 
Nondum Arabes, Seresque rogant; nondum omnis honorem 
Annus habet , cupiuntque decem tua nomina menses. » 
Sic Janus, clausoque libens se poste recepit. 

Tunc omnes patuere fores, laetoque dederunt 
Signa polo; longamque tibi, rex magne, juventam 
Annuit, atque suos promisit Juppiter annos. 

II. 

EUCHARISTICON 

AD 

IMF. AUGUST. GERMANICUM DOMITIANUM. 


Regia Sidoniae convivia laudat Elisa; 

Qui magnum ./Eneam Laurentibus intulit arvis; 
Alcinoique dapes mansuro carmine monstrat 
yEquore qui multo reducem consumpsit Ulixen; 

Ast ego , cui sacrae Caesar nova gaudia coenae 
Nunc primum , dominaque dedit consurgere mensa , 
Qua celebrem mea vota lyra ? quas solvere grates 
Sufficiam ? non , si pariter mihi vertice laeto 
Nectat adoratas et Smyrna et Mantua lauros, 

Digna loquar. Mediis videor discumbere in astris 
Cum Jove , et Iliaca porrectum sumere dextra 
Immortale merum. Steriles transmisimus annos ; 

Haec aevi mihi prima dies, haec limina vitae. 

Tene ego, regnator terrarum orbisque subacti 
Magne parens , te , spes hominum , te , cura Deorum , 
Cerno jacens? datur hac juxta, datur ora tueri 
Vina inter, mensasque, et non assurgere fas est? 

Tectum augustum, ingens, non centum insigne columnis, 
Sed quantae Superos ccelumque, Atlante remisso, 
Sustentare queant : stupet hoc vicina Tonantis 
Regia , teque pari laetantur sede locatum 
Numina, ne magnum properes escendere coelum : 
Tanta patet moles , efFusaeque impetus aulae 
Liberior spatii, multumque amplexus aperti 
Aetheros , et tantum domino minor : ille penates 
Implet, et ingenti Genio juvat. Aimulus illic 
Mons Libys, Iliacusque nitent, et multa Syene, 

Et Chios , et glauca certantia Doride saxa , 

Lunaque portandis tantum suffecta columnis. 

Ixmga super species : fessis vix culmina prendas 
Visibus , auratique putes laquearia coeli. 

Hic quum Romuleos proceres trabeataque Caesar 
Agmina mille simul jussit discumbere mensis , 

Ipsa sinus accincta Ceres , Bacchusque laborant 
Sufficere : aetherei felix sic orbita fluxit 
Triptolemi ; sic vitifero sub palmite nudos 
Umbravit colles , et sobria rura Lyaeus. 

Sed mihi non epulas > Indisve innixa columnis 
Robora Maurorum , famulasve ex ordine turmas ; 
Ipsum , ipsum cupido tantum spectare vacavit 
Tranquillum vultus , et majestate serena 
Mulcentem radios, summittentemque modeste 
Fortunae vexilla suae; tamen ore nitebat 
Dissimulatus honos : talem quoque barbarus hostis 
Posset, et ignotae conspectum agnoscere geiitcs. 

Non aliter gelida Rhodopes in valle recumbit 
Dimissis Gradivus equis : sic lubrica ponit 

Membra Therapnaea resolutus gymnade Pollux : 

Sic jacet ad Gangen , Indis ululantibus , Evan : 

Sic gravis Alcides , post horrida jussa novercae , 
Gaudebat strato latus acclinare leoni. 

Parva loquor, nec dum aequo tuos, Germanice, vultus : 
Talis ubi Oceani finem , mensasque revisit 
jEthiopum , sacros diffusus nectare vultus 
Dux superum , secreta jubet dare carmina Musas , 

Et Pallenaeos Phoebum laudare triumphos. 

Di tibi , namque animas saepe exaudire minores 
Dicuntur, patria; bis terque exire senectae 
Annuerint fines ! rata numina miseris astris , 

Templaquc des , habitesque domos ! saepe annua pandas 
Limina; saepe novo Janum lictore salutes; 

Saepe coronatis iteres Quinquennia lustris ! 

Qua mihi felices epulas mensaeque dedisti 
Sacra tuae, talis longo post tempore venit 
Lux mihi, Trojanae qualis sub collibus Albae, 

Quum modo Germanas acies, modo Daca sonantem 
Proelia, Palladio tua me manus induit auro. 

Quis duri silicis gravisque ferri 
Immanis sonus aequori propinquum 
Saxosae latus Appiae replevit? 

Certe non Libycae sonant catervae, 
Nec dux advena, pejerate bello, 
Campanos quatis inquietus agros ; 
Nec frangit vada, montibusque caesis 
Inducit Nero sordidas paludes. 

Sed qui limina bellicosa Jani 
Justis legibus, et foro coronat; 

Qui castae Cereri diu negata 
Reddit jugera , sobriasque terras ; 
Qui fortem vetat interire sexum , 

Et censor prohibet mares adultos 
Pulchrae supplicium timere formae ; 
Qui reddit Capitolio Tonantem , 

Et Pacem propria domo reponit; 
Qui genti patriae futura semper 
Sancit limina , Flaviumque culmen ; 
Hic , coeno bibulo viam gravante , 

Et campis iter amne detinente , 

Longos eximit ambitus , novoque 
Injectu solidat graves arenas ; 

Gaudens Euboicae domum Sibylla, 
Gauranosque sinus , et aestuantes 
Septem montibus admovere Baiai. 

Hic quondam piger axe vectus udo 
Nutabat cruce pendula viator, 
Sorbebatque rotas maligna tellus; 

Et plebs in mediis Latina campis 
Horrebat mala navigationis ; 

Nec cursus agiles , et impeditum 
Tardabant iter orbitae tacentes. 

Dum pondus nimium quercns sub alta 
Repit languida quadrupes statera; 

At nunc, quas solidum diem terebat, 
Horarum via facta vix duarum : 

Non tensae volucrum per astra pennae , 
Nec velocius ibitis, carinae. 

Hic primus labor inchoare sulcos , 

Et rescindere limites , et alto 
Egestu penitus cavare terras : 

Mox , haustas aliter replere fossas , 

Et summo gremium parare dorso, 

Ne nutent sola , ne maligna sedes , 

Et pressis dubium cubile saxis : 

Tunc umbonibus hinc et hinc coactis , 
Et crebris iter alligare gomphis. 

O quantae pariter manus laborant ! 

Hi caedunt nemus , exsuuntque monles , 

Hi ferro sccpulos trabesque levant ; 

Illi saxa ligait, opusque texunt 
Cocto pulve-e sordidoque tofo; 

Hi siccant bbulas manu lacunas, 

Et longe flu’ios agunt minores. 

Hae possent (t Athon cavare dextrae, 

Et mcestum felagus gementis Helles 
Intercludere ponte non natanti : 

His parvus, Lechio nihil vetante, 

Inous freta miscuisset Isthmos. 

Fervent litora, mobilesque silvae; 

It longus medias fragor per urbes ; 

Atque Echo simul hinc et inde fractam 
Gauro Massicus uvifer remittit. 

Miratur sonitum quieta Cyme , 

Et Literna palus, pigerque Savo. 

At flavum caput , uvidumque late 
Crinem mollibus impeditus ulvis 
Vulturnus levat ora, maximoque 
Pontis Caesarci reclinis arcu 
Raucis talia faucibus redundat : 

u Camporum bone conditor meorum , 
Qui me vallibus aviis refusum 
Et ripas habitare nescientem 
Recti legibus alvei ligasti ; 

Et nunc ille ego turbidus , minaxque , 
Vix passus dubias prius carinas , 

Jam pontem fero , perviusque calcor ; 
Qui terras rapere, et rotare silvas 
\ssueram , pudet ! Amnis esse erepi ; 

Et grates ago, servitusque tanti est, 
Quod sub te duce , te jubente , cessi ; 
Quod tu maximus arbiter, meaeque 
Victor perpetuus legere ripae. 

Et nunc limite me colis beato, 

Nec sordere sinis, malumque late 
Deterges sterilis soli pudorem , 

Nec me pulvereum gravemque coeno 
Tyrrheni sinus obruet profundi ; 

Qualis Cinyphius tacente ripa 
Pcenos Bagrada serpit inter agros ; 

Sed talis ferar, ut nitente cursu 
Tranquillum mare proximumque possim 
Puro gurgite provocare Lirim. » 

Haec Amnis; pariterque se levabat 
Ingenti plaga marmorata dorso. 

Hujus janua, prosperumque limen 
Arcus, belligeri Ducis trophaeis 
Et totis Ligurum nitens metallis , 
Quantus nubila qui coronat imbri. 

Illic flectitur exitus viarum ; 

Illic Appia se dolet relinqui : 

Tuuc velocior acriorque cursus , 

Tunc ipsos juvat impetus jugales , 

Ceu fessis ubi remigurn lacertis 
Primae, carbasa ventilatis, aurae. 

Ergo omnes , age , quae sub axe primo 
Romani colitis fidem parentis , 

Prono limite commeate gentes : 

Eoae citius venite laurus , 

Nil obstat cupidis , nihil moratur. 

Sed quam fine vite recentis imo, 

Qua monstrat veteres Apollo Cumas , 

Albam crinibus, infulisque cerno? 

Visu fallimur? au sacris ab antris 
Profert Chalcidicas Sibylla laurus ? 

Cedamus; chely, jam repone cantus; 

Vates sanctior incipit; tacendum est. 

En ! et colla rotat, novisque late 
Bacchatur spatiis ,rviamque replet. 

Tunc sic virgineo profatur ore : 

« Dicebam , veniet ( manete campi 
Atque amnis), veniet, favente coelo, 

Qui foedum nemus et putres arenas 
Celsis pontibus, et via levabit 
En ! hic est Deus ; hunc jubet beatis 
Pro se Juppiter imperare terris : 

Quo non dignior has subit habenas 
Ex quo, me duce, praescios Averni 
iEncas avide futura quaerens 
Lucos et penetravit, et reliquit. 

Hic paci bonus , hic timendus armis , 

Natura melior, potentiorque : 

Hic si flammiferos teneret axes, 

Largis , India , nubibus maderes , 

Undaret Libye , teperet lEmus. 

« Salve , dux hominum , et parens Deorum , 
Praevisum milii , eognitumque numen. 

Nec jam putribus evoluta chartis 
Solcmni prece Quindecim virorum 

Perlustra mea dicta ; sed canentem 
Ipsam cominus , ut mereris , audi : 

« Vidi quam seriem morantis aevi 
Pronectant tibi candidae sorores : 
Magnus te manet ordo saeculorum : 
Natis longior abnepotibusque, 

Annos perpetua geres juventa, 

Quos fertur placidos obisse Nestor, 
Quos Tithonia computat senectus, 

Et quantos ego Delium poposci. 

« Juravit tibi jam nivalis Arctos ; 
Nunc magnos Oriens dabit triumphos : 
Ibis qua vagus Hercules , et Evan , 
Ultra sidera, flammeumque solem, 

Et Nili caput, et nives Atlantis; 

Et laudum cumulo beatus omni 
Scandes belliger, obviosque currus; 
Donec Troicus ignis , et renatae 
Tarpeius Pater intonabit aulae; 

Ilacc donec via , te regente terras , 
Annosa magis Appia senescat.» 

AD VICTORIUM MARCELLUM EPISTOLA. 


Curre per Euboicos non segnis, epistola, campos; 
Ilac ingressa vias , qua nobilis Appia crescit 
In latus, et molles solidus premit agger arenas. 

Atque ubi Romuleas velox penetraveris arces , 
Continuo dextras flavi pete Tibridis oras, 

Lydia qua penitus stagnum navale coercet 
Ripa , suburbanisque vadum praetexitur hortis. 

Illic egregium formaque animisque videbis 
Marcellum , et celso praesignem vertice nosces : 

Cui primum solito vulgi de inore salutein , 

Mox inclusa modis haic reddere verba memento : 

« Jam terras volucremque polum fuga veris aquosi 
Laxat, et Icariis coelum latratibus urit; 

Ardua jam densae rarescunt moenia Roiiiae : 

Hos Praeneste sacrum, nemus hos glaciale Dianae, 
Algidus aut horrens, aut Tuscula protegit umbra; 
Tiburis hi lucos , Anienaque frigora captant. 

« Te quoque clamosae quaenain plaga mitior urbi 
Subtrahit? aestivos quo decipis aere soles? 

Quid, tuus ante omnes, tua cura potissima Gallus, 

Nec non nosler amor (dubium inorumne probandus 
Ingeniinc bonis) Latiis aestivat in oris? 

Anne metalliferae repetit jam moenia Lunae, 
Tyrrhenasque domos? quod si tibi proximus lueret, 
Non ego nunc vestro procul a sermone recedo : 

Certum est ; inde sonus geminas mihi circuit aures. 

«Sed tu, dum nimio possessa Hyperione flagrat 
Torva Cleonaei juba sideris, exsue curis 
Pectus , et assiduo tornet furare labori 
Et sontes operit pharetras, arcumque retendit 
Parthus ; et Eleos auriga , laboribus actis , 

Alpheo permulcet equos ; et nostra fatiscit 
Laxaturque chelys : vires instigat , alitquc 
Tempestiva quies ; major post otia virtus. 

Talis cantata Briseide venit Achilles 
Acrior, et positis erupit in Heclora plectris. 

Te quoque flammabit tacite repetita parumper 
Desidia , et solitos novus exsultabis in actus. 

Certe jam Latia; non miscent jurgia leges , 

Et pacem piger annus habet ; messesque reversae 
Dimisere forum : nec jam tibi turba reorum 
Vestibulo, queruli ve rogant exire clientes : 

Cessat Centeni moderatrix Judicis hasta , 

Qua tibi sublimi jam nunc celeberrima fama 
Eminet, et juvenes facundia praeterit annos. 

« Felix curarum ! cui non Heliconia cordi 
Serta , nec imbelles Parnasi e vertice laurus ; 

Sed viget ingenium , et magnos accinctus in usus 
Fert animus quascumque vices : nos otia vitae 
Solamur cantu, ventosaque gaudia famae 

Quaerimus. En egomet somnum, et geniale secutus 
Litus , ubi Ausonio se condidit hospita portu 
Parthenope , tenues ignavo pollice chordas 
Pulso , Maroneiquc sedens in margine templi 
Sumo animum , et magni tumulis adeanto magistri. 

« At tu , si longi cursum dabit Atropos aevi , 

Delque precor, Latiique ducis si numina pergent, 
Quem tibi posthabito studium est coluisse Tonante, 
Quique tuos alio subtexit munere fasces, 

Et spatia antiquae mandat renovare Latinae , 

Forsitan Ausonias ibis frenare cohortes. 

Aut Rheni populos, aut nigrae lilora Thules, 

Aut Istrum servare latus, metuendaque portae 
Limina Caspiacae : nec enim tibi sola potentis 
Eloquii virtus ; sunt membra accommoda bellis , 
Quique gravem tardi subeant thoraca lacerti. 

Seu campo pedes ire paras , est agmina supra 
Nutaturus apex ; seu frena sonantia flectes , 

Serviet asper equus. Nos facta aliena canendo, 
Vergimur in senium : propriis tu pulcher in armis 
Ipse canenda geres , patriaeque exempla parabis. 

Magna pater, dignosque etiamnum belliger actus 
Poscit avus, praestatque domi novisse triumphos. 
Surge agedum , juvenemque puer deprende parentem , 
Stemmate materno felix, virtute paterna. 

Jam te blanda sinu Tyrio sibi Curia felix 
Educat , et cunctas gaudet spondere curules. » 

Haec ego Chalcidicis ad te , Marcelle , sonabam 
Liloribus, fractas ubi Vesbius erigit iras, 
yEmula Trinacriis volvens incendia flammis. 

Mira fides! credetne virum ventura propago, 

Quum segetes iterum , quum jam haec deserta virebunt, 
Infra urbes populosque premi , proavitaque toto 
Rura abiisse mari ? nec dum letale minari 
Cessat apex : procul ista tuis , Tifata , Teate , 

Nec Marrucinos agat haec insania montes. 

Nunc si forte meis quae sint exordia Musis 
Scire petis , jam Sidonios emensa labores 
Thebais optato collegit carbasa portu ; 

Parnassique jugis, silvaque Heliconide festis 
Tura dedit flammis , et virginis exsta juvencae, 
Votiferaque meas suspendit ab arbore vittas. 

Nunc vacuos crines alio subit infula nexu : 

Troja quidem , magnusque mihi tentatur Achilles ; 

Sed vocat arcitenens alio pater, armaque monstrat 
Ausonii majora ducis : trahit impetus illo 
Jam pridem , retrahitque timor : stabuntne sub illa 
Mole humeri ? an magno vincetur pondere cervix ? 

Dic, Marcelle, feret? fluctus an sueta minores 
Nosse ratis, nondum Ioniis credenda periclis? 

Jamque vale, et penitus noti tibi vatis amorem 
Corde exire veta : nec enim Tirynthius almae 
Pectus amicitiae : cedit tibi gloria fidi 
Theseos , et lacerum qui circa moenia Trojae 
Priamidem , caeso solatia traxit amico. 

V. 

CARMEN LYRICUM AD SEPT. SEVERUM. 


Parvi beatus ruris honoribus , 

Qua prisca Teucros Alba colit lares , 
Fortem atque facundum Severum 
Non solitis fidibus saluto. 

Jam trux ad Arctos Parrhasias liiems 
Concessit altis obruta solibus; 

Jam pontus, ac tellus renident; 

Jam Zephyris Aquilo refractus. 

Nunc cuncta vernans frondibus annuis 
Crinitur arbos ; nunc volucrum novi 
Questus, inexpertumque carmen, 
Quod tacita statuere bruma. 

Nos parca tellus, pervigil et focus, 
Culmenque multo lumine sordidum 
Solantur, exemptusque testa 
Qua modo ferbuerat Lyaeus. 

Non mille balant lanigeri greges, 

Nec vacca dulci mugit adultero : 
Unique si quando canenti 
Mutus ager domino reclamat. 

Sed terra primis post patriam milii 
Dilecta curis : hic mea carmina 
Regina bellorum virago 
Caesareo decoravit auro : 

Quum tu sodalis dulce periculum 
Connisus omni pectore tolleres; 

Ut Castor ad cunctos tremebat 
Bebryciae strepitus arenae. 

Tene in remotis Syrtibus avia 
Leptis creavit? jam feret Indicas 
Messes , odoratisque rara 
Cinnama praeripiet Sabaeis. 

Quis non in omni vertice Romuli 
Reptasse dulcem Septimium putet? 
Quis fonte Juturnae, relictis 
Uberibus, neget esse pastum? 

Haec mira virtus : protenus Ausonum 
Portus , dolosae nescius Africae , 
Intras, adoptatusque Tuscis 
Gurgitibus puer innatasti. 

Hic parvus , inter pignora Curiae , 
Contentus arcto lumine purpurae, 
Crescis; sed immensos labores 
Indole patricia secutus. 

Non sermo Poenus , non habitus tibi , 
Externa non mens : Italus , Italus. 
Sunt Urbe Romanisquc turmis 
Qui Libyam decorant alumni. 

Est et frequenti vox habilis foro, 
Venale sed non eloquium tibi ; 
Ensisque vagina quiescit , 
Stringere ni jubeant amici. 

Sed rura cordi saepius et quies, 
Nunc in paternis sedibus et solo 
Veiente , nunc frondosa supra 
Hernica , nunc Curibus vetustis. 

Hic plura pones vocibus et modis 
Passu solutis : sed memor interim 
Nostri, verecundo latentem 
Barbiton ingemina sub antro. 

VI. 

HERCULES EPITRAPEZIOS NONII VINDICIS. 


Forte remittentem curas, Phceboque levatum 
Pectora, quum patulis tererem vagus otia septis 
Jam moriente die, rapuit me coena benigni 
Vindicis : haec imos animi perlapsa recessus 
Inconsumpta manet; neque enim ludibria ventris 
Hausimus , aut epulas diverso e sole petitas , 
Vinaque perpetuis aevo certantia fastis. 

Ah miseri! quos nosse juvat, quid Phasidis ales 
Distet ab hiberna Rhodopes grue ; quis magis anser 
Exsta ferat; cur Tuscus aper generosior Umbro; 
Lubrica qua recubent conchylia mollius alga. 

Nobis verus amor, medioque Helicone petitus 
Sermo , hilaresque joci brumalem absumere noctem 
Suaserunt , mollemque oculis expellere somnum ; 
Donec ab Elysiis prospexit sedibus alter 
Castor, et hesternas risit Tithonia mensas. 

O bona nox! junctaque utinam Tirynthia luna! 
Nox, et Erythraeae Thetidis signanda lapillis, 

Et memoranda diu, geniumque habitura perennem. 

Mille ibi tunc species aerisque eljorisque vetusti , 
Atque locuturas mentito corpore ceras 
Edidici : quis namque oculis certaverit usquam 
Vindicis , artificum veteres cognoscere ductus , 

Et non inscriptis auctorem reddere signis? 

Hic tibi quae docto multum vigilata Myroni 
Aira , laboriferi vivant quae marmora caelo 
Praxitelis, quod ebur Pisaeo pollice rasum, 

Quod Polycleteis jussum est spirare caminis , 

Linea quae veterem longe fateatur Apellem , 
Monstrabit : namque haec, quoties chelvn exsilit ille, 
Desidia est ; hic Aoniis amor avocat antris. 

Haec inter, castae Genius tutelaquc mensae 
Amphitryoniades , multo mea cepit amore 
Pectora , nec longo satiavit lumina visu : 

Tantus honos operi , finesque inclusa per arctos 
Majestas! Deus ille, Deus; seseque videndum 
Indulsit, Lysippe, tibi, parvusque videri 
Sentirique ingens : et quum mirabilis intra 
Stet mensura pedem , tamen exclamare libebit , 

Si visus per membra feras , « Hoc pectore pressus 
Vastator Nemees; haec exitiale ferebant 
Robur, et Argoos frangebant brachia remos. 

Hoc spatio tam magna brevi mendaeip formae! 

Quis modus in dextra , quanta cxpmentia docti- 
Artificis curis , pariter gestamina mensae 
Fingere, et ingentes animo versare colossos! 

Tale nec Idaeis quidquam Telchines in antris, 

Nec solidus Brontes, nec qui polit arma Deorum 
Lemnius , exigua potuisset ludere massa. » 

Nec torva effigies epulisquc aliena remissis; 

Sed qualem parci domus admirata Molorchi , 

Aut Alea: lucis vidit Tegeaea sacerdos : 

Qualis ab QEteis emissus in astra favillis 
Nectar adhuc torva laetus Junone bibebat : 

Sic mitis vultus, veluti de pectore gaudens 
Hortetur mensas : tenet haec marcentia fratris 
Pocula , at haec clavae meminit manus : aspera sedes 
Sustinet, occultum Nemeaeo tegmine saxum. 

Digna operi fortuna sacro : Pellaeus habebat 
Regnator laetis numen venerabile mensis, 

Et comitem Occasus secum portabat et Ortus ; 
Prensabatque libens , modo qua diademata dextra 
Abstulerat dederatque , et magnas verterat urbes. 
Semper ab hoc animos in crastina bella petebat, 

Huic acies victor semper narrabat opimas , 

Sive catenatos Bromio detraxerat Indos , 

Seu clausam magna Babylona refregerat hasta , 

Seu Pelopis terras libertatemque Pelasgam 
Obruerat bello; magnoque ex agmine laudum 
Fertur Thebanos tantum excusasse triumphos. 

Ille etiam, magnos fatis rumpentibus actus, 

Quum traheret letale merum , jam inortis opaca 
Nube gravis, vultus alios in numine caro 
dEraque supremis timuit sudantia mensis. 

Mox Nasamoniaco decus admirabile regi 
Possessum; fortique Deo libavit honores 
Semper atrox dextra, perjuroque ense superbus 
Annibal. Italica: perfusum sanguine gentis, 

Diraque Romuleis portantem incendia tectis 

Oderat, et quum epulas, et quum Lenaea dicaret 
Dona, Deus castris mcerens coincs isse nefandis; 
Praecipue quum sacrilega face miscuit arces 
Ipsius, immeritaeque domos ac templa Sagunti 
Polluit, et populis furias immisit honestas. 

Nec post Sidonii lethum ducis aere potita 
Egregio plcbeia domus : convivia Syllae 
Comebat, semper claros intrare penates 
Assuetum , et felix dominorum stemmate signum. 

Nunc quoque , si mores humauaque pectora curae 
Nosse Deis, nou aula quidem, Tirynthie, nec te 
Regius ambit honos; sed casta, ignaraque culpae 
Mens domini , cui prisca Odes , cceptaeque perenne 
Foedus amicitiae : scit adhuc florente sub aevo 
Par magnis Vestinus avis , quem nocte dieque 
Spirat, et in carae vivit complexibus umbrae. 

Hic igitur tibi laeta quies, fortissime Divum, 
Alcide ; nec bella vides pugnasque feroces , 

Sed chelyn , et vittas , et amantes carmina laurus. 
Hic tibi solemni memorabit carmine, quantus 
Iliacas Geticasque domos, quant usque nivalem 
Stymphalon , quautusque jugis Erimanthon aquosis 
Terrueris ; quem te pecoris possessor Iberi , 

Quem tulerit saevae Mareoticus arbiter arae. 

Hic penetrata tibi spoliataque limina Mortis 
Concinet , et flentes Libyae , Scythiaequc puellas. 

Nec te regnator Macetum , nec barbarus unquam 
Annibal , aut saevi posset vox horrida Syllae 
His celebrare modis. Certe tu muneris auctor 
Non aliis malles oculis, Lysippe, probari. 

VII. 

LYRICUM AD MAXIMUM JUNIUM. 


Jamdiu lato spatiata campo, 

Fortis heroos Erato labores 
Differ, atque ingens opus in minores 
Contrahe gyros; 

Tuque, regnator Lyricae cohortis. 

Da novi paulum mihi jura plectri, 

Si tuas cantu Latio sacravi , 

Pindare , Thebas. 

Maximo carmen tenuare tento : 

Nunc ab intonsa capienda myrto 
Serta ; nec major sitis ; et bibendus 
Castior amnis. 

Quando te dulci Latio remittent 
Dalmatae montes? ubi Dite viso 
Pallidus fossor redit , erutoque 
Concolor auro. 

Ecce me natum propiore terra 
Non tamen portu retinent amoeno 
Desides Baiae, liticenve notu- 
Hectoris armis. 

Torpor est nostris sine te Camocnis ; 
Tardius sucto venit ipse Thymbra 
Rector, et primis meus ecce inetis 
Haeret Achilles. 

Quippe, te fido monitore, nostra 
Thebais multa cruciata lima 
Tentat audaci fide Mantuanae 
Gaudia famae. 

Sed damus lento veniam , quod alma 
Prole fundasti vacuos penates. 

O diem laetum ! venit ecce nobis 
Maximus alter. 

Orbitas omni fugienda nisu , 

Quam premit votis inimicus haeres, 
Optimo poscens , pudet heu ! propinquum 
Funus amico. 

Orbitas nullo tumulata fletu : 

Stat domo capta cupidus superstes 
Imminens leti spoliis, et ipsum 
Computat ignem. 

Duret in longum generosus infans; 
Perque non multis iter expeditum 
Crescat in mores patrios, avumque 
Provocet actis ! 

Tu tuos parvo memorabis enses, 

Quos ad Eoum tuleris Orontem , 

Signa frenatae moderatus alae 
Castore dextro : 

Ille, ut invicti rapidum secutus 
Caesaris fulmen, refugis amaram 
Sarmatis legem dederit , sub uno 
Vivere coelo. 

Sed tuas artes puer ante discat , 

Omne quis mundi senium remensus 
Orsa Sallusti brevis, et Timavi 
Reddis alumnum. 

VIII. 

AD JULIUM MENECRATEM 

OB PROLEM. 


Pandb fores Superum , vittataque templa Sabaeis 
Nubibus et pecudum fibris spirantibus imple, 
Parthenope : clari genus ecce Menecratis auget 
Tertia jam soboles : procerum tibi nobile vulgus 
Crescit, et insani solatur damna Vesevi. 

Nec solum festas secreta Neapolis aras 
Ambiat : et socii portus , dilectaque mitis 
Terra Dicarcheae, nec non plaga cara madenti 
Surrentina Deo sertis altaria cingat ; 

Materni qua litus avi , quem turba nepotum 
Circuit , et similes contendit reddere vultus. 
Gaudeat et Libyca praesignis avunculus hasta; 
Quaeque sibi genitos putat , attollitque benigno 
Polla sinu. Macte , o juvenis , qui tanta merenti 
Lumina das patriae. Dulci fremit ecce tumultu 
Tot dominis clamata domus : procul atra recedat 
Invidia, atque alio liventia pectora flectat. 

His senium, longaeque decus virtutis, et alba 
Atropos, et patrius lauros promittit Apollo. 

Ergo quod Ausoniae pater augustissimus urbis 
Jus tibi tergeminae dederat laetabile prolis , 

Omen erat : venit toties Lucina, piumque 
Intravit repetita larem : sic fertilis, oro, 

Stet domus , et donis nunquam nudata sacratis. 

Macte, quod et proles tibi saepius aucta virili 
Robore : se juveni mediam dat virgo parenti : 

[ Aptior his virtus , citius]dabit illa nepotes. 

Qualis maternis Helene jam digna palaestris 
Inter Amyclaeos reptabat candida fratres; 

Vel qualis cceli facies , ubi nocte serena 
Admovere jubar mediae duo sidera lunae. 

Sed queror haud faciles, juvenum rarissime, questus, 
Irascorque etiam , quantum irascuntur amantes. 

Tantane me decuit vulgari gaudia fama 
Noscere? quumque tibi vagiret tertius infans, 

Protinus ingenti non venit nuntia cursu 
Littera, quae festos cumulare altaribus ignes, 

Et redimire chelyn , postesque ornare juberet, 
Albanoque cadum sordentem promere fumo , 

Et creta signare diem? sed tardus inersque 
Nunc demum mea vota cano? tua culpa, tuusque 
Hic pudor : ulterius sed enim producere questus 
Non licet ; en hilaris circumstat turba tuorum , 
Defensatque patrem : quem non hoc agmine vincas? 

Di patrii , quos auguriis super aequora magnis 
Litus ad Ausonium devexit Abantia classis; 

Tu , ductor populi longe emigrantis , Apollo , 

Cujus adhuc volucrem laeva cervice sedentem 
Respiciens hiande felix Eumclis adorat ; 

Tuque, Actaea Ceres, cursu cui semper anhelo 
Votivam taciti quassamus lampada mystae; 

Et vos , Tyndaridas , quos non horrenda Lycurgi 
Taygeta, umbrosaeque magis coluere Therapnae; 

Hos cum plebe sua patrii servate Penates. 

Sint qui fessam aevo crebrisque laboribus urbem 
Voce opibusque juvent, viridique in nomine servent : 
His placidos genitor mores, larguinque nitorem 
Monstret avus; pulchrae studium virtutis uterque. 
Quippe et opes, ct origo sinunt, hanc, lampade prima 
Patritias intrare fores; hos, pube sub ipsa, 

Si modo prona bonis invicti Caesaris adsint 
Nuinina , Romulei limen pulsare Senatus. 

IX. 

RISUS SATURNALITIUS 

AD P LOTIUM GRYPHUM. 


Est sane jocus iste, quod libellum 
Misisti milii , Gryphe , pro libello. 
Urbanum tamen hoc potest videri, 

Si post hoc aliquid mihi remittas; 

Nam si ludere, Gryphe, perseveras, 
Non ludis : licet , ecce , computemus : 
Noster purpureus novusque charta , 

Et binis decoratus umbilicis , 

Praeter me, mihi constitit decussis. 

Tu rosum tineis situque putrem , 

Quales aut Libycis madent olivis, 

Aut tus Niliacum , piperve servant , 

Aut Ryzantiacos olent lacertos; 

Nec saltem tua dicta continentem, 

Quae trino juvenis foro tonabas , 

Aut centum prope judices , prius quam 
Te Germanicus arbitrum sequenti 
Annonae dedit , omniumque late 
Praefecit stationibus viarum ; 

Sed Bruti senis oscitationes, 

De capsa miseri libellionis, 

Emptum plus minus asse Caiano, 

Donas : usque adeone defuerunt 
Scissis pilea suta de lacernis ? 

Vel mantilia , luridaeve mappae? 

Chartae , Thebaicaeve , Caricaeve ? 

Nusquam turbine conditus ruenti 
Prunorum globus , atque coctanorum ? 
Non ellychnia sicca, non replictae 
Bulborum tunicae, nec ova tantum? 

Non leves alicae, nec asperum far? 
Nusquam Cinyphiis vagata campis 
Curvarum domus uda cochlearum ? 

Non lardum breve, debilisve perna? 

Non Lucanica, non graves Phalisci, 

Non sal, oxy garum ve , caseus ve, 

Aut panes viridantis aphronitri , 

Vel passum psythiis suis recoctum , 

Dulci defruta vel lutosa coeno ? 

Quantum vel dare cereos olentes , 
Cultellum , tenuesve codicillos ? 

Ollares, rogo, non licebat uvas, 

Cumano patinas vel orbe tortas, 

Aut unam dare synthesin ( quid horres ? ) 
Alborum calicum , atque caccaborum ? 

Sed certa vclut aequus in statera , 

Nil mutas , sed idem mihi rependis. 

Quid ? si quum bene mane semicrudus 
Illatam tibi dixero salutem , 

Et tu me vicibus domi salutes? 

Aut quum me dape juveris opima, 

Exspectes similes et ipse ccenas ? 

Irascor tibi , Gryphe : sed valebis ; 

Tantum ne mihi , quo soles lepore , 

Et nunc hendecasyllabos remittas. 

AD ABASCANTIUM. 


Omnibus affectibus prosequenda sunt bona exempla, 
quum publice prosint. Pietas , quam Priscillae tuae prae- 
stas, et morum tuorum pars est, et nulli non conciliare 
te, praecipue marito, potest. Uxorem enim vivam amare 
voluptas est, defunctam religio. Ego tamen huic operi 
non ut unus e turba, nec tantum quasi officiosus assilui : 
amavit enim uxorem meam Priscilla, et amando fecit 
mihi illam probatiorem : post hoc ingratus sum, si lacry- 
mas tuas transeo. Praeterea, latus omne divinae domus 
scmper demereri pro mea mediocritate connitor; nam 
qui bona fide Deos colit, amat et sacerdotes. Sed quam- 
vis propiorem nexum amicitiae tuae jampridem cuperem, 
mallem tamen nondum intervenisse materiam 

(Reliqua dedunt. ) 

ABASCANTII IN PRISCILLAM PIETAS. 


Si manus aut similes docilis mihi fingere ceras, 
Aut ebur, impressis aurumve animare figuris; 

Hinc, Priscilla, tuo solatia grata marito 
Conciperem; namque egregia pietate meretur 
Ut vel Apelleo vultus signata colore, 

Phidiaca vel nata manu, reddare dolenti : 

Sic auferre rogis umbram conatur, et ingens 
Certamen cum morte gerit, curasque fatigat 
Artificum, inque omni te quaerit amare metallo. 

Sed mortalis honos, agilis quem dextra laborat. 

Nos tibi, laudati juvenis rarissima conjux, 

Longa, nec obscurum finem latura, perenni 
Tentamus dare justa lyra; modo dexter Apollo, 
Quique venit juncto mihi semper Apolline Caesar, ' 
Annuat : haud alio melius condere sepulcro. 

Sera quidem tanto struitur medicina dolori, 
Altera quum volucris Pheebi rota torqileat annum : 
Sed quum plaga recens, et adhuc in vulnere primo 
/Egra domus questu, miseramque accessus ad aurem 


Digitized by GoogI 



(v. IO.) 


SILVARUM UBER V. 


Conjugis orbati, tunc flere et scindere vestes 
Et famulos lassare greges, et vincere planctus, 
Fataque, et injustos rabidis pulsare querelis . 
Coelicolas, solamen erat : licet ipse levandos 
Ad gemitus silvis comitatus et amnibus Orpheus 
Afforet, atque omnis pariter matertera vatem, 
Omnis Apollineus tegeret Bacchique sacerdos; 

Nil cantus, nil fila, Deis pallentis Averni 
Eumenidumque audita comis, mulcere valerent : 
Tantus in attonito regnabat pectore luctus! 

Nunc etiam ad planctus refugit jam plana cicatrix 
Dum canimus, gravibusque oculis uxorius instat 
Imber : habentne pios etiamnum haec lumina fletus? 
Mira fides! citius genitrix Sipylea feretur 
Exhausisse genas; citius Tithonida moesti 
Deficient rores, aut exsiccata fatiscet 
Mater Achilleis hiemes affrangere bustis. 

Macte animi! notat ista Deus, qui flectit habenas 
Orbis, et humanos propior Jove digerit actus; 
Moerentemque videt, lectique arcana ministri 
Hinc etiam documenta capit, quod diligis umhrani, 
Et colis exsequias : hic est castissimus ardor; 

Hic amor a domino meritus censore probari. 

Nec mirum, si vos collato pectore mixtos 
Junxit inabrupta concordia longa catena. 

Illa quidem, nuptuque prior, taedasque marito 
Passa alio; sed te ceu virginitate jugatum 
Visceribus totis, animoque amplexa fovebat. 
Qualiter aequaevo sociatam palmite vitem 
Ulmus amat, miscctqtic nemus, ditemque precatur 

Autumnum, et caris gaudet redimita racemis. 

Laudentur proavis, seu pulchra; munere formae, 
Quae morum caruere bonis, falsaque potentes 
Laudis egent verae : tibi, quanquam et origo niteret 
Et felix species, multumque optanda maritis, 

Ex te major honos, unum novisse cubile, 

Unum secretis agitare sub ossibus ignem. 

Illum nec Phrygius vitiasset raptor amorem, 
Dulichii ve proci; nec qui fraternus adulter 
Casta Mycenaeo connubia polluit auro. 

Si Babylonis opes, Lydae si pondera gazae, 
Indoruinque dares Serumque Arabumque potentes 
Divitias, mallet cum paupertate pudica 
Intemerata mori, vitamque rependere famae. 

Nec frons triste rigens, nimiusque in moribus horror; 
Sed simplex, hilarisque fides, et mixta pudori 
Gratia : quod si anceps metus ad majora vocasset, 
Illa vel armiferas pro conjtige laeta catervas, 
Fulmineosque ignes, mediique pericula ponti, 
Exciperet : melius, quod non adversa probarunt, 
Quae tibi cura tori, quantus pro conjuge pallor. 

Sed meliore via dextros tua vota marito 
Promeruere Deos; dum nocte dieque fatigas 
Numina, dum cunctis supplex advolveris aris, 

Et mitem genium domini praesentis adoras. 

Audita es; venitque gradu Fortuna benigno. 

Vidit quippe pii juvenis navamque quietem, 
Intactamque fidem, succinctaquc pectora curis, 

Et vigiles sensus, et digna evolvere tantas 
Sobria corda vices; vidit, qui cuncta suorum 

Novit, ct inspectis ambit latus omne ministris. 

Nec mirum : videt ille ortus, obitusque; quid Arctos, 
Quid Boreas hibernus agat; ferrique togaeque 
Consilia; atque ipsam mentem probat : ille subactis 
Molem immensam humeris, et vix tractabile pondus 
Imposuit ( nec enim numerosior altera sacra 
Cura domo), magnum late dimittere in orbem 
Romulei mandata ducis; viresque inodosque 
Imperii tractare manu; quae laurus ab Arcto, 

Quid vagus Euphrates, quid ripa binominis Istri, 
Quid Rheni vexilla ferant; quantum ultimus orbis 
Cesserit, ct refluo circumsona gurgite Thule. 

Omnia nam laetas pila attollentia frondes, 

Nullaque famosa signatur lancea pinna. 

Praeterea, fidos dominus si dividat enses, 

Pandere quis centum valeat frenare maniplis 
Intermixtus equos; quis praecepisse cohorti; 

Quem deceat clari praestantior ordo tribuni; 

Quisnam frenigerae signum dare dignior alae. 

Mille etiam praenosse vices : an merserit agros 
Nilus, an imbrifero Libye sudaverit Austro : 
Cunctaque si numerem, non plura interprete virga 
Nuntiat e celsis ales Tegeaticus astris; 

Quaeque cadit liquidas Junonia virgo per auras. 

Et picturato pluvium ligat aera gyro; 

Quaeque tuas laurus volucri, Germanice, curru 
Fama vehit, praegressa diem, tardumque sub astris 
Arcada, ct in medio linquens Thaumantida coelo. 

Qualem te Superi, Priscilla, hominesque benigno 
Aspexere dic, quum primum ingentibus actis 

.. . • ♦ 


Digitized by Coogle 


ij8 


P. PlIHLIl STATII 


(v. IIU.) 


Admotus conjux! vicisti gaudia certe 
Ipsius, adfuso dum pectore prona sacratos 
Ante pedes avide domini tam magna merentis 
Volveris. Aonio non sic in vertice gaudet, 

Quam pater arcani praefecit hiatibus antri 
Delius, aut primi cui jus venerabile thyrsi 
Bacchus, et attonitae tribuit vexilla catervae. 

Nec tamen hic mutata quies, probitasve secundis 
Intumuit; tenor idem animo, moresque modesti, 
Fortuna crescente, manent : fovet anxia curas 
Conjugis, hortaturque simul, flectitque labores. 

Ipsa dapes modicas, et sobria pocula tradit, 
Exemplumque ad herile monet : velut Appula conjux 
Agricolae parci, vel sole infecta Sabina, 

Quae videt emeriti, jam prospectantibus astris, 

Tempus adesse viri, propere mensasque torosque 
Instruit, exspectatque sonum redeuntis aratri. 

Parva loquor : tecum gelidas comes illa per Arctos, 
Sarmaticasque hiemes, Istrumque, et pallida Rheni 
Frigora, tecum omnes animo durare per aestus, 

Et, si castra darent, vellet gestare pharetras, 

Vellet Amazonia latus intercludere pelta; 

Dum te pulverea bellorum in nube videret 
Caesarei prope fulmen equi, divinaque tela 
Librantem, et magnae sparsum sudoribus hastae. 

Hactenus, alma chelys : tempus nunc ponere frondes, 
Phoebe, tuas, moestaque comam damnare cupresso. 
Quisnam impacata consanguinitate ligavit 
Fortunam Invidiamque Deus? quis jussit iniquus 
diternum bellare Deas? nullamne notavit 

Illa domum, torvo quam non haec lumine figat 
Protenus, et saeva perturbet gaudia dextra? 

Florebant hilares inconcussique penates; 

Nil moestum : quid enim, quamvis infida levisque, 
Caesare tam dextro, posset Fortuna timeri? 

Invenere viam liventia Fata, piumque 
Intravit vis saeva larem : sic plena maligno 
Afflantur vineta Noto; sic alta senescit 
Imbre seges nimio; rapidae sic obvia puppi 
Invidet, et velis adnubilat aura secundis. 

Carpitur eximium fato Priscilla decorem : 

Qualiter alta comam silvarum gloria pinus 
Seu Jovis igne malo, seu jam radice soluta, 

Deficit, et nulli spoliata remurmurat aurae. 

Quid probitas, aut casta fides, quid numina prosunt 
Culta Deum? furvae miseram circum undique leti 
Vallavere plagae : tenuantur dura sororum 
Licia, et exacti superest pars ultima fili. 

Nil famuli coetus, nil ars operosa medentum 
Auxiliata malis : comites tamen undique ficto 
Spem simulant vultu : (lentem notat illa maritum. 

Ille modo infernae nequicquam flumina Lethes 
Incorrupta rogat : nunc anxius omnibus aris 
Illacrymat, signatque fores, et pectore terget 
Limina; nunc magni vocat exorabile numen 
Caesaris. Heu durus fati tenor ! estne quod illi 
Non liceat? quantae poterant mortalibus annis 
Accessisse morae, si tu, pater, omne teneres 
Arbitrium? caeco gemeret Mors clausa barathro, 

Longius et vacuae posuissent stamina Parcae. 

Jamque cadunt vultus, oculisque novissimus error, 
Obtusaeque aures, nisi quum vox sola mariti 
Noscitur : illum unum media de morte reversa 
Mens videt; illum aegris circumdat fortiter ulnis 
Immotas obversa genas; nec sole supremo 
Lumina , sed dulci mavult satiare marito. 

Tunc sic unanimum moriens solatur amantem : 

« Pars animae victura meae, cui linquere possem 
O uti nant quos dura mihi rapit Atropos annos, 

Parce, precor, lacrymis, saevo nec concute planctu 
Pectora , nec crucia fugientem conjugis umbram. 
Linquo equidem thalamos, salvo tamen ordine, moestos 
Quod prior exegi longa potiora senecta 
Tempora; vidi omni te pridem in flore nitentem, 

Vidi altae propius propiusque accedere dextrae : 

Non in te Fatis, non jam Coelestibus ullis 
Arbitrium; mecum ista fero : tu limite coepto 
Tende libens, sacrumque latus, Ceniumque potentem 
Irrequietus ama : nunc, quod cupis ipse juberi, 

Oa Capitolinis aeternum sedibus aurum , 

Quo niteant sacri centeno pondere vultus 
Caesaris; et propriae signa cultricis amorem. 

Sic ego nec Furias, nec deteriora videbo 
Tartara, et Elysias felix admittar in oras. » 

Haec dicit labens, sociosque amplectitur artus, 
Haerenteinque animam non tristis in ora mariti 
Transtulit, et cara pressit sua lumina dextra. 

At juvenis, magno flammatus pectora luctu, 

Nunc implet sa:vo viduos clamore penates; 

Nunc ferrum laxare cupit; nunc ardua tendit 

In loca; vix retinent comites : nunc ore ligato 
Incubat amissae, mersumque in corde dolorem 
Saevus agit : qualis conspecta conjuge segnis 
Odrysius vates, positis ad Strymona plectris, 
Obstupuit, tristemque rogum sine carmine flevit. 

Ille etiam certae rupisset tempora vitae, 

Ne tu Tartareum Chaos incomitata subires; 

Sed prohibet mens fida duci, jurataque sacris 
Imperiis, et major amor. Quis carmine digno 
Exsequias et dona malae feralia pompae 
Perlegat? omne illic stipatum examine longo 
Ver Arabum Cijicumque fluit, floresque Sabaei, 
Indorumque arsura seges, praereptaque templis 
Tura, Palaestini simul Hebraeique liquores, 
Coryciaeque comae, Cynareiaque germina. At altis 
Ipsa toris Serum Tyrioque umbrata recumbit 
Tegmine; sed toto spectatur in agmine conjux 
Solus; in hunc magnae flectuntur lumina Romae, 

Ceu juvenes natos suprema ad busta ferentem : 

Is dolor in vultu; tantum crinesque genaeque 
Noctis habent : illam tranquillo fine solutam, 
Felicemque vocant; lacrymas ftidere marito. 

Est locus ante urbem, qua primum nascitur ingens 
Appia; quaque Italo gemitus Almone Cybele 
Ponit, et Idaeos jam non reminiscitur amnes. 

Hic te Sidonio velatam molliter ostro 
Eximius conjux (nec enim fumantia busta 
Clamoremque rogi potuit perferre ) beato 
Composuit, Priscilla, toro : nil longior *tas 
Carpere, nil aevi poterunt vitiare labores 


P. PUBI, II STATII 


(». .3o.) 


i4» 

Siccatam membris) tantas venerabile marmor 
Spirat opes : mox in varias mutata novaris 
Effigies; hoc aere Ceres, hoc lucida Gnosis, 

Illo Maia tholo, Venus hoc non improba saxo. 
Accipiunt vultus, haud indignata, decoros 
Numina. Circumstant famuli, consuetaque turba 
Obsequiis : tum rite tori, mensaeque parantur 
Assiduae : domus ista, domus; quis triste sepulcrum 
Dixerit? Hac merito visa pietate mariti 
Protenus exclames, Est hic, agnosco, minister 
Illius, aeternae modo qui sacraria genti 
Condidit, inque alio posuit sua sidera coelo! 

Sic ubi magna novum Phario de litorc puppis 
Solvit iter, jamque innumeros utrinque rudentes 
Lataque veliferi porrexit brachia mali 
Invasitque vias, it eodem angusta phaselus 
iEquore, et immensi partem sibi vendicat Austri. 

Quid nunc immodicos, juvenum lectissime, fictus 
Corde foves, longumquc vetas exire dolorem? 
Nempe times, ne Cerbereos Priscilla tremiscat 
Latratus? tacet ille piis : ne tardior adsit 
Navita, proturbetque vadis? vehit ille merentes 
Protenus, et Manes placidos locat hospite ripa. 
Praeterea, si quando pio laudata marito 
Umbra venit, jubet ire faces Proserpina laetas, 
Egressasque sacris veteres Heroidas antris 
Lumine purpureo tristes aperire tenebras, 

Sertaque et Elysios animae praesternere flores. 

Sic Manes Priscilla subit; ubi supplice dextra 
Pro te Fata rogat, reges tibi tristis Averni 
Placat, ut expletis humani finibus aevi 
Pacantem terras dominum, juvenemque relinquas 
Ipse senex : certae jurant in vota Sorores. 

PROTREPTICON AD CRISPINUM. 


Rura meus Tyrrhena petit, saltusque Tagetis 
Crispinus : nec longa mora est, aut avia tellus; 

Sed mea secreto velluntur pectora morsu, 

Udaque turgentes impellunt lumina guttas, 

Ceu super /Egaeas hiemes abeuntis amici 

Vela sequar, spectemque ratem jam fessus ab altis 

Rupibus, atque oculos longo querar aere vinci. 

Quod si militiae jam te, puer inclyte, primae 
Clara rudimenta, et castrorum dulce vocaret 
Auspicium, quanto manarent gaudia fletu, 

Quos ve darem amplexus! etiainne optanda propinquant 
Tristia? Et octonos bis jam tibi circuit orbes 
Vita; sed angustis animus robustior annis, 
Succumbitque oneri, et mentem sua non capit actas. 

Nec mirum : non te series inhonora parentum 
Obscurum proavis, et priscae lucis egentem, 

Plebeia de stirpe tulit : non sanguine cretus 
Turmali, trabeaque Remi; nec paupere clavo 
Augustam sedem et Latii penetrale senatus 
Advena pulsasti; sed praecedente tuorum 

Agmine. Romulei qualis per jugera Circi 
Quuin pulcher visu et titulis generosus avitis 
Exspectatur equus, cujus de stemmate longo 
Felix emeritos habet admissura parentes; 

Illum omnes acuunt plausus, illum ipse volantem 
Pulvis et incurvae gaudent agnoscere metae : 

Sic te, clare puer, genitum sibi curia sensit, 

Primaque patricia clausit vestigia luna. 

Mox Tyrios ex more sinus, tunicamquc potentem 
Agnovere humeri : sed enim tibi magna parabat 
Ad titulos exempla pater; quippe ille juventam 
Protenus ingrediens, pharetratum invasit Araxem 
Belliger, indocilcmque fero servire Neroni 
Armeniam. Rigidi summam Mavortis agebat 
Corbulo; sed comitem belli sociumque laborum 
Ille quoque egregiis multum miratus in armis 
Bolanum; atque illi curarum asperrima suetus 
Credere, partirique metus : quod tempus amicum 
Fraudibus, exerto quaenam bona tempora bello; 

Quae suspecta fides , aut quae fuga vera ferocis 
Armenii. Bolanus iter praenosse timendum, 

Bolanus tutis juga quaerere commoda castris, 

Metari Bolanus agros, aperire malignas 
Tot veprum nemorumque moras, tantamque verendi 
Mentem implere ducis, jussisque ingentibus unus 
Sufficere : ipsa virum norat jam barbara tellus; 

Ille secundus apex bellorum, et proxima cassis. 

Sic Phryges attoniti, quanquam Nemeaea viderent 
Arma, Cleonaeusque acies impelleret arcus 
Pugnante Alcide, tamen et Telamona timebant. 

Disce puer : nec enim externo monitore petendus 
Virtutis tibi pulcher amor : cognata ministret 
Laus animos. Aliis Decii reducesque Camilli 
Monstrentur; tu disce patrem; quantusque nigrantem 
Fluctibus occiduis fessoque Hyperione Thulen 
Intrarit mandata gerens; quantusque potentis 
Mille urbes Asiae sortito rexerit anno, 

Imperium inulcente toga. Bibe talia pronis 
Auribus : haec certent tibi conciliare propinqui : 
Haec iterent comites praecepta, senesque paterni. 

Jamque adeo moliris iter, nec deside passu 
Ire paras : nondum validae tibi signa juventae 
Irrepsere genis, et adhuc decor integer aevi. 

Nec genitor juxta ; fatis namque haustus iniquis 
Occidit heu! geminam prolem sine praeside linquens. 
Nec saltem teneris ostrum puerile lacertis 
Exuit, albentique humeros induxit amictu. 

Quem non corrumpit pubes effrena, novaeque 
Libertas properata togae? ceu nescia falcis 
Silva comas tollit, fructumque exspirat in umbras. 
At tibi Pieriae tenero sub pectore curae, 

Et pudor, et docti legem sibi dicere mores; 

Tunc hilaris probitas, et frons tranquilla, nitorque 
Luxuriae confine timens, pietasque per omnes 
Dispensata modos. aEquaevo cedere fratri, 

Mirarique patrem, miseraeque ignoscere matri, 
Admonuit fortuna domus. Tibine illa nefanda 
Pocula, letalesque manu componere succos 
Evaluit, qui voce potes praevertere morsus 
Serpentum, atque omnes vultu placare novercas! 

Infestare libet Manes, meritoque precatu 
Pacem auferre rogis : sed te, puer optime, ceruo 
Flectentem justis, et talia dicta parantem : 

«Parce, precor, cineri: fatum illud, et ira nocentum 
Parcarum, crimenque Dei mortalia quisquis 
Pectora sero videt, nec primo in limine sistit 
Conatus scelerum, atque animos infanda parantes. 
Excidat illa dies aevo, nec postera credant 
Saecula! nos certe taceamus; et obruta multa 
Nocte tegi propriae patiamur crimina gentis. 

Exegit poenas, hominum cui cura suorum, 

Quo Pietas auctore redit, terrasque revisit, 

Quem timet omne nefas : satis baec, lacrymandaque nobis 
Ultio : quin saevas utinam exorare liceret 
Eumenidas, timidaeque avertere Cerberon umbrae, 
Immemoremque luis citius dare Manibus amnem ! » 

Macte animo, juvenis! sic crescunt crimina matris. 
Nec tantum pietas, sed protenus ardua virtus 
Affectata tibi : nuper quum forte sodalis 
Immeritae falso palleret crimine famae, 

Erigeretque forum, succinctaque judice multo 
Surgeret et castum libraret Julia fulmen; 

Tu , quanquam non ante forum legesque severas 
Passus, sed tacita studiorum occultus in umbra, 
Defensare metus, adversaque tela subisti 
Pellere, inermis adhuc et tiro, paventis amici. 

Haud unquam tales adspexit Romulus annos 
Dardaniique senes, medii bellare togata 
Pace fori : stupuere patres tentamina tanta 
Conatusque tuos; pro te reus ipse timebat. 

Par vigor et membris; promptaeque ad fortia vires 
Sufficiunt animo, atque ingentia jussa sequuntur. 

Ipse ego te nuper Tiberino ut litore vidi, 

Qua Tyrrhena vadis Laurentibus aestuat unda, 
Pendentem in cursus, vexantemque ilia nudo 
Calce ferocis equi, vultu dextraque minacem; 

Si qua fides dictis, stupui, Martemque putavi. 

Getulo sic pulcher equo, Trojanaque quassans 
Tela, novercales ibat venator in agros 
Ascanius, miseramque patri flagrabat Elisam. 

Troilus haud aliter gyro breviore minantes 
Eludebat equos : aut quem de turribus altis 
Arcadas Ogygio versantem in pulvere turmas 
Spectabant Tyriae non torvo lumine matres. 

Ergo age, nam magni ducis indulgentia pulsat, 
Certaque dat votis hilaris vestigia frater; 

Surge, animo et fortes castrorum concipe curas. 
Monstrabunt acies Mavors, Actaeaque virgo; 

Flectere Castor equos, humeris quatere anna Quirinus, 
Qui tibi tam tenero permisit plaudere collo 
Nubigenas clypeos, intaclaque caedibus aera. 

Quasnam igitur terras, quem Caesaris ibis in orbem? 
Arctoosne amnes, et Rheni fracta natabis 
Flumina? an aestiferis Libyae sudabis in arvis? 

An juga Pannoniae, mutatoresque domorum 
Sauromatas quaties? an te septenus habebit 
Ister, et undoso circumflua conjuge Peuce? 

An Solymum cinerem , palmetaque capta subibis 
Non sibi felices silvas ponentis Idumes? 

Quod si te magno tellus frenata parenti 

Accipiat, quantum ferus exsultabit Araxes! 

Quanta Calydonios attollet gloria campos! 

Quum tibi longaevus referet trucis incola terrae: 

« Hic suctus dare jura parens; hoc cespite turmas 
Affari : vigiles speculas, castellaque longe 
Prospicis? ille dedit; cinxitque haec moenia fossa : 
Belligeris haec dona Deis, haec tela dicavit; 

Cernis adhuc titulos : hvnc ipse, vocantibvs armis, 
Indvit, hvnc regi rapvit tiioraca BRITANNO. » 
Qualiter in Teucros victricia bella paranti 
Ignotum Pyrrho Phoenix narrabat Achillem. 

Felix, qui viridi fidens coeptaque juventa 
Durabis quascunque vices; vallumque subibis 
Forsan et ense latus, si numina principis adsint, 
Cinctus, et unanimi comes indefessus amici; 

Quo Pylades ex more pius, quo Dardana gessit 
Bella Menoetiades : quippe haec concordia vobis, 

Hic amor est; duretque precor! nos fortior aetas 
Jam fugit; hinc votis animum precibusque juvabo. 

Hei mihi! sed coetus solitos si forte ciebo, 

Et mea Romulei venient ad carmina patres, 

Tu deeris, Crispine, mihi; cuneosque per omnes 
Te meus absentem circumspectabit Achilles. 

Sed venies melior (vatum non irrita currunt 
Omina); quique aquilas tibi nunc, et castra recludit, 
Idem omnes perferre gradus, cingique superbis 
Fascibus, et patrias dabit insedisse curules. 

Sed quis ab excelsis Trojana: collibus Albae, 

(Unde suae juxta prospectat moenia Romae 
Proximus ille Deus) Fama velocior iutral 

Nuntius, atque tuos implet, Crispine, penates? 
Dicebam certe , Vatum non irrita currunt 
Auguria : en ! ingens reserat tibi limen honorum 
Caesar , et Ausonii committit munia ferri. 

Vade, puer, tantisque enixus suffice donis : 
Felix, qui magno jam nunc sub praeside juras, 
Cuique sacer primum tradit Germanicus ensem! 
Non minus hoc fortis, quam si tibi panderet ipse 
Bellipotens aquilas, torvaque induceret ora 
Casside. Vade alacer, majoraque disce mereri. 

III. 

EPICEDION 

IN PATREM SUUM. 


Ipse malas vires, et lamentabile carmen 
Elysio de fonte mihi, pulsumque sinistrae 
Da, genitor praeclare, lyrae : neque enim antra movere 
Delia, nec solitam fas est impellere Cyrrham 
Te sine. Corycia quidquid modo Phoebus in umbra, 
Quidquid ab Ismariis monstrabat collibus Evan, 
Dedidici : fugere meos Parnasia crines 
Vellera, funestamque ederis irrepere taxum 
Sustinui, trepidamque, nefas! arescere laurum, 

Ille ego, magnanimum qui facta attollere regum 
Ibam altum spirans, Martemque aequare canendo. 

Quis sterili mea corda situ, quis, Apolline verso, 
Frigida damnatae praeduxit nubila menti ? 

Stant circum attonitae vatem, et nil dulce sonantes 
Nec digitis nec voce deae : dux ipsa, silenti 
Fulta caput cithara ; qualis post Orphea raptum 
Adstitit, Hebre, tibi, cernens jam surda ferarum 
Agmina, et immotos sublato carmine lucos. 

At tu, seu membris emissus in ardua tendis, 
Fulgentesque plagas, rerumque elementa recenses, 

Quis deus, unde ignes, quae ducat semita Solem, 

Quae minuat Phoeben, quaeque integrare latentem 
Causa queat, doctique modos extendis Arati; 

Seu tu Lethaei secreto in gramine campi 
Consilia heroum juxta Manesque beatos, 

Maeonium Ascraeumque senem non segnior umbra 
Accolis, alternumque sonas, et carmina misces; 

Da vocem magno , pater, ingeniumque dolori. 

Nam me ter relegens coelum, terque ora retexens 
Luna videt residem, nullaque Heliconide tristes 
Solantem curas : tuus ut mihi vultibus ignis 
Irrubuit, cineremque oculis humentibus hausi. 

Vilis honos studiis : vix haec in munera solvo 
Primum animum , tacitisque situm depellere curis 
Nunc etiam labente manu, nec lumine sicco 
Ordior, acclinis tumulo quo molle quiescis 
Jugera nostra tenens; ubi post £neia fata 
Solatus, Latiis ingessit montibus Albam 
Ascanius, Phrygio dum pingues sanguine campos 
Odit, et infaustae regnum dotale novercae. 

His ego te (nam Sicanii non mitius halat 
Aura croci, dites nec sicubi rara Sabaei 
Cinnama, odoratas nec Arabs decerpsit aristas) 
Insertum cum laude locis , te carmine plango 
Pierio : sume hos gemitus, et munera nati, 

Et lacrymas, cari quas nunquam habuere parentes. 

Atque utinam fortuna mihi dare Manibus aras 
Par* templis opus , aeriamque educere molem 

Cyclopum scopulos ultra , atque audacia saxa 
Pyramidum, et magno tumulum praetexere luco! 

Illic et Siculi superassem dona sepulcri, 

Et Nemees ludum, et Pelopis solennia trunci. 

Illic OEbalio non finderet aera disco 
Graiorum vis ulla virum ; non arva rigaret 
Sudor equum, aut putri sonitum daret ungula campo; 
Sed Phoebi simplex chorus : hic frondentia vatum 
Praemia laudato, genitor, tibi rite dicarem : 

Ipse madens lacrymis, umbrarum animaeque sacerdos, 
Praeciperem reditum, cui te nec Cerberus omni 
Ore, nec Orpheae quirent avertere leges; 

Mequc habitus moresque tuos et facta canentem 
Fors et magniloquo non posthabuisset Homero, 
Tenderet et torvo pietas aequare Maroni. 

Cur magis incessat Superos, et aena Sororum 
Stamina, quae tepido genitrix super aggere nati 
Orba sedet? vel quae primaevi conjugis ignem 
Adspicit, obstantesque manus, turbamque tenentem 
Vincit, in ardentem, liceat, moritura maritum? 

Major certe illis Superos et Tartara pulsem 
Invidia : externis etiam miserabile visu 
Funus erat. Sed nec modo se Natura dolenti, 

Nec Pietas injusta dedit : mihi limine primo 
Fatorum, et viridi, genitor, ceu raptus ab aevo, 
Tartara dura subis; nec enim Marathonia virgo 
Parcius exstinctum saevorum crimine agrestum 
Fleverit Icarium, Phrygia quam turre cadentem 
Astianacta parens : laqueo quin illa supremos 
Inclusit gemitus : at te» post funera magni 



P. PUBLII STATU 


(*. 79 


i 54 

Hectoris, Haemonio pudor est servisse marito. 

Non ego quas fati certus sibi voce canora 
Inferias praemittit olor, nec rupe quod atra 
Tyrrhenae volucres nautis praedulce minantur, 

In patrios adhibebo rogos; non murmure trunco 
Quod gemit, et dirae queritur Philomela sorori; 

Nota nimis vati : quis non in funera cunctos 
Heliadum ramos, lact'Ymosaque germina duxit, 

Et Phrygium silicem, atque ausum contraria Phoebo 
Carmina , nec foeda gavisam Pallada buxo ? 

Te Pietas oblita virum , revocataque coelo 
Justitia , et gemina planget Facundia lingua , 

Et Pallas , doctique cohors Heliconia Phoebi ; 

Quis honor Aonios seno pede ducere cantus, — f . 

Et quibus Arcadia carmen testudine mensis 
Cura lyre, nomenque fuit; quosque orbe sub omni 
Ardua septena numerat Sapientia fama ; 

Qui furias, regumque dolos, aversaque coelo 
Sidera terrifico super intonuere cothurno; 

Et quis lasciva vires tenuare Thalia 
Dulce, vel heroos gressu truncare tenores. 

Omnia namque animo complexus, et omnibus auctor 
Qua fandi via lata patet : sive orsa libebat 
Aoniis vincire modis, seu voce soluta 
Spargere, et effreno nimbos aequare profatu. 

Exsere somirutos subito de pulvere vultus, 
Parthenope, crinemque afflato monte sepulti 
Pone super tumulos , et magni funus alumni , 

Quo non Munychia; quidquam praestantius arces, 
Doctave Cyrene, Sparteve animosa creavit. 

Si tu stirpe vetus, famaeque obscura jaceres, 

Nil gentile tumens, illo te cive probares 
Graiam, atque Euboico majorum sanguine duci. 

Ille tuis toties praestrinxit tempora sertis, 

Quum stata laudato caneret Quinquennia versu, 

Ora supergressus Pylii senis, oraque regis 
Dulichii, specieque comam subnexus utraque. 

Non tibi deformes obscuri sanguinis ortus, 

Nec sine luce genus (quanquam fortuna parentum 
Arctior expensis); etenim te divite ritu 
Ponere purpureos infantia adegit amictus 
Stirpis honore datos, et nobile pectoris aurum. 
Protenus exorto dextrum risere sorores 
Aonides , pueroque chelyn summisit , et ora 
Imbuit amne sacro, jam tum tibi blandus, Apollo. 

Nec simplex patriae decus; et natalis origo 
Pendet : et ambiguo geminae certamine terrae , 

Te de gente suum Latiis adseita colonis 
Graia refert Selle : Graius qua puppe magister 
Excidit, et mediis miser evigilavit in undis. 

Maeon et inde suum longo probat ordine vitae 
Maeoniden, aliae atque aliis natalibus urbes 
Diripiunt, cunctaeque probant : non omnibus ille 
Verus; alit victos immanis gloria falsi. 

Atque ibi dum profers annos, vitamque salutas. 
Protenus ad patrii raperis certamina lustri 
Vix implenda viris, laudum festinus, et audax 
Ingenii : stupuit primaeva ad carmina plebes 
Euboea, et natis te monstravere parentes. 

Inde frequens palmae, nulloque ingloria sacro 

Vox tua : non toties victorem Castora gyro, 

Nec fratrem caestu virides plausere Therapnae. 

Sit pronum vicisse domi; quid Achaea mereri 
Praemia, nunc ramis Phoebi , nunc germine Lernae, 
Nunc Athamantea protectum tempora pinu? 

Quum toties lassata, tamen nusquam avia frondes 
Abstulit , aut alium tetigit Victoria crinem. 

Hinc tibi vota patrum credi, generosaquc pubes 
Te monitore regi, moresque et facta priorum 
Discere : quis casus Trojae; quam tardus Ulixes; 
Quantus equos pugnasque virum decurrere versu 
Maeonides ; quantumque pios ditarit agrestes 
Ascraeus, Siculusque senex; qua lege recurrat 
Pindaricae vox flexa lyrae, volucrumque precator 
Ibycus, et tetricis Alcman cantatus Amyclis, 
Stesichorusque ferox , actusque egressa viriles 
Non formidata temeraria Leucade Sappho ; 

Quosque alios dignata chelys : tu pandere docti 
Carmina Battiadae, latebrasque Lycophronis atri, 
Sophronaque implicitum, tenuisque arcana Corinnae. 
Sed quid parva loquor? tu par assuetus Homero 
Terre jugum , senosque pedes aequare solutis 
Vocibus, et nunquam passu breviore relinqui. 

Quid mirum, patria si te petiere relicta 
Quos Lucanus ager, rigidi quos jugera Dauni, 

Quos Veneri plorata domus, negleetaque tellus 
Alcidae , vel quos e vertice Surrentino 
Mittit Tyrrheni speculatrix virgo profundi? 

Quos propiore sinu lituo remoque notatus 
Collis, et Ausonii pridem laris hospita Cyme; 

Quosque Dicarchei portus, Baianaque mittunt 
Litora, qua mediis alte permistus anhelat 
Ignis aquis, et operta animos incendia servant. 

Sic ad Avernales scopulos, et opaca Sibyllae 
Antra , rogaturae veniebant undique gentes : 

Illa minas Divum , Parcarumque acta canebat, 
Quamvis decepto vates non irrita Phoebo. 

Mox et Romuleam stirpem , proceresque futuros 
Instruis, inque patrum vestigia ducere perstas. 

Sub te Dardanius facis explorator opertae, 

Qui Diomedei celat penetralia furti, 

Crevit, et inde sacrum didicit puer : arma probare 
Monstrasti Saliis , praesagumque aethera certis 
Auguribus; cui Chalcidicum fas volvere carmen, 
Lanea cui Phrygii est coma flaminis, et tua multum 
Verbera succincti formidavere Luperci. 

Et nunc ex illo forsan grege,- gentibus alter 
Jura dat Eois, alter compescit Iberos, 

Alter Achaemenium secludit Zeugmate Perseu : 

Hi dites Asiae populos, hi Pontica frenant, 

Hi fora pacificis emendant fascibus, illi 
Castra pia statione tenent ; tu laudis origo. 

Non tibi certasset juvenilia fingere corda 
Nestor et indomiti Phoenix moderator alumni ; 
Quique tubas acres, lituosquc audire volentem 
iEaciden, alio frangebat carmine Chiron. 

Talia dum celebras , subitam civilis Erinnys 
Tarpeio de monte facem , Phlegraeaque movit 
Proelia : sacrilegis lucent Capitolia 'taedis , 

Et Senonum furias Latiae sumpsere cohortes. 

Vix requies flammae,, nec dum rogus ille deorum 
Siderat, excisis quuin tu solatia templis 
Impiger, et multum facibus velocior ipsis, 

Concipis ore pio , captivaque fulmina defles. 

Mirantur Latii proceres, ultorque deorum 
Caesar, et e medio divum pater annuit igni. 

Jamque et flere pio Vesuvina incendia cantu 
Mens erat, et gemitum patriis impendere damnis; 
Quum pater exemptum terris ad sidera montem 
Sustulit, et late miseras dejecit in urbes. 

Me quoque vocales lucos lustrataque Tempe 
Pulsantem, quum stirpe tua descendere dixi, 

Admisere deae ; nec enim mihi sidera tanti 
/Equoraqtie et terras, quam vos debere parenti. 

Tu decus hoc quodcunque lyrae, primusque dedisti 
Non vulgare loqui, et famam sperare sepulcro. 

Qualis eras, Latios quoties ego carmine patres 
Mulcerem, felixque tui spectator adesses 
Muneris! beu quali confusus gaudia fletu, 

Vota piosque metus inter, laetumque pudorem! 

Quam tuus ille dies ! quam non mihi gloria major ! 

Talis Olympiaca juvenem quum spectat arena 
Qui genuit, plus ipse ferit, plus corde sub alto • 
Caeditur : attendunt cunei; spectatur athletes 
Ille magis, crebro dum lumina pulveris haustu 
Obruit, et prensa vovet exspirare corona. 

Hei mihi, quod tantum patrias ego vertice frondes 
Solaque Chalcidicae Cerealia dona coronae 
Te sub teste tuli ! qualem tc Dardanus Albae 
Vix cepisset ager, si per me serta tulisses 

Caesarea donata manu! quod subdere robur 
Illa dies, quantum potuit dempsisse senectae! 

Heu quod me mixta quercus non pressit oliva, 

Et fugit speratus honos , quum Lustra parentis 
Invida Tarpeii canerem! Te nostra magistro 
Thebais urgebat priscorum exordia vatum; 

Tu cautus stimulare meos, tu pandere facta 
Heroum : bellique modos , positusque locorum 
Monstrabas. Labat incerto mihi limite cursus 
Te sine, et orbatae caligant vela carinae. 

Nec solum larga memet pietate fovebas; 

Talis et in thalamos : una tibi cognita taeda 
Connubia, unus amor; certe sejungere matrem 
Jam gelidis nequeo bustis; te sentit, habetque, 

Te videt, et tumulos ortuque obituque salutat, 

Ut Pharios aliae (icta pietate dolores 
Mygdoniosque colunt, et non sua funera plorant. 

Quid referam expositos servato pondere mores? 

Quae pietas? quam vile lucrum? quae cura pudoris? 
Quantus amor recti? rursusque, ubi dulce remitti, 
Gratia quee dictis? animo quam nulla senectus? 

His tibi pro meritis, famam laudesque benignas 
Index cura deum, nulloque e vulnere tristes 
Concessit : raperis, genitor, non indigus aevi, 

Non nimius; trinisque decem quinquennia lustris 
Juncta (erens : sed me pietas numerare, dolorque 
Non sinit : o Pylias aevi transcendere metas, 

Et Teucros aequare senes, o digne videre 
Me similem! Sed nec leti tibi janua tristis: 

Quippe leves causae; nec segnis tabe senili 

Exitus instanti praemisit membra sepulcro; 

Sed te torpor iners, et mors imitata quietem 
Explicuit, falsoque tulit sub Tartara somno, 
j Quos ego tuuc gemitus ? comitum manus anxia vidit, 
Yidit et exemplum genitrix , gavisaque vovit 
Quae lamenta tuli : veniam concedite, Manes, 

Fas dixisse, pater; non tu mihi plura dedisses. 

Felix ille patrem vacuis circumdedit ulnis , 

Vellet, et Elysia quamvis in sede locatum. 

Abripere, et Danaas iterum portare per umbras : 
Tentantem et vivos molitum in Tartara gressus 
Detulit infernae vates longaeva Dianae. 

Si chelyn Odrysiam pigro transmisit Averno 
Causa minor; si Thessalicas Admeton in oras, 

Si conjux retro Phylaceida rettulit umbram, 

Cur nihil exoret, genitor, chelys aut tua Manes, 

Aut mea? fas mihi sit patrios contingere vultus, 

Fas junxisse manus, et lex quaecunque sequatur. 

At vos, umbrarum reges, Ennaeaque Juno, 

Si laudanda precor, txdas auferte comasque 
Euinenidum ; nullo sonet asper janitor ore; 
Centaurosque , Hydraeque greges, Scyllaeaque monstra 
Aversae celent valles; umbramque senilem ' 

Invitet ripis, discussa plebe, supremis 
Vector, et in media componat molliter alga. 

Ite, pii Manes, Graiumque examina vatuin, 
lllustreinquc animam Lethaeis spargite sertis, 

Et monstrate nemus, quo nulla irrupit Erinnys, 

In quo falsa dies, caeloque simillimus aer. 

Inde tamen venias melior, qua porta malignum 

Cornea vincit ebur, somnique in imagine monstra 
Quae solitus. Sic sacra Numae, ritusque colendos 
Mitis Aricino dictabat nympha sub antro : 

Scipio sic plenos Latio Jove ducere somnos 
Creditur Ausoniis , et non sine Apolline Sylla. 

Crimine quo merui , juvenis placidissime Divum, 
Quove errore miser, donis ut solus egerem,. 

Somne, tuis? Tacet omne pecus, volucresque, feraeque, 
Et simulant fessos curvata cacumina somnos : 

Nec trucibus fluviis idem sonus; occidit horror 
jEquoris, et terris maria adclinata quiescunt. 

Septima jam rediens Phoebe mihi respicit aegras 
Stare genas; totidem OEtaeae, Paphiaeque revisunt 
Lampades, et toties nostros Tithonia questus 
Praeterit, et gelido spargit miserata flagello. 

Unde ego sufflciam? non si mihi lumina mille, 

Quae sacer alterna tantum statione tenebat 
Argus, et haud unquam vigilabat corpore toto. 

Et nunc fors aliquis longa sub nocte, puellae 
Brachia nexa tenens, ultro te, Somne, repellit. 

Inde veni; nec te totas infundere pennas 
Luminibus compello meis (hoc turba precetur 
Laetior j; extremo me tange cacumine virgae; 

Sufficit, aut leviter suspenso poplite transi. 

EPICEDION IN PUERUM SUUM. 


Me miserum (neque enim verbis solcnnibus ulla 
Incipiam nunc, Castaliae vocalibus undis 
Invisus, Pheeboque gravis)! quae vestra, sorores, 
Orgia, Pieriae, quas incestavimus aras? 

Dicite : post poenam liceat commissa fateri. 
Numquid inaccesso posui vestigia luco? 

Num vetito de fonte bibi? quae culpa? quis error, 
Quem luimus tantis moeroribus? ecce lacertis, 
Viscera nostra tenens aniinamque, avellitur infans; 
Non de stirpe quidem, nec qui mea nomina ferret 
Oraque; non fueram genitor : sed cernite fletus, 
Liventesque genas, et credite planctibus orbi; 
Orbus ego : huc patres, et aperto pectore matres 
Conveniant; crinesque rogis, et munera ferte. 

Si qua sub uberibus plenis ad funera natos 
Ipsa gradu labente tulit, madidumque cecidit 
Pectus, et ardentes restinxit lacte favillas; 

Quisquis adhuc tenerae signatum flore juventae 
Immersit cineri juvenem, primaque jacentis 
Serpere crudeles vidit lanugine flammas, 

Adsit, et alterno mecum clamore fatiscat : 

Vincetur lacrymis, et te, Natura, pudebit : 

Tanta mihi feritas, tanta est insania luctus! 

Hoc quoque quum meditor tcrdena luce peracta 
Acclinis tumulo, lucius in carmina verto, 

Discordesque modos, et singultantia verba 
Molior. Orsa dolor prohibet : atque ira tacendi 
Impatiens : sed nec solitae mihi vertice laurus, 

Nec fronti vittatus honos : en taxea marcet 
Silva comis, hilaresque ederas plorata cupressus 
Excludit : tenues ignavo pollice chordas 
Pulso; sed incertum digitis errantibus amens 
Tundo chelyn : juvat heu! juvat illaudabile carmen 
Fundere, et incomte miserum nudare dolorem. 

Sic merui; sic me cantuquc habituque nefastum 
Adspiciant Superi : pudeat Thebasque novumque 
yEacidem : nil jam placitum manabit ab ore. 

Ille ego, qui toties blandus matrumque patrumque 
Vulnera, qui vivos potui mulcere dolores; 

Ille ego lugentum mitis solator, acerbis 
Auditus tumulis, et descendentibus umbris, 

Deficio, medicasque manus, fomentaque quaero 
Vulneribus, sed summa, meis : nunc tempus, amici, 
Quorum ego manantes oculos et saucia tersi 
Pectora, reddere opem, sxvasque exsolvere grates. 
Nimirum tunc vestra domans ego vulnera, mccstos 
Increpui : nunc damna dolens alterna, reposco 
Infelix lacrymas, et mitia carmina quaero. 

Verum erat; absumptae vires, et copia fandi 
Nulla mihi, dignumque nihil mens fulmine tanto 
Repperit; inferior vox omnis, et omnia sordent 
Verba : ignosce, puer; tu me caligine mersum 

Obruis ah! dira : viso sic vulnere carae 
Conjugis, invenit caneret quod Thracius Orpheus 
Dulce sibi; sic busta Lini complexus Apollo 
Non tacuit. Nimius fortasse, avidusque doloris 
Dicar, et in lacrymis justum excessisse pudorem. 
Quisnam autem gemitus, lamentaque nostra reprendit 
O nimium felix, nimium crudelis, et expers 
Imperii, Fortuna, tui, qui dicere legem 
Fletibus, aut fines audet censere dolendi! 

Incitat, heu! planctus : potius fugientia ripas 
Flumina devincas, rapidis aut ignibus obstes, 

Quam miseros lugere vetes : tamen ille severus, 
Quisquis is est, nostrae cognoscat vulnera causa:. 

Non ego mercatus Pharia de pube loquaces 
Delicias, doctumve sui convicia Nili 
Infantem, lingua nimium, salibusque protervum 
Dilcxi : meus ille, meus : tellure cadentem 
Excepi, et vinctum genitali carmine fovi; 
Pulsanlemque novas tremulis ululatibus auras 
Inserui vitae : quid plus tribuere parentes? 

Quin alios ortus, libertatemque sub ipsis 
Uberibus tibi, parve, dedi, tu munera nostra 
Ridebas, ignarus adhuc : properaverit ille, 

Sed merito properabat, amor; ne perderet ullum 
Libertas tam parva diem : nonne horridus ipsos 
Invidia Superos, injustaque Tartara pulsem? 

Nonne gemam te, care puer? quo sospite, natos 
Non cupii; primo gremium cui protenus ortu 
Adplicui, fixique meum; cui verba, sonosque 
Monstravi, questusque et murmura caeca resolvens; 

Reptantcmque solo demissus ad oscula dextra 
Erexi, blandoque sinu, jamjamque natantes 
‘Exercere genas, dulcesque accersere soinnos : 

Cui nomen vox prima meum, ludusque tenello 
Risus, et e nostro veniebant gaudia vultu. 

(Desimt cetera.) 

Fraternas acies, alternaquc regna profanis 
Decertata odiis, sontesque evolvere Thebas, 

Pierius menti calor incidit. Unde jubetis 
Ire De®? Gentisne canam primordia dirae ? 

Sidonios raptus, et inexorabile pactum 
Legis Agenore® ? scrutantemque ®quora Cadmum ? 
Longa retro serieS, trepidum si martis operti 
Agricolam infandis condentem prcelia sulcis £ 
Expediam, penitusque sequar, quo carmine muris 
Jusserit Amphion Tyrios accedere montes. 

Unde graves ir® cognata in moenia Baccho, 

Quod s®v® Junonis opus , cui sumpserit arcum 
Infelix Athamas , cur non expaverit ingens 
Ionium, socio casura Pal®mone mater. 

Atque adeo jam nunc gemitus, et prospera Cadmi 
Pr»teriisse sinam : limes mihi carminis esto 
OEdipod® confusa domus : quando Itala nondum 
Signa, nec Arctoos ausim sperare triumphos, 
Bisque jugo Rhenum , bis adactum legibus Istrum , 
Et conjurato dejectos vertice Dacos: 

Aut defensa prius vix pubescentibus annis 
Bella Jovis. Tuque o Lati® decus addite fam®, 

Quem nova maturi subeuntem exorsa parentis 
fternum sibi Roma cupit : licet arctior omnes 
Limes agat stellas, et te plaga lucida coeli 
Pleiadum, Boreaeque, et hiulci fulminis expers 
Sollicitet ; licet ignipedum frenator equorum 
Ipse tuis alte radiantem crinibus arcum 
Imprimat, aut magni cedat tibi Juppiter aequa 
Parte poli ; maneas hominum contentus habenis , 
Undarum terraeque potens, et sidera dones. 

Tempus erit , cum Pierio tua fortior cestro 
Facta canam : nunc tendo chelyn. Satis arma referre 
Aonia, et geminis sceptrum exitiale tyrannis, 

Nec furiis post fata modum, flammasque rebelles 
Seditione rogi, tumulisque carentia regum 
Funera , et egestas alternis mortibus urbes. 

Caerula' quum rubuit Lernaeo sanguine Dirce, 

Et Thetis arentes assuetum stringere ripas, 

Horruit ingenti venientem Ismenon acervo. 

Quem prius heroum, Clio, dabis? immodicum irae 
Tydea? laurigeri subitos au vatis hiatus? 

Urget et hostilem propellens caedibus amnem 
Turbidus Hippomedon, plorandaque bella protervi 
Arcados, atque alio Capaneus horrore canendus. 

Impia jam merita scrutatus lumina dextra 
Merserat aeterna damnatum nocte pudorem 
OEdipodes, longaque animam sub morte tenebat. 
Illum indulgentem tenebris , imaeque recessu 
Sedis, inaspectos coelo, radiisque penates 
Servantem , tamen assiduis circumvolat alis 
Saeva dies animi , scelerumque in pectore I)ira?. 

Tunc vacuos orbes, crudum ac miserabile vita; 
Supplicium, ostentat ccelo, manibusque cruentis 
Pulsat inane solum , saevaque ita voce precatur : 

« Di , sontes animas , angustaque Tartara poenis 
Qui regitis; tuque umbrifero Styx livida fundo, 
Quam video; multumque mihi consueta vocari 
Annue, Tisiphone, perversaque vota secunda: 

Si bene quid merui , si me de matre cadentem 
Fovisti gremio , et trajectum vulnere plantas 
Firmasti; si stagna peti Cyrrhaea bicorni 
Interfusa jugo, possem quum degere falso 
Contentus Polybo, trifidaeque in Phocidos arcto 
Longaevum implicui regem , secuique trementis 
Ora senis, dum quaero patrem; si Sphingos iniquae 
Callidus ambages te praemonstrante resolvi ; 

Si dulces furias, et lamentabile matris 
Connubium gavisus ini; noctemque nefandam 
Saepe tuli, natosque tibi, scis ipsa, paravi; 

Mox avidus poenae digitis caedentibus ultro 
Incubui , miseraque oculos in matre reliqui ; 

Exaudi , si digna precor, quaeque ipsa furenti 
Subjiceres : orbum visu regnisque parentem 
Non regere , aut dictis moerentem flectere adorti 
Quos genui, qnocunque toro : quin ecce superbi, 
Pro dolor ! et nostro jamdudum funere reges 
Insultant tenebris , gemitusque odere paternos. 
Hisne etiam funestus ego? et videt ista Deorum 
Ignavus genitor? Tu saltem debita vindex 
Huc ades, et totos in poenam ordire nepotes. 

Indue quod madidum tabo diadema cruentis 

Unguibus arripui, votisque instincta paternis 
I media in fratres, generis consortia ferro 
Dissiliant : da Tartarei regina barathri 
Quod cupiam vidisse nefas : nec tarda sequetur 
Mens juvenum, modo digna veni, mea pignora nosces.» 

Talia jactanti crudelis Diva severos 
Advertit vultus : inamoenum forte sedeat 
Cocyton juxta, resolutaque vertice crines, 

Lambere sulfureas permiserat anguibus undas. 

Ilicet igne Jovis , lapsisquc citatior astris 
Tristibus exsiluit ripis. Discedit inane 
Vulgus, et occursus dominae pavet. Illa per umbras 
Et caligantes animarum examine campos, 

Taenaria? limen petit irremeabile portae. 

Sensit adesse dies : piceo nox obvia nimbo 
Lucentes turbavit equos. Procul arduus Atlas 
Horruit , et dubia caelum cervice remisit. 

Arripit extemplo Maleae de valle resurgens 
Notum iter ad Thebas : neque enim velocior ullas 
Itque reditque vias , cognataque Tartara mavult. 
Centum illi stantes umbrabant ora cerastae , 

Turba minor diri capitis : sedet intus abactis 
Ferrea lux oculis ; qualis per nubila Phoebes 
Atracia rubet arte labor : suffusa veneno 
Tenditur, ac sanie gliscit cutis : igneus atro 
Ore vapor; quo longa sitis, morbique, famesque, 

Et populis mors una venit. Riget horrida tergo 
Palla, et coerulei redeunt in pectora nodi. 

Atropos hos, atque ipsa novat Proserpina cultus. 

Tum geminas quatit illa manus : haec igne rogali 

Fulgurat, haec vivo manus aera verberat hydro. 

Ut stetit, abrupta qua plurimus arce Cithaeron 
Occurrit coelo, fera sibila crine virenti 
Congeminat , signum terris , unde omnis Achaei 
Ora maris late, Pelopeiaque regna resultant. 
Audiit et medius coeli Parnassus, et asper 
Eurotas , dubiamque jugo fragor impulit QEten 
In latus , et geminis vix fluctibus obstitit Istlunos. 
Ipsa suum genitrix , curvo delphine vagantem 
Arripuit frenis, gremioque Palaemona pressit. 

Atque ea Cadmeo praeceps ubi limine primum 
Constitit , assuetaque infecit nube penates , 
Protinus attoniti fratrum sub pectore motus, 
Gentilisque animos subiit furor, aegraque laetis 
Invidia, atque parens odii metus. Inde regendi 
Saevus amor : ruptaeque vices , jurisque secundi 
Ambitus impatiens, et summo*dulcius unum 
Stare loco , sociisque comes discordia regnis. 

Sic ubi delectos per torva armenta juvencos 
Agricola imposito sociare affectat aratro : 

Illi indignantes , quis nondum vomere multo 
Ardua nodosos cervix descendit in armos, 

In diversa trabunt, atque aequis vincula laxant 
Viribus, et vario confundunt limite sulcos. 

Haud secus indomitos praeceps discordia fratres 
Asperat. Alterni placuit sub legibus anni 
Exsilio mutare ducem. Sic jure maligno 
Fortunam transire jubent, ut sceptra tenentem 
Foedere praecipiti setnper novus angeret heres. 
Haec inter fratres pietas erat : h;ec mora pugnae 

Sola, nec in regem perduratura secundum. 

Et nondum crasso laquearia fulva metallo, 
Montibus aut alte Graiis effulta nitebant 
Atria, congestos satis explicitura clientes. 

Non impacatis regum advigilantia somnis 
Pila , nec alterna ferri statione gementes 
Excubiae, nec cura mero committere gemmas, 

Atque aurum violare cibis. Sed nuda potestas 
Armavit fratres ; pugna est de paupere regno. 
Dutnque uter angustae squalentia jugera Dirces 
Verteret, aut Tyrii solio non altus ovaret 
Exsulis, ambigitur, periit jus, fasque, bonumque, 
Et vitae, mortisque pudor. Quo tenditis iras? 

Ali miseri ! quid si peteretur crimine tanto 
Limes uterque poli , quem Sol emissus Eoo 
Cardine, quem porta vergens prospectat lbera? 
Quasque procul terras obliquo sidere tangit 
Avius, aut Borea gelidas, madidive tepentes 
Igne Noti? Quid si Tyriae Phrygiaeve sub unum 
Convectentur opes ? loca dira , arcesque nefandae 
Suffecere odio , furiisque immanibus emptum est 
OEdipodae sedisse loco. Jam sorte carebat 
Dilatus Polynicis honos. Quis tum tibi , saeve, 

Quis fuit ille dies ? vacua quum solus in aula 
Respiceres jus omne tuum, cunctosque minores, 

Et nusquam par stare caput ? Jam murmura serpunt 
Plebis Echioniae, tacitumque a principe vulgus 
Dissidet; et, qui mos populis, venturus amatur. 

Atque aliquis , cui mens humili laesisse veneno 
Summa, nec impositos unquam cervice volenti 

Ferre duces : « Hancne Ogygiis , ait , aspera rebus 
Fata tulere vicem? toties mutare timendos, 

Alternoque jugo dubitantia subdere colla ! 

Partiti versant populorum fata, manuque 
Fortunam fecere levem. Semperne vieissim 
Exsulibus servire dabor ? tibi , summe Deorum 
Terrarumque sator, sociis hanc addere mentem 
Sedit ? an inde vetus Thebis extenditur omen , 

Ex quo Sidonii nequicquam blanda juvenci 
Pondera Carpathio jussus sale quaerere Cadmus 
Exsul Hyanteos invenit regna per agros : 

Fraternasque acies foetae telluris hiatu 
Augurium seros dimisit adusque nepotes? 

Cernis , ut erectum torva sub fronte minetur 
Saevior assurgens dempto consorte potestas ? 

Quas gerit ore minas? quanto premit omnia fastu? 
Hicne unquam privatus erit? tamen ille prccanti 
Mitis, et affatu bonus et patientior aequi. 

Quid miruin? non solus erat. Nos vilis in omnes 
Prompta manus casus domino cuicunque parati. » 
Qualiter hinc gelidus Boreas, hinc nubifer Eurus 
Vela trahunt, nutat mediae fortuna carinae. 

Heu dubio suspensa metu , tolerandaque nullis 
Aspera sors populis ! Hic imperat : ille minatur. 

At Jovis imperiis rapidi super atria coeli 
Lectus concilio divum convenerat ordo 
Interiore polo : spatiis hinc omnia juxta 
Primaeque occiduaeque domus, effusa sub omni 
Terra atque unda die : mediis sese arduus infert 
Ipse Deis, placido quatiens tamen omnia vultu, 

Stellantique locat solio : ncc protinus ausi 
Coelicolae , veniam donec pater ipse sedendi 
Tranquilla jubet esse manu : mox turba vagorum 
Semideum, et summis cognati nubibus amnes, 

Et compressa metu servantes murmura venti __ 
Aurea tecta replent ; mixta convexa Deorum ” 
Majestate tremunt : radiant majore sereno 
Culmina , et arcano florentes lumine postes. 

Postquam jussa quies, siluitque exterritus orbis, 
Incipit ex alto (grave et immutabile sanctis 
Pondus adest verbis, et vocem Fata sequuntur) : 

«Terrarum delicta, nec exsuperabile Diris 
Ingenium mortale queror : quonam usque nocentum 
Exigar in poenas ? ta:dct saevire corusco 
Fulmine : jam pridem Cyclopum operosa fatiscunt 
Brachia, et jEoliis desunt incudibus ignes. 

Atque ideo tuleram falso rectore solutos 
Solis equos , caelumque rotis errantibus uri , 

Et Phaethontea mundum squallere favilla. 

Nil actum est : neque tu valida quod cuspide late 
Ire per illicitum pelago, germane, dedisti. 

Nunc geminas punire domos, quts sanguinis auctor 
Ipse ego , descendo. Perseos alter in Argos 
Scinditur, Aonias fluit hic ab origine Thebas. 

Mens cunctis imposta manet : quis funera Cadmi 
Nesciat ? et toties excitam a sedibus imis 
Eumenidum bellasse aciem? mala gaudia matrum, 
Erroresque feros nemorum , et reticenda Deorum 
Crimina ? Vix lucis spatio , vix noctis abactae 
Enumerare queam mores, gentemque profanam.. 

Scandere quin etiam thalamos hic impius heres 
Patris , et immeritas gremium incestare parentis * 

Appetiit, proprios monstro revolutus in ortus. 

Ille tamen Superis asterna piacula solvit , 

ProjeCitque diem : nec jam amplius aethere nostro 
Vescjtur, at nati, facinus sine more! cadentes % 3 5 ' 
Calcavere oculos. Jam jam rata vota tulisti , 

Dire<senex! meruere tuae, meruere, tenebrae 
Ultorem sperare Jovem. Nova sontibus arma 
Injiciam regnis, totumque a stirpe revellam 
Exitiale genus. Belli mihi semina sunto 
Adrastus socer, et Superis adjuncta sinistris 
Contiubia. Hanc etiam poenis incessere gentem 
Decretum. Neque enim arcano de pectore fallax 
Tantalus, et saevae periit injuria mensae.» 

Sic pater omnipotens. Ast illi saucia dictis 
Flammato versans inopinum corde dolorem, 

Talia Juno refert :« Mene, o justissime Divum, 

Me bello certare jubes? scis semper ut arces 
Cyclopum , magnique Phoroneos inclyta fama 
Sceptra viris , opihusque juvem , licet improbus illic 
Custodem Phariae somno letoque juvencae 
Exstinguas, septis et turribus aureus intres. 

Mentitis ignosco toris : illam odimus urbem , 

Quam vultu confessus adis : ubi conscia magni 
Signa tori , tonitrus agis , et mea fulmina torques. 

Facta luant Thebae : cur hostes eligis Argos? 

Quin age, si tanta est thalami discordia sancti, 

Et Samon, et veteres armis exscinde Mycenas, 

Verte solo Sparten. Cur usquam sanguine festo 
i. ia 

Conjugis ara tuae, cumulo cur thuris Eoi 
Laeta 'calet ? Melius votis Mareotica fumat 
Coptos, et aerisoni lugentia flumina Nili. 

« Quod si prisca luunt auctorum crimina gentes, 
Subvenitque tuis sera haec sententia curis , 

Peecensere aevi senium : quo tempore tandem 
Terrarum furias abolere, et saecula retro 
Emendare sat est ? jamdudum ab sedibus illis * 

Incipe, fluctivaga qua praeterlabitur unda 
Sicanos longe relegens Alpheus amores. 

Arcades hic tua, nec pudor est? delubra nefastis 
Imposuere locis : illic Mavortius axis 
OEnomai , Geticoque pecus stabulare sub Haemo 
Dignius : abruptis etiamnum inhumata procorum 
Relliquiis trunca ora rigent : tamen hic tibi templi 
Gratus honos : placet Ida nocens, mentitaque manes 
Creta tuos. Me Tantaleis consistere tectis , 

Quae tandem invidia est? Belli deflecte tumultus, 

Et generis miseresce tui. Sunt impia late 
Regna tibi , melius generos passura nocentes. » 

Finierat miscens precibus convicia Juno. 

At non ille gravis, dictis, quanquam aspera, motus 
Reddidit haec : « Equidem haud rebar te mente secunda 
Laturam, quodcunque tuos, licet aequus, in Argos 
Consulerem, neque me, detur si copia, fallit 
Multa super Thebis Bacchum, ausuramque Dionen 
Dicere, sed nostri reverentia ponderis obstat. 
Horrendos etenim latices, Stygia aequora fratris 
Obtestor, mansurum et non revocabile verum , 

Nil fore quo dictis flectar : quare impiger ales 

Portantes praecede Notos, Cyllenia proles, 

Aera per liquidum, regnisque illapsus opacis 
Dic patruo : superas senior se tollat ad auras 
Laius, exstinctum nati quem vulnere nondum 
Ulterior Lethes accepit ripa , profundi 
Lege Erebi : ferat haec diro mea jussa nepoti : 
Germanum exsilio fretum , Argolicisque tumentem 
Hospitiis, quod sponte cupit, procul impius aula 
Arceat , alternum regni inficiatus honorem : 

Hinc causae irarum : certo reliqua ordine ducam, ty 

Paret Atlantiades dictis genitoris , et inde 
Summa pedum propere plantaribus illigat alis, 
Obnubitque comas, et temperat astra galero. 

Tum dextrae virgam inseruit, qua pellere dulces 
Aut suadere iterum somnos, qua nigra subire 
Tartara , et exsangues animare assueverat umbras. 
Desiluit; tenuique exceptus inhorruit aura. 

Nec mora, sublimes raptim per inane volatus 
Carpit, et ingenti designat nubila gyro. 

Interea patriis olitn vagus exsul ab oris 
OEdipodionides furto deserta pererrat 
Aoniae. Jam jamque animis male debita regna 
Concipit , et longum signis cunctantibus annum 
Stare gemit. Tenet una dies noctesque recursans 
Cura virum, si quando humilem decedere regno 
Germanum , et semet Thebis , opibusque potitum 
Cerneret^ hac sevum cupiat pro luce pacisci. 

Nunc queritur ceu tarda fugae dispendia : sed mox 
Attollit flatus ducis , et sedisse superbum 
Dejecto se fratre putat, spes anxia mentem 

Extrahit, et longo consumit gaudia voto. 

Tunc sodct Inachias urbes, Danaciaquc arva, 

Et caligantes abrupto sole ^lycenas, 

Ferre iter impavidum : seu praevia ducit Erinnys, 

Seu fors illa vi* , sive hac immota vocabat 
Atropos. Ogygiis ululata furoribus antra 
Deserit, et pingues Baccheo sanguine colles. 

Inde plagam, qua molle sedens in plana Cithaeron 
Porrigitur, lapsumque inclinat ad ®quora montem, 
Pr*terit. Hinc arcte scopuloso in limite pendens , 
Infames Scyrone petras, Scyll*aquc rura 
Purpureo regnata seni, mitcmque Corinthum 
Linquit, et in mediis audit duo litora campis. 

Jamque per emeriti surgens confinia Phoebi 
Titanis , late mundo subvecta silenti 
Rorifera gelidum tenuaverat aera biga. 

Jam pecudes volucresque tacent : jam somnus avaris 
Inserpit curis, pronusque per aera nutat, 

Grata laborat® referens oblivia vitae. 

Sed nec puniceo rediturum nubila coelo 
Promisere jubar, nec rarescentibus umbris 
Longa repercusso nituere crepuscula Phoebo. 

Densior a terris , et nulli pervia flamrn® 

Subtexit nox atra polos. Jam claustra rigentis 
iEoli® percussa sonant , venturaque rauco 
Ore minatur liiems , venti transversa frementes 
Confligunt, axemque emoto cardine vellunt,# 

Dum coelum sibi quisque rapit. Sed plurimus Auster 
Inglomerat noctem, et tenebrosa volumina torquet, 
Defunditque imbres , sicco quos asper hiatu 

Persolidat Boreas : nccnon abrupta tremiscunt 
Fulgura, et attritus subita face rumpitur aether. 

Jam Nemee, jam Tamariis contermina lucis 
Arcadiae capita alta madent. -Ruit agmine facio 
Inachus, et gelidas surgens Erasinus ad Arctos. 
Pulverulenta prius, calcandaque flumina nulla: 
Aggeribus tenuere morae , stagnoque refusa est * 
Funditus, et veteri spumavit Lerna veneno. 
Frangitur omne nemus : rapiunt antiqua procellae 
Brachia silvarum , nullisque aspecta per aevum 
Solibus umbrosi patuere aestiva Lycaei. 

Ille tamen modo saxa jugis fugientia ruptis 
Miratur, modo nubigenas e montibus amnes 
Aure pavens , passimque insano turbine raptas 
Pastorum pecorumque doinos. Non segnius amens , 
Incertusquc viae, per nigra silentia, vastum 
Haurit iter : pulsat metus undique, et undique fratc 
Ac tplut hiberno deprcnsus navita ponto, 

Cui neque temo piger, neque amico sidere monstrat 
Luna vias, medio coeli, pelagique tumultu 
Stat 'rationis inops : jamjamque aut saxa malignis 
Exspectat submersa vadis, aut vertice acuto 
Spumantes scopulos erect* incurrere prorae. 

Talis opaca legens nemorum Cadmeius heros 
Accelerat , vasto metuenda umbone ferarum 
Excuticns stabula, et prono virgulta refringit 
Pectore : dat stimulos animo vis moesta timoris, 
Donec ab Inachiis victa caligine tectis 
Emicuit lucem devexa in moenia fundens 
Larissaeus apex. Illo spe concitus omni 


i8» THEBAIDOS LIBER I. (».383.) 

Evolat : hinc celsa; Junonia templa Prosymnae 
Laevus habet ; hinc Herculeo signata vapore 
Lernaei stagna atra vadi; tandemque reclusis 
Infertur portis : actutum regia cernit 
Vestibula : hic arftis imbri ventoque rigentes 
Projicit, ignotaeque acclinis postibus aula: 

Iuvitdt tenues ad dura cubilia somnos. 

Rex ibi tranquillae medio de limite vitae 
ln senium vergens populos Adrastus habebat. 

Dives avis , et utroque Jovem de sanguine ducens. 

Hic sexus melioris inops , sed prole virebat 
Feminea, gemino natarum pignore fultus. 

Cui Phoebus generos (monstrum exitiabile dictu! 

Mox adaperta fides) aevo ducente canebat * 

Setigerumque suem , et fulvum adventare leonem. 

Haec volvens , non ipse patcr ; non docte futuri 
Amphiarae vides, etenim vetat auctor Apollo. 

Tantum in corde sedens aegrescit cura parentis . # 

Ecce autem antiquam fato Calydona relinquens 
Olenius Tydeus (fraterni sanguinis illum 
» "Conscius horror agit) eadem sub nocte sopora 
Lustra terit , similesque Notos dequestus et imbres , 
Infusam tergo glaciem, et liquentia nimbis 
Ora-, comasque gerens, subit uno tegmine, cujus 
Fusus humo gelida partem prior hospes habebat. 

Hic vero ambobus rabiem fortuna cruentam 
Attulit; haud passi sociis defendere noctem 
Culminibus; paullum alternis in verba minasque 
Cunctantur : mox ut jactis sermonibus irae 
Intumuere satis, tum vero erectus ulerque 


Digitized by 



(”• * ■ 3 .) 


THEBAIDOS LIBER I. 


»83 


Exsertare humeros , nudamque lacessere pugnam. 
Celsior ille gradu procera in membra, simulque 
Integer annorum , sed non et viribus infra 
Tydea fert animus , totosque infusa per artus 
Major in exiguo regnabat corpore virtus. 

Jam crebros ictus ora et cava tempora circum 
Obnixi ingeminant , telorum aut grandinis instar 
Rhiphaea; , flexoque genu vacua ilia tundunt. 

Non aliter quam Pisaeo sua lustra Tonanti 
Quum redeunt, crudisque virum sudoribus ardet 
Pulvis, at hinc teneros caveae dissensus ephebos 
Concitat, exclusaequc exspectant praemia matres. 
Sic alacres odio , nuilaque cupidine laudis 
Accensi incurrunt, scrutatur et intima vultus 
Unca mantis, penitusque oculis cedentibus instat. 
Forsan et accinctos lateri , sic ira ferebat , 
Nudassent enses , meliusque hostilibus armis 
Lugendus fratri, juvenis Thebane, jaceres, 

Ni rex insolitum clamorem, et pectore ab alto 
Stridentes gemitus, noctis miratus in umbris. 
Movisset gressus, magnis cui sobria curis 
Pendebat somno jam deteriore senectus. 

Isque ubi progrediens numerosa luce, per alta 
Atria, dimotis adverso limine claustris 
Terribilem dictu faciem, lacera ora, putresque 
Sanguineo videt imbre genas : « Quae causa furoris 
Externi juvenes (neque enim meus audeat istas 
Civis in usque manus), quisnam implacabilis ardor 
Exturbare odiis tranquilla silentia noclis? 

adeone angusta dies? et triste, parumpei 

Pacem animo, sonmumque pati? sed prodite tandem 
Unde orti? quo fertis iter? quae jurgia? nam vos 
Haud humiles tanta ira docet, generisque superbi 
Magna per effusum clarescunt signa cruorem. » 

Vix ea, cum mixto clamore obliqua tuentes 
Incipiunt una : « Rex o mitissime Achivum ! 

Quid verbis opus? ipse undantes sanguine vultus 
Adspicis. » Haec passim turbatis vocis amarae 
Confudere sonis : iude orsus in ordine Tydeus 
Continuat , moesti cupiens solatia casus : 

a Monstriferae Calydonis opes , Achcloiaque arva 
Deserui : vestris hic me ecce in finibus ingens 
Nox operit : tecto coelum prohibere quis iste 
Arcuit? an quoniam prior haec ad limina forte 
Molitur gressus? pariter stabulare bimembres 
Centauros, unaque ferunt Cyclopas in dStna 
Compositos, sunt et rabidis jura insita monstris, 
Fasque suuin : nobis sociare cubilia terrae? 

Sed quid ego? aut hodie spoliis gavisus abibis, 
Quisquis es, bis; aut me, si non effoetus oborto 
Sanguis bebet luctu, magni de stirpe creatum 
OEneos, et Marti non degenerare paterno 
Accipies.» — -«Nec nos animi, nec stirpis egemus,» 
Ille refert contra : sed inens sibi conscia facti 
Cunctatur proferre patrem. Tunc mitis Adrastus : 

« Immo agite, et positis, quas nox inopinaque suasit 
Aut virtus, aut ira, minis, succedite tecto. 

Jam pariter coeant animorum in pignora dextrae. 
Non haec incassum , Divisque absentibus acta : 

, . .Forsan et has venturus amor pramiiscrit iras, 

Ut meminisse juvet. » Nec vana voce locutus 
Fata senex; siquidem hanc perhibent post vulnera junctis 
Esse fidem, quanta partitum extrema protervo 
Thesea Pirithoo, vel inanem mentis Orestem 
Opposito rabidam Pylade vitasse Megaeram. 

Tunc quoque mulcentem dictis corda aspera regem 
Jam faciles (ventis ut decertata residunt 
jEquora, laxatisque diu tamen aura superstes 
Immoritur velis) passi subiere penates. 

Hic primum lustrare oculis, cultusque virorum ^ 
Telaque magna vacat; tergo videt hujus inanem 
Impexis utrimque jubis horrere leonem, 

Illius in speciem, quem per Theumesia Tempe 
Amphitryoniades fractum juvenilibus armis 
Ante Cleonaei vestitur proelia monstri. 

Terribiles contra setis, ac dente recurvo 
Tydea per latos humeros ambire laborant 
Exuviae, Calydonis honos : stupet omine tanto 
Defixus senior, divina oracula Phoebi 
Agnoscens, monitusque datos vocalibus antris. 

Obtutu gelida ora premit , laetusquc per artus 
Ilorror iit : sensit manifesto numine ductos 
AfFore, quos nexis ambagibus augur Apollo 
Portendi generos, vultu fallente ferarum, 

Ediderat : tunc sic tendens ad sidera palmas : 

«Nox, quae terrarum coelique amplexa labores 
Ignea multivago transmittis sidera lapsu , 

Indulgens reparare animum, dum proximus a;gris 
Infundat Titan agiles animantibus ortus, 

Tu mihi perplexis quaesitam erroribus ultro 

Advehis alma fidein, veterisque exordia fati 
Detegis : adsistas operi, tuaque omina firmes. 
Semper honoratam dimensis orbibus anni 
Te domus ista colet : nigri tibi, Diva, litabunt 
Electa cervice greges, lustraliaque exta 
Lacte novo perfusus edet Vulcanius ignis. 

Salve prisca fides tripodum , obscurique recessus : 
Deprendi, Fortuna! Deos.» Sic fatus, et ambos 
innectens manibus tecta ulterioris ad aulae 
Progreditur : canis etiamnum altaribus ij^nes 
Sopitum cinerem, et tepidi libamina sacri 
S/a Servabant: adolere focos, epulasque recentes 
Instaurare jubet : dictis parere ministri 
Certatim accelerant : vario strepit icta tumultu 
Regia : pars ostro tenues, auroque sonantes 
Emunire toros, altosque inferre tapetas, 

Pars teretes levare manu ac disponere mensas. 

Ast alii tenebras et opacam vincere noctem 
Aggressi, tendunt auratis vincula lychnis. 

His labor inserto torrere exsanguia ferro 
Viscera caesarum pecudum; his cumulare canistris 
Perdomitam saxo Cererem : laetatur Adrastus 
Obsequio fervere domum; jamque ipse superbi 
Fulgebat stratis, solioque effultus eburno. 

Parte alia juvenes siccati vulnera lymphis 
Discumbunt; simul ora notis fmdata tuentur, 

Inque vicem ignoscunt. Tunc rex longaevus Acesten 
(Natarum haec altrix, eadem et fidissima custos 
Lecta sacrum justae Veneri occultare pudorem ) 
Imperat acciri, tacitaque immurmurat aure. 

Nec mora praeceptis; quum protinus, utraque virgo 
Arcano egressae thalamo , mirabile visu , 

Pallados armisonae, pharetrataeque ora Dianae 
/Equa ferunt, terrore minus : nova deinde pudori 
Visa virum facies; pariter pallorque, ruborque 
Purpureas hausere genas; oculique verentes 
Ad sanctum rediere patrem. Postquam ordine mensae 
Victa fames, signis perfectam auroque nitentem 
Iasides pateram famulos ex more poposcit, 

Qua Danaus libare Deis seniorque Phoroneus 
Assueti : tenet haec operum caelata figuras : 

Aureus anguicomam praesecto Gorgona collo 
Ales habet; jamjamque vagas, ita visus, in auras 
Exsilit : illa graves oculos, langucntiaque ora 
Paene movet, vivoque etiam pallescit in auro, 
j Hinc Phrygius fulvis venator tollitur alis : 

Gargara desidunt surgenti , et Troja recedit : 

Stant' moesti comites, frustraque sonantia laxant 
Ora canes, umbramque petunt, et nubila latrant. 

Hanc undante mero fundens, vocat ordine cunctos 
Coelicolas, Phoebum ante alios; Phoebum omnis ad aras 
Laude ciet comitum, famulumque, evincta pudica 
Fronde, manus : cui festa dies, largoque refecti 
Thure, vaporatis lucent altaribus ignes. 

a Forsitan, o juvenes, quae sint ea sacra, quibusque 
Praecipuum causis Phoebi obtestemur honorem , 

Rex ait, exquirunt animi. Non inscia suasit 
Rclligio : magnis exercita cladibus olim 
Plebs Argiva litant : animos advertite, pandam. 
Postquam Ccerulei sinuosa volumina monstri, 

Terrigenam Pylliona, Deus septem orbibus atris 
Amplexum Delpbos , squamisque annosa terentem 
Robora, Castaliis dum fontibus ore trisulco 
Fusus hiat, nigro sitiens alimenta veneno, 

Perculit, absumptis numerosa in vulnera telis, 
Cyrrhteique dedit centum per jugera campi 
Vix tandem explicitum, nova deinde piacula caedi 
Perquirens , nostri tecta haud opulepta Crotopi 
Attigit : huic primis, et pubem ineuntibus irtinis 
Mira decore pio servabat nata penates 
Intemerata toris : felix, si Delia nunquam 
Furta, nec occultum Phoebo sociasset amorem! 
Namque ut passa Deum Nemeaei ad fluminis undam , 
Bis quinos plena quum fronte resumeret orbes 
Cynthia, sidereum Latonae foeta nepotem 
Edidit : ac poenae metuens , neque enim ille coactis 
Donasset thalamis veniam pater, avia rura 
Eligit, ac' natum septa inter ovilia furtiin * 
Montivago pecoris custodi mandat alendum. 

Non tibi digna, puer, generis cunabula tanti 
Gramineos dedit herba toros, et vimine querno 
Texta domus : clausa arbutei sub cortice libri 
Membra tepent, suadetque leves cava fistula somnos, 
Et pecori commune solum ; sed fata nec illum 
Concessere larem : viridi nam cespite terra: 
Projectum temere, et patulo coelum ore trahentem 
Dira canum rabies, morsu depasta cruento, 

Disjicit : hic vero attonitas ut nuntius aures 
Matris adit, pulsi ex animo genitorque, pudorque, 
Et metus : ipsa ultro saevis plangoribus amens 

Tecta replet, vacuumque ferens velamine pectus 
Occurrit confessa patri : ncc motus, et atro 
Imperat, infandum! cupientem occumbere 4eto. 

Sero memor thalami, mocstae solatia morti, 

Phoebe , paras : monstrum infandis Acheronte sub imo 
Conceptum Euincnidum thalamis : cui virginis ora, 

Pectoraque, aeternum stridens a vertice surgit 
Et ferrugineam frontem discriminat anguis. 

Haec tam dira lues nocturno squalida passu 
Illabi thalamis, animasque a stirpe recentes 
Abripere altricum gremiis, morsuque cruento 
Devesci , et multum patrio pinguescere luctu. 

^ ^«-Ilaud tulit armorum praestans animique Coroebus, * s,* 

Seque ultro lectis juvenum , qui robore primi 
Famam posthabita faciles extendere vita, 

Obtulit : illa novos ibat populata penates 
Portarum in bivio : lateri duo corpora parvum 
Dependeat, et jam unca manus vitalibus haeret, 

Ferratique ungues tenero sub corde tepescunt. 

Obvius huic, latus omne virum stipante corona, 

It juvenis, ferrumque ingens sub pectore diro 

, Condidit : atque imas animae mucrone corusco 
Scrutatus latebras, tandem sua monstra profundo 
Reddit habere Jovi : juvat ire , et visere juxta 
Liventes in morte oculos, uterique nefandam 
Proluviem, et crasso squalentia pectora tabo, 

Qua nostrae cecidere animae : stupet Inacha pubes : 

Magnaque post lacrymas etiamnum gaudia pallent. 

Ili trabibus duris, solatia vana dolori, 

Proterere exanimes artus , asprosque molares . 

Deculcare genis : nequit iram explere potestas. 

Iliam et nocturno circum stridore volantes 
Impasta; fugistis aves , rabidamque canum vjm , 
Oraque sicca ferunt trepidorum inhiasse luporum. 

«Saevior in miseros fatis ultricis ademptae 
Delius insurgit, summaque biverticis umbra 
Parnassi residens, arcu crudelis iniquo 
Pestifera arma jacit, camposque et celsa Cyclopum 
Tecta, superjecto nebularum incendit amictu. 
Labuntur dulces animae : Mors fila Sororum 
Ense metit , captamque tenens fert manibus urbem. 
Quaerenti , quae causa , duci ; quis ab aethere laevus 
Ignis, et in totum regnaret Sirius annum. 

« Idem auctor Paean rursus jubet ire cruento 
Inferias monstro juvenes, qui caede potiti. 

Fortunate animi, longumque in saecula digne 
Promeriture diem! non tu pia degener arma 
Occulis, aut certae trepidas occurrere inorti^ 
Cominus ora ferens , CyrHtaei in limine templi 
Constitit , et sacras ita vocibus asperat iras : 

«Non missus, Thymbraee, tuos supplexve penates 
Advenio : mea me pietas et conscia virtus 
Has egere vias : ego sum , qui caede subegi , 

Phoebe , tuum mortale nefas, quent nubibus atris 
Et squalente die, nigra quem tabe sinistri 
Quaeris, inique, poli : quod si monstra effera magnis 
Cara adeo Superis, jacturaque vilior orbis, 

Mors hominum, et saevo tanta inclementia coelo est, 
Quid meruere Argi? me me, Divum optime, solum 
Objecisse caput fatis praestabit : an illud 

Lene magis cordi , quod desolata domorum 
Tecta vides? ignique datis cultoribus omnis 
Lucet ager? sed quid fando tua tela manusque 
Demoror? exspectant matres, supremaque fundunt 
Vota mihi : satis est : merui, ne parcere velles. 

Proinde move pharetras, arcusque intende sonoros, 
Insignemque animam leto demitte : sed illum, 

Pallidus Inachiis qui desuper imminet Argis, 

Dum morior, depelle globum.» Fors aequa merentes 
Respicit : ardentem tenuit reverentia caedis 
Latoiden , tristemque viro submissus honorem 
Largitur vitae : nostro mala nubila coelo 
Diffugiunt : at tu stupefacti a limine Phcebi 
Exoratus abis. Inde haec stata sacra quotannis 
Sollemnes recolunt epulae, Phoebeiaque placat 
Templa novatus honos : has forte invisitis aras 
Vos quae progenies? quanquam Calydonius OEneus, 

Et Parthaoniae, dudum si certus ad aures 
Clamor iit, tibi jura domus; tu pande, quis Argos 
Advenias , quando haec variis sermonibus hora est. » 

Dejecit moestos extemplo Ismenius heros 
In terram vultus, tacitcque ad Tydea laesum 
Obliquare oculos : tum longa silentia movit : 

«Non super hos Divum tibi sum quaerendus honores, 
Unde genus, quae terra mihi : quis defluat ordo 
Sanguinis antiqui, piget inter sacra fateri. 

Sed si praecipitant miserum cognoscere curae, 

Cadmus origo patrum; tellus Mavortia Thebe; 

Et genitrix Jocasta mihi : » tum motus Adrastus 
Hospitiis, agnovit enim; a quid nota recondis? 

Scimus, ail : nec sic aversum fama Mycenis 
Volvit iter : regnum, et furias, oculosque pudentes 
Novit, et Arctois si quis de solibus horret, 

Quique bibit Gangen , aul nigrum occasibus intrat 
Oceanum , et si quos incerto litorc Syrtes 
Destituunt : ne perge queri, casusque priorum 
Annumerare tibi : nostro quoque sanguine multum 
Erravit pictas ; nec culpa nepotibus obstat. 

Tu modo dissimilis rebus mereare secundis 
Excusare tuos : sed jam temone supino 
Languet Hyperboreae glacialis portitor Ursae. 

Fundite vina focis, servatoremque parentum 
Latoiden votis iterumque iterumque canamus.» 

« Phoebe parens , seu te Lyciae Pataraea nivosis 
Exercent dumeta jugis ; seu rore pudico 
Castaliae flavos amor est tibi mergere crines; 

Seu Trojam Thymbraeus habes, ubi fama volentem 
Ingratis Phrygios humeris subiisse molares; 

Seu juvat iEgaeum feriens Latonius umbra 
Cynthus, ct assiduam pelago nou quaerere Delon; 

Tela tibi, longcque feros lentandus in hostes 
Arcus; et aetherii dono cessere parentes 
•diternum florere genas : tu doctus iniquas 
Parcarum praenosse manus; fatumque quod ultra est; 
Et summo placitura Jovi ; quis letifer annus ; 

Bella quibus populis; mutent quae sceptra cometae. 

Tu Phryga submittis citharae : tu matris honori 
Terrigenam Tityon Stygiis extendis arenis. 

, r • -Te viridis Python, Thebanaque mater ovantem 
> Horruit in pharetris : ultrix tibi torva Megara 

Jejunum Phlegyam subter cava saxa jacentem 
/Etemo premit accubitu, dapibusque profanis 
Instimulat : sed mixta famem fastidia vincunt. 

«Adsis, o memor hospitii, Junoniaque arva 
Dexter ames ; seu te roseum Titana vocari 
Gentis Achaemeniae ritu ; seu praestat Osirim 
Frugiferum, seu Persei sub rupibus antri 
Indignata sequi torquentem cornua Mitram. £ 

Interea, gelidis Maia satus aliger umbris 
Jussa gerens magni remeat Jovis : undique pigra- 
Ire vetant nubes, et turbidus implicat aer : 

Nec Zephyri rapuere gradum, sed foeda silentis 
Aura poli. Styx inde novem circumflua campis, 

Ilinc objecta vias torrentum incendia eludunt 
Pone senex trepida succedit Laius umbra 
Vulnere tardus adhuc; capulo nam largius illi 
Transabiit costas cognatis ictibus ensis 
Impius, et primas Furiarum pertulit iras. 

It tamen, et medica firmat vestigia virga. 

Tum steriles luci, possessaque Manibus arva, 

Et ferrugineum nemus adstupet, ipsaque tellus 
Miratur patuisse retro : nec livida tabes 
Invidiae, functis quanquam et jam lumine cassis, 
Defuit : unus ubi ante alios , cui laeva voluntas 
Semper, et ad Superos hinc est gravis exitus, aevi 
Insultare malis , rebusque aegrescere laetis : 

«Vade, ait, o felix, quoscunque vocaris in usus, 
Seu Jovis imperio , seu major adegit Erinnys 
Ire diem contra , seu te furiata sacerdos 
Thessalis arcano jubet emigrare sepulcro, 

Heu dulces visure polos, solemque relictum, 

Et virides terras, et puros fontibus amnes; 

Tristior has iterum tamen intrature tenebras. » 

Illos ut caeco recubans in limine sensit 
Cerberus, atque omnes capitum surrexit hiatus; 
Saevus et intranti populo : jam nigra tumebat 
Colla minax, jam sparsa solo turbaverat ossa, 

Ni Deus horrentem Lethaeo vimine mulcens 
Ferrea tergemino domuisset lumina somno. 

EstMocus, Inachiae dixerunt Taenara gentes, 

Qua formidatum Maleae spumantis in auras 
It caput, et nullos admittit culmine visus. 

Stat sublimis apex, ventosque imbresque serenus 
Despicit, et tantum fessis insiditur astris. 

Illic exhausti posuere cubilia venti : 

Fulmini!) usque iter est : medium cava nubila montis 
Insumpsere latus : summos nec praepetis alae 
Plausus adit colles, nec rauca tonitrua pulsant. 

Ast ubi prona dies, longos super aequora fines 
Exigit , atque ingens medio natat umbra profundo. 

Interiore sinu frangentia litora curvat 
Taenaros, expositos non audax scandere fluctus. 

Illic .lEgaeo Neptunus gurgite fessos 
In portum deducit equos : prior haurit arenas 
Ungula; postremi solvuntur in aequora pisces. 

Hoc, ut fama, loco pallentes devius umbras 
Trames agit, nigrique Jovis vacua atria ditat 
Mortibus : Arcadii perhibent si vera coloni , 

Stridor ibi , et gemitus poenarum , atroque tumultu 
Fervet ager : saepe Eumenidum vocesque, manusque, 

In medium sonuere diem, letique triformis 
Janitor agricolas campis auditus abegit. 

Hac et tunc fusca volucer Deus obsitus umbra 
Exsilit ad Superos, infernaque nubila vultu 
Discutit, et vivis afflatibus ora serenat. 

Inde per Arcturum, mediaeque silentia Lunae 
Arva super, populosque meat Sopor obvius illi 
Noctis agebat equos, trepidusque assurgit honori 
Numinis, et recto decedit limite coeli. 

Inferior volat umbra Deo, praereptaque noscit • 
Sidera, principiumque sui; jamque ardua Cyrrhae, 
Pollutamque suo despectat Phocida busto. 

Ventum erat ad Thebas : gemuit prope limina nati 
Laius j et^otos cunctatur inire penates. 

Ut vero excelsis suaniet juga nixa columnis 
Vidit, et infectos etiamnum sanguine currus, 

Paene retro turbatus abit ; sed summa Tonantis 
Jussa, sed Arcadiae retinent spiramina virgae. 

Et tunc forte dies noto signata Tonantis 
Fulmine, praerupti quum te, tener Evie, partus 
Transmisere patri : Tyriis ea causa colonis 
Insomnem ludo certatim educere noctem 
Suaserat; effusi passi tu per tecta, per agros, 

Serta inter, vacuosque mero crateras anhelum 
Proflabant sub luce Deum : tum plurima buxus, 
dEraque taurinos sonitu vincentia pulsus. 

Ipse etiam gaudens nemorosa per avia sanas 
Impulerat matres Baccho meliore Cithaeron. 

Qualia per Rhodopen rapido convivia coetu 
Bistones, aut mediae ponunt convallibus Ossae. 

Illis semianimum pecus, excussaeque leonum 
Ore dapes , et lacte novo domuisse cruorem 
Luxus : at Ogygii si quando afflavit Iacchi 
Saevus odor, tunc saxa manu, tunc pocula pulchrum 
Spargere, et immerito sociorum sanguine fuso 
Instaurare diem, festasque reponere mensas. 

Nox ea, quum tacita volucer Cyllenius aura 
Regis Echionii stratis adlapsus, ubi ingens 
Fuderat Assyriis exstructa tapetibus alto 
Membra toro : pro ! gnara nihil mortalia fati ; 7 • 
Corda sui! capit ille dapes, habet ille soporem. 

Tunc senior quae jussus agit, neu falsa videri 
Noctis imago queat, longaevi vatis opacos 
Tiresiae vultus, vocemque, et vellera nota 
Induitur; mansere comae, propexaque mento 
Canities, pallorque suus; sed falsa cucurrit 
Infula per crines, glaucaeque innexus olivae 
Vittarum provenit honos; dehinc tangere ramo 
Pectora, et has visus Fatorum expromere voces: 

«Non somni tibi tempus iners, qui nocte sub alta 
Germani secure jaces : ingentia dudum 
Acta vocant, rerumque graves, ignave, para(us. 

Tu veluti, magnum si jam tollentibus Austris 
Ionium nigra jaceat sub nube magister, 

Immemor armorum, versantisque aequora clavi, 
Cunctaris ; jamque ille novis, scit fama, superbus 
Connubiis, viresque parat, quis regna capessat, 

Quis neget : inque sua senium sibi destinat aula. 

Dant animos socer augurio fatalis Adrastus, 

Potalesquc Argi : nec non in foedera vitae 

Pollutus placuit fraterno sanguine Tydeus. 

Hinc tumor, et longus fratri promitteris exsul. 

Ipse Deum genitor tibi me miseratus ab alto 
Mittit; habe Thebas, caecumque cupidine regni, 
Ausurumque eadem germanum expelle; nec ultra 
Fraternos inhiantem obitus sine fidere coeptis 
Fraudibus, aut Cadmo dominas inferre Mycenas.» 

Dixit, et abscedens, etenim jam pallida turbant 
Sidera lucis equi, ramos ac vellera fronti 
£)eripnit, confessus avum, dirique nepotis 
Incubuit stratis : jugulum mox caede patentem 
Nudat, et undanti perfundit vulnere somnum. 

Illi rupta quies ; attollit membra , toroque 
Erigitur plenus monstris , vanumque cruorem 
ijxcutiens , simul horret avum , fratremque requirit. 
Qualis ubi audito venantum murmure tigris 
Horruit in maculas, somr.osque excussit inertes; 

Bella cupit, laxatque genas, et temperat ungues; 

Mox ruit in turmas, natisque alimenta cruentis 
Spirantem fert ore virum : sic excitus ira 
Ductor, in absentem consumit proelia fratrem. 

Et jam Mygdoniis elata cubilibus alto 
Impulerat coelo gelidas Aurora tenebras, 

Rorantes excussa comas, raultumque sequenti 
Sole rubens : illi roseus per nubila seras 
Advertit flammas, alienumque aethera tardo 
Lucifer exit equo, donec pater igneus orbem 
Impleat , atque ipsi radios vetet esse sorori. 

Quum senior Talaonides, nec longa inorati 
Dircaeusque gradum pariterque Acheloius heros 

Corripuere toris; illos post verbera fessos, 
Exceptamque hiemem cornu perfuderat omni 
Somnus : at Inachio tenuis sub pectore regi 
Tracta quies, dum mente Deos inceptaque versat 
Hospitia, et quae sint generis adscita repertis 
Fata movet. Postquam mediis in sedibus aulie 
Congressi, inque vicem dextras junxere, locumque 
Quo serere arcanas aptum, atque evolvere curas, 
Insidunt ; prior his dubios compellat Adrastus : 

« Egregii juvenum, quos non sine numine regnis 
Invexit nox dextra meis, quibus ipse per imbres 
Fulminibus mixtos, intempestum que Tonantem 
Has meus usque domos vestigia fecit Apollo ; 

Non equidem obscurum vobis , plebique Pelasgae 
Esse reor, quantis connubia nostra procorum 
Turba petant studiis ; geminae mihi namque } nepotum 
Laeta fides, aequo pubescunt sidere natae. 

Quantus honos, quantusque pudor, ne credite patri,/ 
Et super hesternas licuit cognoscere mensas. 

Has tumidi solio, et late dominantibus armis 
Optavere viri (longum enumerare Pharaeos 
QEbaliosque dnces),et Achaea per oppida matres, 
Spem generi^ nec plura tuus despexerat QEneus 
Foedera, Pisfeisque socer metuendus habenis. 

Sed mihi net; Sparta genitos, nec ab Elide missos 
Jungere fas' generos : vobis hic sanguis, et aulae 
Cura meae, longo promittitur ordine fati. 

Di bene , quod tales stirpemque animosque venitis , 

Ut responsa juvent : hic duraB tempore noctis 
Partus honos : haec illa venit post verbera merces. » 

Audierant; fixosque oculos per mutua paullum 
Ora tenent, visique inter sese ordine fandi 
Cedere : sed cunctis Tydeus audentior actis 
Incipit : « O quam te parcum in praeconia famae 
Mens agitat matura tuae , quantumque ferentem 
Fortunam virtute domas! cui cedat Adrastus 
Imperiis? quis te solio Sicyonis avitae 
Excitum infrenos componere legibus Argos 
Nesciat? atque utinam his manibus permittere gentes, 
Juppiter aeque, velis, quas Doricus adligat undis 
Isthmos, et alterno quas margine submovet infra! 

Non fugeret diras lux intercisa Mycenas, 

Saeva nec Heae gemerent certamina valles, 
Eumenidesque aliis aliae sub regibus, et quae 
Tu potior,* Thebane, queri : nos vero' volentes, 
Expositiqde animis. » Sic interfatus, et alter 
Subjicit : « Anne aliquis soceros accedere tales 
Abnuat? exstilibus quanquam patriaque fugatis 
Nondum laeta Venus, tamen omnis corde resedit 
Tristitia, aflixique animo cessere dolores. 

Nec minus haec laeti trahimus solatia, quam si 
Praecipiti convulsa Noto , prospectet amicam 
Puppis humum : juvat ingressos felicia %egni 
Omina, quod superest fati vitaeque laborutn 
Fortuna transire tua.» Nec plura morati; 

Consurgunt ; dictis impensius aggerat omne 
Promissum Inachius pater, auxilioque futurum 
Et patriis spondet reduces inducere regnis. 

Ergo alacres Argi, fuso rumore per urbem 
Advenisse duci generos, primisque Hymenaeis 

Egregiam Argian , nec forma: laude secundam 
Deipylen, tumida jam virginitate jugari, 

Gaudia mente parant : socias it Fama per urbes, 
Finitimisque agitatur agris ; procul usque Lycaeos 
Partheniosque super saltus, Ephyraeaque rura. 

Nec minus Ogygias eadem Dea turbida Thebas 
Insilit, et totis perfundit moenia pennis , '&F ) 

Labdaciumque ducem praemissae consona nocti 1 

Territat, hospitia, <et thalamos, et foedera regni , 
Permixtumque genus : quae tanta licentia monstro ? 

Quis furor est ? jam bella canit. Diffuderat Argos ^ f 
Exspectata dies : laeto regalia coetu 
Atria complentur, species est cernere avorum 
Cominus, et vivis certantia vultibus aera. 

Tantum ausae perferre manus! Pater ipse bicornis 
In laevum prona nixus sedet Inachus urna. 

Hunc tegit Iasiusque senex , placidusque Phoroneus , 

Et bellator Abas, indignatusque Tonantem 
Acrisius , nudoque ferens caput ense Coroebus , 

Torvaque jam Danai facinus meditantis imago : 

Exin mille duces. Foribus quum immissa superbis 
Unda fremit vulgi; procerum manus omnis, et alto 
Quis propior de rege gradus, stant ordine primi: 
Interior sacris calet, et sonat aula tumultu 
Femineo : casta matres cinxere corona 
Argolides : pars virginibus circum undique fusae 
Foedera conciliant nova , solanturque timorem. 

Ibant insignes vultuque habituque verendo 
Candida purpureum fusae super ora ruborem , 
Dejectaeque genas : tacite subit ille supremus 

Virginitatis amor, primaeque modestia culpae 
Confundit vultus : tunc ora rigantur honestis 
Imbribus, et teneros lacrymae juvere parentes. 

Non secus ac supero pariter si cardine lapsae 
Pallas et asperior Phoebi soror, utraque telis, 

Utraque torva genis, flavoque in vertice nodo, • 

Illa suas Cyntho comites agat , haec Aracyntho : * ’<•' ’ 
Tunc, si fas oculis, non unquam longa tuendo 
Expedias, cui major honos, cui gratior, aut plus 
De Jove, mutatosque velint transumere cultus, 

Et Pallas deceat pharetras, et Delia cristas. 

'Certant laetitia, superosque in vota fatig&nt 
Inachidae, quae cuique domus, sacrique facultas. 

Hi fibris, animaque litant, hi cespite nudo, 

Nec minus auditi ( sic mens accepta meretur 
Thure Deos), fractisque obtendunt limina silvis. 

Ecce metu subito, Lachesis sic dira jubebat, 
Impulsae mentes; excussaque gaudia patris, 

Et turbata dies : innuptam lumine adibant 
Pallada ; Munychiis cui non Argiva per urbes 
Posthabita est Larissa jugis : hic more parentum 
Iasides, thalamis ubi casta adolesceret aetas, 

Virgineas libare comas , primosque solebant 
Excusare toros : celsam subeuntibus arcem 
In gradibus summi delapsum culmine templi 
Arcados Euippi spolium cadit aereus orbis; 
Praemissasque faces, festum nubentibus ignem, 

Obruit, eque adytis simul exaudita remotis 
Nondum ausos firmare gradum tuba terruit ingens. 

In regem conversi omnes formidine prima, 

Mox audisse negaut : cunctos tamen omina rerum 
Dira movent, variisque metum sermonibus augent. 

Nec mirum : nam tu infaustos donante marito 
Ornatus Argia geris, dirumque monile 
Harmonies : longa est series , sed nota malorum 
Prosequar, unde novis tam saeva potentia donis. 

Lemnius haec, ut prisca fides, Mavortia longum 
Furta dolens , capto postquam nihil obstat amori ' 
Poena, nec ultrices castigavere catenae, 

Harmonies dotale decus sub luce jugali 
Struxerat: hoc, docti quanquam majora, laborant 
Cyclopes, notique operum Thelchines amica 
Certatim juvere manu , sed plurimus ipsi 
Sudor : ibi arcano florentes igne smaragdos 
Gngit, et infaustas percussum adamanta figuras, 
Gorgoneosque orbes, Siculaque incude relictos 
Fulminis extremi cineres, viridumque draconum 
Lucentes a fronte jubas : hic flebile germen 
Hesperidum, et dirum Phryxaei velleris aurum. 

Tum varias pestes, raptumque interplicat atro 
Tisiphones de crine ducem, et quae pessima Ceston 
Vis probat : haec circum spumis lunaribus ungit 
Callidus, atque hilari perfundit cuncta veneno. 

Non hoc Pasithea blandarum prima sororum , 

Non Decor, Idaliusque puer, sed Luctus, et Irae, 

Et Dolor, et tota pressit Discordia dextra. 

Prima fides operi, Cadmum comitata jacentem 
Harmonie versis in sibila dira querelis 
Illyricos longo sulcavit pectore campos. 

Improba mox Semele, vix dona nocentia rollo 

Induit, et fallax intravit limina Juno. 

Teque etiam, infelix, perhibent, Jocasta, decorum 
Possedisse nefas : vultus hac laude colebas , 

Ileu quibus, heu placitura toris! post longior ordo. 
Tum donis Argia nitet , vilesque sororis 
Ornatus sacro praeculta supervenit auro. 

Viderat hoc conjux perituri vatis, et aras 
Ante omnes, epulasque trucem secreta coquebat 
Invidiam, saevis detur si quando potiri 
Cultibus, heu nihil auguriis adjuta propinquis. 

Quos optat gemitus! quantas cupit impia clades! 
Digna quidem , sed quid miseri decepta mariti 
Arma ? quid 'insontes nati meruere furores ? 

Postquam Tegales epulas, et gaudia vulgi 
Bisseni elusere dies, Ismenius heros 
Respicere ad Thebas, jamque et sua quaerere regna; 
Quippe animum subit illa dies, qua, sorte benigna 
Fratris, Echionia steterat privatus in aula: 
Respiciens descisse Deos, trepidoque tumultu 
Dilapsos comites, nudum latus omne, fugamque 
Fortunae : namque una soror producere tristes 
Exsulis ausa vias : etiam hanc in limine primo 
Liquerat, et magna lacrymas incluserat ira. 

Tunc quos excedens hilares, quis cultus iniqui 
Praecipuus ducis , et profugo quos ipse notarat 
Ingemuisse sibi, per noctem, ac luce sub omni 
Digerit : exedere animum dolor iraque demens, 

Et, qua non gravior mortalibus addita cura, 

Spes, ubi longa venit : talem sub pectore nubem 
Consilio volvens, Dircen, Cadmique negatas 

Apparat ire domos : veluti dux taurus, amata 
Valle carens, pulsum solito quem gramine victor 
Jussit ab erepta longe mugire juvenca : 

Quum profugo placuere tori, cervixque recepto 
Sanguine magna redit, fractaeque in pectora vires: 
Bella cupit, saltusque, et capta armenta reposcit, 

Jam pede, jam cornu melior; pavet ipse reversum 
Victor, et attoniti vix agnovere magistri. 

Non alias tacita juvenis Theumesius iras 
Mentq acuit ; sed fida vias , arcanaque conjux 
Senserat. Utque toris primo complexa jacebat 
Aurorae pallore virum, «Quos callide motus, 

Quamve fugam moliris? ait, nil transit amantes. 

Sentio, pervigiles acuunt suspiria questus, 

Nuuquam in pace sopor : quoties haec ora natare 
Fletibus, et magnas latrantia pectora curas 
Admota deprendo manu ! nil foedere ruptb, 

Connubiisve super moveor, viduaque juventa ; 

(Etsi crudus amor, nec dum post flammea toti 
Intepuere tori); tua me, properabo fateri, r . 

Angit amata salus : tune incomitatus, inermis ^ 

Regna petes? poterisque tuis decedere Thebis, 

Si neget? atque illum solers deprendere semper 
Fama duces, tumidum narrat, raptoque superbum, 
Difficilemque tibi : necdum consumpserat annum. 

Me quoque nunc vates, nunc exta minantia Divos, 

Aut avium lapsus, aut turbida noctis imago 
Territat : ah, memini, nunquam mihi falsa per umbras 
Juno venit : quo tendis iter? ni conscius ardor 
Ducit, et ad Thebas melior socer.» Hic breve tandem 

Risit Echionius juvenis , tenerumque dolorem 
Conjugis amplexu solatur, et oscula incestis 
Tempestiva genis posuit , lacrymasque repressit : 

«Solve metus animo, dabitur, mibi crede, merentum 
Consiliis tranquilla dies : te fortior annis 
Nondum cura decet : sciat haec Saturnius olim 
Fata parens , oculosque polo dimittere si quos 
Justitia, et rectum terris defendere curat. 

A 

Fors aderit lux illa tibi, qua moenia cernes 
Conjugis, et geminas ibis regina per urbes.» * 5 
Sic ait, et caro raptim se limine profert. 

Tydea jam socium cceptis, jam pectore fido 
yEquantem curas ( tantus post jurgia mentes 
Vinxit amor ) socerumque affatur tristis Adrastum. 

Fit mora consilio : quum, multa moventibus, una 
Jam potior cunctis sedit sententia, fratris 
Praetentare fidem, tutosque in regna precando 
Explorare aditus : audax ea munera Tydeus 
Sponte subit : necnon et te, fortissime gentis 
iEtolum, multum lacrymis conata morari 
Deif>yle, sed jussa patris, tutique regressus 
Legato, j ustaeque preces vicere sororis. 

Jamque emensus iter silvis ac litore durum , 

Qua Lernea palus, ambustaque sontibus alte 
Intepet Hydra vadis , et qua vix carmine raro 
I,o nga sonat Nemee, nondum pastoribus ausis; 

Qua latus Eoos Ephyres quod vergit ad Euros , 
Sisyphiiquc sedent portus; irataque terrae 
Curva Palaemonio secluditur unda Lechaeo. 

Hinc praetervectus Nisum , et te , mitis Eleusin , 

Laevus habet : jamque arva gradu Theumesia , et 
Intrat Agenoreas. Ibi durum Eteoclea cernit 
Sublimem solio, septumque horrentibus armis. 
Jura ferus populo trans legem, ac tempora regni , 
Jam fratris de parte dabat : sedet omne paratus 
In facinus, queriturque fidem tam sero reposci. 

Constitit in mediis : ramus manifestat olivae 
Legatum ; causasque viae nomenque rogatus 
Edidit : utque rudis fandi , pronusque calori 
Semper erat, justis miscens tamen aspera, coepit : 

a Si tibi plana fides , et dicti cura maneret 
Foederis, ad fratrem completo justius anno 
Legatos hinc ire fuit; teque ordine certo 
Fortunam exuere , et laetum discedere regno ; 

Ut vagus ille diu, passusque haud digna per urbes 
IgnotaS, pactae tandem succederet aulae. 

Sed quia dulcis amor regni, blandumque potestas, 
Posceris : astriferum velox jam circulus orbem 
Torsit, et amissae redierunt montibus umbrae, 

Ex quo frater inops, ignota per oppida tristes 
Exsul agit casus; et te jam tempus aperto 
Sub Jove ferre dies, terrenaque frigora membris 
Ducere , et externos submissum ambire penates. 
Pone modum laetis : satis auro dives, tt ostro 
Conspicuus , tenuem germani pauperis annum 
Risisti : moneo regnorum gaudia temet 
Dedoceas , patiensque fugae mereare reverti. » 

Dixerat : ast illi tacito sub pectore duduin 
Ignea corda fremunt ; jacto velut aspera saxo 
Cominus erigitur serpens, cui subter ihanes 

Longa sitis latebras, totosque agitata per artus, 
Convocat in fauces et squamea colla venenum « 
«Cognita si dubiis fratris mihi jurgia signis 
Ante forent, nec clara odiorum arcana paterent, 
Sufficeret vel sola fides , qua torvus, et illum 
Mente gerens, ceu septa novus jam moenia laxet 
Fossor, et hostiles inimicent classica turmas, 

Praefuris : in medios si cominus orsa tulisses 
Bistonas, aut refugo pallentes sole Gelonos, 

Parcior alloquio, et medii reverentior aequi 
Inciperes neque te furibundae crimine mentis 
Arguerim, mandata refers : nunc, omnia quando 
Plena minis, nec sceptra fide, nec pace sequestra 
Poscitis, et capulo propior manus; haec mea regi 
Argolico-, nondum aequa tuis, vice dicta reporta : 
a Quae sors justa mihi, quae non indebitus annis 
Sceptra dicavit honos, teneo, longumque tenebo. 

Te penes Inachiae dotalis regia dono ' 

Conjugis, et Danaae (quid enim majoribus actis 
Invideam?) cumulentur opes : felicibus Argos 
Auspiciis, Lernamque regas : nos horrida Dirces 
Pascua, et Euboicis arctatas fluctibus oras, 

Non indignati flaiserum dixisse parentem 
OEdipoden : tibi larga (Pelops, et Tantalus auctor) 
Nobilitas , propiorque fluat de sanguine juncto. 
Juppiter : anne feret luxu consueta paterno f vO / 
Hunc regina larttm? nostrae cui jure sorores 
Anxia pensa traliant ; longo quam sordida luctu 
Mater, et ex imis auditus forte tenebris 
Offendat socei; ille senex. « Jam pectora vulgi 


Digitized by Google 


<». 443 .) 


TUEBA1DOS UBER II. 


aoy 

Assuevere jugo : pudet heu! plebisque, patrumque, 

Ne toties incerta ferant, mutentque gementes 
Imperia , et dubio pigeat parere tyranno. 

Non parcit populis regnum breve : respice quantus 
Horror, et attoniti nostro in discrimine cives. 

HdSiic ego, qufs certa est sub te duce pccna, relinquam? 
Iratus, germane, venis: fac velle, nec ipsi 
(Si modo notus amor, meritique est gratia) patres 
Reddere regna sinent.» Non ultra passus, et orsa 
Injecit mediis sermonibus obvia : «Reddes, 

Ingeminat , reddes : non si te ferreus agger 
Ambiat; aut triplices alio tibi carmine muros 
Amphion auditus agat : nil tela, nec ignes 
Obstiterint, quin ausa luas, nostrisque sub armis 
Captivo moribundus humum diademate pulses. / 

Tu merito : ast horum miseret, quos sanguine viles, .// 
Conjugibus natisque infanda ad proelia raptos, 

Projicis excidio, bone rex : o quanta Cithaeron 
Funera, sanguineisque vadis, Ismene, rotabis! 

Haec pietas, haec magna fides! nec crimina gentis 
Mira equidem duco ; sic primus sanguinis auctor, 
Incestique patrum thalami ; sed fallit origo': 

OEdipodes tu solus eris : haec praemia morum 
Ac sceleris, violente, feres : nos poscimus annum. 

Sed moror. » Haec audax etiamnum in limine 'retro 
Vociferans, jain tunc impulsa per agmina praeceps, 
Evolat. OEneae vindex sic ille Dianae 
Erectus setis, et aduncae fulmine malae, 

Quum premeret Pelopea phalanx, saxa obvia volvens, 
Fractaque perfossis arbusta Acheloia ripis, 

«4 

Jam Telamona solo, jam slratum Ixiona linquens, 

Te, Meleagre, subit : ibi demum cuspide lata 
Haesit, et obnixo ferrum laxavit in anno. 

Talis adhuc trepidum liquit Calydonius heros 
Concilium, infrendens ipsi ceu regna negentur: 
Festinatque vias , ramumque precantis olivae / 

Abjicit : attonitae tectorum ex culmine summo 
Prospectant matres , saevoque infanda precantur 
QEmid* , tacitoque simul sub pectore regi. 

Nec piger ingenio scelerum , fraudisque nefandae 
Rector eget : juvenum fidos lectissima bello 
Corpora nunc pretio, nunc ille hortantibus ardens 
Sollicitat dictis, nocturnaque proelia saevus r 

Instruit, et sanctum populis per saecula nomen J, J 0 
Legatum insidiis, tacitoque invadere ferro, 

(Quid regnis non vile?) cupit : quas quaereret artes 
Si fratrem, Fortuna, dares? o caeca nocentum 
Consilia! o semper timidum scelus! exit in nnuin 
Plebs ferro jurata caput : ceu castra subire 
Apparet, aut celsum crebris arietibus urbis 
Inclinare latus : densi sic agmine facio 
Quinquaginta altis funduntur in ordine portis. 

Macte animi , tantis dignus qui crederis armis. 

Fert via per dumos propior ? qua calle latenti 
Praecelerant , densaeque legunt compendia silvae. 

Lecta dolis sedes. Gemini procul urbe malignis 
\ Faucibus urgentur colles, quos umbra superni 
Montis , et incurvis claudunt juga frondea silvis : 

Insidias natura loco, caecamque latendi 
Struxit opem :*mcdias arcte secat aspera rupes 

Semita , quam subter campi , devexaque latis. 

Arva jacent spatiis : contra importuna crepido 
OEdipodioniae domus alitis : hic fera quondam 
Pallentes erecta genas, suffusaque tabo- 
Lumina, concretis infando sanguine plumis 
Relliquias amplexa virum, semesaque hudis 
Pectoribus stetit ossa premens, visuque frementi 
Collustrat campos , si quis concurrere dictis 
Hospes inexplicitis, aut cominus ire viator , ) V/ 

Audeat, et durae commercia jungere linguae. 

Nec mora, quin acuens exertos protinus ungues, 
Liventesque manus, fractosque in vulnere dentes, 

Terribili applausu circum hospita surgeret ora. 

Et latuere doli, donec de rupe cruenta, 

Heu! simili deprensa viro, cessantibus alis, 

Tristis inexpletam scopulis affligeret alvum. 

Monstrat silva nefas, horrent vicina juvenci 
Gramina; damnatis avidum pecus abstinet herbis. 

Non Dryadum placet umbra choris, non commoda sacris 
Faunorum, diraque etiam fugere volucres 
Prodigiale nemus. Tacitis huc gressibus acti 
Deveniunt peritura cohors, hostemque superbum, 

Adnixi jaculis, et humi posita arma tenentes . — . 

Exspectant, densaque nemus statione coronant. ' * 
Cceperat humenti Phoebum subtexere palla 
Nox, et coeruleam terris infuderat umbram. 

Ille propinquabat silvis, et ab aggere celso 
Scuta virum, galeasque videt rutilare comantes, 

Qua laxant rami nemus, adversaque sub umbra 
Flammeus aeratis Lunae tremor errat iiftrmis. 

14. 

Obstupuit visis : ibat tamen, horrida tantum 
Spicula, et inclusum capulo tenus admovet ensem. 

Ac prior, «unde viri? quidve occultatis in armis?» 

Non humili terrore rogat : nec reddita contra 
Vox, fidamque negant suspecta silentia pacem. 

Eccc autem vasto Chthonii contorta lacerto, 

Quo duce freta Cohors, fuscas intervolat auras 
Hasja^sed audenti Deus et Fortuna recessit. 

Per fbmen Olenii tegimen suis, atraque sctis 
Terga, super la:vos humeros vicina cruori 
Effugit, et viduo jugulum ferit irrita ligno. 

Tunc horrere comae, sanguisque iu corde gelari. 

Huc ferus atque illuc animum, pallentiaque-ira 
Ora ferens, nec tanta putat sibi bella parari. 

«Ferte gradum contra, campoque erumpite aperto. 
Quis timor audendi? quae tanta ignavia? solus, 

Solus in arma voco : » neque in his mora; quos ubi plures 
Quam ratus, innumeris videt excursare latelfris, 

Hos prodire jugis, illos e vallibus imis 
Crescere, nec paucos campo, totumque sub armis 
Collucere iter (ut clausas indagine profert 
In medium vox prima feras ) quae sola medendi 
'Turbata ratione via est, petit ardua dirse 
Sphingos, et abscisis infringens cautibus uncas 
Exsuperat juga dira inauus, scopuloque potitus, 

Unde procul tergo metus, et via prona nocendi, 

Saxum ingens, quod vix plena cervice gementes 
Vertere humo, murisque valent inferre juvenci, 
Rupibus avellit^ dein toto sanguine nixus 
Sustinet, immanem qua'rens librare ruinam; 

Qualis in adversos Lapithas erexit inanem 
Magnanimus cratera Pholus. Stupet obvia leto 
Turba super stantem, atque emissi turbine montis 
Obruitur; simul ora virum, simnl arma, manusque, 
Fractaque commixto sederunt pectora ferro. 

Quatuor hic adeo dejecti mole sub una 
Congcmuere : fuga tremefactum protinus agmen 
Excutitur coeptis : neque enim temnenda jacebant 
Funera, fulmineus Dorylas, quem regibus ardens 
/Equabat virtus, Martisque e semine Theron 
Terrigenas confisus avos : nec vertere cuiquam 
Frena secundus Halys, sed tunc pedes occubat arvis, 
Pentheumquc trahens nondum te Phaedimus aequo, 
Bacche, genus. Quorum ut subitis exterrita fatis 
Agmina, turbatam vidit laxare catervam; 

Quae duo sola manu gestans acclinia monti 
Fixerat, intorquet jacula, et fugientibus addit. 

Mox iil plana libens, nudo nc pectore tela 
Inciderent, saltu praeceps defertur, et orbem, 

Quem procul oppresso vidit Therone volutum, 
Corripuit, tergoque et vertice tegmine noto 
Septus, et hostili propugnans pectora parma, 
Constitit : inde iterum densi glomerantur in unmn 
Ogygidae, firmantque gradum : trahit ocius ensem 
Bistonium Tydeus, Mavortia munera magni 
OEneos : et partes pariter divisus in omnes 
Hos obit, atque illos, ferroque micantia tela 
Decutit : impeditant numero, seque ipsa vicissim 
Arma premunt : nec vis conatibus ulla, sed ipsae 
In socios errare manus, ct corpora turba 

Involvi prolapsa sua : manet ille cruentis 
Angustus telis, et inexpugnabilis obstat. 

Non aliter, Geticae si fas est credere Phlegrae, 
Armatum immensus Briareus stetit aethera contra, 

Hinc Phoebi pharetras, hinc torvae Palladis anguea, 

Inde Pelethroniam praefixa cuspide pinum 
Martis, at hinc lasso mutata Pyracmone temnens 
Fulmina, quum toto nequicquam obsessus Olympo 
Tot queritur cessare manus : non segnius ardet 
Huc illuc clypeum objectans, seque ipse recedens 
Circuit; interdum trepidis occurrit, et instat 
Spicula divellens, clypeo quae plurima toto 
Fixa tremunt, armantque virum, saepe aspera passum 
Vulnera, sed nullum vitae in secreta receptum, 

Nec mortem sperare valet : rotat ipse furentem 
Deilochum, comitemque illi jubet ire sub umbras 
Phegea, sublata minitantem bella securi, 

Dircaeumque Gyan, et Echionium Lycophontem. 

Jam trepidi sese quaerunt, numerantque; nec idem • 
Caedis amor, tantamque dolent rarescere turbam. 

Ecce Chromis Tyrii demissus origine Cadmi, 

( Hunc utero quondam Dryope Phoenissa gravato 
Rapta repente choris, onerisque oblita, ferebat : 
Dumque trahit prensis taurum tibi cornibus, Evan, 
Procidit impulsus nimiis conatibus infans : ) 

Tunc audax jaculis, et capti pelle Iconis, 

Pinea nodosa quassabat robora clava. 

Increpitans : «Unusne, viri, tot caedibus unus 
Ibit ovans Argos? vix credet fama reverso. 

Heu socii! nullaene manus, nulla arma valebunt? 

Haec regi promissa, Cydon, lnec, Lampe, dabamus?» 
Dum clamat, subit ore cavo Theumesia cornus, 

"Nec prohibdnt fauces : atque illi voce repleta 
Intercepta natat prorupto in sanguine lingua. 

Stabat adFiuc, donec transmissa morte per artus 
Labitur, immorsaque cadens obmutuit hasta. 

Vos quoque, Thespiadae, cur infitiatus honora 
\_ Arcuerim fama? fratris moribunda levabat 
Mefnbra solo Periphas (nil indole clarius illa, 

Nec pietate fuit), laeva marcentia colla 
Sustentans, dextraque latus : singultibus arctum 
Exbaurit thoraca dolor : nec vincla coercent 
Undantem fletu galeam, quum inulta gementi 
Pone gravis curvas perfringit lancea costas. 

Exit et in fratrem, cognataque pectora telo 
Conserit :• ille oculos etiamnum in luce natantes 


Sistit, et adsperta germani morte, resolvit. 
jAt^cui vita recens, «t adhuc in vulnere vires : 

. <*Hbs tibi complexus, haec dent, ait, oscula nat i. » ^ ,, 

Procubuere pares fatis, miserabile votum / /V k * - 
Mortis, et alterna clauserunt lumina dextra. 

Protinus idem ultro jaculo parmaque Meneclem 
Proterrebat agens, trepidis vestigia retro /• / * 

Passibus urgentem, donec defecit iuiqifa ^ 

Lapsus humo, pariterque manus distractus in ambas 
Orat, et a jugulo nitentem sustinet hastam : 

«Parce per has stellis interlabentibus umbras, 

Per Superos, noctemque tuam : sine, tristia Thebis 
Nuntius acta feram, vulgique per ora paventis 
Contemto te rege canam : sic irrita nobis 

Tela cadant, nullique tuum penetrabile ferro 
Pectus, et optanti victor reveharis amico.» 

Dixerat; ille nihil vultum mutatus, «Imfnes 
Perdis, ait, lacrymas, et tu, ni fallor, iniquo 
Pollicitus mea colla duci : nunc arma, diemqtie 
Projice : quid sequeris timidae compendia vitae? 

Bella manent:» simul haec, et crassum sanguine telum 
Jam redit; ille super dictis infensus amaris r , 

Prosequitur victos : «Non haec Trieterica vobis '1 17 • 

Nox patrio de more venit : non Orgia Cadmi 
Cernitis, aut avidas Bacchum scelerare parentes. 
Nebridas et fragiles thyrsos portare putastis 
Imbellem ad sonitum, maribusque incognita 'veris 
Foeda Celenaea committere proelia buxo? 

Hic aliae caedes, alius furor : ite sub umbras 
O timidi, paucique!» haec intonat : ast tamen illi 
Membra negant, lassusquc ferit praecordia sanguis. 

Jam sublata manus cassos dcfertur#n ictus, [ r* 
Jardatique gradus : clypeum nec sustinet umbo , (j f l j 

» Mutatum spoliis : gelidus cadit imber anhelo 
Pectore : tum crines, ardentiaque ora cruentis 
Roribus, et tetra morientum adspergine manant. 

* Ut leo, qui campis longe custode fugato 

* Massylas depasths oves, ubi sanguine multo 
Luxuriata fames, cervixque, et tabe gravatae 
Consedere jubae, mediis in caedibus adstat 
dEger, hians, victusque cibis : nec jam amplius irae 
Crudescunt : tantum vacuis ferit aera malis, 

Molliaquc ejecta delambit vellera lingua. 

Ille etiam Thebas spoliis , et sanguine plenus 

Isset, et attonitis sese, populoque, ducique 
Qstentasset ovans, ni tu, Tritonia virgo, 

' '. flagrantem, multaque operis caligine plenum, 

Consilio dignata virum : « Sate gente superbi 
OEneos, absentes cui dudum vincere Thebas 
Annuimus, jam pone modum, nimiumque secundis 
Parce Deis : huic una fides optanda labori. 

Fortuna satis usus abi. » Restabat acerbis 
Funeribus, socioquc gregi non sponte superstes 
• % jloeijjcinides (ille haec praeviderat, omina doctus 
1 AcFtys , et nulla deceptus ab alite) Maeon, 

Nec veritus prohibere ducem : sed fata monentem 
Privavere fide : vita miserandus inerti 
Damnatur : trepido Tydeus immitia mandat : 

«Quisquis es Aonidum, quem crastina munere nostro 
Manibus exemtum mediis Aurora videbit, 

Haec jubeo perferre duci : cinge aggere portas : 

Tela nova : fragiles Sevo circumspice muros : 

Praecipue stipare viros, densasque memento /, 

Multiplicare acies : fumantem hunc adspice late ■-% 

Ense meo campum : tales in bella venimus. » 

Haec ait, et meritae pulchrum tibi, Pallas, honorem 
Sanguinea de strage parat, procdamque jacentem 
Comportat gaudens, ingentiaque acta recenset. 

Quercus erat tenerae jam longum oblita juventae 
Aggere camporum medio, quam plurimus ambit 
Frondibus incurvis et crudo robore cortex : 

Huic leves galeas, perfossaque vulnere crebro 
Inserit arma ferens, huic truncos ictibus enses 
Subligat, et fractas membris spirantibus hastas. 

Corpora tunc atque arma simul cumulata superstaus 
Incipit : oranti nox et juga longa resultant ; , ^ 

«Diva ferox, magni dcCus ingeniumque parentis, 
Bellipotens, cui torva genis horrore decoro 
Cassis, et adsperso crudescit sanguine Gorgon; 

Nec magis ardentes Mavors, hastataque pugnae 
Impulerit Bellona tubas; huic annue sacro : 

Seu Pandionio nostras invisere caedes 
Monte venis, sive Aonia devertis Ilhone 
Laeta choris, seu tu Libyco Tritone repexas 
Lota comas, qua te bijugo temone frementem 
Intemeratarum volucer rapit axis equarum : 

Nunc tibi fracta virum spolia, informesque dicamus 
Exuvias. At si patriis Parthaonis arvis 
Inferar, et reduci pateat mihi Martia Pleuron : 

Aurea tunc mediis urbis tibi templa dicabo 
Collibus, Ionias qua despectare procellas 
Dulce sit, et flavo tollens ubi vertice pontum 
Turbidus objectas Achelous Echinjidas exit. 

Hic ego majorum pugnas, vultusque tremendos 
<'• M a gnanimum effingam regum, figamque superbis 
* Arma tholis : quaeque ipse meo quaesita revexi 
Sanguine, quaeque dabis captis, Tritonia, Thebis. 

Centum ibi virgineis votae Calydonides aris 
Actaeas tibi rite faces, et ab arbore casta 
Nectent purpureas niveo discrimine vittas : 

Pervigilemque focis ignem longaeva sacerdos 
Nutriet, arcanum nunquam inspectura pudorem. 

Tu bellis, tu pace feres de more frequentes 
Primitias operum , non indignante Diana. » 

Dixerat; et dulces iter instaurabat ad Argos. 

At non Aoniae moderator perfidus aulae, 

Nocte sub ancipiti , quamvis humentibus astris 
Longus ad Auroram superet labor, otia somni 
Accipit : invigilant animo scelerisque parati 
Supplicium exercent curae : tunc plurima versat 
Pessimus in dubiis augur timor : «Hei mihi! clamat, 
Unde morae? (nam prona ratus, facilemque tot armis 
Tydea, nec numero virtutem animuraque rependit) 
Num regio diversa viae? nuin missus ab Argis 
Subsidio globus? an sceleris data fama per urbes 
Finitimas? paucosne, pater Gradive, manuve 
Legimus indecores? at enim fortissimus illic 
Et Chromis, et Dorylas, et nostris turribus aequi 
Thespiadae totos raperent mihi funditus Argos. 

Nec tamen ille meis, reor, impenetrabilis armis, t 
VEre gerens solidoque datos adamante lacertos, / ’ 
Venerat : heu segnes! quorum labor haeret in uno/ 
Si conserta manus. » Vario sic turbidus aestu 
Angitur, ac sese culpat super omnia , qui non 
Orantem in mediis legatum coetibus ense 
Perculerit , foedasque palam satiaverit iras. 

Jam pudet incepti, jam pocnitct : ac vclut ille 

Fluctibus Ioniis Calabrae datus arbiter alno, 

Nec rudis undarum , portus sed linquere amicos 
Purior Olenii frustra gradus impulit astri; ( 1 

Quum fragor hyberni subitus Jovis , omnia mundi 
Claustra tonant, multusque polos inclinat Orion; 

Ipse quidem mallet terras, pugnatque reverti, 

Fert ingens a puppe Notus : tunc arte relicta 
Ingemit, et caecas sequitur jam nescius undas. 

Talis Agenoreus ductor, coeloque morantem 
Luciferum, et seros mcerentibus increpat ortus. 

Ecce sub occiduas versae jam noctis habenas, 
Astrorumque obitus , ubi primum maxima Tethys 
Impulit Eoo cunctantem Hyperiona ponto, 

Ima flagellatis, signum lugubre malorum , 

Ponderibus trepidavit humus , motusque Cithaeron 
Antiquas dedit ire nives : tunc visa levari 
Culmina, septenaequc jugo concurrere portae. 

Et prope sunt causae : gelido retneabat Eoo 
Iratus fatis , et tristis morte negata 
< Haemonides: nec dum ora patent, dubiusque notari 
Signa dabat magnae longe manifesta ruinae, 

Planctuque et gemitu : lacrymas nam protinus omnes 
Fuderat : haud aliter saltu devertitur orbus 
Pastor ab agrestuin nocturna strage luporum , 

Cujus herile pecus silvis inopinus abegit 
Imber, et hibernae ventosa cacumina lunae. 

Luce patent caedes : domino perferre recentes 
Ipse timet casus, haustaque informis arena 
Questibus implet agros, stabulique silentia magni 
Odit, et amissos longo ciet ordine tauros. 

Illum congestae portarum ad limina matres 
''.Ut solum videre, nefas! nulla agmina circum, 
Magnanimesque duces, nihil ausae quaerere , ■tollunt 
Clamorem*, bello qualis supremus apertis 
Urbibus , aut pelago jam descendente carina. 

Ut primum invisi cupido data copia regis : 

« Hanc tibi de tanto donat ferus agmine Tydeus 
Infelicem animam, sive haec sententia Divum, 

Seu fortuna fuit : scu , quod pudet ire fateri, 

Vis invicta viri : vix credo et nuntius, omnes, 
■Procubuere omnes : noctis vaga lumina testor, 

Et socium manes, et tc mala protinus ales 
Qua redeo, non hanc lacrymis meruisse, nec astu 
Crudelem veniam, atque inhonorae munera lucis. 

Sed mihi jussa Deum, placitoque ignara moveri 
Atropos, atque olim non haec data janua leti 
Eripuere necem : jamque ut mihi prodiga vita: 
Pectora, et extremam nihil horrescentia mortem 
Adspicias; bellum infandum ominibusque negatam 
Movisti, funeste, aciem, dum pellere leges, 

Et consanguineo gliscis regnare superbus 
Exsule : te series orbarum excisa domorum 
Planctibus assiduis, te diro horrore volantes 
Quinquaginta animae circum noctesque diesque 
Assilient : neque enim ipse moror. » Jam moverat iras 
ltex ferus, et tristes ignescunt sanguine vultus. 

Inde ultro Phlegyas, et, non cunctator iniqui, 
Labdacus (hos regni ferrum penes) ire, manuque 
Proturbare parant : sed jam nudaverat ensem 
Magnanimus vates; et nunc trucis ora tyranni, 

Nunc ferrum adspectans, «Nunquam tibi sanguinis hujus 
Jus erit, aut magno feries imperdita Tydeo . > 

Pectora : vado equidem exsultans , ereptaque fata 
Insequor, et comites feror exspectatus ad uipbras. 

Te Superis, fratrique!» Et jam media orsa loquentis 
^Abstulerat plenum capulo latus : ille dolori 
4 gignat, et ingentem nixu duplicatus in ictum 
Corruit extremisque anima; singultibus errans 
Alternus nunc ore venit, nunc vulnere sanguis. 

Excussae procerum mentes, turbataque mussant 
Concilia : ast illum conjux, fidique parentes ) 

Servantem vultus, et torvum in morte peracta, 

Nec longum reducem laetati, in tecta ferebant. 

Sed ducis infandi rabidae non hactenus irae 
Stare queunt : vetat igne rapi, pacemque sepulcri 
Impius ignaris nequirquam inanibus arcet. 

Tu tamen egregius fati, mentisque, nec unquam 
'Iudignum passure situm, qui cominus ausus 
'padere contcmtum regis, quaque ampla veniret 
Libertas sancire viam; quo carmine dignam, 

Quo satis ore tuis famam virtutibus addam, 

Augur amate Deis ? non te caelestia frustra 
Edocuit, lauroque sua dignatus Apollo est: 

Et nemorum Dodona parens , Cyrrhaeaque virgo 
Audebit tacito populos suspendere Phoebo ! 

Nunc quoque Tartareo multum divisus Averno 
Elysias, i, carpe plagas : ubi manibus axis 
Invius Ogygiis, nec sontis iniqua Tyranni 
Jussa valent : durent habitus, ct membra cruentis 
Inviolata feris, nudoque sub axe jacentem 

Et metus, et tristis volucrum reverentia servet. 

At nuptae exanimes, puerique, aegrique parentes ' 
Moenibus effusi per plana, per invia, passim 
Quisque suas avidi ad lacrymas miserabile currunt 
Certamen : quos densa gradu comitantur euntes 
Millia solandi studio : pars visere flagrant 
Unius acta viri, et tantos in nocte labores. 

Fervet iter gemitu , et plangoribus arva reclamanti . 

Ut vero infames scopulos, silvamque nefandam 
Perventum , ceu nulla prius lamenta , nec atri 
Manasscnt imbres, sic ore miserrimus uno 
Exoritur fragor, adspectuquc accensa cruento 
Turba furit : stat sanguineo discissus amictu 
Luctus atrox , esesoque invitat pectore matres. 
Scrutantur galeas frigentum, inventaque monstraut 
Corpora, procidua; super externosque, suosque. 

Hae pressant in tabe comas, hae lumina signant, 
Vulneraque alta replent lacrymis : pars spicula dextra 
Nequicquam parcente trahunt, pars molliter aptant 
Brathia trunca loco, et cervicibus ora reponunt. 

At vaga per dumos, vacuique in pulvere campi, 
Magna parens juvenum, gemini tunc funeris, Ide, 
Squalentem sublata comam, liventiaque ora 
Ungue premens, nec jam infelix miserandaque, verum 
Terror inest lacrymis, per et arma et corpora passim 
Canitiem impexam dira tellure volutans, 

Quaerit inops natos, omnique in corpore plangit. 

Thessalis haud aliter bello gavisa recenti , 

Cui gentile nefas hominem revocare canendo, 

Multifida attollens antiqua lumina cedro, 

Nocte subit campos, versatque in sanguine functum 
Vulgus, et explorat manes, cui plurima busto 
Imperet ad Superos : animarum mcesta queruntur 
Concilia, et nigri pater indignatur Averni. 

Illi in secessu pariter sub rupe jacebant 
JFelices, quos una dies, manus abstulit una, 

Pervia vulneribus media trabe pectora nexi. 

Ut vidit, lacrvmisque oculi patuere profusis : 

«Hosne ego complexus, genitrix, haec oscula, nati, 

# ; *Ves1ra tuor? sic vos extremo in fine ligavit 

Ingenium crudele necis? quae vulnera tractem, 

Quae prius ora premam? vosne illa potentia matris, 

• Vos uteri fortuna mei ? qua tangere Divos 
r Rebar, et Ogygias titulis anteire parentes. 

At quanto melius, dextraque in sorte jugatae, 

Quis steriles thalami , nulloque ululata dolore 
Respexit Lucina domum ! mihi quippe malorum 
Causa labor : sed nec bellorum in luce patenti 
Conspicui factis, aeternaque gentibus ausi, 

. Qusesistis miserae vulnus memorabile matri ; 

Sed mortem obscuram, miserandaque funera passi. 

Heu quantus furto eruor, et sine laude jacetis ! 

Quin ego non dextras miseris complexibus ausim 
Dividere, et tanti consortia rumpere leti : 

Ite diu fratres , indiscretique supremis 
Ignibus , et caros urna confundite manes. 

Nec minus interea digesta strage suorum 
Hinc Chthonium conjux, hinc mater Penthea clamat 
Astyoche , puerique rudes tua , Phaedime , proles 
Amissum didicere patrem , Marpissaque pactum 

Phyllea; sanguincunique lavant Acamanta sorores. 

Tunc ferro retegunt silvas, collisque propinqui 
Annosum truncant apicem , qui conscius actis 
Noctis, et inspexit gemitus : ibi grandior aevo 
Ante rogos, dum quisque suo nequit igne revelli 
Concilium infaustum dictis mulcebat Alethes : 

«Saepe quidem infelix, varioque exercita ludo 
Fatorum gens nostra ruit , Sidonius ex quo 
Hospes in Aonios jecit sata ferrea sulcos; 

«Untly novi foetus, et formidata colonis 
Arva suis : sed nec veteris quum regia Cadmi 
Fulmineum in cinerem monitis Junonis iniquae 
Consedit, neque funerea quum laude potitus 
Infelix Athamas trepido de monte veniret , 

Semianimem heu laeto referens clamore Learchum ; 

Hic gemitus Thebis : nec tempore clarius illo 
Phoenissae sonuere domus , quum lassa furorem 
Vicit, et ad comitum lacrymas expavit Agave. 

Una dies similis fato specieque malorum 
r ffiqua fuit, qua magniloquos luit impia flatus 
'Tantalis, innumeris quum circumfusa ruinis 
Corpora tot raperet terra , tot quaereret ignes. 

«Talis erat vulgi status, et sic urbe relicta 
Primaevique senesque , et longo examine matres 
Invidiam planxere Deis, miseroque tumultu 
Bina per ingentes stipabant funera portas. 

Meque ipsum , memini (nec dum ajfta doloribus aetas) ^ 
Flesse tamen , gemituque meos aequasse parentes. ' 

Illa tamen Superi : nec quod tibi, Delia, castos 
Prolapsum ad fontes, specula temerante profana, 
i. i5 

Heu dominum insani non agnovere Molossi, 

Deflerim magis , aut verso quod sanguine fluxit 
In subitos regina lacus : sic dira sororum 
Pensa dabant, visumque Jovi : nunc regis iniqui 
Ob noxam immeritos patriae tot culmina cives 
Exuimus; nec adhuc calcati foederis Argos 
Fama subit, et jam bellorum extrema dolemus. 
Quantus equis, quantusque viris in pulvere crasso 
Sudor! io quanti crudele rubebitis amnes! 

Viderit haec bello viridis manus : ast ego doner J i 
Dum licet igne meo, terraque insternar avita! » 

% t' fljec senior : multumque nefas Eteoclis acerbat, 
Crudelem infandumque vocans, poenasque daturum. 
Unde ea libertas? juxta illi finis et aetas 
Tota retro , sei . ]ue velit decus addere morti. 

Haec sator astrorum jamdudum e vertice mundi 
Prospectans, primoque imbutas sanguine gentes, 
Gradivum acciri propere jubet. Ille furentes 
Histonas, ct Geticas populatus caedibus urbes, 
Turbidus aethereas currus urgebat ad arces; 

Fulmine cristatum galeae jubar, armaque in auro 
,, Tristia, terrificis monstrorum animata figuris , 
Inc;utiens : tonat axe polus, clypeique cruenta 
Lux rubet , et solem longe ferit aemulus orbis. 

Hunc ubi Sarmaticos etiamnum efflare labores 
Juppiter, et tota perfusum pectora belli 
v Tempestate videt : « Talis mihi, nate, per Argos, 

» Talis abi : sic ense madens, ac nubilus ira. 
Exturbent resides frenos ; et cuncta perosi 
Te cupiant, tibi praecipites animasque, manusque 

Devoveant : rape cunctantes , et foedera turba , 

Quae dedimus : tibi fas ipsos incendere bello 
Coelicolas , pacemque meam : jam semina pugnae 
Ipse dedi : remeat portans immania Tydeus 
Ausa ducis, scelus et turpis primordia belli, 

Insidias, fraudesque, suis quas ultus in armis. 

« Adde fidem : vos o Superi, meus ordine sanguis, 
Ne pugnate odiis, neu me tentare precando 
Certetis : sic fata mihi, nigraeque sororum 
Juravere colus : manet haec ab origine mundi 
Fixa dies bello , populique in proelia nati. 

Quid ni me veterum poenas sancire malorum 
Gentibus, et diros sinitis punire nepotes? 

Arcem hanc aeternam , mentis sacraria nostrae , 

Testor, et Elysios etiam mihi numine lontes , 

Ipse manu Thebas, correptaque moenia fundo 
Excutiam , versasque solo super Inacha tecta 
Effundam turres, ac stagna in caerula vertam 
Imbre superjecto; licet ipsa in turbine rerum 
Juno suos colles templumque amplexa laboret. 

Dixit; et attoniti jussis (mortalia credas 
Pectora) sic cuncti vocemque animosque tenebant. 
Non secus ac longa ventorum pace solutum 
yEquor, et imbelli recubant ubi litora somno, 
Silvarumque comas, et abacto flamine nubes 
Mulcet iners aestas : tunc stagna, lacusque sonori 
Detumuere : tacent exhausti solibus amnes. 

Gaudet ovans jussis , et adhuc temone calenti 
Fervidus , in laevum torquet Gradivus habenas. 
Jamque iter extremum, coelique abrupta tenebat, 

i5. 

Quum Venus ante ipsos nulla formidine gressum 
Figit equos : cessere retro, jamjamque rigentes 
Suppliciter posuere jubas : tunc pectora summo 
Acclinata jugo , vultumque obliqua madentem , 

Incipit : (interca dominae vestigia juxta 
Spumantem proni mandunt adamanta jugales) 

«Bella etiam in Thebas, socer o pulcherrime, bella 
Ipse paras, ferroque tuos abolere nepotes? 

, j)jec genus Hermiones, nec te connubia coelo 
Festa, nec hae quidquam lacrymae, furibunde, morantur? 
Criminis haec merces? hoc fama, pudorque relictus? 
•Hoc mihi Lemniacae de te meruere catenae ? 

Perge libens : at non eadem Vulcania nobis 
Obsequia, et laesi servit tamen ira mariti. 

Illum ego perpetuis mihi desudare caminis 
Si jubeam, vigilesque operi transmittere noctes, 
Gaudeat, ornatusque novos, ipsique laboret 
Arma tibi : tu !... sed scopulos et ahena precando 
Fleotere corda paro : solum hoc tamen anxia, solum 
Obtestor, quid nte Tyrio sociare marito 
Progeniem caram, infaustisque dabas Hymenaeis? 

Dum fore praeclaros armis , et vivida rebus 
Pectora vipereo Tyrios de sanguine jactas, 
Demissumque Jovis serie genus : ah! mea quanto 
Sithonia mallem nupsisset virgo sub Arcto 
Trans Boream , Thracasque tuos : indigna parumne 
Pertulimus? divae Veneris quod filia longum 
Reptat, et Illyricas ejectat virus in herbas? 

Nunc gentem immeritam !..» Lacrymas non pertulit ultra 
Bellipotens : hastam laeva transumit, et alto 

Haud mora desiluit curru : clypeoque receptam 
Laedit in amplexu, dictisque ita mulcet amicis: 

« O mihi, bellorum requies, et sacra voluptas, 

Unaque pax animo! soli cui tanta potestas 
Divorumque hominumque meis occurrere telis 
Impune, et media quamvis in caede frementes 
Hos assistere equos, hunc ensem avellere dextra : 

Nec mihi Sidonii genitalia foedera Cadmi, 

Nec tua cara fides (ne falsa incessere gaude) 

Exciderunt : prius in patrui Deus infera mergar 
Stagna,' et pallentes agar exarmatus ad umbras. 

Sed nunc Fatorum monitus, mentemque supremi 
Jussus obire patris( neque enim Vulcania tali 
Imperio manus apta legi) quo pectore contra 
Ire Jovem , diclasque parem contemnere leges ? 

Cui modo, pro vires! terras, ccelum^ue, fretumque, 

Attremere oranti, tantosque ex ordino vidi 
Delituisse Deos : sed ne mihi corde supremos 
Concipe, cara, metus; quando haec mutare potestas 
Nulla datur : quum jam Tyriis sub moenibus ambae 
Bellabunt gentes, adero, et socia arma juvabo. 

Tunc me sanguineo late defervere campo 

Bes super Argolicas haud sic dejecta videbis: / •■§ 

. -Hoc mihi jus, nec Fata vetant.» Sic orsus aperto / / 

f Flagrantes immisit equos : non ocius alti ( 

In terras cadit ira Jovis, si quando nivalem 
Othryn , et Arctoae gelidum caput institit Ossae , 

Armavitque in nube manum : volat ignea moles 
Saeva Dei mandata ferens, coelumque trisulca 
ferritat omne coma , jamdudum aut ditibus agris 

Signa dare, aut ponto miseros involvere nautas. 

Jamque remensus iter fesso Danaeia Tydeus 
Arva gradu, viridisque legit devexa Prosymn®, 

Terribilis visu : stant fulti pulvere crines : 

Squalidus ex humeris cadit alta in vulnera sudor: 
Insomnesque oculos rubor excitat, oraque retro 
Sorbet anhela sitis : mens altum spirat honorem 
Conscia factorum : sic nota in pascua taurus 
Bellator redit , adverso cui colla , suoque 
Sanguine, proscissisque natant palearibus armi. 

Tunc quoque lassa tumet virtus, multumque sifperbit 
Pectore despecto : vacua jacet hostis arena 
Turpe gemens, crudosque vetat sentire dolo*res. 

Talis erat : medias etiam non destitit urbes, 

Quidquid et Asopon veteresque interjacet Argos, 
Inflammare odiis ; multumque et ubique retexens 
Legatum sese Graia de gente petendis 
Isse super regnis profugi Polynicis, at inde 
Vim, noctem, scelus, arma, dolos, ea foedera passum 
Begis Echionii; fratri sua jura negari. 

Prona fides populis. Deus omnia credere suadet 
Armipotens, geminatque acceptos fama pavores. 

Ulque introgressus portas (et forte verendos 
t ^ Concilio pater ipse duces cogebat Adrastus) ^ 

Improvisus adest, jam illinc a postibus aulae 
Vociferans : «Arma, arma viri, tuque optime Lernae / 
Ductor, magnanimum si quis tibi sanguis avorum, 

Arma para!... Nusquam pietas, nou gentibus aequum 
Fas, aut cura Jovis : melius legatus adissem 
Sauromatas avidos , servatoremque cruentum 

Bebrycii nemoris ; nec jussa incuso , pigetve 
Officii : juvat isse, juvat, Thebasque nocentes 
Explorasse manu : bello me, credite, bello, 

Ceu turrim validam, aut arctam compagibus urbem, 
Delecti insidiis instructique omnibus armis 
Nocte doloque viri nudum ignarumque locorum 
Nequicquam clausere : jacent in sanguine mixti 
Ante urbem vacuam; nunc o, nunc tempus in hostes, 
Dum trepidi, exsanguesque metu, dum funera portant; 
Dum capulo nondum manus excidit : ipse ego fessus 
Quinquaginta illis heroum immanibus umbris, 

^ Vulneraque ista ferens putri insiccata cruore, 

•Protinus ire peto. » Trepidi de sedibus adstant 
Inachidae; cunctisque prior Cadmeius heros 
Accurrit vultum dejectus, et, «En ego Divis 
Invisus, vitaeque nocens, haec vulnera cerno 
Integer? hosne mihi reditus, germane, parabas? 

In me haec tela dabas? pro vitae foeda cupido! 

Infelix, facinus fratri tam grande negavi. 

Et nunc vestra quidem maneant in pace serena 
Moenia; nec vobis tanti sim causa tumultus 
Hospes adhuc : scio, nec me adeo res dextra levavit 
Quam durum natis , thalamo quam triste revelli , 

Quam patria : non me ullius domus anxia culpet, 
Respectcntque truces obliquo lumine matres. 

Ibo libens certusque mori; licet optima conjux 
Auditusque iterum revocet socer : hunc ego Thebis, 
Hunc, germane, tibi jugulum, et tibi, maxime Tydeu, 
Debeo. » Sic variis praetentat pectora dictis , 
Obliquatque preces : commotae questibus irae 

Et mixtus lacryinis caluit dolor : omnibus ultro 
Non juvenum modo , sed gelidis et inertibus aevo 
Pectoribus mens una subit, viduare penates, 
Finitimas adhibere manus; jarnquc ire. Sed altus 
Consiliis pater, imperiique haud flectere molem 
Inscius : « Ista quidem Superis curaeque medenda 
Linquite, quaeso, meae : nec te germanus inulto 
Sceptra geret : neque vos avidi promittere bellum. 
At nunc egregium tantoque in sanguine ovantem 
Excipite GEnidcn, aniinosque et pectora laxet 
Sera quies : nobis dolor haud rationis egebit. » 

Turbati extemplo comites, et pallida conjux 
Tydea circum omnes fessum bellique viaeque 
Stipantur : laetus mediis in sedibus aulae 
Constitit, ingentique exceptus terga columna, 
Vulnera dum lymphis Epidaurius eluit Idmon, 
Nunc velox ferro, nunc ille potentibus herbis 
Mitior; ipse alta seductus mente renarrat 
Principia irarum , quaeque orsus uterque vicissim , 
Quis locus insidiis, tacito quae tempora bello, 

Qui contra, quantique duces, ubi maximus illi 
Sudor, et indicio servatum Maeona tristi, 

Exponit: cui fida manus, proceresque, socerque 
Adstupet oranti , Tyriusque incenditur exsul. 

Solverat Hesperii devexo margine ponti 
Flagrantes Sol pronus equos, rutilamque lavabat 
Oceani sub fonte comam , cui turba profundi 
Nereos, et rapidis accurrunt passibus Hora»; 
Frenaque, et auratae textum sublime coronae 
Deripiunt : laxant roseis humentia loris 

Pectora : pars meritos vertunt ad molle jugales 
Gramen, et erecto currum temone supinant. 

Nox subiit, curasque hominum, motusque ferar 
Composuit, nigroque polos involvit amictu. 

Illa quidem cunctis, sed non tibi mitis, Adraste, 
Labdacioquc duci : nam Tydea largus habebat 
Perfusum magna virtutis imagine somnus. 

Et jam noctivagas inter Deus armiger umbras 
Desuper Arcadiae fines, Nemcaeaque rura, 
Taenariumque cacumen, Apollineasque Therapnas 
Armorum tonitru ferit, et trepidantia corda 
Implet amore sui : comunt Furor Iraque cristas, 
Frena ministrat equis Pavor armiger : at vigil omni 
Fama sono varios rerum succincta tumultus 
Ante volat currum, flatuque impulsa gementum 
Alipedum, trepidas denso cum murmure plumas 
Excutit : urget enim stimulis auriga cruentis 
Facta, infecta loqui, curruque infestus ab alto 
Terga comasque Deae Scythica pater increpat hasta. 
^ Qualis ubi iEolio dimissos carcere ventos 
Dux prae se Neptunus agit, magnoque volantes 
Injicit zEgaeo : tristis comitatus eunti 
Circum lora fremunt, nimbique hiemesque profundae, 
Nubilaque et vulso terrarum sordida fundo 
Tempestas : dubiae motis radicibus obstant 
Cyclades : ipsa tua Mycono, Gproque revelli, 

^ Dele, times, magnique fidem testaris alumni. 

“Septima jam nitidum terris Aurora Deisque 
Purpureo vehit ore diem, Perseius heros 
Quum primum arcana senior sese extulit aula. 

* ' V Multa super bello generisque tumentibus amens, 

\ t ^ Incertusque animi, daret armis jura, ferosque 
Gentibus incuteret stimulos, an frena teneret 
Irarum , et motos capulis adstringeret enses. 

Ilinc pacis tranquilla movent, atque inde pudori 
Foeda quies, flectique nova dulcedine pugnae 
Difficiles populi : dubio sententia tandem 
Sera placet, vatuin mentes, ac provida veri 
Sacra movere Deum. Solens tibi cura futuri , 
Amphiarae, datur, juxtaque Amythaone cretus, 

^ ^ Jam senior, sed mente virens Phooboque Melampus 

**>•. >Associat passus : dubium cui dexter Apollo, 
Oraque Cyrrhaea satiarit largius unda. 

Principio fibris pecudumque in sanguine Div^s 
Explorant : jam tum pavidis maculosa bidentum 
Corda negant, diraque nefas minitantia vena. 

Ire tamen, vacuoque sedet petere omina coelo. 

Mons erat audaci seductus in aethera dorso, 
Nomine Lernaei memorant Aphesanta coloni , 
Gentibus Argolicis olim sacer : inde ferebant 
Nubila, suspenso celerem temerasse volatu 
Persea, quum raptos pueri perterrita mater 
Prospexit de rupe gradus, ac paene secuta est. 

Huc gemini vates sanctam canentis olivae 
Fronde comam, et niveis ornati tempora vittis 
.Evadunt pariter : madidos ubi lucidus agros 
Ortus et algentes laxavit sole pruinas. 

Ac prior OEclides solita prece numen amicat : 
«Juppiter omnipotens, nam te pernicibus alis 
Addere consilium, volucresque implere futuri, 

Ominaque, et causas ccelo deferre latentes 
Accipimus : non Cyrrha Deum promiserit antro 
Certius, aut frondes lucis quas fama Molossis 
Chaonias sonuisse tibi : licet aridus Hammon 
Invideat, Lyciaequc parent contendere sortes, 
Niliacumque pecus, patrioque aequalis honori 
Branchus, et undosae qui rusticus accola Pisae 
Pana Lycaonia nocturnum exaudit in umbra. 

Ditior ille animi , cui tu, Dictaee, secundas 
Impuleris manifestus aves : mirum unde, sed olim 
Hic honor alitibus : superae seu conditor aulae 
Sic dedit, effusum Chaos in nova semina texens, 

Seu quia mutatae, nostraque ab origine versis 
Corporibus subiere Notos; seu purior axis, 
Amotumque nefas, et rarum insistere terris 
Vera docent : tibi summe sator terraeque Deumque, 
Scire licet : nos Argolicae primordia pugnae, 
Venturumque sinas ccelo praenosse laborem . 

Si datur, et duris sedet h«c sententip Parcis 
Solvere Echionias Lernaea cuspide portas. 

Signa feras, laevusque tones : tunc omnis in astris 
Consonet arcana volucris bona murmura lingua. 

Si prohibes, hic necte moras : dextrisque profundum 
Alitibus praetexe diem, » Sic fatus, et alto 
Membra locat scopulo : tunc plura ignotaque jungit 
Numina, et immensi fruitur caligine mundi. 

Postquam rite diu partiti sidera, cunctas 
Perlegere aniinis, oculisque sequacibus auras, 

Tunc Amythaonius longo post tempore vates : 

«Nonne sub excelso spirantis limite coeli, 

Amphiarae, vides, cursus ut nulla serenos 
Ales agat? liquidoque polum complexa meatu 
Pendeat? aut fugiens placabile planxerit omen? 

Non comes obscurus tripodum , non fulminis ardens 
Vector adest, flavaeque sonans avis unca Minervae, 
Non venit auguriis melior : quin vultur, et altis 
Desuper accipitres exultavere rapinis. 

Monstra volant, dirae strident in nube volucres, 
Nocturnaeque gemunt striges, et feralia bubo 
• Damna canens; quae prima Deum portenta sequemur? 
Hisne dari, Thymbraee, polum? simul ora recurvo 
Ungue secant rabidae, planctumque imitantibus alis 
Exagitant Zephyros, et plumea pectora caedunt.» 

Ille sub haec : «Equidem varii, pater, omina Phoebi 
Saepe tuli; jam tunc prima quum pube virentem 
Semideos inter pinus me Thessala reges 
Duceret ; hic casus terraeque marisque canentem 
Obstupuere duces; nec me ventura locuto 
Saepius in dubiis auditus Jasone Mopsus : 

, . , .Sed similes non ante metus , aut astra notavi 
• Prodigiosa magis; quanquam majora parantur. 

Huc adverte animum : clara regione profundi 
di t heros, innumeri statuerunt agmina cycni : 

Sive hos Strymonia Boreas ejecit ab Arcto, 

Seu foecunda refert placidi clementia Nili. 

Fixerunt cursus : hac rere in imagine Thebas : 

Nam sese immoti gyro, atque in pace silentes, 

Ceu muris , valloque tenent : sed fortior ecce 
Adventat per inane cohors : septem ordine fulvo 
Armigeras summi Jovis exsultante caterva 

Intuor : Inachii sunt hi tibi, concipe, reges. 

Invasere globum nivei gregis, uncaque pandunt 
Caedibus ora novis , et strictis unguibus instant. 

« Cernis inexperto rorantes sanguine ventos, 

Et plumis stillare diem ? quam saeva repente 
Victores agitat leto Jovis ira sinistri! 

Hic excelsa petens subita face Solis inarsit, 
Submisitque animos : illum vestigia adortum 
Majorum volucrum tenerae deponitis alae. 
f Jjli f hosti implicitus pariter ruit , hunc fuga retro 
Voltrit agens sociae linquentem fata catervae. 

Hjc nimbct glomeratus obit : hic praepete viva 
Pascitur immoriens : spargit cava nubila sanguis. 

Qui furtim lacrymas? illum, venerande Melampu 
Qui cadit, agnosco. » Trepidos sic mole futuri, 
Cunctaque jam rerum certa sub imagine passos, 

Terror habet vates : piget irrupisse volantum 
Concilia, et coelo mentem insertasse vetanti. 

Audjtique odere Deos : unde iste per orbem 
Priiflus venturi miseris animantibus aeger 
Crevit amor? Divumne feras hoc munus; an ipsi 
Gens avida, et parto non unquam stare quieti? 
Eruimus quae prima dies, ubi tepninus aevi, 

Quid bonus ille Deum genitor, quid ferrea Clotho 
Gojfit^t : hinc fibrae , et volucrum per nubila sermo 
Astrorumque vices, numerataque semita Lunae, 
Thessalicumque nefas. At non prior aureus ille 
Sanguis avum, scopulisque satae vel robore gentes 
Mentibus hoc ausae : silvas amor unus, humumque 
Edomuisse manu : quid crastina volveret aetas 

Scire nefas homini ; nos pravutn ac debile vulgus 
Scrutati penitus Superos : hinc pallor et irae 
Hinc scelus, insidiaeque, et nulla modestia voti. 

Ergo manu vittas, damnataque vertice serta 
Deripit, abjectaque inhonorus fronde sacerdos 
. ^Inviso de monte redit : jam bella lubacque 

Cofnirins, absentesque fremunt sub pectore Thebae. 
Ille nec adspectum vulgi, nec fida tyranni 
Colloquia, aut ccetus procerum perferre, sed atra 
Sede tegi, et 'Superum clausus negat acta fateri. 

Te pudor et curae retinent per rura, Melampu. 
Bisseno premit ora die, populumque ducesque' 

* , Jixtrahit incertis. Et jam suprema Tonantis 

' 1* N Jifssa fremunt, agrosque viris, annosaque vastant 
Oppida : bellipotens prae se Deus agmina passim 
Mille rapit : liquere domos, dilectaque laeti 
Connubia, et primo plorantes liinine natos. 

Tantus in attonitos cecidit Deus : arma paternis 
Postibus , et fixos Superum ad penetralia currus 
Vellere amor : tunc fessa putri rubigine tela, [J 
Horrentesque situ gladios in saeva recurvant 
Vulnera, et attrito cogunt juvenescere saxo. 

Hi teretes galeas , magnorumque aerea suta 
Thoracum, et tunicas chalybum squalore crepantes 
Pectoribus tenlarc ; alii Gortynia lentant f \ *- 

Cornua : jam falces avidis et aratra caminis , 
Rastraque, et incurvi saevum rubuere ligones : 

, .Caedere nec validas sanctis e stirpibus hastas, 

Nec pudor emerito clypcum vestisse juvenco. 

Irrupere Argos, mcestique ad limina regis 

Bella animis, bella ore fremunt : it clamor ad auras, 
Quantus Tyrrheni gemitus salis, aut ubi tentat 
Enceladus mutare latus : procul igneus antris 
Mons tonat; exundant apices, fluctusque Pelorus 
Contrahit , et sperat tellus abrupta reverti. 

Atque hic ingeuti Capaneus Mavortis amore 
Excitus, et longam pridem indignantia pacem 
Corda tumens (huic ampla quidem de sanguine prisco 
Nobilitas : sed enim ipse manu praegressus avorum 
Facta, diu tuto Superum contemtor, et aequi 
Impatiens, largusque animae, modo suaserit ira), 

Unus ut e silvis Pholoes habitator opacae, 

Inter et /Etnaeos aequus consurgere fratres. 

Ante fores, ubi turba ducum, vulgique frementis, 
Amphiarae, tuas, «Quae tanta ignavia, clamat, 
Inachidae? vosque o socio de sanguine Achivi, 

Unius, heu pudeat! plebeia ad limina civis, 

Tot ferro accinctae gentes , animisque paratae 
Pendemus? non si ipse cavo sub vertice Cyrrhae, 
.Quisquis is est timidis, famaeque ita visus, Apollo 
Mugiat, insano penitus seclusus in antro, 

Exspectare queam, dum pallida virgo tremendas 
Nuntiet ambages. Virtus mihi numen, et ensis 
Quem teneo : jamque huc timida cum fraude sacerdos 
Exeat, aut hodie volucrum quae tanta potestas 
Experiar. » Laetum fremit, assensuque furentem 
Implet Achaea manus : tandem prorumpere adactus 
OEclides, alio curarum agitante tumultu : 

«Non equidem effreno juvenis clamore profani, 
Dictorumque metu, licet hic insana minetur, 

Elicior tenebris : alio mihi debita fato 

Suinma dies, vetitumque dari mortalibus armis. 

Sed me vester amor, nimiusque arcana profari 
Phoebus agit : vobis ventura, atque omne, quod ultra est, 
Pandere moestus eo : nam te, vesane, moneri 
Ante nefas, unique silet tibi noster Apollo. 

Quo miseri, Fatis Superisque obstantibus, arma, 

Quo rapitis? quae vos Furiarum verbera caecos 
Exagitant? adeone animarum taedet? et Argos 
Exosi? nil dulce domi? nulla omina curae? 

Quid me Persei secreta ad culmina montis 
Ire gradu trepido superosque irrumpere coetus 
Egistis? potui pariter nescire, quis armis 
Casus, et atra dies, quae fati exordia cunctis, 

Quae mibi : consulti testor penetralia mundi , 

Et volucrum affatus, et te, Thymbraee, vocanti 
Non alias tam saeve mihi, quae signa futuri 
Pertulerim : vidi ingentis portenta ruinae : 

Vidi hominum, Divumque nefas, hilaremque Megaeram, 

Et Lachesim putri vacuantem saecula penso. , . 

« Projicite arma manu. Deus ecce furentibus obstati: ( /i * 
Ecce Deus; miseri, quid pulchrum sanguine victo V 
Aoniam et diri saturare novalia Cadmi? 

Sed quid vana cano? quid fixos arceo casus? 

Ibimus. » Hic presso gemuit simul ore sacerdos. 

Illum iterum Capaneus : «Tuus o furor, augur, et uni 
Ista tibi, ut serves vacuos inglorius Argos : 

Et tua non unquam Tyrrhenus tempora circum 
Clangor eat : quid vota virum meliora moraris? 

Scilicet ut vanis avibus, natoque, domoque, 

Et thalamis poliare jacens, sileamus inulti 
Tydeos egregii perfossum pectus ? et arma 
Foederis abrupti? quod si bella effera Graios 
r Ferre vetas, i Sidonias legatus ad urbes. 

Htec pacem tibi serta dabunt : tua prorsus inani 
Verba polo causas, abstrusaquc semina rerum 
Eliciunt? miseret Superum, si carmina curae, 
Humanaeque preces : quid inertia pectora terres? 
Primus in orbe Deos fecit timor : et tibi tuto 
Nunc eat iste filror : sed prima ad classica quum jam 
Hostilem Ismenon galeis Dircenque bibemus, 

Ne inibi tunc, moneo, lituos atque arma volenti, 
Obvius ire pares , ventisque aut alite visa 
Bellorum proferre diem : procul haec tibi mollis 
Infula, terrificique aberit dementia Phoebi. 

Illic augur ego, et mecum quicunque parati 
Insanire manu. » Rursus fragor intonat ingens 
Hortantum , et vasto subter volat astra tumultu. 

Ut rapidus torrens, animos cui verna ministrant 
Flamina, et exuti concreto frigore colles, 

Quum vagus in campos frustra prohibentibus exit 
Objicibus, resonant permixto turbine tecta, 

Arva, armenta, viri, donec stetit improbus alto 
Colle minor, magnoque invenit in aggere ripas. 

Haec alterna ducum nox interfusa diremit. 

At gemitus Argia viri non amplius tequo 
Corde ferens, sociumque animo miserata dolorem, 
Sicut erat pridem laceris turbata capillis, 

Et fletu signata genas, ad celsa verendi 
Ibat tecta patris, parvumque sub ubere caro 

Thessandrum portabat avo jam nocte supreina 
Ante novos ortus, ubi sola superstite plaustro 
Arctos ad Oceanum fugientibus invidet astris. 

Utque fores iniit, magnoque affusa parenti est: , 

« Cur tua cum lacrymis moesto sine conjuge supplex C 
Limina nocte petam , cessem licet ipsa profari , 

Scis genitor : sed jura Deum genitalia testor, 

Teque pater, non ille jubet; sed pervigil angor, 

Ex quo primus Hymen, movitque infausta sinistram 
Juno facem, semper lacrymis gemituque propinquo 
Exturbata quies : non si mihi tigridis horror, 
ASquoreaeque super rigeant praecordia cautes, 

Ferre queam : tu solus opem , tu suinma medendi 
Jura tenes : da bella, pater; generique jacentis 
Adspice res humiles, atque hanc, pater, adspice prolem 
Exsulis; huic olim generis pudor. O ubi priina 
Hospitia , et junctae testato numine dextrae ! 

« Hic certe est, quem Fata dabant , quem dixit Apollo. 
Non egomet tacitos Veneris furata calores, 

Culpatam ve facem, tua jussa verenda, tuosque 
Dilexi monitus : nunc qua feritate dolentis 
Despiciam questus? nescis, pater optime, nescis, 
Quantus amor causae misero nupsisse marito. 

Et nunc moesta quidem grave et illaetabile munus 
Ut timeam , doleamque, rogo : sed quum oscula rumpet 
[ ^ -i.* Moesta dies, quum rauca dabunt abeuntibus armis 

o * /Signa tubae, saevoque genas fulgebitis auro, 

Hei mihi ! care parens , iterum fortasse rogabo. » 

Illius humenti carpens pater oscula vultu , 
a Non equidem has unquam culparim, nata, querelas: 


Digitized by Google 


I*. ;»3-5 TUKBAIDOS LIBER III. 

Pone metus : laudanda rogas , nec digna negari. 
Sed mihi multa Dei (nec tu sperare, quod urges, 
Desine), multa metus, regnique volubile pondus 
Subjiciunt animo : veniet, qui debitus istis, 

Nata, modus : nec te incassum flevisse quereris. 
Tu solare virum : neu sint dispendia justas 
Dura morae; magnos cunctamur, nata, paratus. 
Proficitur bello. » Dicentem talia nascens 
Lux movet, ingentesque jubent assurgere curae. 

IN LIBRUM PRIMUM. 

Irr epistolam. Quid enim... quoque auctoritate. Lacunam edi- 
tionum vett. et codd. aliquot sententia duce ita explevit Domitius : 
« Quid enim oportet hujus quoque auct.,» etc. Cujus conjectu- 
ram codd. Vrat., Drak. et Paris, confirmant : quare ceterorum 
hariolationes omittimus. 

Sed tamen cclxxviii hexametros habet. Verum numerum prse- 
bet cod. Paris. : clxxvii. 

Carmen I. Equus maximus Domitiani. Equestris statua Domi- 
tiani inter ea antiquae artis opera referri debet, quorum, nisi poe- 
tarum carminibus essent celebrata, omnis memoria evanuisset. 
Nam praeter ea, quae Statius et Martialis, Epigr. i, 71 , 6, narra- 
runt, nullum exstat ejus vestigium. P. Victor et Sextus Rufus non 
nisi nomen afferunt, his verbis : « Equus aheneus Domitiani Au- 
gusti, » nulla tamen expositione additi. Quanquam igitur critici 
undique collegerunt antiquitatis testimonia , sunt haec aut falsa aut 
aliena ab hoc Domitiani monumento , cujus auctor ne conjectura 
quidem probabili cognosci potest. Hand. Exstructum fuisse hoc 
opus post annum 836 vel adeo 837 ab U. C. docet cognomen 
Germanici , versu quinto Domitiano datum. 

Nec grege (v. 12). Pulchre usus est Virgilii verbis, jEneidos 
11, 238 : 

.... Pueri circum innuptaeque puellae 

Sacra ranunt funemque manu contingere gaudent. 

Hinc obvia (v. aa sqq.). Respicitur ad C. Juliuni Caesarem, pri- 
mum imperatorem inter Divos relatum : cujus templum situm erat 
e regione statuae; ab latere ejus cernebantur tecta Julia, i. e. 
basilica Julia, in Foro romano posita; ab altero porticus Pauli, 
ab jEmilio Lepido Paulo propriis impensis facta , post incendium 
ab Augusto restituta. Concordiae denique statua vix dubium est, 
quin posita fuerit ad porticum Concordiae, in illa Urbis parte prope 
clivum Capitolinum exstructam. Accuratius de his et de arcu Ve- 
apasiani, qui et ipse non procul aberat, quaerant quibus descri- 
ptiones Urbis et alia subsidia ad manus sunt. 

In leges iret gener, et Cato castris (v. a8). Memoranda est 
Wemsdorfii explicatio ad ablat. castris ex iret elicientis dece- 
deret. 

Contemptis surgant pallatia flammis (v. 34). In bellis civilibus 
et sub Vespasiano Capitolium, Pallatium et permultae aedes pu- 
blicae incendio correptae erant : pars earum ab ipso Domitiano re- 
stituta, praesertim Capitolium , sub Tito rursus exustum. Cf. infra, 
▼t, toa. Quod ipsum an h. 1. intelligendum sit, dubitari debet ob 
voc. prospectare et mentionem Vestae, cujus templum palatino 
monti propius adjacebat. Ceterum cf. infra, m, 4, v. 47 sqq. 

Adrasurus... Arion (v. 5a). Adrasti equus , de quo Theb., vi, 
3oi sqq., et Schellenbergii Antimach., p. 65 sqq. — Cjllarus 
cum Xantho , Dioscurorum equi : Noster Cyllarum utriusque so- 
lum dicit. Sed mythologica haec in nostro poeta nimis multa sunt , 
quam ut in brevibus hisce notis possint explicari. Quare ejusmodi 
res in posterum omittimus, nisi forte ubi major incidit diffi- 
cultas. 

(v. 64.) In hoc loco impedito, qui fere adMSS. scripturam ex- 
pressus est , longe plurimum speciei habet Handii conjectura : 
■< Strepit ardua pulsu Macbina ; continuus (sic MSS. omnes) se- 
ptem per culmina coelo It fragor. » Glossae enim quando poetarum 
versus invaserant , ad refingendos rhythmos non raro in exsilium 
agebatur indigena, civitatem obtinebat verbum peregrinum. Sic 
optimus aliuquin codex Horatii , quo editores nondum usi sunt , 
Sat. 1, 10, 38, * judice coram » pnebetpro « judice Tarpa. • Et in 
nostro loco praecesserat v. 5g : « culmina montis. » 

Loci custos (v. 66). Curtius inter Divos relatus, numen lacus 
Curtii siti in Foro prope equum. Vide V\n»ox.,p. a 5, ed. Gothofr., 
et interpp. Festi, s. v. Curtius lacus. 

Bella (v. 79 sqq.). Haec sunt Capitolinum (Sitet. , Domit. , i) ; 
germanicum, contra Cattos; civile , ab Antonio- niotum (S uet. , 6 ) , 
et dacicum duplex. — Montem. Dicit montem Dacorum, eo vocabulo 
totam gentem designans , quia , ut ait Flor. , i v , 1 1 : « Daci mon- 
tibus inhaerent. » Quod clare efficitur ex Sile, in, 3 , 169. Cf. Gno- 
bov. , Diatrib., p. 35 o. 

Atticus... senior (v. xoa). Phidias. Saepe verbo senior utitur Sta- 
tius ad significandos qui diu ante se vixerunt. Vide Markl. — Te 
similem explicuit Gronov. in Diatr. , p. 34 sqq., tuam imaginem, 
quod propter alios locos Statii probe tenendum. Idem vero , p. 
3 p sq. , optime refutat sententiam multorum , cui etiam Weberus 
nuper adhaesit , novum templum intelligi illud , quod Flaviae genti 
exstruxerit Domitianus. — Seq. versu Taras est magnus colossus 
Tarenti. 

Lectus huic (v. 107). Huic disyllabe legendum, ut non raro in 
his poetis; vide Habdium, ad seq. carm., v. i 35 . 

Carb. II. Alternum factura pedem (v. g). I. e. elegiacos versus. 
Handius ircoiTixciTipov e cod. Vratisl. : fultura. 

Domina; niveis a vultibus obstas (v. a 3 ). Ne flores in eam con- 
jecti vultum tangant. Cogitari vero debet osculantis habitus. 

Pressa (v. 45 ). Handius et sensu et metro expedito legit 
prensum. 

Multa... virga (v. 48)- Fascibus magistratuum. Cf. v. a 33 . 

Furto (v. 60). Sic Markl. Codd. lecto. Jacobsius ad Anthol. 
Gr . , vol. xii, p. 14, conj. moecho. 

Praeluxi (v. 89). Passovius ex cod. Rhedigerano , levi mutatione 
adhibita, melius prtrfulsi. 

Columbte (v. xoa). Respicit poema Stellae, de quo Martialis, 
1, 8; vii, 14. 

Suggestumque comte (v. 1 1 4). Haec Handius bene explicuit ad- 
hibito Ammiano , xvi ,10:« Elatosque vertice scansili suggestus , • 
crines in gradus compositos, sive gradibus distinctos in altura se 
attollentes. 

Queritur jam (v. ua). Sic fere codd., sed sententia haud 
paullo meliore Handius scripsit : « Querimur jam Seras avaros An- 
gustum (ita codd. aliquot) spoliare (nam spolitisse Marklandi 
conjectura est) nemus : » ut poeta sive potius Venus doleat sibi 
jain deesse ornamenta Violantilla satis digna. 

Ab astris (v. 147). Post astra, quse modo reliquerat. 

Tyrii moderator linet aheni (v. 1 5 0 . Tyria purpura tiuctor 
invidet. Sic Tyrii cadi, infra m, 2, 140. 

Dalmatico metallo (▼. i 53 ). Auro; vid. ad m , 3 , 90. 

Asteris (v. 197). Sub hoc enim nomine Stella Violantillam in- 
defessis carminibus celebraverat. 

Tumidw (v. ao 3 ). Bene Gronov. et Hand. e cod. Nitida;. 

Ccelcstam munere , clare Stella (v. 209-110). Multo prastantior 
est codicum ipsorum lectio : « munere claro , St. » 

Parnasse , sonas (v. ai 3 ). Scii, strepitu Musarum, parantium 
se profectui in Stella ades; sic Pangea propter Manadas et Bac- 
chi comites itineri instantes et ipsos. Hac Markl. 

Insigni geminat Concordia tarda (v. 240). Hac verba multis 
modis laborantia felici successu Boxhoraius ita refinxit : « insi- 
gnes gem. C. tadas : » ex ritu enim veterum conjungendis dua- 
bus tadis matrimonium sanciebatur. 

Gressu extremo fraudatis epos(y. a 5 o-i 5 i). Elegiacos numeros 
dicit. — Coo plaudente. Sic Markland. post Bernart. ex vett. edd. et 
codd., immerito castigatus ab Handio aliisque ob mensuram adjectivi 
eous : sed substantivum hic est , graca mensura adhibitum. Hymnus 
Homericus in Apollinem, v. / ( a : Ko»;, et alii post hnne poeta. 
Vulgatam tamen ante choro plaudente pro vera habet et bene 
explicat Valckcnar. , de Callimachi Berenice , p. 3 o sqq. 

Tellus Eubois (v. 262-263). Neapolis, Eubocnsium a Chalcide 
colonia. Cf. M*rxi~ adv, a, 49. — Sebetos. Fons prope Neapolim. 

Leges , castra legant (v. 267). Sic omnia MSS. , quorum lectio- 
nem Gronov., Diatrib. , p. i 5 , explicat : qui senatum, qui mili- 
tem legant; leges pro custodibus legum. Multi vero critici sensu 
apertiore et magnificentius regant. 

Carm. III. In cod. Vratislav. hic Vopiscus appellatur M. Mau- 
ritius Vopiscus. Ceterum hujus carminis multos locos imitando 
expressit Ausonius in Mosella. 

Defendere (v. 4). Hic est obtinere , vindicare sibi , reeentiore 
usu. Vide Hand. , ad h. I. 

Piserunt... annum (v. 8). Eo anni tempore, quo ludi Olympici 
juxta Pisam celebrabantur, pro media aestate. 

Saxeus (v. 21). Ovidius de eodem Aniene , Amor. , 111,6,46: 

\cc tc praiterco, qui, per rava saxa volutans, 

Tiburis Argei pomifera arva rigas. 

Litus utrumque domi (v. 24). Quod vulgo in alterutro litore 
habitatur ; sed Anien mediam permeabat villam Vopisci. Unde 
etiam sequentia intelligenda. 

Junctos dclphinas ephebo (v. 28 ). De delphine et puero Ba- 
jano v. historiam ap. Plin. H. N. , ix, 8, 8; coli. Plin. Epist. 1 x, 
33 ; Geli., vn, 8; et vElian., N. A., vi, i 5 , qui similia ex aliis re- 
gionibus narrant. Weber. 

Jacentes (v. /40). Sic Mark- 1 . c conjectura , quam ipse rejecit ad 
Lucret., 111, 962. Non enim tangenda erat vulgata codicum : ta- 
centes. Ad eiimdcm Lucret, locum seq. v. AVakefieldus tuta quies. 
Post de v. 44 vide ad 11, 2, 17. 

Asarota (v. 56 ). De his pavimentis, « lapide pretioso caesim di- 
minuto in varia picturie genera discriminatis, » ut Apuleii verbis 
utar, vide ad Plin., Hist. Nat., xxxvi , 25 . Id luxuria* genus vel 
in ultimum Septentrionem ab Romanis perlatum : nam Blenhcniii 
in Ox/ordshire superiore sa?culo ejusmodi opus detectum est. 

Trichoris (v. 58 ). Tectorum fastigiis trina contignatione. De 
his plura vid. ap. Sai mas. ad Spartianum , p. 677. — I n se q nenti - 
bus verss. poeta imitatur Virgil. , jEneid . , jii, 5 g sq. 

Nymphas (v. 64). MSS. omnes : mensas , iu convivia ad ripam 
exstructas : quod non erat cur mutaretur. 

Marcia (v. 67). Aqua per Anienem plumbeis canalibus ducta 
erat. 

Dulichiis... lupis (v. 86). Dicere noluit porcis , in quos mutati 
erant socii Ulyssis. Circae etiam lupi ex hominibus mutati servie- 
bant, ut est in Odyss . , x, 212. 

Meditantur pondera mores (v. 90). Mores , qui in locis volu- 
ptariis, quos modo contulerat cum Vopisci villa, sunt levissimi 
ac luxu diffluentes, in hac sede gravitatem meditantur et assu- 
munt. Vide proxime seqq. 

Liventem satiram nigra rubigine turbes (v. io 3 ). Docte hoc ex- 
plicat Gronov., Diatr. , c. xi , p. 64 sqq., coli. p. 327 sq. : tur- 
bando et miscendo varia conscribas. Nota est hxc antiquae satirae 
roinanae indoles , quam potuit Statii affectatio conjungere cum 
rcccntiorc mordendi forma. Markl. correxit aut turpes cum Gcvar- 
tio , aut tingas : quorum prius recepit Handius, explicans « maculas 
inducere, jjnaivitv , dc colore fusco rebus candidis addito.»* Sed non 
salis attendisse omnes videntur ad verborum < nigra rubigine n 

quaesitam vehementiam : quae commendat llopfii conjecturam ex- 
positam a Bunuanno ad Anthol. Lat. , vol. h, p. 677 : * Liven- 
tem s. nigra rubigine purges. » « Ut praedicet, inquit, Manlium 
satiras non tantum felicissime condere, sed, quod multo praecla- 
rius, vitia hujus carminis, quae prioresnon salis effugerant, emen- 
dare, et salibus ac festivitate succum loliginis atrae et rubigiuem, 
quibus antea iu omnium odium adducta laboraverat , temperare et 
purgare. » 

Flavis Hermus transcurrere ripis (v. 107). Wakefieldus, Silv. 
erit., vol. v, p. 35 , hic restituit « fulvis H. tr. rivis, » in quo po- 
stremum verum judico. 

Cark. IV. Damnosaque fila senectce (v. 7 sq.). Optime explicat 
Markl. , a serpentibus petitam esse metaphoram docens , collatis 
Plinio , Hist. Nat. , xxix , 5 : « ... membrana (anguium) sive sene- 
ctus vernatione exuta ; » et ipso Statio , Thebaiil. , 1 v, g 5 sqq. Nam 
de senectute proprio significatu cogitare vetat v. 5 a sq. Ceterum 
Rutilius Gallicus tum erat praefectus Urbi. Cf. Bakth. 

Certent Icetitia ; nosseque ex ordine collis Confremat (v. 1 3 ). 
Sic MSS. et sententia et metro violatis. Reliquorum teutamini- 
bus refutatis , Marklandus medelam non invenit. Cod. Rliedig. : 
« noseque. » Liceat substituere interim 1 omnisque, » quod in 
codd. est hoc compendio oisque. Hiatus in hac versus sede ex 
Virgilio notissimus. His scriptis animadverto similem esse Weberi 
sententiam, plura tamen mutantis. 

Nova scecula (v. 17 sq.). Respicit ad ludos Seculares a Domi- 
tiano celebratos, ut moris erat, ad aram Terenti, in campo Mar- 
tio. Plura dabimus ad Valcr. Max., 11, 4, S 5 . 

Felix (v. 4 t)- Curi* epitheton; v. Marsi.. De sqq., v. Grok., 
Diatr. , p. 206 sqq. 

V. 58 sq. Significat Apollinem Vercellis cultum; liinc Apolli- 
nece Veicellw ap. Martial. x, epigr. 12. Inde, ut probabiliter 
conjicit Markl., oriundus Rutilius Gallicus. 

Carmina (v. 97). Refer ad eosdem ludos Seculares : in quibus 
carmen seculare composuisse Rutilium hic locus ostendere vi- 
detur. 

Versum 99 ex usu veterum explicat Gronov. , Diatr. , p. 283 sq. 

Ritu se cingit uterque Fteonio (v. 107). Hippocrates praecipit , 
ut medici, praserlim chirurgi, sint veste astricta et succincta. 

Vide artis opera. In mente habuit Statius Virgilii locum , JEnetdos 
XII, T. 401 sqq. 

Ille retorto 

Pernotum in morem lenior succinctus amictu 
Mulu manu medica Phmbnjue potentibus herbis.... 

Euboici... pulveris (r. i»6). Sibyllae tot annorum quot pulverii 
aut arenae micas manu fuerat complexa. Nota res ex Ovidio. 

CaaH. V. V. a6 sqq., cf. ad Carm. III, 67. 

Undosa Carystos (v. 34). Simul respicitur ad marmoris Cary- 
stii naturam, de quo Martiauus Capella : « Carystos marmore flu- 
ctibus concoloro; » et Statius, 11, a, 93 : 

Gaudens fluctu certare Carystos. 

Vix opus admonere, nomina hic regionum omnia de marmore ibi 
proveniente dici, ut saepissime apud Statium. 

Limina cessant (v. 41 ). Scribendum erat cum multis lumina, 
qnod non necessarium est explicari cum Gronov., Dialr., p. a83 
sq. , fenestrae. — Ad ultimum carminis v. tenendum est, Etruscum 
per tempus aliquod relegatum fuisse. Vide Gaottov., Diatr., p. 68 
et 4o3. 

Cabk. VI. Hendecasyllabi. Vox Saturnales delenda de titulo cum 
cdd. vett. et codd. aliquot. Saturnalia enim non calendis decembr., 
sed ab a. d. xvi cal. januar. celebrabantur. Erroris originem mon- 
stravit Marti. 

Ebriamque noctem (v. 8 ). Vix alia verba a manuscriptis magis 
dubia. Lege de diversitate lectionis in h. 1. narrationem Gronovii, 
Diatr. , cap. xm. In seqq. versiculis Marti, frustra statuit aliqua 
deesse. 

Et quod percoquit Ebosia caunis (v. i5). Ita Salmasius, pro- 
bante Gronov. , c. xiv , ubi omnia hujus lectionis praesidia collecta 
habes. Sed codd. : « Et quas praecoquit (vel percoq.) Ebosia can- 
nas, «quod recte reduxit Weberus, haec monens : «Demonstravit 
Palmerius cauneas, non caunas, dici genus ficuum siccatarum 
a Cauno , Cariae urbe , earumque parvarum , quum ficos Ebusi 
vel Ebosiae insulae (in Balearico mari ) praestantissimas amplissimas- 
que praedicet Plinius; deinde h. 1. in pretiosa Cxsaris pluvia non 
vilem rem, qualem ficus illas Cauni, sed raram et delicataun, qua- 
lis sacchartim etiam tunc fuerit, recensendam fuisse. » 

Massis Amerina non perustis (v. 18). Pira dissecta, in massas 
coacta ct ad solem siccata. Vide Gronov. , Diatr. , p. 80. 

Marcida vina (v. 33 ). Non acria, antiqua. Optime de hoc v. 
egit Rulmken., ad Rutil. Lup. t n, 7, p. 102 sq. 

Superba (v. 38 ). I. e. te majorem credens Caesare; ut ante beata , 
tuis meritis nimis lata, quum supereris tamen hodie a Caesare. 

Nec tardum seges occupabat annum (v. 4 *)« Cum MarkJ. scri- 
bendum erat tantum , Hac sententia, non tam largus frugum pro- 
ventus erat avo Saturni. Hunc usum vocis annus docuit Gronov., 
Diatr. , p. i57 sq. Ad seqq. cf. Martialem : 

Vescitur omnis eques tecum , populusque patresque , 

Et capit ambrosias cum duce Roma dapes. 

Quos Natura (v. 58 sq.). Etiam ad hanc lectionem Marklandi 
accommodari potest elegantissima expositio Gronovii, c. xv, p. 82 
sqq. , quam vide. 

Lydice tumentes (v. 70). Habitiores, ut Juvenal. , Sat. 11, 141 : 
Turgida Lyde , ubi v. interpp. — Mulieres gaditance cum crota- 
lis et cymbalis saltabant; vide ad eumd. Juvenal., xi, 162. 

V. 77 sqq. De hoc largitionis genere plura narraverunt interpp. 
ad illa Martialis, vm, 78, 12 : 

Nunc implere sinus securos gaudet , et absens 
Sortitur dominos, ne laceretur, avis. 

Flammeus orbis (v. 87). Lychnuchus ingens, funalia plurima in 
orbem distributa ferens. 


IN LIBRUM II. 


Epistola. Melioris Atedii mentio etiam apud Martial. , vi, 28 , 
29; vii, 28, et alibi. 

Tibi laturus acceptum Apparere inde videtur, carmen hujus lib. 
vi scriptum fuisse impellente Atedio. — Excludit , claudit. 

Carmen L Ejusdem Glauci» epiccdium ct epitaphium exstant 
inter Martialis c}fi grammata, 

Non de plebe domus nec avar.-e verna cal<isl.T , 

Sed domini sancto dignus amore puer, 

Munera quum posset nondum sentire patroni, 

Glaucia libertus jam Melioris erat. 

Moribus hoc formarque datum. Quis blandior illo? 

Aut quis Apollineo pulchrior ore fuit? 

Immodicis brevis est letas et rara senectus : 

Quidquid amas, cupias non placuisse nimis. 

Et epitaphium : 

Libertus Melioris ille notus, 

Tota qui cecidit dolente Roma , 

Cari deliciae breves patroni, 

Hoc sub marmore Glauciis humatus 
Juncto Flaminiae jacet sepulcro : 

Castus moribus , innocens pudore , 

Velox ingenio, decore felix. 

Bis senis modo messibus peractis 
Vix unum puer applicabat anuum. 

Qui fles talia, nil fleas, viator. 

Verba medenda s cevis Confero (v. 5 ). AVakcfieldus , Silv.cril. , 
v. v, p. 108 :*medentia laevus confero » (postremum in cod. Par.). 

Ploranternque animam (v. 22). Ut corpus ante justum tempus 
relinquere coactam. Cf. Markl. 

V. 27 sq. Melius haec exhibentur in cod. Rhedig. : « Inf. vates 
versa mea pect. tecum Plango lyra. » 

Impliciti (v. 46). Scii, amplexibus tibi. 

Jurataque... barba (v. 53 ). Non est valde optata, sed per quam 
etsi futuram saepe juraverat Glaucias, in hunc fere modum : Ita 
contingat mihi flos genarum ; ita mihi salvo barbam ponere liceat. 
Haec est explicatio Gronovii, q. v. c. rvn , p. 95 sqq. 4 o 5 . 

Nec te barbaricce versabat turbo catastce (v. 7 2). Optime haec idem 
restituit et explicuit, cap. xvi, p. 85 sqq. : * Mancipia venalia in 
catasta vel foro interea, dum pneconium fiebat, in orbem ire, 
currere, saltare nonnunquam cogebantur : non tam ut cogno- 
scerentur, quinam essent venales , quam ut adstantes et emptores 
accuratius ita specularentur corpora, illique sanitatem suam pro- 
barent : qua de causa et nudabantur et contrectabantur. Eam cir- 
cumactionem servorum pulchre turbinem catasta? vocavit. Qui in 
circuitum eunt vel currunt, orbem saltatorium versant, turbine 

versari dicantur recte, et eos turio versat. » Eumdem morem Grae- 
cis fuisse probat Menandri loco (exEphcsio , p. (i 9, cd. Meinck.) : 

jxiy r$r, p.01 doxw , v*ii rei»; 3 icuc, 
tn Tei; KuxXcic ifsaorsv tx^e^oxoTa 
xuxXu rpi^ovTa xat — fiAcGulycv. 

Cf. locum Martialis supra adscriptum. 

Dictys (v. g 5 ). Hic piscator Seriphius retibus cepit arcam, cpia 
clausos Danaen et Perseum filium Acrisius in mare projecerat , do- 
mumque retulit et educavit Perseum. Seq. versu victos ... parentes , 
de matribus ; v. Markl. 

Ipse pater sensus , ipsi stupuere magistri (v. 119). « I. e. sen- 
sus, quos ille imponeret versibus modulatione vocis : ex quibus 
cognosci poterat, quam bene ipsi poetae a recitante intelligeren- 
tur. ■■ Grohov. , Diatr., p. 3 g 5 , ubi plura de hac re. — Ad v. na 
sq. nihil interpretes, sed insunt, in quibus offendendum erat. 

Et angusta (v. i 3 o sq.). Verba sic lecta intelligi non possunt. 
Tolerabilem ope vett. edd. sensum excussit Marklandus in Adden- 
dis fingens : 


Et angustos artus jactare lacerna 

Enormi nou ille sinens. 

a Imponendo laxas et enormes vestes angustis artubus, facere ut 
artus majores appareant quam revera sunt; et hoc opponitur 
praecedenti : 

..... Brevibus constringere henis 
Pectora. 

Neutrum horum fecit Melior, sed semperad annos texta legebat. * 
Milvius agger (v. 176). Pons Milviussive potius Mulvius (codd. 
quidam antiquissimi etiam Molvius), ab Amulio Scauro censore 
factus, ab Augusto refectus , ad secundum ab Urbe lapidem , in 
via Flaminia, octo fornicibus. 

Gramine Lema; (v. 18 1). Dictum oportuit Nemea;, ut ipse 
passim in Thebaide; sed in ea locorum propinquitate hocnon tanti 
erat , quanti facit Markl. ' 

Bltesi (y. 191). Explicantur haec loco Martialis, Epigr. tui, 38 , 
ad Meliorem : 

Qui solcmnibus anxius scpulti 
Nomen non sinis interire Blxsi , 

Et de munifica profusus arca 
Ad natalitium diem colendum 
Scribarum memori pixque turbae 
Quod donas, facis ipse Blcsianum. 

Puero partitur (v. 207). Sic Markl. Sanior erat codicum scri- 
ptura pueri : partitur pueri amorem cum Meliore. 

Imbrifero pallens Autumnus hiatu (y. 217). Bene Markl. 

« Sciendum est imaginem hanc desumtam esse ex tabula aliqua , 
in qua pingebatur Autumnus ore hiante et patulis rictibus, efflans 
morbos, quibus maxime obnoxia est ea anni tempestas; unde 

Autumnu*que gravis, Libitinae quaestus acerbx, 

Horatio, Sat. 11 ,6, 19, et poetis passim. » 

Meruitve mori (v. 223 ). Verisimillime idem : renuitve. 

Dirtc comes ille ferce (y. 23 o). Othrus, Geryonae canis; vide 
Sil. Ital. , xiii, H45 sqq.; ibique Nic. Heinsium. 

(y. 234 .) « Jubet Glauciam, dum in somnis domino patronoque 
apparet , commendare ei parentes suos et sororem : qui quum imius 
Glauciae gratia niterentur, defuncto illo metus erat, ne patrono 
Meliori minus nunc curae essent. » Growov., Diatr. , p. 97. 

Carx. II. Ab initio significatur Surrentum (Plin., H. IV., 111, 
5 : « Surrentum cum promontorio Minervae , Sirenum quondam 
sede;» et plura Markl. ad m, 1, 64) et Puteolanum mare (vide 
infra ad y. 96); versu autem 6 modeste quinquennalia Neapoli- 
tana, quibus poeta noster erat coronatus; ct y. 8 dicit : Quum 
jam Actiacorum ludorum tempus advenisset. 

Gemina testudine (v. 17 sq.j. Sunt gemini fornices in scopulum 
excisum laborati , ut recte Gronov. , c. xvi , unde etiam hunc Se- 
necae locum repetimus : « Non vivunt contra naturam, qui fun- 
damenta thermarum in mare jaciunt, nec delicate natare sibi ipsi 
videntur, nisi calentia stagna fluctu ac tempestate feriantur?» 

Delinet (y. 47 )- Simillime Plinius in descriptione Laurentina? 
villae, Epist. n, 17 : « Altera fenestra adiqjttit Orientem , Occiden- 
tem altera retinet. » 

Adhuc vacua... Pisa (v. 65 ). Ante positum simulacrum Jovis 
Olympici. 

Servii (v. 75). Subjacet, ut Plinius in pictura Tusculanae vili», 
Epist. v, 6, cujus plurima cum nostro carmine utiliter compa- 
rari poterunt : Piscinam quae fenestris servit ac subjacet. >» Sic in 

seq. versu etiam paret. — Megalia et Limon praedia erant Pollii. 

Angitur (v. 81). Recte W eberus : a Indicari videtur qusedani 
invidia Limonis, »gre id ferentis, si dominus alibi versetur. » 

Carystos (v. 93). Vide ad 1, 5 , 34. 

Chalcidicas (v. 94). Vide ad 1, a, 264. 

Dicarchi moenia (v. 96 ). Festus : « Diceearchia vocabatur quae 
nunc Puteoli , quod ea civitas quondam justissime gubernabatur. 
Libi vide intt. , et Markl. ad h. 1 . de forma vocis. 

Tirynthia... A ula (v. 109). Herculanum : quod quam fecundum 
fuerit, notum omnibus est. 

Therapnaei (v. 111). Lacedaemonii, ut fluvium in Tarentino 
agro vocat Martialis, 11, 43 . Plura Markl. 

Hic seu siderias ... artes (v. 112). Ad astronomiae vel astrologia* 
studia hoc referendum foret, quibus otium fallere poterat amicus 
Statii. Sed codd. Paris, et Rhedig. : « Hic ubi sid. : »» quo recepto 
apparet pro sublimes dici intelligique ea qua? jam per partes exse- 
quitur poeta. Nam Pierias in Rhedig. correctorem prodit ut 
milita in eo codice. — Dissona carmina non alia esse videntur 
quam satirae. 

Plectrique errore superbus (v. 137). Gronovius intellexit : motu 
plectri per chordas; quod dubium esse demonstravit Markl. Tu- 
tius W eberus explicat de juvenili ingenii lusu , quo per varias 
res poetice exornandas Pollius vagabatur et errabat. 

Alias decuit Concordia mentes (v. i 54 ). Veram esse lectionem 
puto quam praebent cod. Paris, et Rhedig. : docuit , instituit, for- 
mavit. 

Carm. III. Ccelica (Ccelii montis) tecta subii (v. 14). « Quomodo 
dici potuit Pholoe subiisse tecta , quum statim sequatur illam depo- 
suisse sc in margine ripce t et eo loco ubi nunc sunt aedes Melio- 
ris? quin et Diana eam cubantem vidit, dura errat per septem 
juga. Non igitur intra tecta tunc fuit Pholoe, sed sub dit> , nu- 
doqttc sub aetheris axe. Lege: '« Cffilica tesca subit: » tesca enim 
seu tesqua sunt loca as]^ra et inculta, qualia fere sunt montes. 
Vide Horat., Epist. 1, 14, 19; Lucah., vi, 4 <>; interpp. ad Fc- 


Digitized by Google , 


IN P. P. STATII SILV. LIB. II. l5? 

stum s. v. » Marrl. Cf. ad Theb. , ni, 447. Quod in textu rece- 
ptum oportuit. 

Nivete... margine ripa; (v. 17}. Hic magnopere offendit Markl. ; 
sed nivete explicandum esse videtur frigidae, ut niveum profun- 
dum ap. Sil. Ital. , iv , 535 , quod tamen et ipsum ab N. Heins. et 
Markl. corrigitur. 

Avenlince... cervce (v. 21). Bene contulit Markl. Festum s. v. 
Servorum dies : «Servius Tullius... mdem Dianae dedicavit in 
Aventino , cujus tutelae sunt cervi. » 

Deposuit juxta (v. 4 1 ). Id est plantavit ; ex Virgil. , Ceorg., n, » 3 : 

Hic plantas tenero abscidens de corpore matrum 

Deposuit sulcis. 

Paullo ante Primcevam visu bene explicuit Gronov. , Diatr. 
p. 109, quae in perfectissima sevi sui ixpp constituta esse videtur 
et nova ac tenera apparet, ut Homerus de arbore, ad quam La- 
tona Apollinem enixa, dicat ( Odpss . ,vi , i 63 ) fe{ vuu< vi OT f fvC{ . 

Turbare (v. 48). «Non turbidum facere ab imo, quod folia 
levia et caduca non possunt , sed miscere et veluti variare. »Gio- 
hov. , Diatr. , p. 65 . 

Umbris scrutatur amantibus undas (v. 55 ). Per umbras intelligi 
folia arboris recte animadvertit Markl. ex Thebaid., 11, 401 : 

.... Amissa: redierunt montibus umbrae, 

coli. Virg. , Georg., 1, 34 a. Arbor igitur auctoris caloribus plena 
folia demittit ad undas , quas indefessa aspicit et scrutari videtur. 
Quare non necessaria est, etsi elegans, Marklandi conjectura tu- 
tatur. 

Et secrete palam (v. 69). Sanissima esse haec verba censeo, 
cum Gronovio, p. 110, qui ne explicationem quidem adjicien- 
dam putavit. Tumultus enim ad affectus et perturbationes animi 
refertur, ut notum : quare subjungit Statius : Qui non secedis, si- 
cut alii multi, quo cupiditatibus morem geras, sed vel secretus ita 
vivis, tamquam palam esses et coram omnium oculis. De hoc usu 
verbi secretus sufficit unus locus Taciti, Annal., xi, 21 : « Dum 
in oppido Adrumeto vacuis per medium dici porticibus secretus 
agitat. » 

Comere (v. 71). Statianum pro oraare : «qui honor divitiis non 
contingit , quum sepositas infelix arca strangulat et aeternum conclu- 
sas tenet.» Gronov., p. 169 sq. Vulgo condere , quod re diligen- 
tius pensitata retinet Ruhnkenius ad Rutil. Lup. , 11, 2, p. 79. 

Elysio (v. 74)- Dativus, ad Elysium. 

Carm. IV. Cod. Rhedig. : « Psittacus ejusdem. » Cod. Paris, et 
ed. pr. :« Ps. Atedii Melioris. » Conferas cum hoc poemate simile 
Ovidii, Amor., 11, 6. 

Vinceret, aspectu gelidi (v. 27). Melius nonnullae editt. : 
« vinceret aspectu, gelidi. » 

Nomenque locutus Ccesareum (v. 29 sq.). Martialis, xiv, 73 : 

Psittacus a vobis aliorum nomina discam : 

Hoc didici per me dicere , caesar ave! 

Nunc conviva levis , monstrataque reddere verba Tam facilis 
(v. 3i). Vide an in animo habuerit Statius quem Plinius quoque 
observavit morem psittacorum , H. N . , x , 42 : « Et quae accipit 
verba pronuntiat , in vino praecipue lasciva. » 

Respirant gramina plumee (v. 35). Sic Markl. Sed codd. et 
edd. vett. : gramine et vers. seq. Sicaniisque crocis : quae poetae 
manus esse videtur. Weberus : n gramen h. 1. , ut Propert., m, 
27, 17, intelligo juncum odoratum sive herbam schoenanthus. Sic 
assyrium gramen, infra, vi, 88. Vid. quae notavi ad Poet. eleg. 

graec., p. 774. * 

Carm. V. Ad eamdem leonis caedem a tigride refertur Martialis 
epigramma in Speci. 18 r 

Lambere securi dextram consueta magistri 
Tigris, ab hyrcano gloria rara jugo, 

Sieva ferum rabido laceravit dente leonem : 

Res nova, non ullis cognita temporibus. 

Ausa est tale nihil, silvis dum vixit in altL; 

Postquam inter nos est , plus feritatis habet. 

Fugiente fera (v. 1 1). Tigride. 

Carm. VI. Epigraphe in uno codicum Gronovii... ad Flavium 
Ruffum... Cod. Paris, et edd. vett. : ...Epicedion Pileti, i. e. Phi- 
leti, <*tXiivou. Vide v. 81 , io3, et Markl. 

Arcte tamen , et procul intrat Altius in sensus (v. 6). Acute ha°c. 

Plaga minor, quae arcte i. e. tenui vulnere, et ex longinquo (pro- 
cul), fere ut sagitta eminus missa, infligitur (nam de propinquo 
quasi et cominus facta sunt vulnera, L e. luctus, parentum, filio- 
rum, fratrum, eminus autem famulorum), altius descendit, etc. 

Dolor iste (deisque Si tam dura placent ) (v. 1 3). Melius haec scri- 
berentur ex optima conjectura Gronovii, p. xi4 : «Dolor iste : 
deisne , Hei , tam dura placent ? hominem , etc. » Cf. Mxrxl. 

Cervus Maronis (v. ao). De quo in jEneid. , vn, 483 sqq. 

Rusticus invisas (v. a8). Dum fuerit quidem Philetus elegans et 
i<xT»tc*. Hoc si servatur (ut servandum est) , legi necessario debet 
cum codd. Rhedig. et Paris. , item edd. vett. cunctis : invitas : 
invitae enim naves perniciem patriae advecturae mare intrabant. 
Markl. conj. : Troas in invisas. 

(v. 36 sq.) Cf. notum Horatii... Inter ignes Luna minores. 

Quales dubias discrimina formce De sexu transire jubent (v. 39 
sq.) Explicantur haec, ita reficta a Markl. , loco Hor., Od. 11 , 5 , ai : 

Quem si puellarum insereres choro , 

Mire sagaces falleret hospites 
Discrimen obscurum , solutis 
Crinibus ambiguoque vultu; 

et ipsius Statii inde expresso, Achill. , 1, 336 sq. : 

Fallitque tuentes 

Ambiguus tenuique latens discrimine sexus. 

Codd. : o aequales dubiae post crimina formae, etc. » Eviratos 
alii hic sine necessitate intclligunt, licet eos iisdem fere verbis 
Statius tangat infra, m , 4> 7° *q- : 

Haud ullo concussum vulnere corpus 

De sexu transire jubet. 

Horrore decoro (v. 43 ). Cod. Paris, in margine : « errore. » 

/i monium Pjlculen (v. 54). At Pylades oriundus erat e Pho- 
cide, Ovidio saepe dictus juvenis Phoceus. Quare Markl. conj. : 
Aonium , quia Boeotia Phocidi contigua, et ab ipso Statio, Achill. , 
1, 421 , junguntur Phocis et Aonia. 

Fortuna (v. 56). Conditio pueri servilis. 

Ructassent... incendia... Locros (v. 6a). « I. e. ructando ignem 

Locros vexassent. * Growov., p. 3x9. In quo capite (l) multa 
similia. Ac sane eo fortasse progressa est Statianae affectationis au- 
dacia. Ceterum Markl. non male proposuit undassent , ut Achill., 
1, 86 : 

jEacides... sanguine Teucros 

Undabit campos. 

In dextram (v. 65 ). Lege dextrum , imperantibus codd. et usu 
linguae; vide Markl. Dc praecedenti versu idem difficultates mo- 
vit : sed in zeugmate statuendo acquiescendum est, quia Lrsi in 
illis regionibus possessiones earumque situra non novimus. 

Vitee... adulta .* (v. 70 sqq.). Adolescentia*. Elea lustra sunt olym- 
piades. Multa hic de singulis Markl. Rhamnusiam poeta dicit 
Invidiam ob similia fere effecta cum Nemesi et ro Otiov fOsvip&v, 
neque tamen Nemesin et Invidiam eadem esse numina credidit, 
ut Markl. vult , etiam in eo falsus quod Rhamnusiam ap. Clau- 
dian. , de Bell. Get. , 63 1 , Invidiam interpretatur. Multa hic Sta- 
tius hausit ex celeberrima Ovidii pictura , Metam. , ii. 

Genitrix tibi sceva lacertos (v. 83 ). Obvium erat correxisse 
sibi , quod in codicum Paris, et Crucei margine factum esse vi- 
deo, mirorque non dudum ab editoribus receptum. Nam est acu- 
minis Statiani genuinus fructus. In superiori versu pro « non saevius 
atros, » scribendum esse videtur : « non segnius a. » Markl. vult 
h secius, » quod minus probem. Illud ductibus quoque litterarum 
convenientius. 

Reis... raptis (v. gS). Non « reis praeter spem ereptis judicio, » 
ut explicatur, sed reis in jus raptis, nota locutione. 

Solvisti ; subit ille pios (v. 98). Sane durius «subire pios;» sed 
admitti non potest ob cetera Nic. Heinsii emendatio tantopere di- 
laudata a Burmanno ad Anthol. lat., t. 11, p. 55 : 

Jam lucos subit ille pios. 

Moresque habitumque decoris (v. 104). MS. Florent, et cdd. 
quaedam vett. « decoros : » quare legendum «c moresque habitus- 
que decoros : vox enim habitus , quando de animo usurpatur , 

numero multitudinis plerumque effertur. » Markl., quem v. 

Carm. VII. In Pollae Argentariae, Lucani poetae uxoris, gratiam 
scriptum. Hendecasyllabi : vide Epist. 

Vestem perfundant ederee (v. 11). I. e. abundanter injiciantur 

sive aptentur et cingant. Bene explicatur locus imitatione Sidonii 
Apollinaris, quam Markl. comparat, Epist. vm, 11 : 

Sparsam stringe comam virente vitta ; 

Et rugas tibi syrmatis profundi 

Succingant edene expeditiores. 

Gallionem (v. 3 a). Qui patruus erat Lucani et Senecae frater. 

Et doctos equites (v. 46)- Quod verum esse vel Arbuscula Hora- 
tiana ostendit, « satis est equitem mihi plaudere. » Argutatur Mark- 
land. et «celsos equites» reponit, qua in re etiam Ruhnkenium 
assentientem habet, ad Gregor . Corinth., p. 307, ed. Schaef. 

Ingratus Nero (v. 58 sq.). Auctor vita» Lucani : « Prima ingenii 
experimenta in laudibus Neronis dedit quinquennali certamine. » 
At hic « nequaquam ei vicem reddidit , laudatorem suum primo 
semulatus , mox refrigerans deprimensque , denique occidens. » 
Gronov. , p. 1 83 . Quare ingratus. — Proferetur , exhibebitur. «Ti- 
tulus hujus poematii, in quo de Orpheos descensu ad inferos egit 
Lucanus, fuit, credo, KaraySovtG; , Subterraneus, seu Orpheus Ca- 
tae hlhonios : hoc mihi suggessit Lutatius , qui ad T/icbaid. , ix , 
4 * 4 » duos versus citat ex Lucani Catagonio (sic totidem litteris 
legitur etiam in cod. Regiae bibliothecae, nr. 8 o 63 ); quam vocem 
intelligere hactenus non valuerunt viri eruditi ; sed si legas Cata- 
chthonio et de Orpheo apud Inferos accipias , evanescet obscuritas : 
nisi malis Catonio , eodem sensu, de quo adeundus Salmasius ad 
Spartian. , Adr. , p. 1 7 1 ; et hoc forte verius ; vide Cic. , Epist. ad 
Fam., vii, a 5 . » Markl. Certiora fortasse habes in nova edit. 
Lucani, quam in hac urbe videre non potuimus. 

Forma... decore (v. 85 sq.). Hos versus Markl. merito pro spu- 
riis habet. 

Festa (v. 90). Cod. Rhedig. : « fata. » 

Sic et tu [rabidi nefas tyranni!) Jussus (v. 100). Wakefield. ad 
Lucret., 11, 799, scripsit : « S. et tu rabido (nefas!) tyranno Jus- 
sus, etc. » 

Terras despicis et sepulcra rides (v. 110). « Alludit ad ipsius 
Lucani verba, initio libri ix, de Pompeio. » Markl. Sqq. versus 
bene explicat Gronov., p. 1 19 sqq. : « Seu tenes beatum in Elysiis 
campis et bene meritum ( ita enim legit, etsi alterum seque rectum' 
nemus quietis, quam tu inducto et reducto Orpheo reclusisti. >• 

Luculus (v. iao). « Non inamabili facie, ut nonnunquam um- 
brae. » Gronov., p. ia 5. 

Solet hoc patere limen (v. i aa sqq.). In animo habet hic et in 
seqq. aliquoties Laodamiae et Protesilai historiam , in qua Hygi- 
nus, Fab. xo4, inter alia haec scribit : « Itaque fecit simulacrum 
cereum simile Protesilai conjugis , et in thalamis posuit sub simu- 
latione sacrorum et eum colere coepit. » Addit Gronov. , p. 4^, 
Apuleiura, Metam, viii [p. ao4, Elmenh.] : « Dies totos totasque 
noctes insumebat luctuoso desiderio; et imaginem defuncti, quam 
ad habitum dei Liberi formarat , affixo servitio divinis percolens 
honoribus, ipso sese solatio cruciabat. » Plura in hanc rem Gro- 
nov. , 1. c. Quo auctore reducendum etiam erat v. xa5 ex vett. 
edd. (adde codd. Paris, et Rhedig .) figura, ahl. , pro figuras. 

Excubatque (v. 1 3o sq.). Praeclara de his scripsit Gron., c. xxn, 
a p. iaa sqq. , quae legenda : licet ipsa Statii verba, aliter ac vo- 
luerit , accipi debeant. Sic enim : Apage jam mortis cogitationem; 
natalis dies Lucani est , quam celebramus. Finis carminis , eodem 
observante, ab ipso Lucano sumptum, viii, 707 sq. : 

Flere veta populos ; lacrymas luet usque remitte : 

Tam mala Pompeii quam prospera muudus adoret 


IN LIBRUM III. 

Epistola. Fideliter. Cod. Paris, in marg. : «« feliciter. «. 

Quiete. Pace animi; cf. Gronov., p. iai. 

Metium. Cod. Paris, et ed. pr. : * Novium. » 

Poteramus. Markl. , ut coda, et edd. vett : « poteram. » 

Scit quamdiu. n I. e. quam non diu; quam brevi tempore car- 
men illud scripserim : per contraria loquitur, et Earinum testem 
advocat temeritatis istius libelli. » Markl. 

Carmen I. Parvce... ane (v. 9 ). « Ut opponatur maximee illi 
quae Herculi sacra erat : v. intt. ad Ovid. Fast. , 1 , 58 1 , et ad 
Virg., jEneid., viii, 271. >» Markl. Versu praeced. reclusi est la- 
tentis; et seq. agresti Alcidce fortasse referendum est ad Hercu- 
lem Rusticum vel Silvanum , de quo Markl. citat Salmas. ad Lain- 
prid., Commod. , 10 . Videntur enim hunc statuisse in praediis ut 
deum averruncum praedonum et maleficorum , utpote Caci inter- 
fectorem. 

Gerentibus (v. 36). Ea voce rationem indicare voluisse videtur 
Statius, cur dimittendus sit Herculi hostis, cujus exuvias velut 
trophieum in humeris gerat. MarkJ. conj. ingentibus, ex Virgil., 
JEneiil . , ii , 7 »i : 

Htec fatus, latos humeros 

iuslernor pelle leouis. 

Hic (v. 46). Nepos Pollii. 

Atque exanimata dulercs (v. 48). "Verissime infantilis simpli- 
citas Herculis denotator , quasi maluerit vivere venustas bestio- 
las : pueriliter forma earum captus, ignarus veneni et ingenii 
serpentium, tum fraudis novercalis. Expressit hunc locum Sido- 
nius Epithalamio Polemii et Araneolae (v. i36 sqq.) : 

Parvulus hic gemino cinctus serpente novercae 
Inscius arridet monstris, ludumque putando 
Insidias, dum nescit, amat, vultuque dolentis 
Exstingui deflet, quos ipse interficit, angues. - 

Ilsec Gronov., Diatr., p. 119, alia insuper pulchra in hanc rem 
addens. 

(v. 5i.) Intelligitur hic Hercules musicus vel Musageles , dc 
quo videndi interpp. ad Ovid., Fast., vi, 81», et ad Sueton. , 
Aug. , c. »9. 

Jamque dies aderat (v. 55 sqq.). Describit idus sextiles, sacras 
Hecatse sive Dianae : qua die matronae faces portabant; vide in- 
terpp. ad Ovid., Fast. , m, »69, et ai. ap. Markl. 

Testesque ululant per devia Nympha; (v. 75). Ex Virgil., Mn. , 
iv, »68, in eadem narratione : 

Summoque ulularunt vertice Nympha:. 

lYec quo convivia migrent (v. 77). Supple, suadebant instantes 
nimbi quaerere, ex sequentibus, ut Markl. monuit, qui primus 
haec recte distinxit. 

Hieta sacris (v. 8»). Dicata ; vide Mabxl. 

Juvenem... Parthenopen (v. 9»). Per te revirescentem , redivi- 
vam : namque erat ante fessa trvo (inf. iv, 8, 55 !. 

Clausisti (v. 101). Vide ad 11, », 17. 

Mea numina (v. io 5 ). Cod. Paris., ed. pr. : « lumina , » per 
errorem ; unde Rhedig. : • limina. » 

Aras , Quas puppes velis nolint transire secundis (▼. 1 06). « Scili- 
cet religione prohibiti. Etenim religiosis viantium moris est , quum 
aliquis lucus aut aliquis locus sanctus in via oblatus est, votum 
postulare , sertum apponere , paulisper assidere : neque enim ju- 
stius religiosam moram viatori objecerit aut ara floribus redimita 
aut spelunca frondibus inumbrata, etc. , verbis Apuleii (initio 
Floridorum). •' G»o». , p. i 3 i. 

Levare (v. 1 1 9). Laevigare. 

Indomitusque silex cuna fornace liquescit [v. taa). ExVirgil., 
/Eneidos vm , 446 : 

Yulnificusque chalybs vasta fornace liquescit. 

Ferro (v. i» 4 )- Cod. Paris, in marg. : ■< ferrum ; • sed v. Marii, 
ex Gron. 

Dites Caprea; (v. i»8). Ob aedificia Tiberii Caesaris et cetera 
ornamenta. Domit. 

Taurubulce (v. 119). Ignotus locus, de quo idem Domitius 
conjecturam ausus est , esse viam Herculeam , ad traducendos bo- 
ves Geryonis, a v«0p 05 et (!«>*», trajicio. Alii legunt Tclebotr , 
nam Capreae «Teleboum regna,» Virg., £neid. , vxi, 734. De his 
omnibus v. not. Marii. 

Jam fortibus ardens Fumat arena sacris (v. 139). « Elegantis- 
sime Stat, fortia sacra dixit certamina haec palaestrica , quae in ho- 
norem Herculis exercebantur; quod nomen dari potest omnibus 
virilibus ludis, ut decursibus equestribus, etc. Contra mollia sacra 
sunt thiasi, epulae, ludi florales, pervigilia Veneris ; crudelia., quae 
fiebant Dianae Tauricae, etc. » Gaox. , p. i 33 . Marii, ob ceteros 
hujus periodi colores mavult insontibus. 

Felicior infans (v. i 43 ). Quam Archemorus, Pollii nepos; cf. 
v. 46. 

Liquidas (unctas) nodare palaestras (v. 167). Haec illustrat Gro- 
nov. , p. 1 38 - 1 53 , c. xxv. Idem vir, me quidem assentiente , ser- 
vat codicum lectionem Libycas, ut respiciatur ad luctam cum 
Anta-o : ex qua non necesse est « saevi ac sanguinolenti » notio- 
nem , huic loco sane non aptam , repetere prae ceteris ac retinere. 
Nimis hic, ut alias saepe, vel acutus, vel cautus et de sententia , 
ne male capiatur, anxius criticus Cantabrigiensis. 

Vincere mortem (v. 17»). Scribendum Mortem. Vicit ri» 
Alcestidem auferentem. 

Populea... silva (v. i85). Nam populus Alcidse gratissima , ut 
ait Virgilius. Vide Marxl. 

Carm. II. Conferendus cum hoc Propemptico Ovidii Propem- 
pticus Corinnae, Amor. , 11, 1 1 ; et clarus ille Horatii. 

V. 10 sqq. Vide ad Thebaid., vn, 792. 

Feta tepentibus undis (v. 17). Wakefield. ad Lucret., 1, io3a, 
fota tep. 

Pharium annum (v. 2»). Aegyptiacam messem. 

Molybdis (v. 3o). MoAsfSdic, plumbeum instrumentum, quod de- 
mittebatur ad exploranda profunda maris. 

Ad ortus (▼. 33). Quo navigaturus erat Metius. Vide Epist. Hinc 
et Zephyro soli, v. 1 ) 6 . 

Ifimbosaque nubila (v. 44). Cod. Rhedig. : «nimbos ac nubila;» 
et v. seq. altius pro arctius. 

Quamvis movet ominis horror (v. 52). « Lacryra* enim inter dis- 
cedentes ominosa:, et ubique, si exciderent invitis et fundere no- 
lentibus. Sic Virgil. : 

Ne me lacrymis, neve omine tanto 
Prosequere. 

Silius : 

Ominibus parce et lacrymis. » 

Gaon. , p. 160 sq., ubi plura de hac re. 

Abscissum... sequor (v. 61). Quid hoc sit optime intelligitur ex 
simillimo loco Horatii, Od. 1, 3, 21 : 

Nequicquam deus abscidit 
Prudens Oceano dissociabili 
Terras. 

In seqq. hiantes est avidos, avaros, ut recte Domitius. 

Bis pressit (v. 66). Glossa in cod. Paris. : « propter Pelion et 
Ossam. » • 

Timores (v. 80). Amicos pro quibus timemus. . 

Multisono... sistro (v. io3). Ed. Veneta, opinor, per vitium ty- 
pographicum : multisono : quod Markl. dilaudat; et Statii esse 
non dubitat. 

Et ripa coerceat undas Cecropio stagnata luto (▼. 109). I. e. hi- 
rundinum ( ex Procne Atheniensi ortarum) opere congesto mu- 
nita. De verbis vide Ma&xl. , de re huc transferendus est locus 
Plinii, ffist. nat., x, 33 , sect. 49 : “In vEgypti heracleotico ostio 
(hirundines) molem continuatione nidorum evaganti Nilo inexpu- 
gnabilem opponunt, stadii fere unius spatio : quod humano opere 
perfici non potest. In eadeip Aigypto juxta oppidum Copton in- 
sula est sacra Isidi, quam ne laceret amnis, eaedem muniunt 
opere, incipientibus vernis diebus, palea et stramento rostrum 
(i. e. linguam excurrentem : Groii., Diatr., p. 178) ejus firman- 
tes, continuatis per triduum noctibus : tanto labore, ut multas in 
opere emori constet. Ea militia illis cum anno redit semper. » — 
Invida Memphis. I. e. quae extraneis sacra sua et antiquam scien- 
tiam invideat neque communicare velit. Ita fere Beroaidus. 

Therapncei (v. m). Lacedaemonii , a Canopo, Menelai guber- 
natore. 

Lethceus janitor [v. 111). Gronovius bene intellexit de Anubide 
ximxi^aiX» , quare Cerbero cani eum assimilaverit Statius ; multus 
est de hac re, p. 187 sqq. 

Blando qua mersa veneno (v. 119). Quod aspidum venenum 
torpore et somno conficiebat; et mergi est verbum de somno usi- 
tatum. Non opus conjectura, alioquin acuta, Marklandi : veterno. 

Sidoniis iterata cadis (v. 140). Quia sidonia et tyria purpura 
dibapha. Vide Makrl. 

Carm. III. Duo codd. Gron. et Rhedig. : Consolatio ad Clau- 
dium Etruscum. De viro haec Domitius : a Claudius Etruscus 
Smyrnaeus, servili conditione Romam translatus, in imperatorum 
aula servivit, Tiberii primum, a quo libertate est donatus. Mox 
in aula Caligulae mansit; et Claudii qui successit; ct Neronis. A 
Domitiano in exsilium missus est, quum in re aprarii (sive potius 
fisci : fuisse enim videtur dispensator imperatoris, cf. Gevart. ad 
v. 86 ) administranda levi quodam errore lapsus esset ; lacrymis 
et pietate filii reditu impetrato revocatus est. Quum ad nonagesi- 
mum aptatis annum pervenisset , mortuus illatus est tumulo uxo- 
ris, deflatus mira pietate filii.» 

Nigras que putat properasse sorores (v. ai). Egregie Heinsius, 
probante etiam Murto., pigras ; quod sine inora recipiendum erat. 

V. 49 sq. Sic Martianus Capella apud Markl. : «* Altemisqne 
regit et regitur polus. » 

Multa super indole (v. 68). Quasi dicas multa superabnndante 
indole. Quod exemplum addere poteris aliis ejusmodi ap. Gron. , 
p. 1 5 g sq. , et 408. 

Passus (v. 72). — Scii, es, pertulisti. Tyrannum , Caligulam. 

Longo transmisit habere Neroni (v. 78). Longo explicat Gron. 
in longum tempus, qui diu, per totum imperii tempus , Claudium 
Etruscum in aula habuerit. Sed vera esse videtur MSStorum le- 
ctio : longo... nepoti : Claudius non filio transmisit eum, sed qui 
longe ab ipso erat, nepoti. Neque argutandum in eo cum Markl. , 
quod Nero non ipsius Claudii nepos erat , sed fratris ejus Ger- 
manici. 

Quis Superos metuens (v. 79 sq.). « Quis, qui diis ministrat, 
dicitur inserviisse tot heris, quot tu, Etrusce, inserviisti? Non 
Mercurius , non Iris, non Triton : illi enim singulis tantum inser- 
viebant, tu quatuor dominis.*» Markl. In quibus tamen verba 
certe Superos metuens merito ipse in dubitationem vocavit. Pro- 
meruisse est sibi devinxisse. 

Dalmatico quod monte nitet (v. 90). Sive , ut ait 1,2, 1 53 , 
dalmaticum metallum : aurum : de quo laudant Plin., H. N. , 
xxxiii, c. 21 : « Invenitur (aurum) aliquando in summa tellure 
protinus rara felicitate, ut nuper in Dalmatia, principatu Nero- 
nis, singulis diebus etiam quinquagenas libras fundens. » Adde 
Florum, r v, 12, $ 12, et infra, iv, 7, i 5 sqq. 

Perspicuce nives (v. 94). Crystallina pocula. Citant Plinium, 
xxxvii , c. 9 : « Contraria huic Gausa facit crystallum , gelu vehe- 
mentiore eoncreto ; nec aliubi certe reperitur , quam ubi maxime 
hibernae nives rigent; glaciemque esse certum est, unde et Grseci 
nomen dedere. » — Massyla robora , mensae citreae. 

Vigil ipse animique sagacis Exitus evolvis (v. 98 sq.). Verba sine 
sensu. Markl. conj. : animoque sagaci excitus , praeclare ! Super- 
sederi potuisse mutationis parte existimavit Weberus, qui geniti- 
vos animique sagacis reliquit ad normam locutionum suspensus 
animi , latus incepti : at, etiamsi dici poterat excitus animi , non 
poterat excitus animi sagacis. Ceterum excitus legitur in ed. pr. 
et aliis vett. 

Scriptum (v. io 5 ). Signatum, ya$9.yb('i. Vide Marxl. 

Lcesa profundo Cura mero (▼. 107 sq.) Fides tua ct irccuiXua. 
reruin Domitiani nunquam per vinum violata , sive, ut glossa co- 
dicis Paris. , vino mersa. 

Jura... genialia (v. gg). Miror Marklandum non scripsisse ge- 
nitalia , quum ipse bene de his praeceperit ad n , 3 , 62. Atque ita 
recte codex Rhedig. 

Populum (v. 143). « Unum ex populo, Etruscum; ut Horatius : 
Plebs eris , i. e. unus ex plebe. » Marxl. Ferreum inde annulum 
cum aureo , equestris ordinis insigni , permutavit. 

Patre renato (v. 1 54 ). Ab exsilio reducto. Vide Gaow. , p. 402 sq. 

V. 162 sq. Rem ita effert Statius, ut tam propinqua relegatio 
poenae nomen mereri non videatur : quod pluribus docet Gron. , 
p. 212 sqq. Curarum vero socius, i. e. collega Etrusci, multo 
gravius plectebatur. 

Sauromalas Latio non est dignata triumpho (v .171). Gevartus : 
- Domitianus de Sarmatis a se victis triumphare recusavit et lau- 
ream tantum Jovi Capitolino intulit , teste Suetonio. Inde Mar- 
tialis, viii, i 5 , de victoria Sarmatica : 

Hos quoque secretos memorabit Roma triumphos. 

Nec minor ista tuse laurea pacis erat. - 

V. 188 sq. De /Enea patrem ex incendio trojano eripiente. 

Doctce..-lineacerce(y. 201). Ad encausticam picturam hoc spectat, 
ut vidit Gronov. , p. a 16 sq. 

Hic (v. 2 1 3 sq.). In Italia ; in tua tellure , Smyrna : ibi enim 
cenotaphium tibi ex usu exstruet. Vide Marxl. 

Nostra quoque (v. ai 5 sq.). « Claudius filius dicavit tibi, o se- 
nex, nostra lugubria et pia carmina, meritus exemplo, i. e. quae 
exemplo pietatis suae meruit, a nobis elicuit. «Giton., p. 217. Cf. 
Epist. libro praepositam. — Sepulcro , pro honore sepulcrali. Vide 
Makxl. 

Carm. IV. Cod. Paris, et cd. pr. : Coma Earini. Sidonius Apol- 
linaris -. Corrue Flavii Earini. — Noto satis instituto Flavius Ea- 
rinus, libertus Domitiani, cui pocula miscebat, languente jam 
formae gratia, crines dicat AEsculapio Pergameno : nam Pergamo 
oriundus erat. De eodem exstant epigrammata Martialis , ix , 12- 

i 4 , 17. «8- 

Forsan et ipse (▼. io sq.). Non debebat Gronov., p. 218 sq., 
adeo spernere Domitii et Morclli explicationem , quum veram esse 
pateat, at contorta sint quae profert ipse. * Putans Apollo, in- 
quiunt, jam Bacchum, cum quo certat de piilchritudihe crinium, 

esse tonsum; et ostentans tibi, &sculapi, bos crines suos for- 
tasse et ipse consecrabit in illius aemulationem. » Seqq. de Gany- 
mede dicuntur. 

Sangarius puer (v. 4i)* Attis, a Sangaro, Phrygiae fluvio. 

Veterisque penates Evandri (v. 47)* Vide ad i, i, 34- Post 
cod. Rhedig. : « Pater inclytus orbis. » 

Norat coelestes oculos ducis (v. 53). «Id est, judicium et «xpi- 
fltiav Domitiani novit, et quam elegans formarum spectator ille 
esset : hoc enim vult per oculos. Ita Hercule Epitrap., v. a a : 

.... Quis namque oculis certaverit usquam 
Vindicis, artificum veteres cognoscere ductus? 

Marxl. 

Murrasque graves (v. 58). I. e. graviores quam alia vasa et po- 
cula. Quare non erat praeferenda lectjo cod. Paris, et ed. pr. : 
* murrasque puer. «> At versu abhinc tertio Markl. speciose cor- 
rexit clare puer , ob seqq. 

Pulchra? fuscaret gratia formce (v. 66). Hoc vel in vulgares 
grammaticae leges peccat. Domitius : fuscetur , quod non depravas- 
sent librarii; sed ingeniose et veri simillime Gronov., p. 219 : 
n gaudia formae, » magis etiam confirmaturo a Markl. ad h. 1. 

Nondum pulchra ducis clementia (v. 73 sqq.). Postea enim Do- 
mitianus legem tulit, quae castrari mares prohibuit, spadonumque 
pretia , quae apud mangones erant , depressit. 

Nunc vertex solus (v. 81). Hoc receperat Markl. e Domitii con- 
jectura : post inventum totidem litteris in ed. pr. et in cod. Pa- 
ris., cujus margo praebet etiam cirrus. Glossatoris est lectio cod. 
Rhedig. : cristis, quamWeberus, nimis ubique illi fidens, recepit. 

Hunc nova tergemina repetebat Gratia dextra (v. 83). « Repe- 
tebat est saepe comebat : immo et quum non comeret, saepe repe- 
tebat hunc crinem et lenta manu dupebat. Ideo etiam nova , quia 
quaecumquc dextra post aliam admovebatur capiti , semper a 
priore proxima nova erat, alia , non eadem , quum triplex Gratia 
sit... quoties enim repetebat, nova erat, quae proximo alterove 
ordine crinem deduxerat. »GaoN.,p. 220. — Saucia coma dieitur 
Nisi, quia postea vulneratus et trucidatus est. (Pausah. , 1, 19.) 
Cf. Markl. 

Portaverat auro (v. 94). Acute Markl. : « orbe. » 

Vultus hos usque relinque (v. 97). « Speculam quoque una cum 
comis demus : nec ullum munus gratius erit dssculapio , immo 
gratius erit aurea pyxide , modo tu in illo figas aciem , et relin- 
quas illic in perpetuum bos tam praeclaros vultus. 0 Marxl. 

Iliacos (Tithoni), Pjliosquc situs (v. 104). Haec ex i, 4 > i »5 : 

Tu Troica dignus 

Siecula, et Euboici traascendere pulveris annos, 

Nestoreosque situs, 

refinxit Marti. Ante eum simul, quod defendi certe poterat. 

Carx. V. Thalamisque... negasses (v. 10). Verbum negare cum 
dativo, ut supra, 1 , 124 : « saxa negantia ferro. » Vide Marsi.. , et 
praesertim Groh. , p. 298 sqq. 

Rapidi... praelia Circi (v. i 5 ). Bene Wakefield. ad Lucret., v, 
890, rabidi. Quem vide. 

Ter me nitidis (v. 28). Ter vicerat in certamine albano, victus 
est in certamine capitolino. 

jEgiale (v. 48)- Diomedis haec uxor, Philoctetae Meliboea. Se- 
quentia si ita scripta fuerunt a Statio, aliter intclligi non possunt 
quam boc modo : Et quamcumque aliam, cui quidem negatum 
erat sequi maritum , sievi planctus in furorem dederunt. Sed , ne 
plus dicam , nimis fiuxa haec et sine colore. Gronovius lectionem 
explicat quasi integram, sed eam in his sententiam invenit, qua 
nescias plane quid agas : nam ab reliquorum serie plane exclu- 
ditur. De Weberi interpretatione facile est judicium : a Sententia 
est : Et planctus quanquam (maxime) ssevi fecerunt (iEgialen et 
Meliboeam) Macnada. » Marklandus locum pronunciat « adeo im- 
maniter depravatum, ut sine codicis alicujus vel variantis lectio- 
nis adminiculo impossibile sit eum in sanitatem asserere. *» Equi- 
dem vitium non tam alte egisse radices existimo , sed certo mihi 
certius persuasum est, in quanquam latere nomen aliquod He- 
roidos , fortasse Lati» , quales supra verbo indicavit , Gnecarum 
solummodo, uti quidem hodie legitur, mentionem subjecturus. 
Ejus nominis inveniendi curam iis committo , quibus felicius in 
Statio commorandi otium est. Cogitavi de Laodamia Protesilai, 
qu» se jEmoniam dicit apud Ovidium in Epistolis. diMONIAM 
non nimis longe abest a ETCAMCAM (in antiquissimis enim A 
fere rotundum), e quo monstro elicere poterant ct quanquam. 

Nulos Alcyone veros (v. 58 ). Pullos veros non sic fovet, ut tu 
filiam privignam , priori marito ex priori conjuge genitam. Vide 
Marxl. 

Et nunc illa (v. 60). Sic Markl. in ed. ; sed in Addendis idem 
servata codicum lectione multo verius : « Et nunc illa, tenet vi- 
duo quod s. cub. , Otia , etc. * 

Auspice condita Phoebo Tecta (v. 74 sq.). Cumae; dicuntur 
litora mundi Hospita, quae mundum, nautas ex omnibus terra* 
partibus, recipiunt. Hospita , ut hospes, cum genitivo, cui dativus 
substitui non debebat ab editoribus. 

Parthenope (v. 79 sq.). Vide interpp. ad Sil. Ital., xn, 33 sq., 
praesertim Veli. Pat. , 1, 4 ; * Chalcidenses... Cumas in Italia con- 
diderunt : hujus classis cursum esse directum alii columba; ante- 
cedentis volatu ferunt, alii nocturno aeris sono... Pars horum ci- 
vium magno post intervallo Neapolim condidit. » 

Nulla foro rabies , aut strictce jurgia leges Norunt (v. 87 sq.). 
Receptum hoc vel ab recentissimis ex Marklandi conjectura : sed 
hiat junctura. Vett. edd. et cod. Paris. , ex parte etiam ceteri : « nulla 
f. rabies aut scita Ly cur gia : leges morum (sunt) jura viris : « quod 
non est cur deseramus. Leges moribus sancitae sunt pro jure scri- 
pto, et sola sequitas, sine imperioso magistratu. Nam ita distin- 
guendum : «... viris, solum et s. f. aeq. ,» pro et solum. Margo 
cod. Par. : « aut scriptae in jurgia leges. » Quod non nimis alie- 
num a- conjectura Wakefieldi, Sil», erit., vol. v, p. 119 : «nulla 
fori r. aut strictae jurgia legis : Mores jura viris soli , e. » « quan- 
quam , addit , et scita Lycurgia scribarum inscitiam non sapit. » 

Iliacoque jugum memorabile remo (v. 98). « Promontorium 
Campaniae, in quo Misenus, magister navis A£ne*, sepultus est, 
sepulcroque ejus remus tubaque insculpta. » Marxl., qui plura. 
— Teleboum domos , Capreas. 

/Enarue lacus medicos (v. 104). Plin. , Hist. nat., xxx, a : 
« In Autaria insula calculosis mederi produntur aquae. 

Statinas renatas. Plin. , Hist. nat. , 11 , 88 : « In eadem (Cam- 
pania) tt oppidum haustum profundo , alioque motu terrae Sta- 
tinas emersisse. » Ex interpp. 

Epistola. Tres habet. Scii, eclogas. Cod. Rhcdig. mire... habet , 
nisi quod quarta ad hon. 

Nam Vindicis , etc. Bene explicari non possunt. Lege cum codd. : 
«Jam Vind. » 

Et, si videtur, hact. « Sensus est : Si ita tibi videbitur, ha- 
ctenus, nec ultra, hujusmodi scripta edam : sin minus, i. e. si 
volueris me pergere, reprehendamur (ita enim legendum, non 
reprehendemur)', non ego invidos et malevolos curabo, sed per- 
gam. » Markl. 

Carmen I. Et rediit bis sextus honos (v. 9). « Bis s. h. est duo- 
decim fascium et lictorum honos, proprium consulatus insigne. * 
Gron. in ed. Sed praeferendum mihi videri fateor quod ejusdem 
viri acumen ante invenerat, et in Diatr., c. xxxvi , et Elench . 
antidiatr. , c. v , multis defenderat : bis textus honos , honos in 
praetexta toga, duplici, i. e. lanae et purpurae, textura facta. 

Noiique in leg?s (v. 14 sq.). Explicantur haec versib. 9, 10 et 
17 carminis 111. 

Moribus atque tuis (v. a 5 sqq.). Mores tuos (de quibus egregia 
collegit Gronov., p. 241 sqq.) huic quoque anno in exemplar 
praefulgere gaudent omnes Romanorum ordines; et a consulatu, 
quem tu gerere dignaris , ceteri honores omnes illustrantur. Gro- 
novii explicatio redarguitur quum toto tenore loci, tum versu : 

✓ 

.... Quid tale, precor, prior annus habebat? 

Contra Marklandum disputat Schradenu , Anim. in Musteum , 
c. xviii , p. 3 ia. 

Roma potens (v. a8). Sic codd. Sed optime MarU. : « Roma 
parens, » cui hic locus suus. Idem addit : «Vide autem in quan- 
tam sui oblivionem induxerit Statium calor extemporaneus ; in- 
vocat longam vetustatem , ut fastos excutiat et digna exempla 
proferat : putares statim cum Fabridis et Coruncaniis te rem ha- 
biturum esse : horum vero oblitus immani saltu descendit ad Au- 
gustum, qui mentibus hominum pauic recens ; et post tantam 
invocationis pompam , ut recenseret vetustatis non parva exempta , 
unius tantum mentionem facit. > 

Ter Latio deciesque tulit... Augustus fasces (v. 3 i). Recipi de- 
bebat cum Gronov. et Markl. : Latios. 

Ara Terenti (v. 38 ). Vide ad i, 4, 17. Paullo mitior adulationis 
insania apud Martialem, iv, 1 : 

Hic colat ingenti redeuntia secula lustro, 

Et qua: Romuleus sacra Terentus habet. 

Cupiuntque decem tua nomina menses (v. 43). «Nam duo men- 
ses jam sortiti erant nomina Domitiani : septembrem enim Ger- 
manicum nominaverat , quia eo suscepisset imperium ; et octobrein 
Domitianum , quia eo esset natus. Utrumque nomen abolitum est 
eo mortuo, tanta illius invidia, ut postea nullus mensis nomen 
imperatoris acceperit. » Domit. 

Tunc omnes patuere fores (v. 45 ). Clauso Jani ostio contra pa- 
tuere omnes fores sc. deorum, sive templorum, de quibus solis 
sponte sua cogitabit quicumquc haec leget. Janus sc clausit, at 
ceteri (dei) templa sua aperuerunt benigni ominaque dederunt 
principi. Ingeniose tamen Marklandus conjecit et longa nota le- 
ctoribus probare studet : Tunc omen plausere fores. Idem pro rex 
magne , restituit dux magne , v. seq., ad quem lege ejus doctis- 
simas animadversiones. 

Cakm. H. Mquore qui mullo (v. 4 )- Melius codd. et edd. vett. : 
lento. 

Videor discumbere... Cum Jove (v. 10). Modestissimus hic Noster 
prae Martiali, ix, 93 : 

Ad aenam si mc diversa vocaret in astra 
Hinc invitator Cacaris , inde Jovis ; 

Astra licet propius, Pallatia longius essent. 

Responsa ad Superos liare referenda darem : 

Quaerite qui malit fieri conviva Tonantis; 

Me meus in terris Jupiter eccc tenet. 

Effusaeque impetus aulce (v. 23 ). Extensio. BencBarthius : « Spa- 
tium magnum, amoliens vclut cum impetu vicina et obstantia 
sedificia. * Addit e Lucretio [v, 201] Markl. : « Quantum coeli te- 
git impetus ingens. » Margo cod. Paris. : ambitus. Seq. v. pro 
campi altera manus in cod. Paris, campis , Markl. dubitanter 
spatii, Wakefield. ad Lucret., iv, 4 1 8 , camerce : omnes frustra. 

Mons (v. 27 sqq.) Vide ad 1, 6 , 26; ct de metaphora, v. 3 i, 
vid. Markl. 

Secreta... carmina (v. 55 ). «Sunt carmina reconditiora, non 
quotidiani cantus, ut vestis seposita apud Tibullum. »• Marrl. 

Patrice... senectae (v. 68). Vespasianus enim vixit annis sexa- 
ginta novem. Paullo post Markl. e Barthii conj. : « habilesque 
domos, » quod recipiendum erat pro «habites. >» 

Carm. III. Hendecasyllabi. Fossas, quae viam Appiam in tractu 
terracinensi difficilem reddebant (vid. interpp. ad Horat. , Sat. 1, 5 ), 
Domitianus arenis congestis replevit et silice viam stravit. Celebrat 
hoc etiam Martialis,. ix, 104. 

Nec frangit (v. 7 sq.). Nero fossam ad navigandum per Pom- 
ptinas paludes a baiano (aliis ab avemo) lacu t)stiamque inchoa- 
verat. Plura v. ap. Gronov., c. xxxix. 

Coronat (v. 10 sq.). Claudit, ligat; v. Grotc., p. 24° sq- Qui 
castae Cereri. Referuntur haec , observante Bernartio , ad edictum 
Domitiani « existimantis nimio vinearum studio negligi arva : Ne 
quis in Italia novellaret, atque in provinciis vineta succiderentur, 
relicta, ubi plurimum , dimidia parte, » ut ait Sueton. , c. vu. — 
Qui censor prohibet. Vide ad 111 , 4 , 73. De aedificiis Domitiani 
omnia fere nota, insuper exposita a Markl. ad vss. 16, 19, 20. 

Hic , caeno bibulo (v. 20 sqq.). Haec ita a Markl. reficta , enar- 
rante horum versuum sententiam ipsis fere Statii verbis : « Via 
publica ad Cumas, sinum gauranum et Baias, pessime affecta erat : 
quippe obsessa profunda et gravi arena, adeo ut « piger axe 
vectus udo nutaret cruce pendula viator, sorberetque rotas ma- 
ligna tellus. » Nec quicquam proficeres , si viam publicam evitare 
velles et per campos circumjacentes iter facere : quippe Vultur- 
nus amnis eos tenebat : adeo ut « plebs in mediis latina campis 
horreret mala navigationis. » Duplici huic incommodo occurrebat 
Domitianus : namque , effossa veteri materia , caementis et novo 
injectu viam solidabat : campos vero restituit , siccando lacunas 
et, ponte facto, Vulturnum in ordinem et alveum suum redi- 
gendo. » De poetica locutione Romae admovit Baias , pulchre 
egit Gronov. , p. 268 sqq. 

Graves arenas (v. a 3 ). Vetus aliqua ed. exhibere dicitur : pu- 
tres : v. Markl. Speciose; sed erratum fortasse ob v. 126. 

Latina (v. 3 o). Cod. Paris, margo : Larina , cum gl. : Larinates 
in Campania sunt. 

Sordidoque to/o (v. 53 ). Heinsius probabiliter : torrido. Vide 
Markl. 

His parvus (v. 59 sq.). « Hoc est , Si tu velles , Domitiane , h» 
manus facile Isthmum , parvum jam nec magni operis censendum, 
perfoderent , nec ipsis obstarent Lecheae , qua» ceteris ( Demetrio 
regi, Caesari, Neroni hoc tentantibus) inexpugnabiles fuere, aut 
qua» maximum negotium facerent. » Gron., qui plura p. 161 
sqq. De voce Lecheo , pro quo Graeci Aexaiw, Romani Lecheas , 
sive, ut Statius alibi, Lechceum , vide doctam not. Markl. , ubi 
tamen tempora et poeseos genera non satis distinguit. Ceterum in 
inarg. cod. Paris. : nisi dcvice vetarent , ut etiam edd. aliquot ; 
intelligit devias aves (ap. Ovid. ), id est mala omina ferentes, 
G. Bachet de Mezeriac , Comment. sur les £pi<tres d’Ovide, t. 1 , 
p. i 85 sq. 

Hujus janua (v. 97 sq.). Incipiebat via Domitiana ab arcu trium- 
phali Domitiani; v. Markl. 

Imbri (v. 100). I. e. quum pluit : sed poeta dignius : « Quantus 
nubila quo coronat Iris , » ut reposuit probante Markl. Heinsius. 
Cod. Rhed. Iris habet in litura. 

V. in. Hunc versum in MSS. et edd. omnibus sequuntur hi 
duo : 

Qui primo Tiberim reliquit ortu, 

Primo vespere navigat Lucrinum, 

qua* sane superiorum vim refringunt neque cum vss. 36 , 3 7 bene 
stare possunt : quare Markl. eos ejecit. 

Scandes belliger , ob\‘iosque currus (v. i 5 7 ). Quod intelligi non 
potest. Ed Venet., cod. Rhedig. , et Paris, in marg. : annuesque ; 
unde Gronovius optime fecit : abnuesque. « Nam et hoc, inquit, 
in laudem trahebat Domitianus , fastidisse , quum posset jure trium- 
phare. Unde Martialis, ix, loa, v. 19 sq. : 

S«pe recusatos parcus duxisse triumphos 
Victor hyperboreo nomen ab orbe tulit. - 

Markl. 

Carm. IV. « Hic est ille Victorius Marcellus, cui Institutiones 
suas oratorias inscripsit Quintilianus, ut bene observat Gron. » 
Markl. Idem Latinam viam sternendam susceperat. Vide vs. 60. 
Horatianas, quae huic epistolae insunt plurima», imitationes non 
opus singulatim persequi. 

Lydia ripa (v. 6 ). Ripa Tibridis ; stagnum navale , naumachia 
Domitiani. 

Cessat Centeni moderatrix Judicis hasta (v. 43 ). « Nam Marcel- 
lus fuit patronus in causis apud centumviros , quorum judicia nunc 
cessabant. Ii hasta utebantur insigni. » Domit. V. citatos a Barth. 

Latiique ducis si numina pergent (v. 57). Sic Markl. Sed haec 
in conditione posita scribere non potuit Statius. Deserenda non 
erat codicum et edd. omnium lectio : « L. d. sic numina per- 
gant : » et parenthesis signis h*c includenda usque ad v. 60 :.... 
renovare latinas. Sic , scii, ut ex animo precor. Usus hic voculae 
sic in precationibus notus et plus satis explicatus ab interpp. ad 
Horatii carmen : 

Sic te diva potens Cypri. 

Poscit avus , pnestatque domi novisse triumphos (v. 7’i). Qua» 
non intelligere se fatetur Markl. Explicarim ita, neque tamen 
plane mihi satisfacio : Avus tibi hoc praestat , sive dat , factis suis , 
ut, quos alii foris quaerere et cognoscere debent, tu domi jam 
videas et noveris triumphos; sive, hoc tibi prastat pater, ut domi, 
vel sine expeditione et experimento armorum, jam noveris quid 
sit triumphus : quo magis tu praeparatus militaris gloriae curricu- 
lum ingrederis. — V. seq. deprehende est sectare , aemulare et 
assequere. Deinde versu 76 antiquam lectionem, globia pro cu- 
ria , Marklandus argute calumniando damnat, quum sit unice 
vera. Sed talia non tangimus, ubicumque, qua» ille reposuit in 
Statio, sine offensione legi possunt : mutationes enim ejus narrari 
omnes nisi in longo commentario nequeunt. 

Fractas ubi Vesbius (v. 79). Imitatur Vir g. y JEn., m, 575 sq. 
V. Gaoir. , p. 269. Wakeheld. ad Lucret., x, 724, frustra raucas. 

Proavitaque toto Rura.., mari (v. 83 ). Rura quae sita sunt toto 
illo tractu maritimo vel litore circa Vesuvium. Temere Markl. ha»c 
pro corruptis habuit. 

Procul ista tuis , Tifata, Teate (v. 85 ). Sic olira edd., incom- 
mode. Codd. lectiones si expedire studeas, fere ad Marklandi 
conjecturam ducunt, quam receptam oportuit : «procul ista tibi 
sint fata , Teate : » quae civitas erat Marrucinorum , ubi posses- 
siones ab avo habuit Marcellus. Vide hoc ex Plinio demonstrantes 
Gcvart. et Markl. 

Nec enim Tirynthius almcr Pectus amicitice (v. 102). « Sc. est : 
Neque enim Tirynthius jam fama amicitiae est, postquam tecum 
comparari coepit; *> haec et similia Gronov., p. 271 sq., de quibus 
merito dubitat Markl. Optime conjecit Hugo Grotius : « nec enim 
retinentius almae Pectus amicitiae. » 

Carm. V. Alcaicum. Septimius ex Africa oriundus. 

Cuncta vernans frondibus annuis (v. 9). Sic Markl. (codd. ve- 
ris), melius quam criticus suus Wakefield. ad Lucr. , iv, 55 o. 

Multo lumine (v. 14). Fumo ex igne, affectate; v. Gronov., 
p. 280 sq. 

Hic mea carmina (v. 22 sqq.). « In Albano festas Quinquatrus 
instituit Domitianus Palladi, quam prae ceteris diis colebat ac tu- 
telarem sibi sumpserat, immo cujus filius gaudebat vocari. » In 
his igitur commissionibus festis coronam oleaginam auream ter 
reportaverat Papinius. Multa de hac re Gronov. integro c. xlii, 
p. »73 sqq. 

Relictis uberibus (v. 35 ). Hoc est lacte depulsum , ut ait Hora- 
tius. V. Markl. — Dc Juturna Varro : « Juturna inter proprios 
deos Nymphasque ponitur. » 

Dolosa? nescius Africce (v. 38). Ob fidem punicam. V. Markl. 
Ante eum e codd. : Vadosce. « Vadosam ad Syrtes spectare puto. » 

Webbr. 

Arcto lumine purpuree (v. 42). Angusto clavo. V. Markl. 

Plura pones (v. 57). Ponere pro condere, artificum et poeta- 
rum verbum satis illustrarunt interpp. ad Horat. , e. c. ad Art. 
poet. , 1 20. 

Carm. VI. Confer cum hoc carmine ejusdem icunculae descri- 
ptionem apud Martial. , ix, Epigr. 44 * 

Patulis... septis (v. 2). « Septa loca juxta campum Martium, 
ubi signa artificum erant venalia , et pueri et res pretiosiores. 
Martial., ix, 60 : ^ 


In septis Mamurra diu multumque vagatus, 
Hic ubi Roma suas aurea versat opes. » 


Domit. 

Alter Castor (v. i 5 sq.). «Lucifer : nam quum alternis vive- 
rent, nonnulli Dioscuros Luciferum et Hesperum dixere.» Web. 
— Ad v. 17, cf. Schraderi Anitn. in Musceum , c. xvi , p. 288. 
Hic tibi qua? docto multum vigilata Myroni (v. a 5 ). < Par odii 


Digitized by Google 


ADNOTATIONES 


»78 

est versus Cinnse' poetae : « Haec tibi Arateis multum vigilata lu- 
cernis Carmina. » Markl. 

Lysippe (v. 37). Ab hoc enim parva illa statua facta. Mar- 
tialis, ix, 4 5 : 

Alciden modo Vindicis rogabam 
Esset cujus opus laborque felix. 

Risit : nam solet hoc ; levique nutu , 

Graece numquid, ait, poeta, nescis? 

Inscripta est basis indicatque nomen. 

AYZinTIOT lego : Phidia* putavi. 

Telchines (v. 47). Cod. Rhedig. : Cyclopes , male. 

Alece lucis vidit Tegeee a sacerdos (v. 5 2). Auge, Alci filia, Mi- 
nervae Alea sacerdos in Arcadia, ab Hercule compressa. Vide 
Markl. 

At heee clavce meminit manus : aspera sedes Sustinet (▼. 57 sq.). 
Haec ita refinxit Markl. ex Martiali, ix, 44 • 

Hic qui dura sedens porrecto saxa leone 
Mitigat , exiguo magnus in aere deus. 

Vulgo e codd. et edd. vett. : ■ Pocula, adhuc saevae (vel leevee) 
meminit manus altera esedis. Sustinet (sc. eum, statuam,) occul- 
tum. » Sed codd. Domitii et margo Paris. : « At haec larvae meruit 
manus aspera sedis. » Neque tamen persanatus locus. 

Acies ... narrabat opimas (v. 65 ). Acute Markl. : referebat , cujus 
glossa in textum se insinuaverit; i. e. huic tribuebat, imputabat. 
Sed non accusandum narrabat. 

Thebanos tantum excusasse triumphos (v. 70). Quia Hercules 
origine Thebanus. 

Nasamoniaco... regi (v. 75). Annibali. Vide Martial., ix, 44 * 
Vestinus (v. 94). Vindicis amicus; de cujus indigna caede ab 
Nerone imperata narrat Tacit., Ann., xv, 68, 69. 

Iliacas geticasque domos (v. ioo). «Trojam, quam Hercules 
vi expugnavit , et Diomedem, Thracum sive Getarum regem , quem 
propriis equis , quos ille humana carne alebat , epulandum tra- 
didit. » Marki.. 

Scevce marcoticus arbiter arce [v. io 3 ). Busiris Aegyptius, in 
aris, quas advenarum sanguine replebat, ab Hercule immolatus. 
— Libyce , Scythiceque puellas. Amazonasct Hcsperidas. 

Carx. VII. Sapphicum. 

Ingens opus (v. 3 ). MarkI. : epos , quod intelligendum. Sed 
recte opus , ut et lyrici notio poematis insit : ingens, precatur, 
opus contrahe in minus. 

Nec major sitis (v. 1 1). « Nec est opus (ad carmen tenuius) ma- 
jore siti et modicus haustus sufficiet. » Markl., qui ncc reposuit, 
quum codd. et edd. habeant nunc. Neutrum esse verum videtur : 
nisi forte dicas , majore opus esse Castaliae haustu ad lyricam su- 
blimitatem quam ad Itcc-jtou*? t 6 ifixXov. Unum restat, ut vulgatam 
(Marklandi enim conjectura infelicissima) ita explices : nunc (quum 
ad Maximum scribo) majores spiritus sumendi sunt, nec nisi pu- 
rissima quaeque promenda , non fraternae acies et profana odia. 

Dite viso pallidus fossor redit, crutoque concolor auro (v. 1 4 sqq.). 
«•Hunc locum expressit Sil. Italicus, i, a 3 i : 

...» Astur avarus 

Visceribus lacerte telluris mergitur imis, 

Et redit infelix effosso concolor auro. » 

Heinsius. De dalmatico auro v. ad m, 3 , 90. 

Liticenve notus Hectoris armis (v. 19 sq.). Misenus ; vide Vir- 
cil. , JEneid ., vi, 166 sq. Dicit promontorium Misenum Cumis 
propinquum. 

Domo capta (v. 38 ). « Captae simpliciter dicuntur res rclict* , 
ct capere pro hereditatem adire. » Gron. , p. 288. Domus pro re 
familiari. Paullo post computat ignem de impensa pyrae. 

Sarmatis ' (v. 5 i). Ut vagis, dped-cpiot;. Cf. Markl. 

Timavi alumnum (v. 55 ). Livium Patavinum. Reddis , refers. 

Carm. VIII. Codd. et edd. vett. sic fere : Ad Jul. M. congra- 
tulatio vel gratulatio . 

Damna Vesevi (v. 5 ). Ingentem Vesuvii eruptionem sub Tito 
factam respicit, de qua Plin., Epist. vi, 16 et 20, ct scriptores 
de Herculano ct Pompeiis. 

Secreta (v. 6). Sola , sine aliis. Markl. : laetata. 

Sc juveni mediam dat virgo parenti (v. 26). I. e. mediam inter duos 
fratres, quo et m, 1, 176, et insequentes comparationes ducunt. 
Sic Markl. reposuit. Codd. et edd. laetam pro mediam. Idem 
vers. 27 ut spurium ejicit, qui sane hujus loci esse non potest, 
sed absurditatis a Markl. insimulari non debebat. Rectius, ut ipse 

ait, post v. 3 i collocaretur. Docet poeta, femininam quoque pro- 
lem ipsi fore laetam et honorificam : pueros quidem decere magis 
virtutem et facta publica, at ex virgine eum citius habiturum ne- 
potes, ob pubertatem maturiorem, ut recte explicuerat Dodwell. 

Abantia classis (v. 46). Euboica. In Euboea Chalcis, Neapolis 
et Cumarum metropolis. 

Volucrem (v. 48). Columbam. Vide ad m, 5 , 79. — Eumelis. 
Eumeli filia esse debet Parthenope : sed mihi quidem ignotus hic 
mythus. De effigie in templo loquitur. — Actcea . Attica. 

Patrii sen>ate Penates (v. 54 ). De his egit Gronov. , p. ago sqq., 
ita ut patria: Penates paullo clarius dictum fuisse appareat : sed 
ideo solum non debebat recipi ab reccntioribus. Cautus magis 
erat ipse Gronovius. — Seq. v. laboribus est incommodis, da- 
mnis; vid. Markl. 

Lampade prima (v. 59). « I. e. simul atque festae nuptiis ejus fa- 
ces extollentur : sine respectu ad secundas nuptias, v Gnotv.,p. 289, 
qui e poetarum ratione loquendi hoc demonstrat. 

Carm. IX. Cod. Rhedig. : Hendecasyllabi jocosi ad Pl. Gr. — 
«* Mihi videtur hoc carmen aemulatio Catulliana : nam et Catullus 
eodem argumento in Calvum conqueritur, quod sibi librum mi- 
serit in Saturnalibus pro munere; carm. xiv, 17 : 

I)i magni ! horribilem et sacrum libellum , 

Quem tu scilicet ad tuum Catullum 
Misti continuo, ut die periret 
Saturnalibus, optimo dierum. » 

Domit. — « Hic Plotius Gryphus (seu Grippus , seu Griphus , seu 
quocumque nomine gaudet) vix idem esse potest, qui apud Ta- 
citum, Hist. m et iv, occurrit : quippe iste Gryphus honores sub 
Vespasiano gesserat; hic vero juvenis erat, quando hendecasyl- 
labos cum Statio risit. Noster fortasse erat filius illius : et ita sen- 
tire jam video Dodwellum , Annal. Stat. , c. liv. » Markl. 

Te Germanicus arbitrum sequenti Annonce dedit (v. 1 7). « Sequens 
annona est facilis, obsequens, obediens procuratori Plotio. » Gron. , 
qui docte de hoc usu vocis sequi exposuit , p. 296 sqq. 

Bruti senis oscitationes (v. 20). « Intclligere videtur Brutum , 
qui in philosophia secutus est Antiochum Ascalonitam et veterem 
Academiam, Antiochique fratrem Emphylium. » Domit. — « Non 

ambigo , quin Brutus ille familiaris Ciceronis intelligatur. De quo 
apertior Fabii locus in Dialogo de oratoribus (c. xxi ) : « Brutum 
philosophia; suae relinquamus. Nam in orationibus minorem esse 
fama sua , etiam admiratores ejus fatentur : nisi forte quispiam 
Bruti pro Dejotaro rege ceterosque ejusdem lentitudinis et te- 
poris libros legit , nisu et carmina eorumdein miratur : fecerunt 
enim et carmina et in bibliothecas retulerunt, non melius quam 
Deero, at felicius, quia illos fecisse pauciores sciunt .» Gron., 
p. 3 oo. 

Turbine conditus ruenti (v. 27). « Turbo ruens , ineta inversa,, 
quae est iigura harum mercium compactarum etiam hodie. » 

Wzi. 

Alborum calicum (v. 45 ). Salmas. : Alvorum , cal. Heinsius: Ob- 
barum , c. Vide Marrl. 

Quid ? si quum bcne(y. 48 sqq.). «Statius hoc vult : Si ego tibi 
porto matutinum ave, aequumne est tc, tanto superiorem, salu- 
tationis vicem mihi reddere? absurda haec esset talio. » Markl. 


IN LIBRUM V. 

Epistola. « Libro quinto Silvarum bene nos monuit P. Scri- 
verius, praefationem ad Ab. non totius libri, sed prima; tantum 
Silvae esse. » Gron. , p. 3 oa. 

Vulgo deerant voculae est et; quare Gronovius prius conjecit 
morum tuorum pax , i. e. quies : «Notabilis, inquit, prudentia 
summi vatis, et seculo suo nati, memorisque se sub Domitiano 
vivere; qui, quorumcumque opes ac virtutem laudat, iis etiam 
tranquillitatem attribuit : h. e. contentos esse praesentibus tutis, 
nec malle periculosa. «Multa de hac re pulchra disseruit, p. 3 o 3 - 
309. Sed post in ed. Statii probavit quod partim e codd. Markl. 
dedit, quem vide; in sqq. etiam, ubi vocis officiosus de clientibus 
usum explicat. 

Carm. I. Ed. vet. : Epicedion in Priscillam Abascantii uxorem . 

MLseramque accessus ad aurem Conjugis orbati (v. 19). Merito 
in his verbis offendit Markl. Statianam esse locutionem probat ex 
Thebaid. , v, 74 • « Placidasque accessus ad aures; » sed deinde 
iniytt. Pro voce miseram exspectatur nullus vel clausus vel ali- 
quid ejusmodi. Legendo apices litterarum tentare posses neutram - 

que accessus ad aurem , si quidem in superiore adhuc carmine 
ad Plotium versaremur. 

Omnis matertera (v. n 5 ). Omnes Musae, sorores Calliopes, 
matris Orphei. — Seq. v. tegeret est comitaretur. V. Ma&ki.. 

Mater Achilleis (v. 36 ). Thetis, fluctus allidens busto Achillis. 
Cod. Rhedig. in seqq. : offringere. 

Censore (v. 4 *)* Domitianus in censura laudatissimus; vide 
Gmonov., p. 241 sqq. Et probare proprium verbum de censori- 
bus. Vide citatos a Markl. ad v. 45 . 

Nuptuque prior (v. 45 ). Ita Markl. e conj. Turncbi. Codd. et 
edd. r nuplumque , de quo recte Weberus : « Nuptus est pro nu- 
ptiis ; et vel si nuptum pro neutro participii habendum esset , 
stare poterat , ex more hujus sevi poetarum ; ut Lucanus statim 
ab initio certatum dixit pro certamine. » 

Unum novisse cubile (v. 55 sq.). « Videtur sibi Statius contradi- 
cere, si conferas v. 45 Sed lenienda interpretatio est, et in- 

telligendus Statius quasi dixisset : Postquam tua uxor facta est , 
tui unius novit cubile, tui unius amore ardebat. » Markl. Haec 
interpretatio sequentibus confirmatur. 

Quid Arctos , quid Boreas (v. 81). Tautologia non ferenda. 
Certa haec emendatione instauravit Markl., Auster scribens pro 
Arctos , ut jam habeas quatuor mundi plagas, ortum, occasum, 
Austrum et Boream. 

Omnia nam betas (v. 92 sq.). « Res laetas et bene gestas nun- 
tiaturi non solum cum tabellis laureatis, sed etiam summis hastis 
lauro vestitis veniebant; ex contrario, qui res turbidas et impro- 
speras aut novos motus in provinciis excitatos aut bellum nun- 
tiabant, rei tristis indicinm pinnis in summo hastarum lancea- 
mmvc fixis praeferebant. » Gaow., p. 3 10 sq. ex Salinas, ad 
Histor. Aug.j vol. 1, p. ioa 3 , pluribus haec probans. Recto judi- 
cio deinde MarkL famosa in damnosa mutandum suadet, quia 
vocis famosus in malam partem captae Statii aetate non gravia satis 
documenta exstant. 

Pandere quis centum (v. 95 sq.). Egregie haec illustrat Salma- 
sius apud Gronov. , Diatr. , p. 3i 1 sqq. , et Elencli. Antid. , p. 28 , 
cujus disputationis summam ita reddit Markl. : « De illo loquitur 
Statius, qui praeerat centum equitibus legionariis. Frenare cen- 
tum equos est ducere vel praeesse centum equitibus ; intermixtus 
maniplis , quia hi equites per manipulos, qui erant legionis, di- 

stributi, ita ut quaeque cohors suos equites haberet. Eo vero tem- 
pore cohortes singulae legionariae equites habuere adjunctos le- 
gionarios centum et viginti [vel, ut idem alias accuratius, centum 
triginta duos]. Centum vero rotundo numero dixit St., de quo 
genere loquendi v. ibi Gbonovidm. » 

Nec tamen hic mutata quies (v. 117). Cod. Paris. : hinc , fort. 
vere. 

Si castra darent (v. i 3 o). Si lex castrorum permitteret feminas 
esse comites virorum; sed non permittebat. Vide Mabxl. Idem 
paullo post divina tela Librantem bene explicat, tela praetentan- 
tem, antequam in dextram Domitiani traderet ab ipso vibranda, 
ut quidem nulla nisi se digna, gravia et ponderosa , projiceret. 

Velis adnubilat aura (v. 149)- Nubes adigit, ventur* procell* 
nuntias, antecedens pro consequente. Markl. malit obsibilat , ob- 
strepit, ut Ovidio Boreas obmurmurat precibus ; vel certe obnu- 
bilat. 

Maestos Quod prior exegi (v. 1 8 x sq.). Distingue hae cum Mar- 
klando : ...maestos (vel maesti, conjugis) Quod prior (linquo) : 
exegi, etc. Versu sq. cod. Rhedig. melius : «vidi omni pridem 
te fl. n. , » sine in. 

Propria: signa cultricis amorem (v. 19 1). «L e. in basi statua 
mentionem fac amoris mei erga Gesarem. — Sueton. , Domit., 
c. xiii : a Statuas sibi in Capitolio nonnisi aureas et argenteas 
poni permisit, ac ponderis certi. «> Markl. 

Cynareiaque germina (v. 1 1 4). Scribendum erat Cinyreaque , a 
Cinyrae filia Myrrha. — Corycia: comte, crocus. 

Quaque Italo gemitus (v. aa 3 sq.). « Sacerdotes Cybeles gestan- 
tes deae statuam et digladiantes inter se furore , ad Almonem us- 
que fluvium progrediebantur extra portam Capenam, ita repne- 
sentantes de* luctum, quum flevit Atyn; illicque lotis cultris et 
deposito furore, ad templum redibant. Deponit igitur illic gemi- 
tus Cybele, quoniam ejus sacerdotes, quum illic pervenerunt, la- 
crymas et furorem ponunt. * Domit. et plures quos cit. Barth. 

Clamoremque rogi (v. 127). I. e. conclamationem mortu* ad 
rogum, de qua et de formula palam facere dixit Gron.,p. 3 17 sq. 
In una re accuratior Marklandus : «Tres erant, inquit, concla- 
mationes mortuorum : prima erat statim post excessum defuncti , 
ubi palam factum est ; secunda ad rogum , de qua hoc loco Sta- 

tius; tertia post peracta tumuli solerania , de qua intelligendus 
Virgil., jEneid., m , 68 : 

Magna supremum voce ciemus, 


coli. Serv. ad vi, a3i. » 

Siccatam membris (v. a 3 o). «Memorabile est, quod de hac 
Priscilla narrat Morellus ad h. 1 . : nempe inventam esse in eodem 
monumento vi* Appi* conditam et siccatam membris integris 
anno 1741» sub Sixto iv pontif. rom. » Marei.. 

Mox in varias mutata novans Effigies (v. a 3 i sqq.). Explican- 
tur haec iis qua* memoravimus ad 11, 7, v. 122. In vocibus Illo 
Maia tholo incommoda sane loci pro materia mentio : quare 
Markl. auro. 

Mens ceque parantur Assiduce (v. 2 36 ). De sacro parentali et de 
silicernio v. ad h. 1 . Bernart. — Domus : nam s*pius hoc vocab. 
sepulcrum indicatur. 

Jubet ire faces Proserpina (v. 2 54 sqq.). « Totus locus sum- 
ptus ex Virgilii Culice, v. 260 : 


Obvia Persephone comites Heroidas urget 
Adversas prteferre faces. » 


Markl. 

Carm. II. Cod. Rhcdig. et ed. Parmensis inscripsere huic car- 
mini : laudes Crispini , Vettii Bolani filii. De patris vera laude 
sufficit unus testis omnium incorruptissimus , Tacitus , Agrie. , 
c. xvi , et. saepius. 

Impellunt lumina guttas (v. 4)* I- c. propellunt, movent, ex- 
citant. 

Optanda propinquant Tristia (v. 11). Pro simplici sunt , quia 
;etati illi propinquus erat Crispinus. Cod. Rhed., edd. pr. et Ven. : 
propinqui , quod nullo modo probari ab recentissimo editore de- 
bebat. Cod. Paris. : propinquis. 

Trabea Remi (v*. 18). Trabea romana, equitum insigni. Cf. 
Marei,. 

Per jugera Circi (v. 21). Nusquam invenitur jugera dictum, 
ifiquit Markl. , « nisi de dimenso agro et ad certam mensuram 
definito : * quare reposuit : per munera C.; vide ipsum. 

Pater ; quippe ille (v. 3 i sqq.). Dc his rebus lege 7 ' ac it. , 
Annal. , xv , prine. 

Exerto qucenam bona tempora bello (v. 39). I. e. aperto , opp. 
Fraudibus. V. Markl. Vulgo exorto; sed illud tacite Gronov. 

Nemeeea viderent Arma (v. 48)* Hoc Domitius restituit e codd. 
et edd. vett. lectione monstrosa vectita vid. ; sed quanta inde 
proveniant incommoda , optime ad h. 1 . exposuit Markl. et Ler- 
rteea ipse conjecit, i. e. sagittas lermeas hydrae veneno tinctas. 
Idem vero in nota ad seq. v. ostendit quomodo illa in hujusmodi 
poetis ferri possint : « solitum enim iis arcessere epitheta a causa 
remotiori ; deinde ita arcessita interventu medii alicujus conjun- 
gere cum re de qua loquuntur, quasi proxima et nativa , «» ut 
Nemeaeus et Cleonceus , quod utrumque ad Iconem ncmeseum re- 
fertur, jam sit simpliciter pro Herculeus : nam neque armis ne- 
que arcubus usus fuerat ad strangulandum leonem. Ac sane 
cod. Rhedig. , quanquam solus, praebet Nemea p. 

Fructumque exspirat in umbras (v. 70). « Dicit Statius, arbo- 
res, nisi luxuria carum compescatur falce, pro fructu nihil datu- 
ras esse nisi frondes et umbras. » Markl. 

Pietasque per omnes (v. 74 sqq.). Ita distinxit egregieque illu- 
stravit hunc locum Gronovius, p. 3 aa sqq. : « Omnes numeros 
pietatis, Crispine , implevisti; prout unius cujusque persona 
ordoque requirebat, erga illum grassatus es. Sic fratrem quidem 
aequaevum anteponebas; patrem venerabaris; infelici autem matri 
ignoscebas. Hei mihi! hic fatum domus vestrae matris mentione 
facta animum meum ulcerat et pungit : tibine illa temperare 
manu sua venenum sustimiit? etc. Ita abrupta et pnecisa hic ora- 
tio , ut magnam perturbationem figuret : in qua exprimenda di- 
vinus plane Statius noster. Admonere non protrita notione dici- 
tur quicquid aliquo cum aculeo teloque in memoriam redit , ut 
Justinus : Hujus virtute quum civitas libertatis admoneretur. » Et 
alia exempla exquisita addit, aucta ab ipso, p. 4 i 5 , et a Markl. 

Flectentem justis (v. 83 ). Id est, explicante Marklando, justis 
et solemnibus funeribus eam flectere, in tuam gratiam vertere 
studentem. 

Libraret Julia (v. 102). Lex Julia de adulteriis. Codd. vibra- 
ret, quod injuria mutavit Markl. , recte judicante Wakefieldo ad 
Lucret., v, 1329, quum sit, vibrare pararet, de conatu. 

Medii bellare togata Pace fori (v. 108). Vocab .pace, a Markl. 
profectum, debilem reddit sententiam. Codd. et edd. recte : 

strage , i. e. in medio Foro, ubi togati stragem patiuntur, ut in 
Campo paludati. 

Stupui , Martemque putavi (v. 1 1 7). De qua Marklandi emen- 
datione Weberus : « Sed qui ipse jam Mars habitus est, quomodo 
potest cum Ascanio, cura Troilo, cum Parthenopaeo (qui intel- 
ligendus , v. ia 3 , pulcherrimus heroum ad Thebas) , mortalibus 
omnibus, comparari?» Codd. et edd. : armatumque p. , i, e. licet 
militiae annos nondum tetigeris (v. vss. 8 sqq.), talem tamen te 
prostitisti, ut pro viro te haberem annis portandis, ut jam milii 
videreris armatus esse. Noli cum Markl. verba nimis urgere. Seq. 
v. idem pro trojana tela maluit sarrana, i. e. tyria, quia,Vir- 
gilio auctore, Dido venabula ipsi dederat, et tum usus non est 
patriis. 

Miseramque patri flagrabat Elisam (v. 120). Quid facias vo- 
cula patri? Recte mihi videtur restituisse Markl. puer , sed ce- 
tera intacta relinqui oportuit. Flagrabat est amore incendebat. 
Vox pater ex iis est quae compendiis scribebantur : quare errores 
in ea non rari. 

Hilaris... frater (v. 126). Laetus ex munere aliquo Domitiani. 

Qui tibi tam tenero (v. i 3 osq.). Significat Crispinum inter Sa- 
liares sacerdotes receptum esse. Cf. Grohov. , p. 33 1 sq. 

Undoso... conjuge (v. x 3 * 7 ). Istro. Cod. Paris, et ed. pr., e gl. : 
gurgite. 

Forsan et ense latus , si numina principis adsint , Cinctus 
(v. 1 54 sq.). An principis favore opus est, ute/ire cingatur? Non 
intelligo hoc. Gladiumne honorarium , in promium datum , vo- 
luit Marklandus? Loci ab eo laudati nihil docent. Codd. et edd. 
ipse pro ense : recte, si intelligas stipatores ducum, ut paullo post 
de lictoribus : cingi superbis fascibus. Quod deinde repositum 
est, si pro sic , habetur in cod. Paris, et ed. pr. 

Coetus solitos (v. 160). Scii, auditorum ad recitationes; vide 
Markl. Inde Achilles infra pro Achilleide. Hei mihil sed , pro 
sed hei mihil ut saepissime in ejusmodi exclamationibus. Recte 
comparat Markl. Thebaid., xii, 3 40. 

Carm. III. Carmen perfectissimum longaque cura politum. 

Primum animum (v. 34 ). « I. e. redeuntem a stupore, quo 
nimius dolor mentem ejus obnubilaverat. » Gror., p. 335 . 

Infaustce... novercce (v. 4 °). Cod. Rhedig. : infestae. 

Siculi... sepulcri [v. 5 i). Quod jEneas Anchisa* in Sicilia struxit. 
Notum ex Virgilio. 

Graiorum vis ulla virum (v. 54 ). Hoc non nimis bene dictum. 
At vide quid offerat cod. Rhedig. et marg. Paris. : vis nuda vi- 
rum , egregie. Accedit cd. Ven. : vis uda. 

Prreciperem reditum (v. 5 g). « I. e. monstrarem , utpote sa- 
cerdos et potens umbrarum. Verbum prteciperc magistrale, et 
auctoritatemdenotat.u Markl. Idem paullo post pro torvo Maroni, 
quod nec ipse video quomodo possit locum habere, etsi bella ce- 
cinit Virgilius, conj. docto M. 

In ardentem , (si) liceat , moritura maritum (v. 68). « I. e. rao- 
riens se jactura , impositura in maritum , vel moritura super ma- 
ritum. Nihil magis Statianum. # Gron., p. 336 , quem v. coli. 
MarkI. 

Sed nec modo se (v. 7 1 sqq.). Optime horum versuum senten- 
tiam expediit Gron., p. 337 S< I*> cujus explicationem tanquam 
suam ita reddidit MarkI. : « Sed objiciat aliquis : quare tu tara 
immaniter doles, quandoquidem neque natura neque pietas in- 
juste in hac re fecit : natura , quia naturalis ordo est ut pater 
praecedat filium; pietas , quia tu pie luges patris obitum; at si 
injustam haec se dedisset, ille contra tuum obitum pie luxisset : et 
haec quidem fuisset pietas injusta. Respondet Statius : Vera qui- 
dem dicis ; sed ego patrem optimum ita amavi , ut mihi praema- 
turo obitu raptus videatur; nec absurde hoc facio, aut sine exem- 
plo : quippe et Erigone non minus fiebat senem parentem exstin- 
ctum, quam Andromache puerum filium : immo et Erigones 
pietas in hoc laudatur, quod prae doloris impatientia laqueo se 
interfecit, quum contra Andromache male audiat, quod post He- 
ctorem alium maritum ferre potuerit, nec solum ferre, sed et 
inservire. » Inde pro Fatorum reponit Annorum , plaudente Wa- 
kef. ad Lucret., 111, 681. 

Et Pallas (v. 91). Non sine veri specie Phoebus reposuit 
MarkI. , q. v. 

Arcadia .... testudine.... lyre (v. g 3 ). Verissime docuit Gronov. , 
p. 345 sq., testudinem hic capiendam esse pro parte lyrae, quum 
aliis exemplis , tum Tibulli : 

Artis opus rane , fulgeas testudine et auro, 

Pendebat laeva garrula parte lyra. 

Seq. vers. initium vehementer controversum et conjecturis sol- 
licitatum. V. interpp. addito Burmann. ad Anthol. lat vol. it, 

p. 655 . 

Septena... fama (v. 95). De Pleiade tragicorum. Versu sq. re- 
gum dolos dixit, quia Atrei et Thyestae exempla tangere amant, 
quum tragoedia significatur. 

Heroos gressu truncare tenores (v. 99). Elegiam intelligit. 
Exsere semirutos subito (v. 104 sq.). Ita fere codd. et edd. vett. 
Quae si servantur, in hunc prope modum explicanda erunt : Erige, 
Parthenope, vultus tuos e pulvere, qui Vesuvii eruptione necopi- 
nantibus injectus eos paene diruit et delevit (cf. Waxef. ad Lu- 
cret. , 11, 367), ac lugentis modo crinemmontis igne tactum pone 
in tumulo magni civis tui. Sed si vel maxime verba integra te- 
nere velis, afflato tamen monte , in quo sensus nullus, summa 
necessitas est mutari in afflatum monte , cum V. D. ap. Gron., 
p. 349. Multa de hoc 1 . scripserunt Gron. , Diatr ., c. li , Elench. 
Anti-Diatr. , c. vn, et Markl., quae hic non possumus persequi. 
Nic. Heinsius conj. : vesuvino pulvere , ex desubito : nara V saepe 
per B expressuro. Markl. : Exs. semiustos sive semustos vesu- 
vino fulgure v., ex Virgil. , jEneid . , 111, 678, de /Etna, 

Fama est Enceladi semiustum fulmine corpus 
Urgeri mole hac. 

Et v. seq. idem : 

Crinemque afflatu montis adesum. 

Cod. Rhedig. et cd. Venet. : sepultum. 

Specieque comam subnexus utraque (v. n 5 ). « Et Nestoris ube- 
rantem et Ulyssis consideratam eloquentiam superans, utriusque 
nomine coronatus es. * Barth. 

Ponere purpureos... amictus (v. 119). Pro induere : quod nescio 
sane si quis alius hoc sensu dixerit. Quare Markl. : sumere p. 

Pendet : et ambiguo gemina: certamine terree (v. ia 5 ). Nihil 
satis honorificum natalis origo pendet , ita simpliciter enuntiatum j 
et majus quiddam jure exspectes post illa, nec simplex patria: 
decus. Scribendum erat curo Gronovio : « Natalis origo Pendet 
in ambiguo geminae certamine terrae : » nam quod Marklandus 
voluit : pendet ab amb. , plane non est hujus loci. Ac jam video 
cd. pr. et cod. Paris, exhibere in amb. , non ab. 

C.raia refert Selle (v. 127). « Graia Selle est Velia, Lucaniae op- 
pidum, dicta Graia, quoniam a Phocaeensibus condita, teste Stra- 
bone, Iib. vi, init. Latiis adseita colonis, propter antitheton 
Statio adamatum : quasi dixisset Selle a Graecis condita , a Lati- 
nis habitata. Qui de Selle in Epiro haec interpretantur, et inde 
arcessunt genus Papinii patris, nugantur : prunum, quia nulla 
fuit urbs eo nomine in Epiro. Sella: enim populi , qui et Selli et 
Helii dicuntur, occurrunt apud Plinium et Strabonem ; sed nulla 
urbs Selle. Deinde quomodo esse potuit Sellius sive Epirota Sta- 
tii pater, quum supra, v. 119, dixerit filius, illum sumsisse to- 
gam preetextam et bullam auream ? qua: certe nobilitatis romaiur, 
non epiroticie insignia fuerunt. Necesse est igitur falli Lilium Gy- 
raldum, Dialog. tv, et Domitium Calderinum et ceteros viros 
doctos, qui Sellen vel Sellas Epirotarum patriam Papinii patris 
statuerunt, quum plane Velinus fuit de gente. • Marxi.. Quseidem 
adjicit de urbis Veliae nominibus variis, ea jam melius habentur 
in Mueuteri docto libello de hac urbe : Velia in Lucanien, coli. 
Kiddianis ad Dawes. Misc., p. aio. 

Graius qua puppe magister (v. 1x7 sq.). Palinurum dicit, qui 
prope Veliam undis demersus, ubi Palinuri promontorium , notura 
ex Virgilio. Sed edendum erat Phrygius , non Graius, e Heinsii 
cod. , Parisino, Rhcdig. , et ed. pr. V. Marsi. 

Mceon et inde suum (v. 129 sqq.). Egregie hujus loci senten- 
tiam perspexit Markl. , minus felici successu sanationem aggres- 
sus. Necesse enim est ut jam probetur illud ambiguum certamen 
gemina; terree : nec sane aliae esse possunt quam Velia et Nea- 
polis. Similiter de Homeri patria certaverant graecar urbes : quae 
benignior Statio materia , quam ut uno alterove versu ea defun- 
geretur. Desunt igitur aliqua, quorum convenientissimum huic 
sententiae principium dant cod. Rhedig. et Paris, a sec. manu, cui 
majorem esse fidem habendam quam ipsi hujus codicis textui, 
facile demonstrarem , si id nunc ageretur : nam collatum esse eum 
antiquiore hunc codicem certissima sunt indicia; hi igitur : 


Major at inde suum longo probat ordine vita:; 


sequebatur sine dubio Parthenope , quod in principio hujus ver- 
sus, ut voluit Markl., esse oblitteratum nimis absimile vero. 

»• >9 

Simili modo, perrexit Statius, Athenae, Smyrna vel quaevis illa- 
rum urbium certantium apud se natum esse contendunt 

Msoniden , aliiequc aliis natalibus artes 
Diripiunt. 

Ita enim, alite que , codd. et edd. ; plane ignoro unde in hanc 
ed. venerit « aliae atque aliis. » Istud Mceon e/, licet Gronovio non 
improbatum, vero sensu detecto apparet quam sit absurdum. 

Alit victos immanis gloria falsi (v. i 3 a). Non male a edd. vett. : 
et inanis. Sequens ibi de Neapoli intelligcndum. V. Markl. 

Sit pronum vicisse (v. 141 sq.V Recte Gronov., p. 367 : * Dicat 
sane aliquis pronum esse ac facile sub domesticis judicibus coro- 
nas mereri : quid vero habebit invidia, quo admordeat achaicas, 
pythicas, nemeas, isthmicas victorias tuas? » 

Tu par assuetus Homero (v. i 5 g sqq.). « Ille heroico carmine 
scribebat, tu solutis vocibus , i. e. prosa, eum aequabas et passi- 
bus cequis comitabaris , nec prosa tua majestatem carminis Home • 
rici minuebas. Optime haec explicat Ruffinus, de Compos, et me- 
tris oratorum , v. 9 : 

Optimus orator sequitur ratione poetas, 

Cognatus virtute sua ; metrumqoe recusans 
Hic quoque vult numeris voces frenare vagantes. 

Rem autem optime exprimit Seneca, Consol. ad Polyb ., c. xxx : 
•• Agedum illa quae multo ingenii tui labore celebrata sunt, in manus 
sume, utrius libet auctoris carmina: qua? tu ita resolvisti , ut , quam- 
vis structura illorum recesserit, permaneat tamen gratia. Sic enim 
illa ex alia lingua in aliam transtulisti, ut (quod difficillimum erat) 
omnes virtutes in alienam te orationem secutae sint. » Marsi,. 

Teneri plorata domus (v. 164). «Lavinium, ubi erant ®des 
Veneris communis nomini latino; plorata ob ./En eam filium in 
Numicio mersum. »> Domit. Idem neglectam tellurem Alcida? ex- 
plicat Campaniam , ubi inter Misenum et Puteolos terra s. tellure 
neglecta aggerem in exteriore pelago struxit ibique traduxit bo- 
ves. Markl. : dilectaque t. A. , Baulos oppidum intelligens. 

Sub te Dardanius (v. 178 sq.). Intelligit quindecimviros sacro- 
rum, qui Palladium servant. 

Lustrataque Tempe (v. 209). Markl. : monslrataque , vel, quod 
magis probat, asenvaque. Cod. Rhedig. : inotaque , i. e. ignotaque. 

luistra parentis Tarpeii (v. a3a). Est agon Capitolinus, alias quin- 
quennia. Totum locum insigniter corruptum ita instauravit Markl., 
refutans simul et removens longa dissertatione principum virorum, 
Scaligeri, Casauboni, Gronovii errorem, qui sibi ex h. 1. persua- 
serant Thebaidem a Statio commissam esse tum in agone Capito- 
lino ac non placuisse, sed ab aliis Statium superatum. 

Urgebat (v. a34)- Alacriter sectabatur, aemulata est. 

Non sua junera (v. a 4 5). Osiridem et Attyn in Isiacis et Cybe- 
les sacris. ' 

Vidit et exemplum genitrix (v. a63). « Duo parentum summa 
vota : superstites relinquere liberos et ab iisdem pie lugeri. Ma- 
ter igitur in hac summa tristitia gavisa est , quantum possunt lu- 
gentes, tam pio filio, et ab eodem haec lamenta sibi, quum se fata 
abire jussissent, conferri vovit. Gaudebat exemplo, quod in se 
quoque recasurum sperabat et optabat. » Gro.v., p. 383. 

Si thessalicas Admeton in oras (v. 272 sq.). Sic locum corru- 
ptissimum restituere conatus est Markl. , cujus longam expositio- 
nem videas ipse. Nimia tamen argutia judicavit emendationem 
Heinsianam, quae plus etiam ex antiquae scripturae apicibus reti- 
net et aliis quoque de causis verior esse videtur : 


.... Si thessalicas JUtstin ad oras, 

Si lux una retro Phylaceida rettulit umbram , 


Protesilaum , qui in unam diem ad Laodamiam remissus est. Ja- 
cobsius ad Anthol. grac. t vol. xti, p. 234, proposuit : 

Si Thessalidis (?) Admetus in ulnis 

Si Stygia uuda retro Pb. 

Cabm. IV. OEtcece Paphiceque Lampades (v. 8). Stella Veneris 
matutina, et Sol, qui ab CEt* montis regione exoriri videtur. 
Senec. , Here. fur. , i3a : 

Jam caeruleis evectus equis 
Titan summa prospicit OEta. 


Sic Gronov. Sed Orellius in Eclogis poet. lat. , ed. 11 , p. 228 , 
animadvertit, quum nocturna quies desideretur, magis consenta- 
neum esse Hesperi ortum ab OEta inteliigere (Catuli., lxik , 7 : 

Nimirum OEtaros ostendit Hesperus ignes) 
et Luciferum, ut Veneris stellam. ^ 

! 9 * 

Gelido spargit miserata flagello (v. 10). Non offendo cuin 
Markl. in locutione questus spargere flagello , praesertim quum 
roris matutini aliqua hic injiciatur notio. Sic Orellium quoque 
judicasse video. — Miserata exprimit : tanta est miseria mea , ut 
vel Aurora, me somno caruisse animadvertens, misericordia me» 
tangatur. 

Ca&x. V. «Misellum carmen, ultimum inter Sta tiana tam or- 
dine quam ingenio... Mihi videtur Statius imperfectum reliquisse. » 

Markl. 

Serpere crudeles (v. 20 sq.). Wakcfieldus, in Silv. erit., vol. iv, 
p. a 3 , corr. : « Carpere crudelem vidit lanugine malas» (postre- 
mum hoc codd.), i. e. et vidit crudelem (cinerem) carpere, etc. 

Quum meditor terdena (v. 24). In codd. et edd. vett lacuna : 
quum in terd., quam voce meditor explevit Domitius; Gro- 
nov. et Markl. : nitor, i. e. cum laboFe et dolore carmen pango. 
Etiam inversu 27 lacunam monstrant antiqui libri, ita : « Orsa 
est : atque ira tacendi. » Quod editum est , Domitio et ipsum de- 
betur; sed vel ob metricam libertatem suspectum, qualem non 
unquam sibi indulgebat Statius. 

Tenues ignavo pollice chordas (v. 3 i). Ita vel tremulas Markl. 
conjecit. Veteres : excludit ramis : ignavo. 

Fomentaque quaero V ulneribus , sed summa , meis (v. 4 *)- H*c 
jam a Markl. merito notata, et ante eum ab Heinsio, qui conje- 
cit sed vana. Verum restituit Weberus ex cod. Rhedig. : «vulne- 
ribus, quee summa, m. » — Seqq. a versu 46 in antiquis corru- 
ptissima paullo liberius reficta ab Marklando, quem sequitur 
editio. Singulas mutationes indicare nobis per spatium non licet. 

Ferum erat (v. 49)- I. e. aequum erat, merueram sane, ut in 
Horatiano : 

Metiri se quemque suo modulo ac pede verum est. 

Sic recte Gron. , p. 391. 

Loquaces Delicias doctumve sui convicia Nili Infantem (v. 66 sq.) 
Quid velit Statius, optime significat Martialis, ab Markl. allatus f 
iv, 42 : 

Si quis forte mihi posset praatare roganti , 

Audi , quem puerum , Flacce , rogare velim : 

NiHacis primum puer is nascatur in oris; 

Nequitias tellus scit dare nulla magis. 

In seq. versu lingua nimium Marklandi est. Codd. : lingua simium . 
Unde Gronovius fecit lingua simili , imitationis mimicae perituirt : 
cujus de hac re v. uberrimam explicationem, p. 3 g 4 sqq. Si- 
mium, quo etiam Venetae ed. et cod. Rhcdig. scriptura summum 
redit, non esse rejiciendum contenderem, si mensura simjum Sta- 
tianis exemplis posset defendi. 

Vinctum (v. 70). Fasciis, ut recens natum. Vide Mae&l. Qui 
seq. v. Pulsante mque... auras scribit, quum codd. exhibeant Po- 
scentemque , quod tuetur Wakcfield. ad Lucret., 11, 367. 

Properaverit ille , Sed merito properabat , amor (v. 75 sq.). « Ob- 
jectio est et objectionis solutio. Dicet aliquis : Satis festinus fuisti, 
o Stati , in amore tuo erga hunc puerum , donando illi libertatem 
adhuc infanti. Respondet Statius : sed merito properavi et festi- 
nus fui in donando libertatem quae tam brevis fuerat. Eadem 
constructio ap. Horat. Sat. v, 10, 64 sqq. » Makkl. 

Blandoque sinu , jamjamque natantes Exercere genas (v. 84 sq.) 
Haec sine sensu sunt. Edd. vett. cura cod. Rhedig. : excepere g. : 
unde Markl. haec ita constituit : * Blandique sinus jamjamque na- 
tantes excepisse genas. >» I. e. sinus blandi erant excepisse genas , 
pro blande excipiebant genas, etc. In seqq. Risus pro arrisione, 
qua arridet Statio. 


ADNOTATIONES 


IN P. PAPINII STATII THEBAIDEM. 


IN LIBRUM PRIMUM. 

Muris... Tyrios accedere montes (▼. 9 sq.). I. e. saxa thebana» 
regionis attrahi cantu ad muros fingendos. Melius hoc quam Gro- 
novii conjectura Tjrriis. 

Sperare triumphos (v. 18 ). Verum sine dubio est quod H ein- 
sius et Marklandus ad Silv., 1 , 4> 9>» restituerunt : spirare tr. 

Bella Jovis. Tuque o Lat. (v. aa). Necessarie scribendum cum 
Gronovio : « B. Jovis ; teque o , etc. » Et hoc confirmat cod. Re- 
gia Bibi. nr. 8o5i, saeculi x, quem brevitatis causa Reg. 1 di- 
cemus. 

Pierio... cestro (v. 3a). Codd. multi, inter quos Reg. a (i. e. 
Reg. Bibi. nr. 8o5a, saec. xn), et 1 a sec. m. , habent laurigero : 
quod, ut ex ipso percepi, probat vir ili. Mitscherlich. 

Lernceo (v. 38). Argivo. 

Inane solum (v. 55). Vacui oculorum loci. Vide Gronov. 

Secunda (v. 59 ). Adjuva. Male intellexit Lactantius. 

Miseraque oculos in matre reliqui (v. 7 a). Dicit sc, simul ac 
matrem agnovisset, oculos sibi eruisse et nihil post eam con- 
spexisse : ergo in matre oculos reliquit. 

Pro dolori ct nostro (v. 77 ). Subscribo judicio Barthii : « Opti- 
mae et antiquissimae membrana» non agnoscunt hunc versum. 
Nec sane admodum commodus. » Sine mora ejiciendus est. 

Cognataque Tartara mavult (v. xoa). Ita vix ullo sensu in 
edd. legitur; scribendum erat cum Barclaio : cognatave T. , at- 

que hoc modo codd. multi, in quibus meliores, probante etiam 
Handio ad Silvas, i, a, 160. 

Atracia arte (v. 106). I. e. thessala, magica, ab Atrace, Thes- 
saliae rege. Sic Valer. Flacc. , vi, 447 : 

Quamvis Atracio lunam spumare veneno 
Sciret. 

Coerulei... nodi (v. 110). Ex anguibus nexi. Ibidem in pectora 
quidquid est optimorum codd. Vulgo in pectore , quod praefere- 
bat Wakefield. ad Lucret., m, 5o4- 

Atque ecquis vincula laxant Viribus (v. i35). Etsi hoc expli- 
cari potest , multo tamen huic loco convenientius est quod inve- 
nit Wakefieldus, Silv. erit. , P. iv, p. 5 9 : « Et iniquis vincula 1. V. » 

Montibus Gratis (v. 145). Marmore ex montibus Gneciae ex- 
ciso, ut mons Libjrs in Silv. , iv, 2, 27. 

Quis tum tibi, sceve (v. i65). Scii. Eteocle. Ceterum tunc le- 
gendum ex opt. Barth. et 2 Regg. 

Tamen ille precanti Mitis (▼. 189 sq.). Inducitur hic alter, qui 
defendit Eteoclem ab illis imputationibus. 

Neque tu valida quod (v. 222 sq.). Neque per diluvium hoc 
praestitum est, quum Neptunus aquis in terras evagari permitteret. 

Erroresque feros nemorum (v. a3o). « Agaves et Penthei indi- 
cari videntur fata , ct Bacchi adversus Pentheum fraus , qualis apud 
Euripidem consuitur. & Web. 

Arces Cyclopum (v. 25 1 sq.). Argos, ubi muri Cyclopii. 

Coptos (v. 265). Ubi Io pellex Jovis colebatur. 

Nefastis Imposuere locis (v. 273 sq.). Scii, ubi Lycaon homi- 
nem mactaverat in Jovis ara; cf. Pausan., viii, 2. 

Getico... sub Hcemo (v. 27$). Cum Diomedis Thracis equis. 

Gravis, dictis , quanquarn aspera, motus (v. 284)- Haec ita a 
Statio scribi non potuerant. Codd. paene omnes : motu; unde 
probabiliter Barthius : « gravi dictis, q. asp., motu Reddidit haec.» 

Ausuramque Dionen (v. 288). * Veneris matrem (sive potius 
ipsam Venerem) dicit sollicitam futuram propter Harmonien /Ve- 
neris et Martis filiam . Cadmi uxorem. » Lact. 

Lege Erebi (v. 298). Quia adhuc inultus erat, ut apud Lucan., 
1 , it : 

.... t mhraquc erraret Crassus inulta. 

Inhorruit (v. 309). « Leniter insonuit alis ab aere repercussis. » 
Gloss. Barthius confert Horat., Od. 1, 23 , 5 : 

. . . Mobilibus veris inhorruit 
Adventus foliis. 

Paullo ante astra temperat pro splendore dictum , non pro calore , 
ut alii explicant. 

Nunc queritur ceu tarda fugce dispendia (v. 3 ao). Recte Bar- 
thius : « Ineptum illud ceu , et sententiam obfuscans. Scribe ope 
optimarum membr., quae aperte eu praeferunt : « N. queritur, 
heu ! tarda , etc. *> 

Abrupto sole (v. 325 ). Nam sol refugerat aspicere coenam 
Thyestae. Cf. infra, ji, 184, ubi lux intercisa, et iv, 307. 

Gelidum tenuaverat aera (v. 338 ). « Diei aer crassior est, te- 
nuis noctis. » Lact. Quae interpretatio repudiari non debebat : a 
vaporibus enim purgatur aer frigore nocturno. 

Erasinus (v. 357). Is ortum habet ex lacu Arcadiae Stympha- 
lide, mox terra occultatus, in agro argivo denuo erumpit, et 
post brevem cursum cum Phryxo miscetur versus meridiem 
fluente. Ovid., Metam., xv, 276 : 

Redditur argolicis ingens Erasinus in agris. 

Falso igitur hic fluvius dicitur surgere ad Arctos ; at alter est Era- 
sinus Achaicus, qui cursum ad septentrionem tendit, ad Buram in 
sinum cprinthiura se exonerans. Et hunc ab Statio cum altero 
esse permutatum sententia est Cellarii, Geogr. anliq., vol. xi , 
p. 982 sq. Verum non negligenda hic erat codicum fluctuatio, 
quorum pars E. in undas. Quare recte et pro ingenio Statiano 
conjicere mihi videor : «gelidas surgens Er. ad auras, » e terra 
scii., ubi tutus fuerat ab imbribus et tempestatibus. 

Laris sceus apex (v. 382). « Arx est civitatis argivae, quae La- 
rissa dicitur. » Lact. Idem ad v. 384 : Herculeo signata vapore : 
• Si veram quaeramus historiam, Lerna palus fuit; quae quum fre- 
quenter siccaretur, et denuo impleretur aquis , Hercules deprehen- 
dit venas terrae incendio posse praecludi, atque ideo, posteaquam 
exhausit eam, ignem adhibuit, et, si qua unda prorumpebat, ob- 
struxit : nam Hydram monstrum fuisse, «iro t«v u^stwv (ita cod. 
Paris.) fabulae nomen obtinuit. •> Vide 11, 376 sq. 

Meo ducente (v. 3 9 6 ). Commode hoc explicari non potest. Sed 
optimus cod. Barthii et Reg. i : Fato duc . 

Nobis sociare cubilia terra; (v. 460)? Recte vidit Barthius ser- 
itionem hic artificiose esse interruptum, ut in notissimo Virgilii : 
Hos ego — : sed motos f etc. Sta tiana exempla idem dedit, e. c. vm, 
60 : 

Me quoque — : sed dur* melior violentia legis. 

Protervo Pirithoo (v. 47 5 sq.) Quia prae amore Proserpinae in 
Orcum penetrare non dubitavit. 

Quem per Theumesia Tempe (v. 485 sqq.). Fingit igitur Statius 
cithaeronii leonis exuviis amictum fuisse Herculem, non cleonaei 
seu nemeaei , ut communis fama fert, vel certe ante pellem cele- 
briorem. Vide Marxlakd. ad Silv. , v, a, 48. Praeterea legendum 
cum Gronovio et codd. non paucis, vel refragante optimo : juvenili- 
bus annis. Cf. allata ab intt. Horat. , Sat. , 1, 1 , 4 * 

Siccati vulnera lymphis (v. 527). Jam Lact. observat hoc sum- 
ptum esse ex Virgil. jEneid., x, 834 •* 

Vulnera siccabat lymphis... 

ad quem 1 . Servius : « Ratio vera est , quia fluxus sanguinis aquarum 
frigore continetur. *> 

Utraque virgo (v. 533 ). Argia et Deipyle, filiae Adrasti. (Infr. , 
11, ao 3 sqq.) 

Vivo auro (v. 547 )* Id est vitam et animorum motus expri- 

mente. Paullo post v. 55 o codd. Behot. et Reg. 1 : lassant ora pro 
laxant : quod imponere non debebat viris doctis ; laxant hic unice 
verum. 

Crotopi (v. 570). « Hic rex argivus fuit , qui Apollinem Typho- 
nis caede pollutum expiavit. Huic filia Psamathe fuit , cum qua 
Apollo concubuit; de quo compressu edidit ( genuit , cod. Paris.) 
et mox editum partum exposuit : quod Apollo indignanter acci- 
piens in vindictam injuriae suae injecit monstrum , quod Coroebus 
occidit, w Lact. 

Oraquc sicca ferunt trepidorum inhiasse luporum (v. 626). •« Ora 
jejuna (luporum) ferunt homines inhiasse propter famem et non 
comedisse. *> Gloss. 

Summaque biverticis (v. 628 sqq.). Imitatio Homerica ex initio 
Iliadis. 

Nebularum incendit amictu (v. 63 i). «Pestilenti calore plena 
nebula omnia obruit. » Gloss. Similiter Lactant. 

Exoratus abis (▼. 666). « Poeta hoc vult inteliigi , invitum Co- 
roebum precibus civium a mortis discessisse proposito. » Lact. 

Erravit pietas (v. 690). Tam in paterno quidem quam in ma- 
terno genere : paternum duxit Adrastus ab A£olo, cujus filius Atha- 
mas Learchum filium sagittis confixit , alterumque Phryxuin Jovi 
immolare voluit; maternum a Tantali, de cujus et Pelopis posteris 
omnia nota. — Rebus secundis , quas non nisi virtutem sequi olim 
opinabantur, infaustas vero a sceleribus proficisci. 

Et assiduam pelago non quaerere Delon (v. 702). « Seu te juvat 
Delon statim inventam , nec amplius in mari vagam (nam assiduam 
est stabilem), invisere. Dicendi modus h. 1 . mirus nec hercle ele- 
gans. » Web. Quare Lactantius contrarium intellexit : a Seu te non 
juvat esse in Delo, quae instabilitate sua est hospes litorum diver- 
sorum. » Paullo post letherei parentes sunt Jupiter et Latona; sed 
vere conjecisse puto Weberum : « Et «etherei dono cessere parenUs 
jEtemum florere gente , » quod et Statianum maxime et totum locum 
inde a v. Tela mire erigit. 

Phryga submittis citharae (v. 709). Scii, tuse Marsyara. 

IN LIBRUM II. 

Styx... novem circumflua campis (v. 5 ). Scilicet quos efficit no- 
vem fluentis suis, tanquam insulas. Inutiliter ergo Bentleius ap. Kid- 
dium ad Dawes. Misc. , p. 647, conjecit rivis. 

Major ... Erinnys (v. 20). Poterat esse simpl. grandeeva, ut senior, 
et similia, de quibus ad Silv ., 1,1, 102; sed recte IValiefieldus ad 
jfisch. Eurnen. , x 5 o : Nfo? qpau»; <frcupovas xadhTnzaaca (Apollo 
Furias) , intellexit wptafhrrfea Ato'c, quod Eumenides ad Saturni re- 
gnum recedunt. — Antea v. 1 1 medica virga est Mercurii. 

Non audax scandere fluctus (v. 44 )- «Non ultra fines litorum 
progrediens. » Lact. Versus quatuor 37-40 desunt in multis mss., 
etiam Regg. , neque ab Lactantio explicati ; sane ultra perfectum 
trahuntur, vel ab ipso poeta deleti, vel aliunde huc translati. 

Mediceque silentia Lunae (v. 58 ). Recte pro usitatiore media si- 
lentia , et melitis quam mu t ce que sil. L. , quod repositum hic est 
a Yalckenario ad Ammon. Anirn., p. i 35 . 

Prcereptaque noscit Sidera (v. 6a). Ob mortem violentam, qua 
vita caruit , ut recte Lact. — Principium sui, coelum , unde profi- 
ciscuntur anima» ex philosophorum dogmate. 

Taurinos... pulsus (v. 78). Tympanorum ex boum coriis tentis. 
Deinde Baccho meliore , « non sic irato , ut quum Agave occidit 
filium furens. » Lact. 

Inque sua senium sibi destinat aula (v. lio). Multi codd. ex 
optimis, etiam Regii : « Inque tua , » quod sine dubio verum. 

Horruit in maculas ( v. 119). Recte hic Bernartius alteram La- 
ctantii explicationem probavit, maculas esse pro reti, ut Varro 
loquitur : « Septum totum grandibus maculis integitur, ne eo in- 
volare aquila possit , neve ex eo evolare anas. » 

Advertit flammas (v. 1 58). Audiendus hic erat Barthius : « Omnino 
laudo vet. codicem nostrum , qui clara varietate scriptura et rei 
praefert : obvertit fl„ cum gl. : » Contra illam se vertit. » Et alienum 
est diurnum, jam ab sole possessum, a Insqq. v. 141 : Quum senior, 
etc., arcte jungenda erant cum superioribus , quum structura sit : « Et 
jam... impulerat... , quumTalaonides... gradum corripuere toris. » 

Tracta quies (v. 146). 3 codd. : Fracta, c. schol. :« Non peren- 
nis, sed interrupta. » 

Et alterno quas margine submovet infra (v. 1 83). Graeciae con- 
tinentem , quia depressior quam Isthmos et montosa Peloponnesus. 
Comparant interpp. Ovid. , Metam., vi, 4>9 : 

Quaque urbes alis bimari clauduntur ab Isthmo , 

Exteriusque sitae bimari spectamur ab Isthmo. 

De seq. v. vide ad 1 , 3a5. Deinde certamina in Eleis vallibus 
sunt curruum certamina inter Hippodamiae procos ab OEnomao in- 
stituta. In verss. 186 sq. non satisfaciunt interpp. Vereor ne quid 
desit. Si tamen integra omnia , ita explicandum erit : Euinenides 
aliae (i. e. mitiores) forent aliis sub regibus (modeste dictum pro 
sub te rege) , et alia forent qua tu potior queri. Sed contortum hoc. 
Post Expositi animis interrupta oratio. 

Hospitia et thalamos ( v. 111 sq. ). Scii, esse , dependens a 
Fama, qua nuntiat. Eadem monstrum dicitur ex Virgilio : 

Monstrum horrendum , ingens... 


Diffuderat , de latitia. 

Tantum ausce perferre manus (v. 217). «Ut imitarentur vitam : 
quasi coiitra naturam fecissent , quod addidissent aeri spiritum. * 
Lact. Cujus edd. proferre; cod. Paris, perf. Gloss. : « Tantum stu- 
duerunt efficere manus artificum. » Vera etenim aliquot codicum 
lectio proferre; v. Marrl. ad Situ., v, 3 , i 3 a. 

Caput (v. aa 1). Monstri ab se interfecti, virginis ora, 1, 598. 

Solanturque timorem (v. 229). Scii, novarum nuptiarum , ut cla- 
rius apparet ex imitatione Claudiani, Raptu Pros., 1 1, 3 aa sqq. : 

Reginam casta cinxerunt agmine matres 
Elysie, tencroque levant sermone timores. 

Et sparsos religant crines , et vultibus addunt 
Flammea, sollicitum pnevelatura pudorem. 

Aracynthus (v. 239). Mons Atticae, Actaus Virgilio, Ecl., 11, 14. 

Velint (v. 242). Pro si velint. 

Fulminis extremi cineres (v. 279). Optime Wesselingius in Pro - 
babil., c. 3 i, p. 277 sqq., restituit crines, et pulchre explicat. 

Cadmum... jacentem (v. 289). In terram depressum, quum in 
serpentem mutatus esset. 

Post longior ordo (v. 296). « Nisi forte respicit ad Antigonen 
et Ismenen , sane cum Barthio poeta nimiae est properantiae accu- 
sandus. » Weber. Accusatio ab Thebaide aliena. Refer ad seqq. : 
« Post (Iocastam) longior ordo : » nam « Tunc (ita lege cum Handii 
codd.) donis Argia nitet : » quarum nuptiarum mala ipsum ar- 
gumentum Thebaidos. 

Fractaque in pectora vires (v. 327). Postrema vox in PR., Dan. , 
2 optt. Gron. est quercus, quod verum esse collatis Virg. , /F.neid ., 
xii, 104 sq. , et Lucan., 11, 6 o 3 , cum Gron. et Barth. judicabis. 

Nisum (v. 382). « Megaram dicit, in qua regnavit Nisus. Quidam 
Nisum montem Megar ensium dicunt, in quo Nisus est sepultus. * 
Lact. Nimirum Nioou Xo^cv, qui notus ex Pindaro. 

Fossor (v. 4*9)* Cunicularius, qui cuniculos in urbem obsessam 
agit. 

Nondum aqua tuis, vice (v. 417). Edendum erat e Barthii optimo : 
« Nondum aquata vice. » Ad seqq. reputandum , Eteoclem fuisse 
inter OEdipi filios natu majorem. 

Assuevere jugo (v. 443 ). Optimus Barthii : Hoc suevere jugo , 
quod certe non anceps, ut vulg. 

Visuque frementi (v. 509). Sic MSS. aliquot j i. c. fremens inter 

videndum. Sed edd. et codicum numerus longe major et melior : 
trementi , quod de cupiditate inquieta accipiendum esse videtur. 
Jortinus : trementes. 

Chthonii (v. 538). MSS. omnes Chromi vel Chronii; sed usita- 
tum apud Thebanos nomen inde ab Sparta Chtbonio erat X6<mo« t 
quo Statius saepius utitur. Quare a Gronovio etiam hic repositum. 
Idem Noster infra n, 170, in melioribus codd. scribitur thonius, 
in Reg. a clare chthonius. 

Ut clausas indagine (v. 553 sq.). Bene Lactantius : • Haec com- 
paratio ad superiora referenda est. Dicit enim sic illos aut de ju- 
gis prodiisse, aut de vallibus, quemadmodum de retibus ferae, 
quas in medium vox venantium et clamor expellit. Tunc enim licet 
scire quam multae sint , quum terrore clamoris coactae fuerint non 
latere. Est ergo ordo : Sic illos excursare e latebris videt, ut clau- 
sas indagine feras vox prima in medium profert. Indago autem 
est , quum silvam venantium corona vallat , ut ferae evadere non 
possint. » Idem paullo ante deire pro prodire; post autem 556 
codd. Barth. et Taurin. abscissis pro abscisis , rei convenientius. 

Quod vix plena cervice (v. 559 S< I*)' Barthius frustra numerum 
desiderabat et sex correxit e vix. Comparat ipse Lucilium libro vi : 

Quem neque Lucanis oriundi montibu’ tauri 

Ducere protelo validis cervicibu’ possent. 

Tergoque et vertice tegmine noto Septus (v. 583). Inelegans hoc : 
scribendum erat ex optimis codd. Gronovii et Reg. 1 : « tegmina 
nota. » 

Manet ille cruentis Angustus telis (v. 5g3 sq.). « MSS. ruentum vel 
ruentis , non cruentis. Verum est ruentes; i. e. exspectat, sustinet 
in se ruentes. » Gron., optime. Atque ita, ruentes , Reg. 1 ; alte- 
rum, ex ruentis ortum, sic explicant : cruentis futuris, si ob co- 
piam suam potuissent penetrare quo contendebant. 

Mutata (v. 599). « Refecta sive ad proelium renovata. » Lact. 
Recte conferunt Lucan. , vn, i5o : 

Pallenaea Jovis mutavit fulmina Cyclops. 

In seqq. Tot queritur cessare manus etiam recentissimi explicant 
de manibus numinum seu hostium, quum veram interpretationem 
dudum praeivisset Lact. : « Queritur multitudini manuum suarum 
(erat enim centimanus ) hostes dcessc. * 

Seque ipse recedens Circuit (v. 6oa sq.). Magno verborum acu- 
mine pingit Tydeum sese in gyrum vertentem, dum hastas in se 
jactas evitat. Explicuit Gloss. 

Pinea nodosa... robora clava (v. 619). Veri similiter emendant 
• nodosae clava? v 

Singultibus arctum Exhaurit thoraca dolor (v. 633 sq.) Recte 
Weberus observat thoraca hic de pectore accipi non posse , ut ab 
interpp. factum, sed de lorica debere, « quanquam ea rumpitur, 
non exhauritur. * Si lectio sana, verbi exhaurit alia iniri expli- 
catio non potest, ac pulsando exerccndoque lassat, fatigat. Cf. 
viii, 388 : « Animus ultra thoracas anhelus. » 

At cui vita recens (v. 640). Valckenarius ad Eur. Phnrn. , i45i : 
« At cui plaga recens. » 

Quid timidce sequeris (hoc ordine omnes p*ne codd. et Lact.) 
compendia vitas? (v. 658.) Simpliciter hic compendia pro lucro 
dictum, a Jucunde consolatur et terret. Namque hoc pollicetur, 
nullum, si ad bella venerint, evasurum (ita cod. Paris.). In hac 
autem parte (in hanc partem?) si consideres, provisura tibi est 
quod nunc moreris (sic cod.), ne graviori supplicio reserveris. » 
Lact. , qui legit adv. timide. 

Clypeum nec sustinet umbo Mutatum spoliis (v. 671 sq.) Male 
umbo explicant humerus , brachium aut manus , quia de quaque 
prominentia dicatur. In umbonem coeunt lainime dypei ; quare is 
recte dicitur sustinere clypeum ; spolia autem appellare videtur 
hastas hostium clypeo intixas. Sententia igitur haec est : Jam de- 
fatigatus tarde progreditur, tarde ferit, neque amplius usui est ei 
rlypeus usquequaque perforatus et lanceis adversis onustus. Me- 
lius certe hoc quam veteres explicationes, quarum nulla pro- 
cedit. 

Multaque operis caligine plenum (v. 685). « Id est nimia felici- 
tate mentis occeecatum. Caligine dixit , quia non prospiciebat fu- 
tura pericula. » Lact. 

Vita mis. inerti Damnatur (v. 6g5). Bene Barth. et Burmann. c 
conj. : vitee. 

Et fractas membris sp. hastas (v. 711). Dan. Heinsius ad Clau- 
dian. Hapt. Pros., 111, 345, ex MSS. : «et tractas*, pro extractas, 
quod necessarium est. Probavit etiam Markl. , et ita Reg. 1. 

Frementem (v. 7*3). «Equorum exhortatione. » Gloss. 

Meo qua-sita revexi Sanguine (v. 734)- Egregie hic ex opt. cod. 

suo emendavit Barth. revexo, ob seq. dabis , quod recipiendum, 
quippe in precatione, ubi h* formae in usu. 

Non indignante Diana (v. 74 *). Ut factum erat in noto sacri- 
ficio OEnei. 


IN LIBRUM III. 


Solidoque datos adamante lacertos (v . 16). Concinnius opt. cod. 
Barthii : solidove. 

Frustra (v. a 5 ). Infauste, malo eventu. 

Hiberna; ventosa cacumina luna: (v. 48)- « Quia signa tempe- 
statis in lunae sunt comibus constituta. » Lact. 

Quod pudet ire fateri (v. 61). Sic infra, 627 : » Ventura... pan- 
dere moestus eo. » Multi codd. : « Quod p. ore fateri», et in edd. 
plurimas hoc receptum. Pauci, in quibus Reg. 1 : ira fat., unde 
effecit Gronovii amicus : « Q. rubet ira fateri. » Deinde opt. cod. 
Barthii : « vix credo ego nuntius,» pro et. Melius, opinor, carebi- 
mus utroque. 

Extremam... mortem (v. 70 sq.). Markl. ad Silv. , m, 5 , 10 : 
sortem , et v. sq. docte ominibusque negantem , pro negatam , i. e. 
refragantem, quasi (mip popov. Neutrum necessarium. 

Tacito populos suspendere Phoebo (v. 107). I. e. incertos relin- 
quere futurorum. « Oracula propter tuum interitum conticescent. » 

Lact. 

Miserandaque funera passi (v. i 63 ). MSS. multi , in quibus 
opt. : numerandaque ; qilod Lactantius quoque legit, ita expli- 
cans : « Qui inter paucos nec in magno proelio concidistis; aut 
quia nocte perempti fuistis (hoc ad obscuram.) » Quod Statio di- 
gnum. Infra, 175, optimus Barthii nudant , pro truncant , c. gl. : 
« patefaciunt. » 

Invidiam planxere deis (v. 197). Bene haec explicat Lactantius 
collato Lucan., ix, 26 : « Et nullis defuit aris Invidiam factura 
parens. » Ceterum planxere , non traxere , ut in ed. Crucei, eum 
legisse cognoscimus ex MS. Paris. Pra;cedente versu senesque con- 
jectura est Barthii; codd. : senes , quod melius retinetur : recen- 
set enim Statius eos tantum , qui domi manere solent ; ceteri per 
se intclliguntur. 

Specula temerante profana (v. 202). Ita MSS., et bene expli- 

cari potest : spectatione pr. sacros fontes vel te temerante , vio- 
lante. Sed concinnior fit oratio per conjectaram Gronovii et 
Marklandi ad Silv., ii, 6, 80 : temerare, i. e. ad fontes ita de- 
latum, ut temeraret, etc. ; tibi tamen cum Markl. mutatum non 
oportuit, ut maxime Statianum. Post pro non agnovere PR. : 
nitui agn. , quod fort. recipiendum. Infra Regina est Dirce , in 
fontem conversa; et v. ao5 , pro « dira sororum Pensa, » in op- 
timis codd. , etiam a Regg. , proposito oratoris convenientius 
scribitur dura. 

Sic ense madens , ac nubilus ira (v. a3o). Vere, ut videtur. 
Markl. ad Silv., m, 4, 98 : « Hac nub. ira. » 

Insidias (v. a38). Assentiendum est Bartbio : « Optimus cod. 
totum hunc v. non agnoscit : optime : est enim omnino a mala 
manu, qui superflua, minime cum ulla gratia aut majestate ser- 
monis Papiniani, nec bene latine loquitur, etc.» Post idem cod. 
cum aliquot al. et a Regg. : « Ne pugnare. » 

Vultumque obliqua madentem (v. a66). Opt. cod. Bartb. pul- 
chre : «vultum obliquata mad. » 

Genitalia foedera Cadmi (v. 3oo). Cod. Lipsii : « gentilia, » per- 
peram probante Bernartio. Sed veram esse arbitror lectionem 
optimorum Bartbii : « genialia f. » V. Fokckll., Lex., s. v. 

Sauromatas avidos (v. 35a). Ob rapinas. Wakefield. ad Sopit. 
Philoct., i3a8 : « rabidos. » 

Protinus ire peto (v. 365). Meliores Barthii : « ire paro. » 

Facinus fratri tam grande negavi (v. 371). « Utique ego debui 
proficisci, ut frater plenum parricidii titulum possideret. » Lact. 

Et mixtus lacrymis caluit dolor (v. 383). Sententia valde adju- 
vatur conjectura Bartbii : « -valuit dolor. » Ejus cod. opt. v. 387 : 
« Imperii deflectere molem Conscius. » 

Potentibus herbis (v. 3gg). PR, 1 Behot. et MSS. Heinsii ad 
Sil. Ital., vi, 99 : » tepentibus h. » De quo vide intt. Silii. 

Seductus (v. 400). Scii, a sensu doloris. 

Roseis humentia loris Pectora (v. 4 1 a). Pars codicum calidis. 

Deus armiger (v. 4ao). * Rectius scripti (in quibus Reg. 1) ar- 
mifer ; nam illud satellitibus vocabulum attributum. Infra iv, 
653 : « Armiferi Getae. » Gaoaov. Recte etiam ob vicinum nimis 
pavor armiger, v. 4*5- Paullo post, v. 4*3, bene Bartb. obser- 
vat « Armorum tonitru ferit» nimis esse vehemens, et probat 

optimi sui lectionem fremit (c. gl. , alio» legere furit ) ; et sic a 
Regg. , prior a sec. m. 

Multa super bello generisque t. amens (v. l\l\i). Haec neque 
bene satis dicuntur, neque cuin mente Adrasti superius expressa 
conveniunt. Sed in opt. cod. Barthii a prima manu legebatur 
terens, c. expl. « cogitans «, i. c. hcerens , quod rectius ac fort. 
verum. Optimus Gronovii : anjens , unde conjecit angens sc. se. 
Deinde v. 44 $ Wakefield. ad Lucret. , 1 1 1 , 88 1 , mentibus pro gei i- 
tibus. — Versu 44 $ flecti est pro deflecti, et v. 454 ex sequenti 
largius supplendum magis ad verba cui dexter Apollo. 

Aphesanta (v. 461). « Mons est Tarso Ciliciae, unde se Perseus 
emiserat ad volandum , quum ad extinguendam Gorgonem Libyen 
peteret; «itb ro 5 acpitvat Aphesanta nomen accepit. » Lact., e cod. 
Paris, emend. Adde eum ad v. 633 . Memorabilia haec ob historiam 
fabularum de Perseo : quae quum antiquissimis temporibus sedem 
haberent citra Asiam Minorem , sensim remotae sunt in Orientem 
usque ad Persas ultimos : ex hac igitur paene dixerim mythorum 
peregrinatione Lactantius eam fabulam servavit , quam me alibi 
legere non memini. Verum apparet Ciliciae regionem h. 1 . a poeta 
memorari non potuisse : iromo intelligitur Attico* opo; ri}; Niptra* , 
ut ait Steph. Byz. , quem vide cum nott. interpp. et quos addit 
Siebelis ad Pausan. , vol. 1, p. 198. 

Niliacum pecus (v. 478). «Apin dicit, taurum lunatum Isidis, 
qui AEgyptiis motu corporis sui et quibusdam signis futura prae- 
dicit. » Lact. Plin., H . N. f vm, 46 : «Responsa privis dat e 
manu consulentium cibum capiendo. Germanici Caesaris manum 
aversatus est , haud multo postea exstincti. » — Patrioque aequalis 
honori. Praeferenda cum Gron. lectio Lactantii ad vm , 198 : 
•< aequatus. » Sic enim ibi scholiastcs : « Branchus Apollinis est fi- 
lius, et ipse futurorum peritissimus deus. Ut ipse alibi : Patrio- 
que a-qua tus honori Branchus. * Deinde memorabilem Varronis 
subjicit locum , non verbis quidem ipsius , sed rebus tamen ex eo 
relatis. Quem emendatiorem e cod. Paris, praestamus : « Varro 
Herum divinarum de Brancho sic refert : Olus quidam, decimus 
ab Apolline, quum in peregrinatione pranderet in litore ac deinde 
proficisceretur, oblitus est filium nomine Simerum. Ille pervenit 
in saltura Patronis cujusdam, et quum esset receptus, coepit cum 
suis pueris capras pascere. Aliquando prehenderunt cygnura, et 
illum veste cooperuerunt. Et jam, dum ipsi pugnant, uter illum 
I. 20 

patri munus offerret, quum essent fatigati certamine , rejecta veste 
mulierem invenerunt; et quum fugerent, revocati ab ea, moniti 
sunt , ut Patron unice Simerum (cod. Smitronem ) diligeret puerum. 
Illi quae audierunt Patroni indicant. Tunc Patron Simerum (cod. 
Sucronem) pro suo filio nimio dilexit affectu, eique filiam suam 
ducendam locavit uxorem. Illa quum praegnans ex eo esset, vidit 
in somnis per fauces suas introisse solem et exisse per ventrem ; 
infans editus ideo Branchus vocatus est, quia mater per fauces 
( (Sporyx 1 *) sibi viderat uterum penetrasse. Hic quum in silvis (cod. 
hi maxilum) Apollinem osculatus fuisset, comprehensus est ab 
eo et accepta corona virgaque vaticinari ccepit, et subito nus- 
quam comparuit. Templum ei factum est, quod Bpa*rx l( ^° v no " 
minatur : et Apollini Philesio (v. Macrob , Sai., i, 17, p. a 3 a 
Pont.) pariter consecrata sunt templa, quae ab osculo Branchi sive 
certamine puerorum , Philesia nuncupantur. » 

Pana (v. 480). « Pan apud Pisas rusticos numine suo replere 
solet, datque oracula qui impletur deo. » Lact. 

Notos (v. 486). « Ad meridiem enim augur romanus obtutum 
dirigebat. » Web. Post, v. 497, Dan. Hcinsii codd. et 1 Bebot. : 
<* membra levat scopulo, » pro a locat, » perperam. 

Non venit auguriis melior : quin vultur (v. 5 o 8 ). Codd. anti- 
quiores etBarthiani omnes quam pr oquin; et major distinctio in 
praeced. v. fine ponenda. Neque offendere debet vultures, Ro- 
mulo benignos , hic inter mali ominis aves numerari. Glossaria 
MSS. bibliotheca» Regiae : « Vultures sunt quaedam magna volati- 
lia, quae mortem hominum signis quibusdam nuntiare consueve- 
runt. Quo indicio dicti ( 1 . ducti) atque instructi sunt : quum enim 
bellum lacrymabile inter se adversae acies instruunt , multo prae- 
dictae volucres sequuntur agmine, et eo significant, quod multitudo 
hominum cura sit, bello finitura (1. futura) praeda vulturis : quod 
utique ex his specie instructionis humana» quadam videntur ra- 
tione colligere. * Accipiter autem notus mali ominis, vel ex Ovi- 
dio, Art. 11 , 147 • 

Odimus accipitrem , quia semper vivit in armis. 

Auditus Jasone Mopsus (v. 5 ai). Structura non latina, de qua 
in omnem partem disputarunt docti ad Horat., Ctd. 1,6, 1 : 

Scriberis Vario fortis 

..... Mironii carminis alite. 

Sed verum praebet opt. cod. Barthii : Iasoni , graeca prosodia , 
quam vel in striges , v. 5 1 1 , secutus est Statius. 

Inexperto... sanguine (v. 536 ). Quod nondum experti erant 
venti , quum aqua , non sanguine coelum , stillare soleat. Quod nimio 
melius quam probata a multis lectio unius codicis, inexpleto , 
pro abundanti. 

Hic excelsa... animos [\. 539 sqq.). Capaneum significat; illum... 
alce , Parthenopaeum; Hic... ruit , Polyniccn; hunc... catervis, 
Adrastum; Hic... obit, Hippomedontem; hic... sanguis , Tydeum; 
Qui furti/n seqq. in quibus Amphiaraus omina de se agnoscit. 
Haec fuse narrantur in seqq. libris. 

Horrentesque situ gladios in sceva recurvant Vulnera (v. 583 ). 
Gronovius Hcerentes ex optimis, ut ait, et plurimis MSS. : quibus 
accedunt a Regg. Intelligit enim gladios, qui prae rubigine non 
possint e vaginis educi. Quod sequitur recurvant esse debet ita 
dirigunt, ut justa eorum curvatura iterum appareat. Cod. Barth. 
praebet repurgant , quod de glossa suspectum. 

Mutare latus (v. 695). Opt. cod. Barth. : « versare ; >* aliqui : 
n motare. » Ad seqq. reputandum , Siciliam olira cum continenti 
Italiae cohaesisse. 

Pholoes habitator (v. 604). « Pholoe, mons Thessaliae. Talia ergo 
erat quales Gigantes (immo Centauri , ut ipsepaullo ante) fuerint. 
Magnitudinem ejus ex Gigantibus comparavit , et Cyciopibus. » 
Lact. Quintus Smyrnaeus, vii , 108 : 

OjSpiu.cs Hpax/tr; dva uoucpa jcapr.vx 

Ktvratjpoi; irropcuoev. 

Notior Arcadiae Pholoe. Seq. v. cod. opt. suavius : « ..Equus et 
vEtnaeos inter cons. fr. * 

Persei... montis (v. 633 ). Vide ad 461. 

Sanguine victo (v. 644 )- Opt. Barth. : s. vestro. Heinsius ad 
Sil. Ital. , vii, 296, et xn, 5 7 8 , juncto, ut de fratribus. 

Sidonias... ad urbes (v. 656 ). In Reg. 1 et Lact. « Sidonios... ad 
hostes.»» Post, v. 660, Quid Martia p. praebet opt. Barth. 

Primus in orbe (v. 661). « Ut Lucanus (1, 486) : 

Quae finxere, timent. 

Et Petronius Arbiter istum secutus : 

Primus in orbe deos fecit timor. 

Dcuiu, doloris prima quem* compunctio 
Humani finxit generis. » 


Lact. 


4 


S unit a haec ex Fulgentii Mylhol. , i, p. 3 a , ed. Munck. , quemv. 
ibi. Petronii fragmentum praestantissimum , unde profecit Statius , 
exstat in Burmanni Anthologia tat., m, 119, p. £>75 sq., sive in 
Petron., p. 872 sqq. ed. Burm. ait., ubi multa huc pertinentia 
ap. interpp. 

Ventisque aut alite visa (v. 665 ). Multo propius accedit ad 
augurum negotia lectio Venisque , in opt. Barth., probata etiam 
Heinsio et Meursio. 

Maesto sine conjuge (v. 687). Cod. Barth. : « Maesta et sine c. * 

fiiquoreccquc super... cautes (v. 693). Opt. Barth. : « jEquo- 
reasque super... cautes, » i. e. magis quam. 

O ubi prima Hospitia (v. 698). Sic MSS. Bchotii et Reg. 1 . Ex 
illis hoc restituit Gronov. Ante eum male : « obvia prima. » 

Quantus amor causce misero nupsisse marito (v. 70 5 ). Id est 
causae sit, in causa sit; quantus ille debeat esse amor, qui vel mi- 
seri mariti matrimonium sibi expetat. Alii intellexerunt : quantus 
amor causae vel rerum mariti. Cod. opt. Barthii et Put. : castae 
pro causae. Sed nihil dum ex his satisfacit. De seqq. verss. recte 
Lact. : « Peto ut concedas , quod proficiscente marito dolebo , 
quod pugnante timebo. * 

Dicentem talia nascens Lux movet (v. 721). Scribe : « lux mo- 
net, » ex egregio illo MS. Barthii et Petrensi. 

* Vulg. ubique quem pr. 

